
Predgovor hrvatskom izdanju 


U svijetu živi 1,2 milijarde muslimana u 56 muslimanskih 
zemalja na području Afrike, Azije, Europe i Amerike. Islam je u Europi 
druga a u Americi treća vjeroispovijest po broju pripadnika. 
Razumijevanje islama otežalo se i terorističkim napadima 11. rujna 
2001. godine na Svjetski trgovinski centar (WTC) i Pentagon. Po 
nekima, takvi teroristički napadi upućuju na novi sukob civilizacija u 
21. stoljeću. Međutim, nije to sukob poput onoga između Samuela 
Huntingtona i Bernarda Lewisa, niti sukob civilizacija islama i Zapada, 
niti Amerike i islama, nego je to zapravo sukob civiliziranoga svijeta i 
globalnoga terorizma koji transcendira ,civilizacijsku“ paradignnu. 


Mnogi su američki i europski, kako politički tako i vjerski, 
čelnici isticali da ekstremiste ne bi trebalo poistovjećivati s islamom 
općenito, te da bi muslimani trebali biti uvažavani kao i drugi građani i 
uživati iste građanske slobode 1 snošljivost poput svih ostalih. Upravo 
takva osobita upozorenja, izrečena u ime Arapa i muslimana, upućuju 
na to da se islam ipak ne odmjerava onim istim mjerilima kakva se 
primjenjuju na židovstvo i kršćanstvo. Kad je riječ o teroristima 
kršćanske ili židovske vjeroispovijesti, većina ljudi, uključujući u to i 
medije, gleda u njima ekstremiste ili vjerske fanatike, i nikako ih ne 
paistovjećuje s krščanstvom ili židovstvom kao takvim. 


U nastojanju da razumiju islam, mnogi se još uvijek bore sa 
zrakopraznim prostorom nepoznavanja islama, pojačanim nimalo 
originalnim 1 počesto vrlo banalnim novinskim napisima o nasilju i 
njegovim posljedicama. Razumijevanje abrahamovskih vjera (islam 
pripada široj židovsko-kršćansko-islamskoj predaji), kao i svakodnevni, 
ustaljeni život većine muslimana poistovjećen je s radikalnom 
manjinom, nekim vodećim medijskim kućama, pojedinim vladinim 

službenicima, te općenitim auditorijem u mnogim zapadnjačkim 
zemljama, tako da se postavljajn pitanja: Zašto nas (pripadnike drugih 
religija, posebice židove i kršćane) muslimani mrze? i Što je to u 
Kur'anu što opravdava nasilje, terorizam i otmice zrakoplova? 


Razumijevanje i poznavanje islama otežano je i nedostatkom 
znanja o islamskome vjerovanju i njegovoj povijesti, šta se očituje i u 
mnogim političkim odnosima, medijskim komentarima i sveopćoj 
javnosti. Islam se odveć dugo promatra samo u zrcalu 
senzacionalističkih novinskih napisa sa šokantnim vijestima o 
iznenadnim napadima islamističkih ekstremista, pri čemu se na temelju 
pothvata radikalizirane nekolicine sudi o svim pripadnicima islama. 


Talibanska usko plemenska i militantna tumačenja islama - od 
onih ograničenja koja su nametnuli ženama pa do razaranja drevnih Bu- 
dinih spomenika - imaju vrlo malo zajedničkoga s islamskim učenjem i 
zakonom. Slično tome, Osama bin Laden i al-Qaida jednako su tako 
predstavnici islama, kao i kršćani koji su dizali u zrak klinike za 
pobačaj, ili židavski fundamentalisti koji su izvršili atentat naYitzaka 
Rabina, ili, poput dr. Barucha Goldsteina koji je pobio muslimane 
okupljene na džuma namazu u hebronskoj džamiji. 


lako sam već 1988. godine objavio djelo Islam. The Straight 
Path, koje je svojevrstan uvod u islam, uvidio sam da mi novinari, 
vladini službenici, studenti i mnogi drugi postavljaju upravo takva 
pitanja. Kako bih što bolje i pristupačnije odgovorio na tu opću 
neupućenost u islam, učinilo mi se najprikladnijim napisati knjigu u 
obliku odgovora na najčešće postavljana pitanja o islamu, poput: Što 
muslimani vjeruju?, Tko je bio Muhamed?, Kako muslimani gledaju na 
židovstvo, kršćanstvo i druge vjeroispovijesti?, pa sve do onih: Što je 
džihad?, Opravdava li Kur'an terorizam?, Je li Islam sukladan s 
modernizacijom, kapitalizmom i demokracijom?, ili pak: Jesu li žene 
drugorazredni građani u islamu? 


U prvoj polovici 21. stoljeća prevladavat će borba protiv Osame 
bin Ladena, al-Qaide i globalnoga terorizma, kao potreba da se upregnu 
sve sile kako bi se što bolje upoznalo islam kao takav. Poznavanje 
islama i muslimana koji čine petinu sveukupnoga čovječanstva, nikad 

nije bilo tako odsudno kao danas. Suživot, pluralizam i međusabna 
snošljivost moraju biti izgrađeni na uzajamnom razumijevanju i 
uvažavanju, a ne na nepoznavanju, stereotipima i strahu. Ujedinjeni 
narodi, papa Ivan Pavao II., te mnogi drugi vodeći kršćanski i 
muslimanski vjerski poglavari, uključujući i iranskoga predsjednika 
Mohammada Khatamija, svjesni su značenja i potrebe dijaloga kultura. 
Unatoč međusobnoj  različnosti i  sukobljavanjima u prošlosti, 
kršćanstvo i islam, dvije međunarodno najraširenije religije, koje se uz 
to i najbrže šire, imaju puno zajedničkoga u vjerskom i kulturološkom 
smislu. Umjesto napadanja i sukobljavanja, dijalog 1 suživot moraju biti 
zajednički ciljevi kršćanstva i islama. 


Prof. dr. John L. Esposito 


Washington, 18, veljače 2003. 

Predgovor 


Ova knjiga izrasta iz moga iskustva nakon tragedije 11, rujna 
2001. godine. Poput mnogih mojih kolega, bio sam bombardiran 
pitanjima o islamu i muslimanima. Mnogi su pokušavali doći do 
odgovora na zašto i kako. Dok se neka pitanja usredotočuju na napade 
na Svjetski trgovinski centar (WTC) i Pentagon, mnoga su samo 
ponavljanje onoga što je već godinama prisutno u medijskim 
razgovorima, kratkim priopćenjima vlada i udruženja, kao i na 
sveučilišnim predavanjima i okupljanjima mnogih = građanskih 
udruženja, poput: Zašto je islam tako nasilan? Odobrava li Kur'an 
terorizam i bombaške napade samoubojica? Je li islam spojiv s 
modernizmom? Zašto muslimani progone židove i kršćane? 


Razmišljajući o 11. rujnu 2001. i tim stalnim pitanjima, shvatio 
sam koliko su se pitanja promijenila ali i koliko su ostala ista. Islam je u 
Europi, nakon kršćanstva, druga najraširenija vjeroispovijest, a u 
Americi je treća. Ipak, mnogi na Zapadu i dalje žive i djeluju u 
svojevrsnom zrakopraznom prostoru glede poznavanja islama, istoj 
onoj praznini u kajoj sam i sam živio do unatrag nešta više od trideset 
godina. Kad sam se na fakultetu susreo s islamom, ostao sam zatečen 
otkrićean da je islam druga abrahamovska vjera. Uvijek smo govorili o 
židovsko-kršćanskoj povezanosti, ali nikada o židovsko-kršćansko- 
islamskoj predaji. Zašto? Ukoliko muslimani priznaju i poštuju mnoge 
utemeljitelje 1 proroke židovstva i kršćanstva (uključujući Abrahama 
odnosno Ibrahima, Mojsija odnosno Musaa i Isusa odnosno Isaa), kao i 
knjige koje je Bog objavio (Toru odnosno Tevrat i Isusovo Evanđelje 
odnosno Indžil), zašto je onda to meni ostalo nepoznato i nakon svih 
mojih godina studija na filozofskom fakultetu i stečenoga teološkoga 
obrazovanja? 

Izučavanje islama otvorilo mi je nove vidokruge, drukčije 
razumijevanje povijesti, od križarskih pohoda 1 europskoga 
kolonijalizma do američkoga i sovjetskoga neokolonijalizma. Time je 
za mene iznova oživjela ne samo religija, nego jednako tako 1 povijest, 
kao 1 politika i civilizacija, kako klasična tako i moderna. Međutim, 
danas se mnogi oslanjaju na medijske nimalo originalne napise, 
sagledavajući islam kroz izobličenu prizmu usmjerenu samo na 
teroriste, vjerske fanatike i potlačene i obespravljene žene. Pothvati 
radikaliziranih manjina poistovjećuju se s vjerovanjem većine 
muslimana. Uz to, muslimani su sve više dio vjerskoga krajolika 
Amerike i Europe. Iz dana u dan postaju sve više i sve češće naši 
sugrađani, susjedi i kolege na poslu. 


Dakako, danas postoji puno više literature o islamu nego što je 
to bilo prije tridesetak godina, kad sam se počeo baviti tom tematikom. 
Pri pisanju ovoga djela poslužio sam se mnogim knjigama i člancima, 
kao i uvodom u islam kojega sam 1988. godine objavio pod naslovam 
Islam. The Straight Path. Manjak je, međutim, što brajni stručni radovi 
često ne dođu do širega kruga čitatelja. Mnogi ljudi danas traže izravne 
odgovore na vrlo konkretna pitanja glede islama, odgovare koje nije 
lako pronaći u povijesnim ili religijsko-povijesnim prikazima. Ovom 
sam knjigom želio udovoljiti upravo takvim suvremenim potrebama. 
Prvotna je nakana knjige da sažeto priopći ono što muslimani vjeruju i 
što oni čine. Budući da je taj sadržaj obuhvaćen u konkretnim pitanjima 
i odgovorima, knjigu nije potrebno čitati stranicu po stranicu, od korica 
do korica, nego je se može čitati prema osobnome zanimanju za 
određena pitanja. Svako je pitanje i odgovor zasebna cjelina, neovisna o 
prethodnome i susljednome sadržaju. Stoga će se pojedini sadržaji koji 
put ponoviti, a zgodimice se upućuje i na druge cjeline povezane s 
dotičnim sadržajem. 


Mnoga pitanja, pridošla iz raznolikih slušateljskih krugova, 
odražavaju sklonost uvjerenju da u islamu ipak postoji nešto duboko 
pogrešno. Takvo je uvjerenje možda plod i nesvjesne primjene 
dvostrukih mjerila u pristupu islamu, kakva se primjenjuju, primjerice, 
kad je riječ o odnosu religije prema esktremizmu, militantnasti, nasilju i 
terorizmu, pri čemu se posve drukčije gleda na takve slučajeve u 

židovstvu i kršćanstvu. Dok u našim vlastitim uvjerenjima glede 
pluralizma, ljudskih prava, položaja žene u društvu i demokratizacije 
prihvaćamo povijesni razvoj, datle glede islama postoji počesto 
pretpostavka da su u njemu takve promjene nemoguće. 


Imao sam sreću studirati, promatrati i proučavati nekoliko 
svjetskih religija, posebice, kršćanstva i islam, kao i židovstvo, 
hinduizam i budizam. Sva su ta vjerovanja oblikovala i preobražavala 
živote milijuna ljudi u povijesti čovječanstva. Nažalost, sve su religije 
imale i svoju sjenovitu stranu: one koje naučavaju samilost, pravdu i 
mir, bile su rabljene odnosno zlorabljene od mnogih ekstremista i 
borbeno = raspoloženih pripadnika. U našemu  modernome i 
postmodernome svijetu, sve su religije pozvane prihvatiti pluralizam 
koji uravnotežuje istinu njihova vlastitoga vjerovanja s istinom koju 
zastupaju pripadnici drugih religija. Ta religija bi trebala biti ispravnost, 
a ne samoispravnost. 


Sraz Zapada i muslimanskoga svijeta, sraz islama 1 židovsko- 
kršćanske predaje, nije sukob dvaju podvojenih i proturječnih svjetova. 
Židovi, kršćani i muslimani Abrahamova su odnosno Ibrahimova djeca, 
dio židovsko-kršćansko-islamskoga nasljedstva. Svijet je islama 
globalan: njegove prijestolnice 1 središta nisu samo Kairo, Damask, 
Meka, Jeruzalem, Carigrad, Islamabad, Kuala Lumpur i Džakarta, nego 
jednako tako i London, Paris, Marseilles, Bonn, NewYork, Detroit 1 
Washington. Naša zajednička budućnost zahtijeva novi, uključiviji 
osjećaj pluralizma i suživota izgrađen na zajedničkom razumijevanju i 
uvažavanju. Ako će se ikada postići takozvano uzajamno razumijevanje 
među pripadnicima različitili religija, onda bitni dio paketa mora biti 
spoznaja onoga što islam naučava i što muslimani vjeruju o islamu, kao 
i ono šta pripadnici drugih religija vjeruju o njima. 

Zahvala 


Kod navođenja prijevoda Kur'ana, konzultirao sam neknliko vrlo 
korisnih prijevoda: Ahmad Alijev Al-Qur'an. A Contemporary 
Translation, Yusuf A. Alijev The Koran. Text, Translation and 
Commentary, Muhammad Asadov The Message of the Quran, te Majid 
Fakhryjev The Qur'an. A Modern English Version. Odabrao sam te koji 
su dali najveću jasnoću. Tamo gdje je bilo nužno, revidirao sam ili dao 
svoje vlastite prijevode. 

Osobito sam zahvalan, mojoj višoj pripravnici-istraživaču 
Natani De Long-Bas, čiji je rad na ovom, kao i na drugim projektima 
bio uvijek izvanredno brz i postojan. Clare _Menill, pomoćnica 
ravnatelja i Lesley Sebastian, upravna pomoćnica Centra za 
muslimansko-kršćansko razumijevanje na Sveučilištu Georgetown, 
pripomogle su da se moj rad na knjizi odvija bez većih zastoja 1 vrlo 
učinkovito, vješto usklađujući i moje druge obveze 1 djelatnasti. 


Zahvalan sam prijateljima i kolegama Hibbi Abughideiri, 
Jonathanu Brownu, Khaledu Abouu EI-Fadlu, Shermanu Jacksonu, 
Alexu Kronemeru i Johnu Vollu koji su u cijelosti ili djelomično 
pročitali rukopis i dali mi važne primjedbe i poticaje. Chintia Read, 
moja dugogodišnja suradnica u izdavačkaj kući u Qxfordu, pažljivo je 
recenzirala svako poglavlje i omogućila dragocjeni eho glede djela, što 
nije izostalo ni u vrijeme godišnjih odmora. Joellin Ausanka nadzirala 
je tisak djela s profesionalizmom kojemu sam se počeo diviti još onda 
kad sam s njom surađivao na objavljivanju djela Unholy War. Teror in 
the Name of Islam. 


Jean Esposito, moja supruga, partnerica i najbolja prijateljica, 
uključena je u ovo djelo od njegova začetka do izlaska iz tiska. Q&A 
format bio je njezina zamisao. I zahvaljujući samo njezinu entuzijazmu, 

uvjerenju i suradnji, ovo se djelo doista i pojavilo. Kao i Unholy War, i 
ovo je djelo, doslovce, koliko moje toliko i njezino. Moji roditelji, John 
i Marya Esposito 1 moja braća, Lou i Rick, u svojoj tankoćutnosti i 
dosjetljivosti moji su osobiti podupiratelji. Zahvaljujem svim svojim 
prijateljima i kolegama muslimanima koji su mi godinama pružali svoje 
prijateljstvo i bili glavni izvori za upoznavanje i razumijevanje islama. 

ŠTO BI SVATKO TREBAO 
ZNATI O ISLAMU 

Općenita zapažanja 


Zašto trebamo poznavati islam ? 


Islam je druga najraširenija religija na svijetu (nakon kršćanstva) 
i uskoro će biti druga najraširenija religija u Americi. 


Muslimani već jesu naši susjedi, kolege na poslu i sugrađani i 
ubuduće će to sve više biti. 


lako je islam u mnogome sličan židovstvu i kršćanstvu, većina 
Amerikanaca i Europljana muslimane drži tuđima, stranima i 
prijetećima, neizbježivo povezanima s novinskim naslovima o 
terorističkim događanjima. To se treba promijeniti - a može se 
promijeniti boljim poznavanjem islama i njegovim dubljim 
razumijevanjem. 


Moramo dokrajčiti spiralu straha, mržnje i nasilja koja proizlazi 
iz neznanja, a ne pogađa više samo druge zemlje, nego i 
Ameriku. 


Jesu li svi muslimani jednaki? 


Zato što je europskam i američkom okruženju kršćanstvo puno 


bliže, njegova se nutarnja raznolikost prihvaća kao takva. Kršćanstvo se 
izražava u mnogim oblicima i okruženjima. Postoje različite kršćanske 
Crkve 1 sljedbe (od bapstista do unijata, od rimokatalika do grčkih i 
ruskih pravoslavaca), prisutne u različitim kulturama (srednjoistočnoj, 

europskoj, azijskoj i afričkoj), što je urodilo raznolikošću vjerovanja i 
vjerničkih praksi unutar onoga što se naziva kršćanstvom. Tako je i u 
islamu. Tako muslimani tvrde da postoji samo jedan jedini od Boga 
objavljeni i ljudima dani islam, ipak postaje mnoga muslimanska 
tumačenja islama. Dva su glavna ogranka: sunitski (85%) i šijitski 
(15%). Unutar njih postoje raznolike teološke i pravne škole 
(islamskoga zakona, Šerijat). Uz to, islam ima bogatu mističku predaju 
kaja uključuje mno-ge sufijske redove ili bratstva. Islam je temeljna 
jedinstvo unutar bogate kulturološke raznolikosti. Islamska se praksa 
različito izražava unutar goleme raznolikosti kultura od Sjeverne Afrike 
do Jugoistočne Azije, kao 1 u Europi i Americi. (Postoje li kakve 
podjele n islamu?, Koja je razlika između sunita 1 šijita?, Koje su 
podjele među šijitima?, Što je vahabijski islam?, Postoje li muslimani 
sufije?) 


Gdje žive muslimani? 


Muslimani čine većinsko stanovništvo u 56 zemalja diljem 
svijeta, uključujući Indoneziju, Bangladeš, Pakistan, Egipat, Irak i 
Nigeriju. Uz te zemlje, muslimani u znatnam broju naseljavaju 1 Indiju, 
Kinu, Središnju Azijsku Republiku 1 Rusiju, kao i Europu i Ameriku. 
Unatoč općenito raširenoj pretpostavci, većina muslimana ipak nisu 
Arapi. Zapravo svega 20 posto od ukupno 1,2 milijarde muslimana u 
svijetu potječe iz arapskih zemalja. Najveće se muslimanske zajednice 
nalaze u Indoneziji, Pakistanu, Bangladešu i Indiji. 


Posljednjih desetljeća islam se u vjerskom krajoliku Amerike i 
Europe prometnuo iz gotovo neuočljive vjeroispovijesti u uglednu 
vjeroispovijest. Muslimani su dio širokoga raspona rasnih i narodnosnih 
grupacija, a u islamu se očituju kao starosjedilačka 1 useljenička 
skupina. U Americi, uz domaće afro-američke muslimane, izrazite 
useljeničke narodne skupine čine: Afganistanci, Afrikanci, Albanci, 
Arapi, Bangladežani, Bosanci, Indijci, Indonežani, Maležani, Pakistanci 
i Turci. 


Ži 


Vjerovanje i praksa 


Što muslimani vjeruju? 


Poput židova i kršćana, muslimani su monoteisti. Oni vjeruju u 
jednoga Boga, Stvoritelja, Uzdržavatelja, Upravitelja i Suca svemira. 
Muslimani vjeruju u poslanike, ne samo Poslanika Muhameda, nego i 
poslanike odnosno proroke židovske Biblije, uključujući Ibrahima 
odnosno Abrahama i Musaa odnosno Mojsija, te poslanike Novoga 
zavjeta, Isaa odnosno Isusa i Yahjaa odnosno Ivana Krstitelja. Vjeruju i 
u anđele, raj, pakao i Sudnji dan. Islam priznaje da je Božja objava bila 
primljena u Tori, Psalmima, Evanđeljima i Kur'anu: ,, Poslije njih smo 
Isaa, sina Merjemina, poslali, koji je priznavao Tevrat prije njega 
objavljen, a njemu smo dali Indžil, u kome je bilo uputstvo i svjetlo, u 
kome je takođe bilo uputstvo i pouka onima koji su se Allaha bojali“ 
(Kur'an, 5: 46). Stoga muslimani gledaju židove i kršćane kao »narod 
Knjige«, zajednicu vjernika koji su primili objave, preko Božjih 
poslanika, u obliku svetih tekstova ili knjiga od Boga objavljenih. 


Kao što kršćani vjeruju da je Objava sadržana u Novom zavjetu 
ispunjenje i upotpunjenje Staroga zavjeta, muslimani vjeruju da je 
Poslanik Muhamed, po meleku Džibrilu odnosno anđelu Gabrijelu, od 
Boga primio svoje objave da se tako ispravi ona ljudska pogreška koja 
je ušla u Bibliju 1 u sustave židovskoga i kršćanskaga vjerovanja. Prema 
tome, muslimani vjeruju da islam nije nova vjeroispavijest s novim 
svetim tekstom, iako je vremenski najmlađa jednobožačka svjetska 
religija (7. st.). Prema muslimanskom stajalištu, islam je najstariji, jer je 
on zapravo prvobitna i konačna objava Boga Ibrahimova odnosno 

Ahrahamova, Musaaina odnosno Mojsijeva, Isaina odnosno Isusova i 
Muhamedova: ,,On vam propisuje u vjeri isto ono što je propisao Nuhu 
i ono što objavljujemo tebi, i ono što smo naredili Ibrahimu i Musau i 
Isau: 'Pravu vjeru ispovijedajte i u tome se ne podvajajte!'“ (Kur'an, 
42: 13). 


Zašto muslimani tvrde da potječu od Ibrahima odnosno 
Abrahama? 


Muslimani gladaju sebe, zajedno sa židovima 1 kršćanima, kao 
djecu Ibrahimovu odnosno Abrahamovu, djecu koja pripadaju različitim 
ograncima iste religijske obitelji. I Kuran i Stari zavjet kazuju 
pripovijest o Ibrahimu odnosno Abrahamu, Sari i Hadžeri odnosno 
Hagari, Sarinoj egipatskaj sluškinji. Dok židovi 1 kršćani potječu od 
Abrahama i njegove žene Sare po njihovu sinu Izaku, muslimani svoje 
vjersko podrijetlo unatrag slijede do Ibrahima odnosno Abrahama po 
Ismailu odnosnn Jišmaelu, njegovu prvorođenom sinu od Hadžere 
odnosno Hagare. 


Sukladno i židovskim i muslimanskim svetim tekstovima, kada 
nakon mnogo godina Sara nije mogla zečeti, nagovorila je Ibrahima 
odnosno Abrahama da uzme njezinu sluškinju Hadžeru odnosno 
Hagaru, i da tako dobije svoga nasljednika. Iz toga se odnosa rodio 
dječak komu su nadjenuli ime Ismail odnosno Jišmael. Nakon 
Ismailova odnosno Jišmaelova rođenja, i Sara je začela i rodila sina 
Ishaqa odnosno Izaka. Otada je Sara bila ljubomorna na Ismaila 
odnosno Jišmaela, koji je kao Ibrahimov odnosno Abrahamov 
prvorođeni sin trebao biti i njegov prvi nasljedrzik i tako zasjeniti 
njezina sina Ishaqa odnosno Izaka. Stoga je prisilila Ibrahima odnosno 
Abrahama da otjera sluškinju Hadžeru odnosno Hagaru i njezina sina 
Ismaila odnosno Jišmaela. Ibrahim odnosno Abraham nerado je 
dopustio da Hadžera odnosno Hagara i njezin sin odu, jer je Bog obećao 
da će učiniti Ismaila odnosno Jišmaela ocem velikoga naroda. Islamski 
izvori kazuju da su Hadžera odnosno Hagara i Ismail odnosno Jišmael 
dospjeli u blizinu Meke u Arabiji, a obje svete knjige kazuju da su bili 

gotovo umrli od žedi, ali su oboje bili spašeni vodom iz izvora koji je 
čudesno izbio u pustinji. 


Islamski sveti tekstovi i predaja do u tančine opisuju pripovijest 
o ponovnam susretu i pomirenju oca i sina. Njihovo ponovno 
sjedinjenje stvorilo je dva najvidljivija islamska simbola, Kabu i hadž. 
Sukladno islamskim izvorima, Ibrahim odnosno Abraham saznao je da 
su Hadžera odnosno Hagara i Ismail odnosno Jišmael živi i nakon 
traženja pronašao ih je u blizini današnje Meke. Nakon što je čuo o 
Hadžerinim odnosno Hagarinim bolnim iskustvima u pustinji, kao i o 
čudesnom događaju koji ih je spasio, zajedno s Ismailom odnosno 
Jišmaelom ponovno je izgradio Kabu, za koju se vjerovalo da ju je 
prvotno bio sagradio Adem odnosno Adam i to kao hram jednom, 
istinskom Bogu. Stoga se muslimani diljem svijeta kad mole okreću u 
pravcu Kabe, kao ujedinjavajući čin bogaštovlja jednome, istinskome 
Bogu. Danas se Kaba drži najsvetijim mjestom u muslimanskom 
svijetu. Njezin izgled, kocka s crnim prekrivačem, jedan je od 
najpoznatijih simbola u islamu. (Usp. Što je Kaba?) 


Muslimanski sveti tekstovi također kazuju da je Ibrahim 
odnosno Abraham ustanovio i obrede svetoga hodočašća u Meki, od 
kojih mnogi iznova obnavljaju Hadžerino odnosno Hagarino iskustvo. 
Hodočašće (hajj, hadž) privlači više od dva milijuna ljudi godišnje i to 
je drugi izrazit simbol vjere. (Usp. Što muslimani rade za hodočašća u 
Mcki?) 


Postaji značajna razlika u biblijskim i islamskim izvješćima o 
Ibrahimovoj odnosno Abrahamovoj pripovijesti. Suprotno biblijskoj 
predaji (Knjiga postanka, 22, 1-2), većina islamskih učenjaka označuje 
Ismaila odnosno Jišmaela umjesto Ishaqa odnosno Izaka kao 
namjeravanu žrtvu u pripovijesti o Ibrahimovoj odnosno Abrahamovoj 
spremnosti da na Božju zapovijed žrtvuje svoga sina (Kur'an, 37: 99- 
113). 


24 


Kako je nastao islam? 


Poput židovstva i kršćanstva, i islam je nastao na Srednjem 
Istoku. To nije bila posve nova jednobožačka vjeroispovijest koja se 
pojavila u izolaciji, svojevrsnoj odvojenosti od drugih. Vjerovanje u 
jednoga Boga, monoteizam, cvjetalo je tijekom mnogih stoljeća. 
Spoznaje o židovstvu, kršćanstvu i zoroastrizmu dospjele su u Meku u 
Arabiji sa stranim karavanskim robnih razmjenama, a s tim su se 
vjerovanjima susretali i mekanski trgovci na brojnim putovanjima 
diljem Srednjega Istoka, štoviše, kršćanska, zoroastrička i židovska 
plemena živjela su i u Arabiji. 


U šestom stoljeću, Meka je izrasla kao novo trgovačko središte s 
golemim novim bogatstvom, ali i s rastućim raslojavanjem bogatih od 
siromašnih, podjelom koja je ugrožavala tradicionalni sustav arapskih 
plemenskih vrednota i društvene sigurnosti. U to je vrijeme i u takvom 
društvenom okruženju Poslanik Muhamed započeo propovijedati 
poruku Kur'ana koja je učinjena temeljem islama, vjeroispovijesti koja 
poziva sve ljude da se okrenu ispovijedanju jednoga i istintoga Boga i 
utemeljenju pravednoga društva. 


Muslimani vjeruju da se Bog ponajprije objavio Musau odnosno 
Mojsiju (židovski sveti tekst, Tora), potom 'Isau odnosno Isusu 
(kršćanski sveti tekst, Evanđelje) te konačno Muhamedu (islamska 
sveta knjiga, Kur'an). Muhameda se ne drži utemeljiteljem nove 
islamske religije. Poput biblijskih poslanika odnosno proroka koji su 
došli prije njega, i on je bio vjerski obnovitelj. Muhamed je rekao da 
nije donio novu poruku nekog novog Boga, nego poziva ljude da se 
vrate ispovijedanju jednoga, istinitoga Boga i načinu života koji su 
zaboravili ili se od njega odalečili. 


Budući da nije nova objava, Kur'an sadrži mnoga upućivanja na 
pripovijesti i likove iz Staroga i Novoga zavjeta, uključujući Adama 
odnosno Adema i Evu odnosnu Hawwu, Abrahama odnosno Ibrahima i 
Mojsija odnosno Musaa, Davida odnosno Davuda i Salomona odnosno 
Sulejmana, te Isusa odnosno Isaa i Mariju odnosnu Merjemu. Islam i 

ispovijedanje Allaha (Allah - arapska riječ za židovskoga i kršćanskoga 
Boga, koja doslovce i znači Bog), usred  mnogobožačkoga 
(politeističkoga) društva, značili su povratak zaboravljenoj prošlosti, 
povrata k vjerovanju prvoga jednobošca, Ibrahima odnosno Abrahama. 
Prema Muhamedu, većina njegovih suvremenika u Meki, sa svojim 
plemenskim vjerovanjima u više različitih bogova, živjeli su u 
nepoznavanju jednoga i istinitoga Boga i njegove volje, kako je 
objavljeno poslanicima Ademu odnosno Adamu, Ibrahimu odnosno 
Ahrahamu, Musau odnosno Mojsiju i Isau odnosno Isusu. Objave koje 
je Muhamed primio dovele su ga do toga da je vjerovao kako su židovi i 
kršćani tijekom vremena iskrivili Božju izvornu poruku danu po Musau 
odnosno Mojsiju i poslije Isau odnosno Isusu. Stoga su muslimani i 
Toru i Evanđelja gledali kao spoj izvorne objave i potonjih ljudskih 
dodataka. Jednako su tako gledali i Isusovo uzdizanje od Božjeg 
poslanika, proroka do Sina Božjega. 


Objave koje je Muhamed prinio pozivale su na vjersku i 
društvenu ohnovu. One ističu društvenu pravdu (zauzimanje za prava 
žena, udovica i siročadi), ispravljajući iskrivljenosti Božjih objava u 
židovstvu i kršćanstvu, i upozorujući na to da su već mnogi odlutali od 
Božje poruke dane po njegovim poslanicima. Te objave pozivaju na 
povratak onome na što Kur'an upućuje kao ispravnu stazu islama ili 
Božji put, objavljen zadnji put Muhamedu, posljednjem poslaniku ili 
,pečatu“ poslanstva. 


Koja je muslimanska sveta knjiga? 


Kur'an (ponekad pisan kao Quran ili Koran) u arapskom jeziku 
znači glasno čitanje. Kur'an je muslimanska sveta knjiga. On sadrži 
objave koje je primio Poslanik Muhamed od Boga preko meleka 
Džibrila odnosno anđela Gabrijela. Muhamed, koji nije znao čitati ni 
pisati, djelovao je kao Božji posrednik; rečeno mu je da ,kazuje“ 
objavu koju je primio. Za muslimane, Muhamed nije bio niti autor niti 
izdavač Kur'ana. Prema tome, Kur'an je vječna, doslovna riječ Božja, 
sačuvana u arapskom jeziku onako kako je i objavljena i u onom slijedu 

koji je zapovjeđen božanskom objavom. Tijekom razdoblja od 23 
godine, od Muhamedove četrdesete godine pa sve do njegove smrti, 
632. godine, objavljeno mu je 114 Kur'anskih poglavlja (nazvanih 
surama). 


Muslimani vjeruju da je Kur'an spočetka, u vrijeme Poslanikova 
života, bio i usmeno i pismeno sačuvan. Cjelokupni je tekst, petnaestak 
ili dvadesetak godina nakon Poslanikove smrti prikupljen, objedinjavan 
i potom standardiziran (kanoniziran), što znači da mu se ništa više ne 
može ni dodavati ni oduzimati. Kur'an je veličine otprilike četiri petine 
opsega Novoga zavjeta. Poglavlja slijede u nizu od najdužih do 
najkraćih i nisu tematski poredana, što je na neke muslimane djelovalo 
pomalo frustrirajućim, budući da im je tekst djelovao nekako 
raskomadano i nesređeno. Međutim, ima to i svoje prednosti, jer čitatelj 
može nasumce otvoriti tekst i početi čitati od bilo kojeg odjeljka, budući 
da svaki donosi cjelovitu pouku koju treba usvojiti i o njoj razmišljati. 


Recitiranje, glasno govorenje (učenje, prev. nap.) Kur'ana 
središnje je u životu muslimana. Mnogi muslimani uče čitav Kur'an 
napamet. Učenje Kur'ana krijepi - ono što muslimani drže čudom - 
mogućnost slušanja zbiljske Božje riječi iskazane ljudskim glasom. 
Povijest svjedoči o mnogima koji su nakon slušanja glasnog čitanja 
(učenja) Kur'ana bili privučeni toj vjeroispovijesti i potom se obratili na 
islam. Muslimani čitaju odlomke iz Kur'ana koji su dio njihovih pet 
dnevnih molitava (namaza); skladna i poetska recitiranja Kur'anskih 
redaka (ajeta) dio su uvoda u svako događanje u zajednici, od vjenčanja 
i pokopa do predavanja i poslovnih večera. Kur'an se recitira na 
stadionima prepunim pobožnih i oduševljenih muslimana koji tomu 
pribivaju kao što Amerikanci ili Europljani pribivaju operi ili koncertu. 
Mnogi muslimani doživljavaju duboko estetsko zadovoljstvo pri 
slušanja bogate, rezonantne i rimujuće proze, s njezinim ponavljanjima i 
profinjenim infleksijama. 

Zašto je arapski jezik toliko važan u islamu? 


Muslimani vjeruju da se Kur'an, kao i Tora i Evanđelje, temelji 
na ploči ispisanoj arapskim jezikom, koja je u Boga u Nebu. Oni vjeruju 
da učenja tih svetih knjiga, objavljena u različitim vremenima u 
povijesti, potječu iz toga izvora. Muhamed je primio Kur'an od Boga, 
onako kako mu ga je kazivao melek, a potom ga prenosio zajednici. 
Tekst je potom bio zapisan na arapskome jeziku, i posve se vjeruje da je 
izravna Božja riječ. Svi muslimani, bez obzira na njihove materinske 
jezike, pamte i recitiraju (uče) Kur'an na arapskom jeziku, na kojemu je 
i objavljen, bez obzira na to razumiju li taj jezik ili ne. Jednako tako, 
kada muslimani mole diljem svijeta, bez obzira na njihove mjesne 
jezike, oni mole na arapskom jeziku. Sve do suvremenoga doba, Kur'an 
je bio tiskan isključivo ua arapskon jeziku. Čak se i danas često uz tekst 
prijevoda tiska i arapski tekst, jer - ispravno rečeno - muslimani svaki 
prijevod drže samo ,,tumačenjem“. 


Usmeno čitanje Kur'ana ostalo je moćni izvor nadahnuća sve do 
danas. Glasno govorenje Kur'ana na arapskom jeziku oblik je 
umjetnosti, a Kur'anske recitatore (učače) poštuje se onako kako se 
poštuje operna zvijezda na Zapadu. Audio kazete s recitiranjem Kur'ana 
sluša se s užitkom, kako zbog umjetničke tako i zbog vjerske 
vrijednosti. Posjetitelj u muslimanskim zemljama nailazi na recitiranje 
Kur'ana na ulici, u trgovinama, taksiju gdje odjekuje s radija ili 
kazetofona. Mnoštva diljem islamskoga svijeta pune stadione kako bi 
prisustvovali javnom natjecanju u učenju Kur'ana. Učenje čitavoga 
Kur'ana napamet donosi veliki ugled, kao i korist. 


Kakva je Muhamedova ulogu u životu muslimana? 
Tijekom svoga života kao i u stoljećima potom, Poslanik 


Muhamed bio je uzor kojega su muslimani slijedili kao svoju težnju da 
ispune Božja volju. Islam posebice vrednuje djelovanje, zauzetost - 

potičući muslimane da se međusobno natječu, da se upinju do krajnjih 
svojih mogućnosti. Neki muslimani kažu daje Muhamed ,živi Kur'an“, 
svjedok u čijim se riječima i ponašanju očituje Božja volja. Za razliku 
od kršćana koji često u Isusu gledaju samo duhovni uzor, muslimani 
poštuju Muhameda ne samo kao proroka Božjega nego i kao čovjeka s 
velikim političkim sposobnostima. Stoga je muslimanu Muhamed uzor 
u svim područjima života, bilo u tome kako trebaju postupati s 
prijateljima i neprijateljima, što trebaju jesti i piti, ili pak kako žalovati 
a kako se veseliti. Takvo pridavanje važnosti Muhamedu kao uzoru, 
promjena je u odnosu na predaju koja potječe od predislamskih arapskih 
plemena. Ta se predaja odražavala u čuvanju vlastitih ideala i normi, što 
je nazvano sunnah (sunnet - arapski ugažena staza). Bili su to plemenski 
običaji, predaja koju su prethodni naraštaji, riječju 1 primjerom, ostavili 
u nasljedstvo. Muhamed je obnovio te prakse i kao plod toga, njegova 
je suna (sunna - njegove riječi i djela) postala normom za život 
muslimanske zajednice. 


Muhamed je u svom životu odjelotvorio ono što mu je u Kur'anu 
objavljeno. U njegovu su životu zakoni, koje je Bog objavio za različite 
uvjete svagdašnjega ljudskoga života, poprimili svoj praktični oblik. U 
islamu ne postoji područje života koje bi bilo izvan vjeroispovijesti. 
Muslimanska opažanja ili sjećanja na ono što je Poslarik rekao ili radio, 
prenesena su usmeno i pismeno u »predaji«, hadis (hadith). Hadis se 
bavi svim vidicima Muhamedova života, kako osobnoga, tako i 
javnoga, društvenoga i političkoga. Stoga muslimani, kad mole ili 
obavljaju hodočašće u Meku, nastoje to činiti onako kako je to Poslanik 
činio, ništa ne dodajući i ne oduzimajući od onoga kako im je rečeno da 
je Muhamed činio. To nikako ne znači da muslimani Muhameda štuju 
kao Boga. Zapravo, predaja Poslaniku pripisuje vođstvo u području 
higijene, oblačenja, prehrane, poštovanja supružnika, diplomacije i 
vođenja rata, na temelju iscrpnih izvješća o Muhamedovim pothvatima 
u ratu i miru, njegova odnosa prema obitelji, prijateljima 1 protivnicima, 
njegove prosudbe u dobrim i lošim vremenima, te njegove odluke za 
vrijeme opsade kada je muslimane bodrio i podsjećao na to da slijede 
riječ Božju 1 tako izvojevao pobjedu. 

Je li Muhamed bio poslanik poput biblijskih poslanika, 
odnosno proroka? 


U islamu je shvaćanje poslanstva šire nego u židovstvu i 
kršćanstvu. = Muslimani  razlikujus  ,vjerovjesnika“  (nabijj) od 
»poslanika“ (rasul). Poslanicima Bog daje poruku za zajednicu u obliku 
knjige. Za razliku od proroka, Božjim je poslanicima (od Boga) 
zajamčen uspjeh. Dok su svi poslanici vjerovjesnici, nisu svi 
vjerovjesnici poslanici. Riječ vjerovjesnik primjenjuje se na Ibrahima 
odnosno Abrahama, Nuha odnosno Noaha, Ya'quba odnosno Jakova i 
Yahyaa odnosno Ivana Krstitelja, kao i na nebiblijske poslanike Arabije 
kao što su Hud i Salih. Poslanik se primjenjuje samo za Musaa odnosno 
Mojsija, Isaa odnosno Isusa i Muhameda, čije su objave sačuvane u 
obliku svetih knjiga. 


Zašto je toliko toga poznato o Muhamedovu životu? 


Muslimani vjeruju da Muhamed nije samo primio Božju 
zaključnu objavu čovječanstvu, nego da ju je i savršeno proživio. Stoga 
se katkad o njemu govori kao o ,živom Kur'anu“. Muhamed je bio i 
ostaje muslimanski uzor kajega svi vjernici nasljeđuju. Muhamedovi su 
suvremenici mogli uvijek doći k njemu i u njega izravno zatražiti savjet 
ili mišljenje glede _ bilo kojeg pitanja. Muhamedovom smrću 
muslimanska je zajednica izgubila svoj izravni kanal objave. 


Budući da su muslimani od početka vjerovali da su 
Muhamedove riječi i djela živi primjer Kur'ana, rana ih je muslimanska 
zajednica željela što je više moguće sačuvati. Pripovijesti o Poslanikovu 
primjeru (sunnah, sunnet), poznate kao hadis (hadith, Poslanikova 
predaja), obuhvaćaju različita područja Muhamedova života, 
uključujući vjerske obrede i bogoštovlje, prehranu, odijevanje, osobnu 
higijenu, brak i međusobni odnos supružnika, diplomaciju i ratovanje. 
Iscrpna izvješća bilježe Muhamedove pothvate u ratu i miru, njegov 

odnos prema obitelji, prijateljima i protivnicima, njegove prosudbe u 
dobrim i lošim vremenima, kao i njegove odluke za vrijeme vojne 
opsade kada je u pobjedničkom raspoloženju bodrio muslimane 
podsjećajući ih na to da slijede riječ Božju. Ti su primjeri više nego 
izvor pukog oponašanja, ugledanja u uzor. Oni su nešto što bitno 
pripada osobitom svojstvu Poslanikovu. 


Hadis je prikupljan u razdoblju od sedamsto godina. Budući da 
su mnogi ljudi bili prisutni kada je Muhamed odgovarao na pitanja 
muslimanske zajednice, sačuvane su i različite predaje, tj. više inačica 
istoga primjera. Iako postoje mnoge hadiske zbirke, u sunitskom islamu 
dvije su osobito vjerodostojne, a sastavili su ih Muslim ibn al-Hajjaj i 
Ismail al-Bukhari. 


Zarana se, sa širenjem Posianikove predaje, pojavilo i pitanje 
glede vjerodostojnosti (autentičnosti) hadisa, iz čega se doskora razvila 
i znanost hadiske kritike. Najznačajniji način utvrđivanja hadiske 
vjerodostajnosti bio je provjeravanje slijeda prenositelja. Većina je 
predaja započinjala s navodom da je taj 1 taj rekao to i to, što je čuo od 
toga 1 toga, odajući tako cijeli slijed prenositelja, sve tamo do 
Muhameda samog, ili jednog od njegovih pratitelja koji je izvijestio što 
je Muhamed rekao ili učinio. Velika se pozornost pridavala utvrdivanju 
vjerodostojnosti i poštenja različitih prenositelja, kao i to je li uopće 
moguće da su poznavali osobu od koje su prenijeli hadis. Ukoliko bi se 
slijed prenositelja dokazao kao moguć, onda bi se hadis prihvaćao kao 
vjerodostojan. Drugi se postupak hadiske kritike usredotočio više na 
sadržaj hadisa nego na slijed prenositelja. Oni koji su ispitivali sadržaj 
nastojali su provjeriti je li hadis u skladu s Kuranom i drugim hadisima 
sa srodnom tematikom i tako ga vrednovati. U slučaju kad su dva hadisa 
međusobno proturječna, vjerski su učitelji uzimali Kur'an kao vrhunski 
autoritet s obzirom na sadržaj, bez obzira na to tko je bio prenositelj 
hadisa. 


lako je za neke suvremene poznavatelje svetih tekstova, i 
muslimanske i nemuslimanske, vjerodostojnost hadisa upitna, većina 
muslimana i dalje drži hadise kao sveti tekst i navodi ih kao dokaz 
Božjih zapovijedi u pojedinačnim pitanjima. Svejedno potječu li oni 
izravno od Muhameda ili ne, oni su Poslanikova predaja koja prenosi 

bogatu vjersku i društvenu povijest. Oni su i sržni zapis o tome kako je 
Poslanik islama bio i ostao cijenjen u muslimanskoj zajednici, a daju 1 
uvid u prijeporna pitanja i rasprave u ranoj islamskoj povijesti. 


Je li Muhamed imao istodobno više žena? 


Muhamed je do svoje četrdeset i devete godine bio oženjen 
Hatidžam (Khadijom), s kojom je živio dvadeset i četiri godine, sve do 
njezine smrti. O njegovu životu s Hatidžom, koja mu je bila najbliža 
pouzdanica, tješiteljica i najjača podupirateljica, puno je zabilježeno. 
Imali su šestero djece, dva sina koji su umrli u ranom djetinjstvu i četiri 
kćeri, od kojih je naposlijetku samo Fatima preživjela. 


Nakon Hatidžine smrti Muhamed se oženio s više žena, od kojih 
su sve osim jedne bile udovice. Neke je brakove sklopio kako bi 
učvrstio političke saveze, šta je bilo u skladu s tadašnjim običajima u 
arapskih starješina. Druge je pak brakove sklopio sa ženama svojih 
drugova koji su poginuli u borbi. Tim je ženama bila potrebna zaštita. U 
društvu u kojem se velika vrijednost pridavala djevičanskoj nevinosti, 
ponovna udaja udovica bila je vrlo problematična. Međutim, politički i 
društveni motivi koji stoje iza mnogih Muhamedovih brakova, ne bi 
trebali zasjeniti činjenicu da su Muhameda žene privlačile i da je rado 
bio u njihovu društvu i uživao njihovo supružništvo i prijateljstvo. 
Njegov život odražava islamski nazor o braku i spolnosti, pronađen u 
objavi i Poslanikovoj predaji, koja ističe važnost obitelji i koja spolnost 
promatra kao Božji dar kojega se uživa u bračnoj vezi. 


Sto muslimanima znači diljem svijeta rasprostranjena 
muslimanska zajednica (ummah)? 


Muslimani vjeruju da su članovi diljem svijeta rasprostranjene 
muslimanske zajednice, poznate kao umet (ummah), u kojoj su 
ujedinjeni vezom vjere koja nadilazi plemenske, narodnosne i 
manjinske prepoznatljivosti. To se vjerovanje temelji na Kur'anu (2: 

143), gdje se tvrdi da je Bog stvorio muslimanski umet da svjedoči o 
tomu kako Bog vodi narode. 


Islam je bio objavljen u vremenu i prostoru u kojemu je 
privrženost plemenu i poistavjećivanje s plemenom bila najvažnija 
osobna odlika. Društveni se položaj pojedinca temeljio na pripadništvu 
pojedinom plemenu. Islam pak zastupa posvemašnju jednakost svih 
vjernika. Temeljna prepoznatljivost muslimana jest to da je musliman, i 
to ima prednost pred pripadnošću određenom plemenu, narodnosnoj 
skupini ili rodu. Takvo zastupanje temeljne jednakosti svih muslimana 
razorilo je važnost plemenske pripadnosti i potaknulo vjerovanje da 
muslimani uvijek trebaju braniti i štititi druge muslimane. Kur'an (9: 
71) kaže: ,A vjernici i vjernice su prijatelji jedni drugima: traže da se 
čine dobra djela, a od nevaljalih odvraćaju, i molitvu obavljaju i zekat 
daju, i Allahu i Poslaniku Njegovu (tj. Muhamedu) se pokoravaju. To su 
oni kojima će se Allah sigurno smilovati. - Allah je doista silan i 
mudar.“ 


Pojmom umet često se upućuje na bitno jedinstvo svih 
muslimana, unatoč raznolikim zemljopisnim i kulturološkim 
uvjetovanostima. Poslanikova predaja (hadis) ne govori o umetu kao 
prostornom jedinstvu muslimana, nego o duhovnom jedinstvu, 
jedinstvu koje u sebi objedinjuje različitost vjerovanja svojih članova. 
Taj je pojam bio posebice važan u devetnaestom stoljeću, u doba 
europskoga kolonijalizma i vremenu nastanka nacionalizma. Islamski 
su pokreti otpora zahtijevali obranu umeta naspram europskih uplitanja 
diljem islamskoga svijeta. I Otomansko se carstvo pozivalo na umet i u 
njegovu jedinstvu gledalo mogućnost vraćanja islamske solidarnosti. Ni 
nacionalisti, koji su pokušavali svoje zemlje ujediniti na temelju 
nacionalne pripadnosti, nisu ugrozili nacrt umeta, iako su ga zapravo 
koristili kao osnovu za pozivanje na političko jedinstvo. Iako su 
nacionalisti još od 1960-ih zahtijevali odvajanje nacionalne pripadnosti 
od vjerske, islamisti su nastavili podupirati pojam pripadništva umetu 
kao temeljnu prepoznatljivost svih muslimana, čaki prije narodnosne, 
jezične ili krajevne pripadnosti. Suvremeni muslimani još uvijek vjeruju 
u umet kao društveno jedinstvo, unatoč posvjetovljenju (sekularizaciji) 
javnoga života i suvremenom isticanju nacionalne političke pripadnosti. 

Muslimani nisu zahtijevali da zaštite jedni druge i da smatraju 
svoje muslimansku prepoznatljivost važnijima od bilo kojih drugih 
svojih prepoznatljivosti. Oni su upućivali na svoje pripadništvo 
muslimanskom umetu kao razlog svoga zanimanja za muslimane diljem 
svijeta. Veliku pozornost svjetske muslimanske zajednice izazvale su 
afganistanske borbe protiv sovjetske okupacije od 1979. do 1989. 
godine, etničko čišćenje bosanskih muslimana 1994. godine i kosovskih 
albanskih muslimana 1997. godine, a u današnje je vrijeme u središtu 
pozornosti težak položaj Palestinaca. Muslimani su vrlo zauzeti i u 
osnivanju fondova za pomoć žrtvama prirodnih katastrofa, kao što su, 
primjerice, potresi u Turskoj i Afganistanu. 


Što je srž vjerovanjd koja ujedinjuju sve muslimane? 


Unatoč bogatoj raznolikosti u islamskoj praksi, postoj i pet 
jednostavnih naređenih obreda propisanih u Kur'anu koje svi praktični 
muslimani prihvaćaju i slijede. Ti su ,stupovi islama“ srž 
vjeroispovijesti koja objedinjuje sve muslimane, a islam kao religiju 
odvaja od drugih religija. Izvršavanju stupova islama potrebno je 
posvetiti um, osjećaje, tijelo, vrijeme, imetak 1 životnu snagu. Obveze 
koje proizlaze iz pet stupova islama, muslimane jačaju u iskustvu Božje 
prisutnosti u njihovu životu i podsjećaju ih na to da pripadaju zajednici 
vjernika raširenoj diljem svijeta. 


1. Prvi se stup naziva priznavanje vjere (očitovanje). Musliman 
je onaj tko priznaje ,,da nema drugoga boga osim Boga (Allaha) i da je 
Muhamed Božji poslanik“. To je priznavanje vjere poznato kao šehadet 
(shahada, Svjedočenje, svjedočanstvo). Allah je arapsko ime za Boga, 
upravo kao što je Jahve hebrejsko ime za Boga u Starom zavjetu. Da bi 
se postalo muslimanom, potrebno je izgovoriti taj jednostavni proglas. 


Prvi dio toga proglasa potvrđuje islamski posvemašnji 
monoteizam, beskompromisno vjerovanje u jednost ili jedincatost 
Božju, kao 1 učenje da je združivanje bilo čega drugoga s Bogom 
idolatrija i neoprostiv grijeh, kako piše i u Kur'anu (4: 48): ,, Allah neće 

oprostiti da Mu se neko drugi smatra ravnim, a oprostiće manje 
grijehove od toga, kome On hoće. A onaj ko druge smatra Allahu 
ravnim čini, izmišljajući laž, grijeh veliki.“ Na temelju toga bolje se 
razumije islamsko vjerovanje da je njegova objava i dana upravo zato 
da bi se ispravila ona iskrivljavanja ,,ispravne staze“ koja su se dogodila 
kršćanskim poimanjem Boga kao Trojstva i katoličkim štovanjem 
Djevice Marije kao Bogorodice. 


Drugi dio priznavanja vjere kazuje da Muhamed nije samo 
vjerovjesnik, nego da je jednako tako i Božji poslanik, što označava 
uzvišeniju zadaću kakvu su, prije njega, imali 1 Musa odnosno Mojsije i 
"Isa odnosno Isus. Muslimani vjeruju da je Muhamed nositelj posljednje 
i završne Božje objave. Prihvaćanjem Muhameda kao ,,pečata 
poslanstva“, oni prihvaćaju i sve dotad objavljene poruke, sve tamo od 
Adema odnosno Adama i vjeruju da ih Muhamedova poruka potvrđuje i 
upotpunjuje. K tomu nekako poput Isusa Krista u kršćanstvu, i 
Muhamed je u islamu svojim životom postao najvažniji uzor. Vjernikov 
napor da nasljeđuje Muhamedov primjer, odražava hitnu usmjerenost 
islama na djelovanje i praksu. Glede toga islam, nalik židovstvu, a puno 
više nego kršćanstvo, ističe zakon, čime se nauku i dogmi daje veće 
značenje. Ta se praktična usmjerenost islama odražava u njegova ostala 
četiri stupa. 


2. Drugi je stup islama namaz (salat, molitva). Muslimani mole 
(ili, možda ispravnije rečeno, klanjaju) pet puta dnevno: u svitanje, u 
podne, poslijepodne, nakon zalaska sunca i uvečer. lako vremena za 
molitvu i bogoštovne radnje u Kuranu nisu pojedinačno navedeni, 
Muhamed ih je ustanovio. 


U mnogim muslimanskim zemljama, opomene na molitvu, ili 
»pozivi na namaz“, odjekuju ponad krovova. Potpomognut megafonom, 
s najvišega vrha minareta, mujezin (muezzin) poziva: 

»Bog je najveći (Allahu Akbar); Bog je najveći; Bog je najveći; 
Bog je najveći; Svjedočim da nema drugog boga osim Boga (Allaha); 
Svjedočim da nema drugog boga osim Boga; Svjedočim da je 
Muhamed Božji poslanik; Svjedočim da je Muhamed Božji poslanik; 

Dođite na molitvu; Dođite na molitvu; Dođite na spas; Dođite na spas; 
Bog je najveći; Bog je najveći; Nema drugog boga osim Boga.“ 


Te opomene tijekom dana pomažu vjernicima da ne zaboravljaju 
na Boga usred svagdašnjega posla i brige za obitelj. One iznova bude i 
jačaju svijest o posvemašnjoj ovisnosti o Bogu, i svjetovne 
zaokupljenosti smiještaju u perspektivu smrti, posljednjega suda i 
zagrobnoga života. 


Molitve se sastoje od učenja iz Kurana na arapskom jeziku i 
veličanja Boga, a popraćene su nizom kretnji: stajanjem, klanjanjem, 
klečanjem, dodirivanjem tla čelom i sjedenjem. Učenja i popratne 
kretnje izražavaju pokornost, poniznost i klanjanje Bogu. Muslimani 
mogu klanjati na bilo kojem čistom mjestu, sami ili s drugima, u 
džamiji ili domu, na radnom nijestu ili na cesti, u zatvorenom ili na 
otvorenom. Više se vrijednim i zaslužnim drži kad se moli s drugima, 
ako je to moguće, jer se pri tom više njih kao jedno tijelo ujedinjuju u 
klanjanju Bogu, pokazujući time stegu, bratstvo, jednakost i solidarnost. 


Nakon što se pripreme za molitvu, muslimani se okreću u 
smjeru Meke, svetoga grada u kojem se nalazi Kaba (Božja kuća za 
koju se vjeruje da ju je sagradio Ibrahim odnosno Abraham i njegov sin 
Ismail odnosno Jišmael). Svaki čin bogoštovlja počinje priznanjem 
vjere: »Bog je najveći“ (Allahu Akbar) nakon čega slijede propisane 
molitve koje uključuju početne ajete Kur'ana. 


Na kraj u namaza, iznova se prouči šehadet (shahadah, 
priznanje odnosno očitovanje vjere), a potom slijedi ,,davanje selama 
odnosno mira - Mir neka je svima vama, milost i blagoslov Božji“ - što 
se dvaput ponovi. 


3. Treći stup islama naziva se zekat (zakat, što znači čišćenje). 
Poput namaza, koji je pojedinačna i zajednička dužnost, zekat izražava 
muslimansko = bogoštovlje i iskazivanje = zahvalnosti — Bogu 
potpomaganjem sirotinje. On zahtijeva godišnji prilog od 2,5 posto od 
osobnoga imetka i ostavštine, a ne samo postotak godišnjega dohotka. 
Prema islamu, istinski posjedovatelj stvari nije čavjek nego Bog. 
Ljudima je njihov imetak samo povjeren na čuvanje (od Boga 
povjeren!). Prema tome, zekat nije ,milostinja“ nego je obveza onih 

koji su svoj imetak dobili od Boga da njime udovolje i potrebama manje 
imućnih članova zajednice. Kuran (9:60), kao i islamski zakon, 
određuju da se zekat koristi za pomoć siromašnima, siročadi i 
udovicama, za otkup robova i dužnika, i da se njime pripomogne one 
koji rade na Božjem putu (to jest, izgradnja džamija, vjerskih škola i 
bolnica). Zekat, razvijen prije četrnaest stoljeća, u muslimanskom 
društvu djeluje kao oblik društvene sigurnosti. U šijitskom islamu, uz 
zekat, koji nije ograničen na 2,5 posto od imovine i nasljedstva, vjernici 
plaćaju vjerski porez (khums) na svoj dohodak vjerskom starješini. 
Time se pomaže siromašne i one u oskudici. 


4. Četvrti stup islama, ramazanski post (sijam, savm), obavlja se 
u mjesecu ramazanu, devetom mjesecu islamskoga kalendara i mjesecu 
u kojem je Muhamed dobio prvu objavu. Muslimani, čije zdravlje to 
dopušta, moraju cijeli mjesec postiti, a to znači od zore do zalaska 
sunca suzdržavati se od jela, pića i spolnih odnosa. Post je zajednički 
mnogim vjeroispovijestima. Katkad ga se uzima kao pokoru, a koji put 
pak da vjemniku pomogne da se oslobodi od pretjerane zaokupljenosti 
tjelesnim potrebama i požudom. U islamu je nakana ramazanskoga 
posta da vjernike potakne na razmišljanje o njihovoj krhkosti i ovisnosti 
o Bogu, usredotočujući ih na duhovne ciljeve i vrijednosti. 


Post se prekida u suton blagovanjem laganoga obroka pučki 
nazvanoga ,,doručak“ (sehur). Večernji pak obrok (iftar) često se 
blaguje u krugu prijatelja ili ga uzima više obitelji zajedno, pri čemu se 
često služe birana jela i poslastice kakve se pripravljaju jedino u to doba 
godine. Mnogi odlaze u džamiju na večernju molitvu nakon koje slijede 
posebne molitve kakve se uče samo tijekom ramazana. Neki tijekom 
ramazana pročitaju čitav Kur'an (uzimajući dnevno jedan juz', džuz - 
trideseti dio Kur'ana) kao osobit čin pobožnosti, a javno čitanje Kur'ana 
i sufijsko veličanje Boga može se čuti tijekom večeri. Obitelji ustaju 
prije izlaska sunca da pojedu svoj prvi dnevni obrok koji ih mora 
održati u snazi sve do zalaska sunca. 


Krajem ramazana (dvadeset i sedme večeri) muslimani 
proslavljaju ,,Noć moći“ (Lajlatu-l-qadr), noć kada je Muhamed primio 
prvu Božju objavu. Mjesec ramazana završava jednim od dva najveća 
islamska blagdana, blagdanom prijekida gosta, nazvanim Eid al-Fitr, 

ramazanski bajram, a slavi se tri dana. Po svom je duhu veselja, 
posebnosti slavlja i međusobnim darivanjima sličan Božiću. 


5. Peti je stup islama hadž (haj) odnosno hodočašće Kabi u 
Meki u Saudijskoj Arabiji. Od svakoga se odrasloga muslimana, čije to 
tjelesne i imovinske mogućnosti dopuštaju, zahtijeva da barem jednom 
u životu žrtvuje dio svoga vremena, imanja, društvenoga položaja i 
uobičajenih udobnosti kako bi hodočastio u Meku, postajući tako u 
potpunosti hodočasnikom u Božjoj službi. Nakon ramazana slijedi 
vrijeme hadža. Svake se godine više od dva milijuha vjernika iz 
čitavoga svijeta okupi u svetom gradu Meki, tvoreći tako zajednicu 
ogromne raznolikosti kultura i jezika koja ispovijeda i svjedoči svoju 
vjeru. Uz to pastoji još i 'umra (pregledavanje), pobožni obred koji se 
zove i ,manje hodočašće“, a čini ga obilazak svetih mjesta u vrijeme 
izvan hadža. Mnogi hadočasnici koji obavljaju hadž obave 1 'umru i to 
prije hadža, tijekom njega ili nakon. Međutim, obavljanje 'umre ne 
nadomiješta obvezu hadža. 


Što muslimani rade za hodočašća u Meki? 


Muškarci koji obavljaju hodnčašće odjeveni su u jednostavrm 
odjeću, koju čine dvije bijele plahte bez šavova, a žene imaju opravu 
koja u cijelosti prekriva tijelo, izuzev lica, šaka i stopala. Ta odjeća 
simbolizira čistoću, kao i jedinstvo i jednakost svih vjernika. 


Kad se hodočasnici približavaju Meki, uzvikuju: ,Odzivam Ti 
se, Gospodaru, odzivam Ti se.“ Kada uđu u Meku hodočasnici su 
obvezni odmah ići prema Kabi, koja se nalazi u sklopu Velike džamije 
(Usp. Što je Kaba?). Mnoštvo hodočasnika kruži nekoliko puta oko 
Kabe u smjeru suprotnom od smjera kazaljki na satu. To kruženje, 
poput molitve, simbolizira vjernikov ulazak u božansku prisutnost. 


U danima koji slijede, hodočasnici sudjeluju u raznim obrednim 
radnjama 1 svečanostima koje simboliziraju ključne vjerske događaje. 
Oni šećući, kadikad i trčeći, prolaze nekoliko puta duž hodnika Velike 
džamije dugih 400 metara, prisjećajući se pri tom Hadžerine odnosno 

Hagarine izbezumljene potrage za vodom u pustinji da ugasiti žeđ 
svoga sina Ismaila odnosno Jišmaela. Taj je obred u velikoj suprotnosti 
od kruženja oko Kabe kojim se hodočasnik usredotočuje na duhovni 
dodir s Bogom. Hod i trčanje simbolizira ljudski svagdanji napor, 
kretanje i borbu kroz život, čime se izražava 1 vjernikova ustrajnost u 
životnoj borbi za opstanak. Hodnčasnici piju vodu s vrela zvanog 
Zemzem (što znači žuborenje), koje se nalazi unutar Velike džamije, a 
muslimani vjeruju da je to upravo na onom mjestu na kajem je Bog dao 
da potekne voda za Hadžeru odnosno Hagaru i Ismaila odnosno 
Jišmaela. Hodočasnici se jedan dan okupe na Arafatu, golemoj pustoj 
poljani, u spomen na Poslanikovo oproštajno hodočašće za vrijeme 
kojega je s Brda Milosti, brežuljka usred poljane, održao svoj oproštajni 
govor. Hodočasnici simbolično odbijaju đavla, izvora svakoga zla, 
bacanjem kamenčića na tri stupa što stoje na mjestu gdje je Sotona 
(Šejtan) presreo Ibrahima odnosno Abrahama i Ismaila odnosno 
Jišmaela napastujući ih na neposlušnost Bogu u vrijeme kad se Ibrahim 
odnosno Abraham, pokoravajući se tako Božijoj zapovijedi, spremao da 
žrtvuje svoga sina. 


Što je Kaba? 


Kaba je najsvetije mjesto u muslimanskome svijetu, prema 
kojemu se svaki dan okreće stotine milijuna muslimana diljem svijetu 
kad mole. Nalazi se unutar cjeline Velike džamije u Meki. Kaba 
(doslovce kocka) poznata je kao ,,Božja kuća“ (Baytullah). U njoj je 
sveti Crni kamen, meteorit za koji se vjeruje da su ga Ibrahim odnosno 
Abraham i Ismail odnosno Jišmael položili u ugao Kabe, kao spomen 
na savez kojega je Bog s njima sklopio, a po njima i s cijelom 
muslimanskom zajednicom. 


Kaba je visoka otprilike 14 m, a široka 10 x 15 m. Obložena je 
crnom tkaninom urešenom zlatom ispisanim Kur'anskim ajetima. 
Muslimani vjeruju da je Kaba prva kuća kojom se štovalo Boga, i da ju 
je prvotno izgradio Adem odnosno Adam i to po uzoru na nebesku 
Božju kuću s njegovim prijestoljem oko koga kruže meleki odnosno 

anđeli. Taj nebeski obred obnavljaju hodočasnici tijekom hadža 
(hodočašća u Meku), svojim kruženjem oko Kabe, što simbolizira 
njihov ulazak u božansku prisutnost, pred Božje prijestolje. Vjeruje se 
da je Ademova odnosno Adamova Kaba bila srušena zbog nebrige 
vjernika i poplave, ali su sukladno Kur'anu (2: 127) Ibrahim odnosno 
Abraham i njegov sin Ismail odnosno Jišmael ponovo sagradili Kabu 
pod nadzorom mekanskoga plemena Kurejš (Quraysh), koji su je 
koristili kao spremnicu za plemenske bogove i idole Arabije. Kurejš je 
održavao godišnje hodočašće Kabi 1 sajam koji je privlačio hodočasnike 
iz čitave Arabije. 


Predaja kazuje da je Muhamed, kao jedno od prvoga što je 
učinio nakon povratka iz progonstva i pobjedničkoga ulaska u Meku, 
uradio upravo to da je očistio Kabu od njezinih 360 idola i obnovio 
»Ibrahimovu odnosno Abrahamovu religiju“, ispovijedanje jednoga, 
istinitoga Boga. 


Kakav je značaj Meke? 


Meka u Saudijskoj Arabiji rodno je mjesto Poslanika Muhameda 
i najsvetiji prostor u islamskom svijetu. To je mjesto Velike džamije, 
gdje se nalazi Kaba. (Usp. Što je Kaba?) Milijuni niuslimana putuju 
tamo svake godine iz čitavoga svijeta kako bi obavili hadž. Meku se 
gleda kao nastambu duhovnoga središta Zemlje, gdje se za bogoštovne 
radnje kao što je kruženje oko Kabe (Usp. Što muslimani rade za 
hodočašća u Meki?) vjeruje da se umnažaju na Božjem nebeskom 
prijestolju. Meka je, kao i Medina, zatvorena za nemuslimane. 


Kako muslimani mole? 


Namaz, jedan od pet stupova islama, središnji je u životu 
muslimana. Evo nekih najvažnijih: 


Pet puta dnevno: u zoru, u podne, poslijepodne, poslije zalaska 
sunca te uvečer, stotine milijuna muslimana mole okrećući se u smjeru 

Meke (najsvetijega mjesta islama, Muhamedova rodnoga mjesta, te 
mjesta Kabe, Božje kuće). Tih pet obveznih namaza mora se obavljati 
na arapskom jeziku, bez obzira na materinski jezik klanjatelja. Svaki 
dio molitve ima svoju ulogu unutar tih dnevnih obreda i namijenjen je 
objedinjavanju meditacije, pobožnosti,  moralnoga uzdizanja i 
tjelovježbe. Molitve se mogu moliti pojedinačno ili u skupini. 


Radnje i riječi koje musliman rabi tijekom namaza očituju 
njegovo potpuno podlaganje Bogu. Ti čini objedinjuju vjeru i praksu, 
potičući ono što se iskazuje u prvom stupu islama - priznanje vjere u 
jednoga Boga i Muhameda kao Božjega poslanika. 


Pripremajući se za susret i obraćanje Bogu, muslimani obavljaju 
ritualno pranje (abdest) odnosno čišćenje, da budu posve sigurni da su i 
duhovno 1 tjelesno čisti. Najprije čiste svoje umove i srca od svjetovnih 
misli i zanimanja, usredotočujući se na Boga i na blagodati koje im je 
podario, Drugo, peru ruke i umivaju lice, ruke do lakata, te stopala i 
potom kažu: ,,Svjedočim da nema drugog boga izuzev Boga; On nema 
druga i svjedočim da je Muhamed njegov sluga i poslanik.“ To je 
čišćenje i duhovno i tjelesno događanje, o čemu svjedoči 1 činjenica da 
se za obredno pranje može uzeti i pijesak ukoliko voda nije dostupna. 
Svrha je toga pranja da razum i tijelo budu čisti kako bi se musliman u 
molitvi približio Bogu i uronio u njegovu prisutnost. 


Kretnje koje muslimani obavljaju tijekom namaza, bilo 
pojedinačno ili u skupini, odražavaju one geste koje se činilo kad se u 
prijašnja vremena stupalo pred kraljeve ili vladare: podizanje ruku, 
naklon i padanje ničice pred tom velikom moći. Klanjatelji započinju 
podizanjem ruku i proglašavanjem Božje veličine (Allahu Akbar - Bog 
je najveći). Potom, stoje uspravno držeći ruke privinute na trbuhu ili 
prsima, ili ispružene uz tijelo, i recitiraju ono što je opisano kao sržna 
poruka Kur'ana, započinjući govor: 


»Hvala Bogu, Gospodaru svjetova; Dobrostivom, Samilosnom; 
Vladaru Sudnjeg Dana. Samo Tebi robujemo i samo od Tebe 
pomoć tražimo. Pokaži nam ispravan put, put onih kojima si 
iskazao Svoju milost, a ne put onih koji su zaradili Tvoju srdžbn, 
ili koji su pošli stranputicom.“ (Kur'an, 1: 2-6). 

Nakon govorenja drugih (ovaj put samoodabranih) ajeta iz 
Kur'ana, muslimani se klanjaju i govore: ,,Slava najuzvišenijem Bogu“, 
triput. Uspravljajući se kažu: ,,Bog čuje onoga tko Ga hvali“ i ,,Naš 
Gospodaru, sva hvala Tebi pripada!“ 


Potom slijedi ono što se obično naziva ,padanje ničice“ 
(prostracija), iako to ne uključuje i ispruženo ležanje na tlu. Tom 
kretnjom muslimani izražavaju posvemašnje podvrgavanje. Prije 
započinjanja čina padanja ničice, muslimani najprije prvo ponove: 
»Allahu Akbar“ ( (Bog je najveći). Potom padaju na koljena, pregibaju 
se prema naprijed ispružajući ruke preda se i čelom dotičući tlo. U toj 
kretnji izgovaraju triput: ,,Slava Uzvišenom Gospodaru!“ Nakon toga se 
uspravljaju i ponavljaju čitav slijed molitve. 


Molitva uključuje i sjedenje na petama i govorenje obrasca 
poznatog kao ,svjedočenje“, jer sadrži očitovanje muslimanskoga 
vjerovanja. Nakon toga slijedi zazivanje Božjega blagoslova na prvoga i 
posljednjega od Božjih poslanika, Ibrahima odnosno Abrahama i 
Muhameda. 


Namaz se završava zazivanjem mira (salam, selam). Klanjatelji 
okrenu glavu nalijevo i nadesno i kažu: ,,Neka je mir, milost i blagoslov 
Allahov na tebi.“ Iako se taj zaziv upućuje na istovjerce s desne 1 lijeve 
strane, neki muslimani vjeruju da se time obraćaju svojim melekima 
odnosno anđelima čuvarima, koji stoje na njihovim ramenima dok se 
mole. Nakon što završe obvezne namaze, muslimani mogu moliti Boga 
za svoje osobne potrebe (du'a). Za takve osobne potrebe i probleme 
postoje preporučeni molitveni tekstovi na arapskom jeziku, ali se u tim 
molitvama klanjatelji mogu obraćati Bogu i na svom materinsknm 
jeziku i svojim riječima. 

Kada se islam pojavio na Srednjem Istoku, bila je uobičajena 
praksa u bizantskim i sasanidskim carstvima da se pada ničice pred 
bizantinskim carem (kršćanskim) i perzijskim šahom (zoroastrijancem), 
budući da su oba vladara bili 1 kraljevi i svećenici. Međutim, muslimani 
su osobito snažno odbijali padanje ničice pred bilo kim ili bilo čim, 
osim pred Allahom. Sredinom sedmoga stoljeća kineska Tang dinastija 
zabilježila je da je poslanstvo arapskih i perzijskih posjetitelja odbilo 

pokloniti se ničice pred kineskim carem kojega se držalo ,,Sinom 
Neba“. 


Još uvijek se i u drugim vjeroispovijestima susreću primjeri 
padanja ničice. Sve do danas anglikanski se i katolički svećenici ničice 
poklanjaju pred oltarom na početku liturgije Velikoga petka, a tako rade 
i ređenici prigodom primanja svećeničkoga reda. Redovnici nekih 
katoličkih samostanskih redova umjesto klečanja na koljena redovito 
padaju ničice pred Presvetim oltarskim sakramentom. 


Vjeruju li muslimani u anđele? 


Poput židova i kršćana, i muslimani vjeruju da su meleki 
odnosno anđeli dio Božjega stvaranja, Meleki odnosno anđeli djeluju 
kao Božji posrednici i služe mu štiteći ljudska bića, prenoseći im 
njegove poruke, ili izvršavajući različite druge zadaće. Primjerice, 
melek Džibril odnosno anđeo Gabriel prenosio je božansku poruku 
Muhamedu; melek Makail odnostio anđeo Mihael osigurava okrjepu 
ljudskoga tijela i znanje ljudskom umu; melek Israfil odnosno anđeo 
Rafael zatrubit će na Posljednjem sudu. 


Sukladno islamskoj predaji, meleki odnosno anđeli stvoreni su 
od svjetla. Za razliku od ljudi, oni ne posjeduju slobodnu volju, nego su 
posve potčinjeni Božjim zapovijedima i neprestano ga slave i služe mu. 
Mnogi muslimani vjeruju da se dvojica meleka odnosno anđela 
neprestano nalaze uz svako ljudsko biće, i da oni bilježe sva njegova 
djela 1 riječi, sve do smrti, i da će to izviješće podastrijeti na Sudnjem 
danu. 


Vjeruju li muslimani u raj i pakao? 
Muslimani uistinu vjeruju u raj i pakao, u vječnu nagradu ili 


kaznu ovisno o tome jesu li ljudska bića slijedila Božju volju i djelovala 
pravedno i milostivo prema drugima tijekom svojega života. Kur'an 

često ističe posvemašnju ćudorednu odgovornost svakog vjernika. Na 
Sudnjem danu, danu propasti svemirskih razmjera, danu za kojega samo 
Bog zna kad će se zbiti, svi će ustati od mrtvih. Bog će suditi svakoj 
osobi prema svetim knjigama i mjerilima koje su utvrdili poslanici 
zajednice kojoj je pojedinac pripadao, pri čemu će se rabiti i izvješća o 
djelima svakog pojedinca tijekom njegova života koji su zabilježeni u 
Knjizi djela: ,, Oni čija dobra djela budu teška, oni će postići spasenje, 
a oni čija dobra djela budu lahka, oni će izgubiti svoje duše i vječno će 
ostati u paklu.“ (Kur'an, 23: 102-103). 


Kur'anska vizija zagrobnoga života obuhvaća i duh 1 tijelo. 
Tijela i duše će uživati. Uživanja u nebeskim vrtovima blaženstva a bol 
u ognju paklenom bit će u potpunosti kušani. Rajski vrt je nebesko 
prebivalište mira 1 blaženstva, s rijekama koje teku, predivnim vrtovima 
i ugodnim pićima iz bistrih rijeka. Kur'anski su opisi nebeskoga 
blaženstva potvrda života, isticanje ljepote stvaranja i uživanje toga 
stvaranja u granicama zadovoljstava koje je Bog odredio: 


»A oni koji vjeruju i čine dobra djela, oni su najbolja stvorenja. 
Njih nagrada u Gospodara njihovog čeka: edenski vrtovi kroz 
koje će rijeke teći i u kojima će vječno i zauvijek boraviti; Bog 
će biti njima zadovoljan, a i oni će Njime biti zadovoljni. To će 
biti za onoga koji se bude bojao Gospodara svoga.“ (Kur'an, 
98: 7-8). 


Potonje predaje opširno izvješćuju o radostima raja i ulozi 
hurija, predivnih družica. Kur'an ne upućuje na spolnu ulogu hurija, ali 
su neki zapadnjački prevoditelji hurije preveli s ,djevice“ i time 
pograbili jedno pučko vjerovanje koje je korišteno da se motivira neke 
muslimanske bombaše samoubojice. Međutim, mnogi Kur'anski 
komentatori 1 većina muslimana razumije hurije kao djevice u smislu 
čistih 1 očišćenih duša. 

Pakao je mjesto beskrajnoga bola, patnje, mučenja 1 očaja, uz 
plamteću vatru, uzavrelu vodu i vjetar što pali, Sudbina suđenika i 
njihova vječna osuda, samo je kazna za njihov ljudski odabir kojega su 
sami učinili: 

»A nevjernici će u patnji paklenoj vječno ostati, ona im se neće 
ublažiti i nikakve nade u spas neće imati. Nismo im Mi 
nepravedni bili, oni su sami sebi nepravdu nanijeli.“ (Kur'an, 
43: 74-76). 


Kur'ansko shvaćanje života i vizija u njega ucijepljena, u 
suprotnosti je s kršćanskom težnjom da život podijeli na kategorije 
svjetovnoga i svetoga, tijela 1 duha, osjetilnoga i duhovnoga. Nasuprot 
»duhovnim“ slikama staloženijega, celibatskoga 1 blaženoga raja koji je 
nadmoćan u kršćanskom predočivanju raja, Kur'an ne pravi razliku 
između radosti uživanja blaženoga gledanja i radosti uživanja u 
plodovima stvaranja. 


U novije vrijeme, konzervativniji 1  fundamentalistički 
raspoloženi pisci i vjerske starješine žale se na literarna tumačenja 
zagrobnoga života. Većina suvremenih muslimanskih komentara nastoji 
istaći čovjekovu ćudorednu odgovornost u ovom životu i izravnu 
povezanost božanske pravde s vječnom nagradom i kaznom, ne ulazeći 
u izričite i stvarne opise zagrobnoga života. 


Vjeruju li muslimani u svece? 


Sveti (saint) je donekle istoznačno arapskoj riječi wali, što 
označava ,,prijatelja, pomagača ili zaštitnika“. Sveci se ne spominju u 
Kur'anu, što znači da je sam Bog wali (zaštitnik) vjernika i da nemaju 
drugoga zaštitnika i pomagača osim njega. Zapravo, Kur'an upozoruje 
vjernika da se kloni ,,zauzimalaštva, zagovorništva“, traženja pomoći od 
bilo koga mimo Boga. Zbog toga se neki muslimani suprotstavljaju 
uvođenju svetaca kao nečemu neislamskom. Oni tvrde da takva 
vjerovanja i prakse oskrvnjuju monoteizam možebitnim vjerovanjem da 
su sveci jednaki Bogu. Međutim, drugi pak vjeruju da može biti 
zauzimalaštva tj. zagovorništva s Božjim dopuštenjem te da neki dobiju 
osobitu milost od Boga da se mogu zauzeti za druge. Neki su 
bogougodnici poznati po zagovoru odnosno zauzimanju za čovjeka u 
njegovim točno određenim potrebama, kao što je primjerice, da žena 

može začeti, da se riješe obiteljski problemi, da se izliječe neke bolesti 
ili pak da se izbjegnu određene prirodne nepogode. 


Kršćansko se i islamsko poimanje svetaca unekoliko razlikuje. 
Bogougodništvo se u islamu ne određuje službenim proglašenjem, kako 
to čine katolici, nego je radije prepušteno općem prihvaćanju. Većina u 
puku prihvaćenih bogougodnika su oni sufijski (sufije su islamski 
mistici; Usp. Postoje li muslimani sufije?). Muslimani često hodočaste 
na grobove sufijskih bogougodnika gdje se rado okupljaju na proslavu 
godišnjice bogougodnikova rođendana ili njegove smrti. Neki se 
sufijski bogougodnici spominju radi njihovih mudrih kazivanja, vrlina 
ili čudesa koja su učinili. Među popularnim sufijima i legendarnim 
bogougodnicima spominju se i žene. 


Što muslimani vjeruju o Mariji i Isusu? 


Merjem odnosno Marija, majka 'Isaa' odnosno Isusa, istaknuti je 
lik u islamu i jedina žena koja je poimence spamenuta u Kur'anu. 
Kur'an Merjemu odnosno Mariju drži jednim od četiri savršena uzora 
ženstvenosti (Kur'an, 66: 12). Cijelo poglavlje, sura 19, posvećena je 
njoj i njezinoj povijesti. Merjem odnosno Marija spominje se više puta 
u Kur'anu nego u čitavom Novom zavjetu 1 više je činjenica o njezinom 
životu sadržano u Kur'anu nego u Novom zavjetu. 


Kur'anska izvješća o Merjemi odnosno Mariji spomnju trudnoću 
njezine majke Ane i porod, blagovijest o rođenju Yahyaa odnosno Ivana 
Krstitelja te potvrdu o njezinu djevičanskom začeću i rodenju Isaa' 
odnosno Isusa: ,,A (spomeni) i onu koja je sačuvala djevičanstvo svoje, 
u koju život udahnusmo, i učinismo nju i sina njezinog znamenom 
svjetovima.“ (Kur'an, 21: 91). Kur'an uči da će Merjem odnosno Marija 
biti duboko poštovana, budući da se ona u potpunosti podložila Božjoj 
volji, iako je to značilo da će njezina vlastita obitelj biti optužena za 
bludnost kada se otkrije da je trudna (Kur'an, 19: 16-21). Kur'an također 
bilježi da je 'Isa odnosno Isus kao djetešce riječju branio Merjeminu 
odnosno Marijinu nevinost (Kur'an, 19: 27-34). 

"Isa odnosno Isus je važan lik u Kur'anu, koji dakazuje istinitost 
»Isaovih odnosno Isusovih učenja kakva se pronalaze u Evanđeljima. 
Poput kršćana, i muslimani vjeruju u 'Isaovo odnosno Isusovo 
djevičansko začeće po Duhu Bažjem. Kur'an također bilježi neka od 
»Isaovih odnosno Isusovih čudesa, uključujući vraćanje vida slijepom, 
liječenje gubavca, oživljavanje mrtvih i udahnjivanje života u glinene 
ptice (Kur'an, 5: 110). To čudo s glinenim pticama nije zabilježeno u 
kanonskom Novom zavjetu, ali se doista pojavljuje u nekanonskom 
Tominu Evanđelju. Kao Evanđelja i Kuran objavljuje Isusovo 
očitovanje o potrebi štovanja Boga kao jednoga Boga i o njemu, Isusu, 
kao svjedoku toga Bogu (Kur'an, 5: 116-117). 


Muslimanska i kršćanska vjerovanja a 'Isau odnosno Isusu 
razlikuju se u dvome. Prvo, iako muslimani vjeruju u 'Isaovo odnosno 
Isusovo djevičansko začeće i rođenje kaa djelo Duha Božjega, ipak ne 
vjeruju da je ,,Isa odnosno Isus Sin Božji. Oni vjeruju da je on jedan iz 
dugoga niza pravednih poslanika i da, po važnosti, samo stoji do 
Muhameda koji ga nadvisuje (Kuran, 6: 83-87). Za muslimane, 
kršćansko učenje o Trojstvu odražava oblik politeizma koji promiče 
vjerovanje u tri boga umjesto u jednoga Boga (Kur'an, 4: 171, 5: 17, 5: 
72-77). 


Drugo, muslimani ne vjeruju u Isusovo raspinjanje na križ i 
uskrsnuće (Kur'an, 4: 157-158). Oni vjeruju da ga je Bog, iako se činilo 
da je raspet, uzdigao k sebi, slično onomu što se dogodilo Elijahu 
odnosno Iliji (Kur'an, 3: 55, 4: 157-158). Muslimani ne vjeruju u 
kršćansko učenje o Istočnom grijehu, tako da nema teološke potrebe za 
otkupiteljskom Isusovom žrtvom na križu i njegovu uskrsnuću. 
Muslimani vjeruju da će svatko pred Bogom odgovarati za svoja djela i 
da je stoga odgovaran i za vlastito spasenje. Prema tome, nitko se neće 
moći osloniti ni na koga drugoga koji bi ga spasio od vlastitih grijeha, 
čak ni na 'Isaa odnosno Isusa, ni na Muhameda. 

Imaju li muslimani sabat (Dan Gospodnji) poput židova 
i kršćana? 


Petak je muslimanski dan zajedničkoga bogoštovlja. Taj se dan 
već prema predaji ne drži neradnim, ali je u nekim muslimanskim 
zemljama preuzeo značenje nedjeljnoga odmora, koji su ustanovile 
kolanijalne sile pa je stoga u njemu gledano zapadnjačko odnosno 
kršćansko naslijeđe. 


I u muslimanskim i u kršćanskini zemljama, zajednička molitva, 
džuma namaz (jum'a) održava se u džamiji petkoni u podne. Mnogi 
muslimani u Americi koriste svoju stanku za ručak kaka bi nazočili toj 
jednosatnoj službi petkom ili tako organiziraju svoj rad da dobiju to 
vrijeme slobodno (ranijim dolaskom na posao, ili ostajanjem dulje). 
Koji to ne mogu odlaze u džamiju ili u islamsko središte nedjeljom na 
zajedničku molitvu i sate vjerske pouke i međusobnoga druženja. 


Imaju li muslimani tjedni obred? 


Muslimani se okupljaju u džamiji petkom na podnevnu 
zajedničku molitvu, džuma namaz (jum'a), pri čemu muslimani različite 
dobi, narodnosnih skupina i društvenoga statusa stoje zajedno, jedan uz 
drugoga, u pravilnim redovima okrenuti prema niši u zidu (mihrab) koja 
pokazuje u smjeru (qibla) prema svetom mjestu, Kabi u Meki. Muškarci 
i žene mole idvojeno, pri čemu su žene iza muškaraca, i to zbog 
čednosti, budući da se za vrijeme molitve više puta pada ničice. Predaja 
traži samo da muškarci prisustvuju zajedničkoj molitvi petkom. 
Međutim, danas i žene sve učestalije prististvuju službi. Molitvu 
predvodi imam (vjerski starješina), koji stoji ispred skupa. 


Osobiti je oblik molitve petkom propovijed (khutba), koja se 
često drži s drvene govorničke tribine (minbar), načinjene po uzoru na 
povišenje s kojega je Muhamed propovijedao svojoj zajednici. 
Propovjednik, hatib (khatab) započinje recitirajući ajet iz Kur'ana i 

potom održi kraći govor u kojem se osvrće na prijeporna pitanja i 
probleme zajednice, često umećući vjerski savjet o društvenom ili 
političkom pitanju s komentarom koji se temelji na Kur'anskoj poruci, 
lako je uobičajeno da imam drži propovijedi, pogotovu u džamiji sa 
stalnim osobljem, u islamu može bilo koji član skupa propovijedati. 


Imaju li muslimani vjerske blagdane ili svete dane? 


Muslimani slave dva velika islamska vjerska blagdana. Prvi je 
ramazanski bajram (Eid al-Fitr), proslava završetka ramazanskoga 
posta, a slavi se tri dana. Drugi je praznik veći po značaju i slijedi dva i 
pol mjeseca nakon prvoga i slavi se četiri dana. To je Kurban-bajram 
(Eid_al-Adha), praznik žrtve, koji označuje godišnje dovršenje 
hodočašća Meki ili hadž (hajj). Ti su praznici za muslimane vjerska 
obveza ali i društvena proslava. 


U Americi se bajram namazi održavaju u svakoj zajednici gdje 
muslimani borave, a okupljanja na proslavu tih prigoda su uobičajena. 
Pošta Sjedinjenih Američkih Država izdala je 2001. godine poštansku 
marku u znak sjećanja na ramazanski bajram (Eid al-Fitr). Mnoga 
muslimanska djeca ne idu u školu kako bi proslavili te vjerske 
blagdane, a u nekim područjima uprave škola priznaju bajrame kao 
blagdane za muslimansku mladež, kao što priznaju i židovske blagdane 
Rosh Hashanah i Yom Kippur. 


Tradicionalno, oba su bajrama prigoda za posjet rodbini i 
prijateljima. Kao 1 u slavlju velikih kršćanskih blagdana, uobičajeno je 
darivanje, bilo novca ili čega drugoga, primjerice nove odjeće djeci, pri 
čemu se blaguju birana jela i slastice. 


U mnogim okruženjima proslavljaju se i drugi vjerski blagdani, 
kao šta je rođendan Poslanika Muhameda i, u šijitskom islamu, 
rođendani imama Alije i drugih imama. Šijiti u godišnjem 
desetodnevnom sjećanju slave ,muke  Huseinove“, obredno ih 
obnavljajući i oplakujući imama Huseina i njegove sljedbenike koje je 

pobila halifina vojska (Usp. Kakva je razlika između sunitskih i šijitskih 
muslimana?). 


Postoji li u islamu svećenstvo ? 


Islam nema organizirano svećenstvo ili predstavnike vjerske 
hijerarhije onako kako to ima kršćanstvo. Bilo koji musliman može 
predvoditi molitvu (namaz), ili obaviti vjenčanje ili pokop. Zapravo, 
povijesno gledano, ndređene je dužnosti obavljala klasa koja se naročito 
odijevala i držala autoritet nalik onome svećenstva. Različite uloge su 
obavljali vjerski dostojanstvenici i starješine. 


U ranom islamu, pobožni muslimani iz raznih slojeva društva 
predvodili su molitve ili postajali učenjacima Kur'ana i islamskih 
znanosti, ali su se tijekom vremena mnogi okrenuli tim aktivnvstima 
kao zanimanju. Svaka džamija ima imama, koji uživa ugled u zajednici, 
i koji ,stoji ispred“ kao vjerski starješina i onaj koji petkom 
propovijeda. Na manjim zajedničkim molitvama, tu službu mogu 
obaviti i drugi članovi skupa. Veće zajednice imaju stalnoga imama, 
glavnoga službenika koji obavlja mnoge dužnosti koje u drugim 
vjeroispovijestima smiju obavljati samo svećenici ili rabini, kao što je: 
predvođenje obrednih molitava, administrativno upravljanje džamijom, 
islamskim centrom ili školom, upravljanje raznim djelatnostima 
zajednice, posjećivanje bolesnika, poučavanje mladih ljudi koji se 
pripremaju za brak i tomu slično. 


Učenjaci Kur'ana, islamskoga zakona i teologije (koji se 
nazivaju ulama', ulema, što znači učeni) postali su stalna klasa vjerskih 
učenjaka (znalaca, znanstvenika) koji u društvu često odskaču po svom 
načinu odijevanja. Njihova je zadaća, i pravo koje oni za sebe traže, da 
štite i autoritativno izlažu (interpretiraju) islam. Postoje mnogi naslovi 
za islamske vjerske učenjake, koji odražavaju njihovu ulogu u 
interpretiranju islama, neki u teologiji, drugi u zakonu. Među ulemom, 
mudžtehid (mujtahid) je osobit naslov za onoga tko je stručno 
osposobljen interpretirati islamski zakon (koristeći idžtihad, ijtihad 
odnosno neovisno razmišljanje). Muftija (mufti) je stručnjak u 

islamskom pravu koji je ovlašten izdati fetvu (fatwa), interpretaciju 
zakona ili sud. U sufizmu (islamski misticizam), sufijski učitelj (pir) 
djeluje kao duhovni učitelj svojih sljedbenika. 


U sunitskom islamu, mnoge su vlade stvorile položaj velikoga 
muftije, ili starijega vjerskoga dostojanstvenika. U šijitskom islamu 
(duodecimalnom ili ithna asheri sljedbi), razvijena je hijerarhija 
vjerskih dostojanstvenika, na čijem vrhu su veliki ajatolasi (ayatollah). 


U današnje vrijeme, islamski reformatori nisu samo uleme, nego 
i obrazovani svjetovnjaci koji objedinjuju islamsko znanje i suvremene 
znanosti. Svjetovnjaci s ulemom dijele ulogu interpretatora islama. 


Što je džamija? 


Riječ džamija dolazi od arapske riječi mesdžid (masjid, mjesto 
gdje se pada ničice). Džamija Poslanika Muhameda u Medini, prvo 
muslimansko bogoštovno mjesto, služila je kao mjesto okupljanja na 
bogoštovlje, meditaciju 1 učenje Kur'ana. Za razliku od crkava i 
sinagoga, džamijski glavni molitveni prostor je golem i otvoren prostor, 
vrlo širokoga poda koji je prekriven istočnjačkim tepisima. Važan dio 
molitvenoga prostora je mihrub, niša, lučno svedena i urešena udubina 
u zidu, na strani okrenutoj prema Meki, kamo se muslimani uvijek 
licem okreću kada se mole. Do mihraba je smješten minbar, uzdignut 
drveni podij (sličan prapovjedaonici), načinjen po uzoru na onaj kakav 
je koristio Poslanik Muhamed kad je propovijedao zajednici. 
Predvodnik molitve drži hutbu (khutba, propovijed) sa stubišta minbere. 
Za obredno pranje prije molitve, abdest većina džamija ima sa strane, 
izvan središnjega molitvenoga prostora, uređen prostor s tekućom 
vodom. 


Džamija, kao sveto mjesto za osobnu i zajedničku molitvu, za 
muslimane ima i drugo značenje. Tijekom povijesti džamija je služila 
ne samo kao mjesto za molitvu i meditaciju nego i kao mjesto stjecanja 
naobrazbe i kao središte vjerskoga i društvenoga života muslimanske 
zajednice. U džamiji vlada ozračje nepomućenoga mira i nutarnjega 

promišljanja, što pridonosi smanjivanju napetosti. Pri pohodu džamiji, 
može se vidjeti ljude koji tiho razgovaraju ili drijemaju na tepisima, kao 
i one koji mole i recitiraju Kur'an. 


Povijesna je činjenica da muslimani, gdje god ih ima toliko da to 
mogu poduzeti, prvo što čine jest gradnja džamije. U 21. stoljeću u 
Americi, gdje će islam uskoro postati drugom najraširenijom religijom, 
gradnja džamija širi se geometrijskom progresijom. Više od 2.100 
džamija i islamskih centara ili samo islamskih centara, većih i manjih, 
smješteno je u selima, malim kao i velikim gradovima Sjedinjenih 
Američkih Država u kojima se okupljaju različite američko- 
muslimanske zajednice. Svojom raznolikošću te muslimanske zajednice 
odražavaju sveukupnu raznolikost muslimana u Americi, što sa sobom 
donosi i etničku i rasnu raznolikost. Slične su pojave uočene i u drugim 
vjeroispovijestima. Tako se, primjerice, jedna nasuprot druge mogu naći 
dvije katoličke crkve s odvojenim školama, od kojih je jedna irska a 
druga talijanska, ili pak ona u kojoj se govori francuski jezik. U nekim 
bi mjestima možda trebalo izgraditi i više džamija, kako bi se sačuvala 
ta etnička i jezična raznolikost, jer se uočavaju različite skupine, 
primjerice, arapske, južnoazijske, turske ili pak afro-američko. 


Džamije su diljem svijeta mnogostrtrko korištene. U džamije se 
dolazi kako na osobnu molitvu i veliku zajedničku molitvu petkom 
(džuma namaz), tako i na čitanje Kurana, a mnogi, posebice za 
ramazana, tamo pronalaze i svoju osamu. Džamije služe i kao središta 
za prikupljanje vjerskoga poreza, zekata i njegovu raspodjelu. Mnogi 
hodočasnici posjećuju svoje mjesne džamije prije i poslije odlaska na 
hadž, hodočašće u Meku (hajj) ili umre, manjega hodočašća ('umrah). 
Tijelo preminuloga člana zajednice položi se ispred mihraba na molitvu 
umrlom (dženaza namaz). Džamije su ponekad 1 središta djelatnosti 
islamskih centara koji okupljaju više naraštaja i više nacionalnih 
islamskih zajednica. U džamiji se sklapaju brakovi i poslovni 
sporazumi, a prenošenje znanja izvodi se u različitim oblicima. U 
teškim vremenima, vremenima krize, vjernici se okupljaju u džamijama, 
međusobno se jačajući i tražeći od svojih vjerskih čelnika pomoć i 
upute o tome što i kako trebaju činiti. 

Što je islamski centar? 


Islamski centar sličan je kršćanskim i židovskim središnjicama 
zajednica koji su postali sastavni dio mnogih crkava i sinagoga u 
Americi i diljem svijeta. Islamski centar muslimanima daje prostor za 
molitvu i društvena okupljanja, za proslave zajednice 1 vjersko 
obrazovanje. U Americi se mnoge od tih djelatnosi zajednice održavaju 
nedjeljom, kada su muslimani slobodni od svojih poslovnih obveza. 
Centar može hiti zasebna zgrada ili u okviru džamije. 


U djelatnosti američkih džamija i centara mogu biti uključene 
sportske ponude za mlade, različite službe koje mladima pomažu naći 
posao i osposobiti se za njega, kao što je, primjerice, obuka na 
računarima, a uz to su zastupljeni i programi koje ističu politički 
kandidati. Međunarodne organizacije, džamije i islamski centri 
utemeljili su različite društvene službe koje neke vlade nisu uspjele 
ponuditi svojim građanima. 


Postoje li neke podjele u islamu? 


Kao svjetska religija, islam je zastupljen u različitim kulturama 
u Africi, na Srednjem Istoku, u Aziji, Europi i Americi, pa su stoga 
znatne vjerske i kulturološke razlike koje se u islamu susreću. Poput 
drugih vjeroispovijesti, tako su se i u islamu razvile podjele, sljedbe 1 
škole koje zastupaju različita mišljenja glede prijepornih pitanja, iako 
one u islamu nemaju tako razvijeno nazivlje kao, primjerice, u 
kršćanstvu (rimokatolici, metodisti, anglikanci, protestanti 1 sl.). Svim 
je muslimanima zajedničko vjerovanje u jednoga Boga, Kur'an, 
Muhameda i pet stupova islama, kao i prakse s tim povezane. Podjele su 
nastale u području političkoga 1 vjerskoga vođstva, u teologiji i 
tumačenju islamskoga zakona, kao i u zauzimanju gledišta naspram 
modernizma i Zapada. 


Već nakon Muhamedove smrti podijelila su se mišljenja glede 
političkoga i vjerskoga vođstva, šta je uzrokovalo podjelu muslimana na 


sunite (85% muslimana koji uz Kur'an priznaju i predaju, sunu) i šijite 


33 


(15% muslimana koji priznaju samo Kur'an). Uz to bi, u svakom 
slučaju, trebalo spomenuti i, malu ali značajnu, radikalnu skupinu 
haridžija (khawarij). Iako nikad nisu zadobili veći broj sljedbenika, 
njihova jedinstvena teološka škola sve do danas bitno utječe na 
političku 1 vjersku raspravu. 


Budući da Muhamed nije odredio svoga nasljednika, suniti 
(sunna, predaja) vjeruju da ga treba naslijediti najbolja 1 za tu službu 
najprikladnija osoba koju treba u zajednici odabrati i postaviti za 
predvodnika (halif). S ozbirom na to da Kuran jasno tvrdi da je 
Muhamed posljednji poslanik, halif može Muhameda naslijediti samo 
kao politički čelnik. Suniti vjeruju da halif treba samo štititi vjeru i da 
stoga ne treba imati nikakav osobiti vjerski položaj jer ne prima nikakve 
objave. 


Naprotiv, šijiti vjeruju da vođstvo u muslimanskoj zajednici 
treba biti nasljedno, i da je s Muhameda preneseno na njegove muške 
potomke, koji potječu od njegove kćeri Fatime i njezina supruga Alije. 
Oni su poznati kao imaani koji služe kao vjerske i političke vođe. Šijiti 
vjeruju da je imam vjerski nadahnut, bezgrješan i da tumači Božju volju 
onako kako je sadržana u islamskom zakonu, ali on nije poslanik. Šijiti 
drže izreke 1 djela svojih imama autoritativnim vjerskim tekstovima, 
pored Kur'ana i suneta. Zbog neslaganja glede broja imama koji su 


naslijedili Muhameda, šijiti su se podijelili na tri glavne skupine. 


Haridžije (od kharaja, izaći ili otići) započeli su kao sljedbenici 
halifa Alije, ali su se s njim razišli, jer su vjerovali da je kriv zbog 
kompromitiranja Božje volje kad je pristao na arbitražu umjesto da 
nastavi dugotrajni rat protiv neposlušnoga generala. Nakon odvajanja 
od Alije (na kojega su naposlijetku izvršili atentat), haridžije su 
utemeljili zasebnu zajednicu koja je trebala biti ,,istinsko“ karizmatičko 
društvo koje će striktno slijediti Kuran i sunet Poslanika Muhameda. 
Haridžijski svijet je bio jasno podijeljen na vjernike i nevjernike, 
muslimane (sljedbenike Boga) i nemuslimane (neprijatelje Božje). Ti 
neprijatelji mogu biti i drugi muslimani koji ne prihvaćaju bezuvjetno 
haridžijska stajališta. Prijestupnici su bili izopćeni iz zajednice i, 
ukoliko se ne pokaju, osuđeni na smrt. Prema tome, halif ili upravitelj 
može upravljati sve dok je bezgrješan. Ukoliko se ogriješio, nije više 

pod zaštitom zakona i mora biti svrgnut ili ubijen. To je shvaćanje 
utjecalo na poznatoga srednjovjekovnoga teologa i znalca zakona, Ibn 
Taymiyyu, a ponovljeno je i u novije vrijeme s Islamskim džihadom, 
grupacijom koja je izvršila atentat na egipatskoga predsjednika Anwara 
Sadata. Pod tim je utjecajem i Osama bin Laden i drugi ekstremisti koji 
zahtijevaju rušenje ,neislamskih“ muslimanskih vladara. 


Razlike u mišljenju o političkom i vjerskom vođstvu u sunita i 
šijita, odrazile su se 1 na različito shvaćanje povijesti islama. Suniti su 
proživjeli blistavu i pobjedničku prošlost pod vođstvom četvorice 
ispravno vođenih halifa i razvojem umajadskih i abasidskih dinastija. 
Suniti stoga mogu polagati pravo na zlatno doba u kojemu su oni bili 
velika svjetska sila i civilizacija, u čemu vide dokaz Božjega vođstva i 
istinitosti misije islama. S druge strane, šijiti su se bezuspješno borili 
tijekom toga razdoblja protiv sunitske uprave pokušavajući iznova 
uspostavili imamat za koji su vjerovali da ga je Bug ustanovio. Prema 
tomu, za šijite je to doba bilo vrijeme nezakonito prisvojene moći od 
strane sunita, šta je išlo nauštrb stvaranja pravednoga društva. Šijitsko 
osvrtanje na prošlost, ističe patnju i tlačenje pravednoga i potrebu da se 
ustane protiv nepravde, kao i zahtjev da muslimani budu voljni 
žrtvovati sve, čak i život, u borbi sa silama zla (Satane) kako bi iznova 
uspostavili Božju pravednu vladavinu. 


Podijeljena mišljenja postoje i glede teoloških pitanja. Povijesni 
je primjer, recimo, pitanje: može li vladar, koji je zbog teškoga 
(smrtnoga) grijeha proglašen krivim, i dalje biti zakoniti vladar ili ga 
treba zbaciti i ubiti. Većina sunitkih teologa i pravnika držala je da je 
očuvanje društvenoga poretka važnije od upraviteljeva osobnoga 
značaja. Osim toga oni su bili uvjereni da samo Bog na Sudnjem danu 
može suditi grješnicima i odrediti jesu li ili nisu bili pravovjerni i 
zaslužuju li raj. Prema tome, oni su zaključili da bi vladar trebao ostati 
na vlasti sve dotle dok može upravljati svojim podanicima. Ibn 
Taymiyya je bio jedan od glavnih teologa i pravnika koji je učinio 
izuzetak u tom slučaju i naučavao mišljenje da bi vladar trebao i morao 
biti zbačen. 


Ibn Taymiyyin gnjev bio je usmjeren na Mongole. Usprkos 
njihovu prelasku na islam, oni su nastavili slijediti Yasa kodeks zakona 

Džingis Kana umjesto islamskoga zakona, Šerijata. Zbog toga oni za 
Ibn Taymiyyu nisu bili nimalo bolji od politeista predislamskoga doba. 
On je izdao fetvu (fatwa, službeno zakonsko mišljenje) kojom ih je 
proglasio za nevjernike (kafirun), pa su prema tomu bili izopćeni 
(takfir, izopćenje, ekskomunikacija) iz muslimanske zajednice. Ta je 
fetva bila presedan: unatoč tomu što su mongolski muslimani tvrdili da 
su muslimani, postali su zakoniti predmet džihada, jer nisu uspjeli 
Šerijat usvojiti kao svoj zakonski sustav. Stoga su drugi muslimani 
imali pravo, zapravo dužnost, da se pobune protiv njih i da povedu 
džihad. Ibn Taymiyyina mišljenja ostaju i danas mjerodavna, jer su ona 
nadahnula militantno i vjersko stajalište organizacija, poput mreže al- 
Qaida Osame bin Ladena. 


Drugi primjeri podjela u teološkim pitanjima odnose se na 
Kur'an, primjerice je li on stvoren ili nije, treba li ga tumačiti doslovno 
ili metaforički 1 alegorijski. Povijesno gledano, muslimani su 
raspravljali i o slobodnoj volji i predestinaciji, odnosno o tome jesu li 
ljudska bića istinski slobodna u odabiru onoga što čine ili je sveznajući 
Bog sve unaprijed odredio. I u svezi s tim, kako se takvo vjerovanje 
odražava na ljudsku odgovornost i na pravdu? 


Islamski zakon daje jedan od najjasnijih 1 najznačajnijih 
primjera o različitosti mišljenja. Zakon se razvio kao odgovor na 
stvarne potrebe svagdašnjega života. Srce islama, i toga da je netko 
musliman, jest podvrgavanje Božjoj volji, pa je stoga temeljno pitanje 
svakoga vjernika bilo: Što i kako treba činiti? Tijekom umeyyadske 
vladavine (661.-750.), vladari su uspostavili pomalo kržljav sustav 
zakona koji je bio utemeljen na Kur'anu, sunetu, mjesnim običajima i 
predaji. Međutim, mnogi su se pobožni muslimani zabrinuli za razvoj 
zakona zbog utjecaja koji su na njega imali vladari. Oni su željeli 
islamski zakon čvršće usidriti na njegovim objavljenim izvorima i tako 
ga učiniti manje ovisnim o vladarima i sucima koje su postavljali. 


U dva naredna stoljeća, muslimani u glavnim gradovima 
islamskoga svijeta, kao što su Medina, Meka, Kufa, Basra i Damask, 
nastojali su otkriti Božju volju i zakon i prikazati ih uz pomoć znanosti 
jurisprudencije. Iako je svaki grad ponudio svoje osobito tumačenje 
zakona, svi su gradovi imali udjela u stvaranju opće zakonske predaje. 

Najraniji učenjaci islamskoga prava nisu bili ni pravnici, ni suci, ni 
studenti nekih posebnih sveučilišta. Bili su to jednostavni ljudi koji su 
povezivali svoja zanimanja s proučavanjem islamskih tekstova, kao što 
su to, primjerice, činili trgovci. Ti međusobno slabo povezani učenjaci, 
nastojali su se okupiti ili se pak povezati s vodećim osobama toga doba. 
Na njihove škoie mišljenja koje su se pri tom stvorile, počelo se 
upućivati kao na škole zakona. 


Iako su postojale mnoge škole, samo ih je nekoliko opstalo i te 
su priznate kao vjerodostojne. Danas postoje četiri glavne sunitske 
škole zakona (hanefijska od hanafi, hanbelijska od hanbala, malikijska 
od maliki i šafijska od shafi'i) i dvije glavne šijitske škole (džaferijska 
od ja'fari i zejdijska od zajdi). Hanefijska je prevladala u arapskom 
svijetu i Južnoj Aziji; malikijska u Sjevernoj, Središnjoj i Zapadnoj 
Africi; šafijska u Istočnoj Africi 1 Jegoistočnoj Aziji; a hanbelijska u 
Saudijskoj Arabiji. Muslimani smiju slijediti bilo koju školu zakona, 
međutim, oni uobičajeno izabiru onu koja je prevladavajuća u području 
u kojemu su rođeni, ili u kojemu žive. 


Možda nigdje razlike u islamu nisu tako očite kao u odnosu na 
modernizam. Još od devetnaestoga stoljeća, muslimani su se 
slijeđenjem svoje vjerske predaje koja se razvila u predmoderna 
vremena, opirali novim zahtjevima suvremenoga svijeta (u vjerskom, 
političkom, gospodarskom i društvenom smislu). Ne odnosi se to samo 
na islamsku prilagodbu promjenama, nego i na odnos islama prema 
Zapadu i sustavu vrijednosti, ustanovama i idejama koje ga obilježavaju 
i koje su odsudne za sveukupne svjetske promjene. Muslimanski 
odgovori na pitanja reforme i modernizacije pokrivaju raspon od 
sekularnih i  modernističkih do religijska konzervativnih ili 
tradicionalističkih, ,,fundamentalističkih“ i islamskih reformista. 


Moderni sekularisti, odnosno svjetovnjaci, zapadnjački su 
usmjereni i zagovaraju odvajanje religije od ostatka društva, uključujući 
i politiku. Oni vjeruju da bi religija trebala biti nešto posve osobno. 
Islamski modernisti vjeruju da su islam i modernizam, napose znanost i 
tehnologija, spojivi i da bi islam mogao poučiti javnost a da njome ne 
mora nužno i prevladavati. Druge skupine su više ,,islamski“ usmjerene, 
ali imaju različita mišljenja o ulozi islama u javnom životu. 

Konzervativci, ili tradicionalisti, ističu važnost prošlosti i nastoje 
islamske zakone i norme vratiti na ono kakvi su bili u prošlosti. 
»Fundatrientalisti“ ističu povratak najranijem dobu i najstarijim 
učenjima islama, vjerujući da islamsku predaju treba očistiti od 
popularnih, kulturoloških i zapadnjačkih vjerovanja i praksi koje su 
»iskvarile“ islam. Međutim, pojam fundamentalist primjenjuje se vrlo 
široko na cijeli niz islamskih pokreta i djelatnika, tako da ohuhvaća i 
one koji jednostavno žele obnoviti i ponovo uvesti svoju čistu i 
puritansku viziju romantizirane prošlosti, kao 1 one koji zagovaraju 
moderne reforme koje su ukorijenjene u islamskim načelima i sustavu 
vrijednosti. = Postoji znatna nekolicina islamskih — obnovitelja, 
intelektualaca i vjerskih vođa, koji odlučno ističu potrebu obnove 
islama, široko rasprostranjenim programom reinterpretacije (ijtihad) i 
obnove koja zahtijeva nov pristup Kur'anskoj interpretaciji, kao i 
pitanjima spolova, ljudskih prava, demokratizacije, te obnove zakona. 


Kakva je razlika između sunita i šiita? 


Suniti i šijiti dvije su najšire podjele unutar muslimanske 
zajednice. Suniti čine oko 85% muslimana, a šijiti do 15%. Šijiti su 
znatno pristuni u Iranu, Iraku, Bahreinu i Libanonu. Te su se dvije 
skupine razvile iz neslaganja glede Muhamedova nasljednika. 


U ranoj muslimanskoj zajednici, Muhamed je izravno i 
autoritativno odgovarao na njezina pitanja. Muhamedovom smrću 632. 
godine muslimanska je zajednica bila teško pogođena, jer je ostala bez 
osobnoga dodira s Poslanikom, i bez njegova vođstva, ali i bez izravne 
Božje objave. Poslanikovi su se drugovi odmah dali na djelo i nastojali 
učvrstiti zajednicu i njezine članove sačuvati u vjeri. Abu Bakr, čovjek 
kojemu je Muhamed povjerio da predvodi džuma namaz petkom, ovim 
je riječima objavio Poslanikovu smrt: »Muslimani! Ako je netko od vas 
obožavao Muhameda, dopustite mi da vam kažem da je Muhamed 
umro. Međutim, ako ste obožavali Boga, onda znajte da je Bog živ i da 
neće nikada urmijeti!“ 

Većina muslimana, koji su se počeli nazivati sunitima, ili 
sljedbenicima  sunneta  (Poslanikova primjera), vjerovali su da 
Muhamed prije svoje smrti nije ustanovio sustav za izbor nasljednika ili 
određivanje zamjenika. Stoga su, nakon početnoga razdoblja 
nesigurnosti, starije medinske starješine izabrale Ahu Bakra za halifa 
(nasljednika, zamjenika), Rani obraćenik koji je bio Muhamedov blizak 
prijatelj i pouzdani savjetnik, kao i njegov punac, Abu Bakr je bio 
poštovan zbog svoje mudrosti i pobožnosti. Stoga su suniti bili uvjereni 
da vođstvo treba prijeći na najprikladniju osobu, a ne biti naslijeđeno po 
krvnom srodstvu. 


Kao halif, Abu Bakr je postao politički i vojni čelnik zajednice. 
lako nije hio poslanik - Kur'an je označio Muhameda kao posljednjega 
poslanika - halif je imao vjerski ugled predvoditelja zajednice vjernika 
(ummah, umet). To se u potonjoj povijesti simboliziralo halifinim 
pravom da predvodi džuma namaz petkom i spominjanjem njegova 
imena u molitvama zajednice. 


Manjinska muslimanska zajednica šijita, ili pristaša Alijevih, 
suprotstavila se izboru Abu Bakra za halifa, vjerujući da nasljeđivanje 
treba biti nasljedno, po obiteljskom srodstvu. Budući da Muhamedova 
dva sina koja mu je rodila Hatidža nisu preživjeli djetinju dob, manjina 
je vjerovala da je vođstvo trebalo prijeći na Muhamedovu jedinu 
preostalu kćer Fatimu i njezina muža Alija, koji je tako bio Muhamedov 
prvi rod i najbliži živi muški srodnik, pa je on trebao biti Muhamedov 
nasljednik i voditelj islamske zajednice (nazvan imam). Šijiti su vrlo 
nezadovoljni zbog činjenice da je Alija bio triput zaobiđen u izboru 
halifa, i da je svoje pravo mjesto dobio tek nakon trideset pet godina. 
Potom je, nakon svega nekoliko godina, bio ubijen u atentatu. Njegov 
karizmatični sin Husein, koji je bio nagovoren da predvodi pobunu 
protiv halifa Yazida, bio je svladan i masakriran zajedno s njegovom 
malom četom sljedbenika. 


Muslimani ističu da se razlika između sunita i šijita ne odnosi na 
doktrinarno učenje, nego da je ona prije političke naravi, i da se odnosi 
na voditelja muslimanske zajednice. Međutim, unatoč zajedničkom 
vjerovanju i praksi, razvili su različito tumačenje svoje zajedničke 
prošlosti. 

Povijesno gledano, suniti su uglavnom vladali nad šijitima. 
Budući da su šijiti bili potlačena i razbaštinjena manjina, razumijeli su 
to kao kušnju čuvanja ispravnosti zajednice u borbi za uspostavom 
Božje vladavine na zemlji. Ostvarenje pravednoga društvenoga poretka, 
za koji su se zalagali njihovi imami, postalo je šijitski stoljetni san. Dok 
je sunitska prošlost okrenuta prema blistavoj i pobjedničkoj povijesti 
ispravno vođenih četvorice halifa i potom razvoju islamskoga carstva 
pod umajadima, abasidima i otomanima, šijitska je prošlost bila mjesto 
borbe potlačenih i razbaštinjenih. Otuda, dok suniti mogu polagati 
pravo na zlatno razdoblje kada su bili velika svjetska sila i civilizacija, 
šta oni vjeruju da je dokaz Božje milosti prema njima i povijesne 
vrijednosti muslimanskoga vjerovanja, šijiti vide u tom razvoju 
događanja nezaknnitu uzurpaciju moći od strane sunitskih vladara 
nauštrb pravednoga društva. Šijiti promatraju prošlost više kao 
paradigmu patnje, razbaštinjenja i potlačenosti ispravne manjinske 
zajednice koja se neprestano mora boriti za ponovnu uspostavu Božje 
vladavine na zemlji pod njegovim božanski određenim imamom. 


U dvadesetom stoljeću, šijitska je povijest bila protumačena kao 
paradigma koja nadahnjuje i potiče za djelatnu borbu protiv nepravde, 
umjesto njezina pasivnoga prihvaćanja. To je ponovno tumačenje imalo 
posebice značajan učinak na šijite u Libanonu, koji su se borili da 
postignu veće društvene, obrazovne i ekonomske mogućnosti tijekom 
1970-ih i 1980-ih, a u Iranu je Šah bio izjednačen sYazidom, a 
Ayatollah Khomeini (Homeini) i njegovi sljedbenici s Huseinom 
tijekom Islamske revolucije 1978.-1979. godine. Time je pobjeda 
Islamske revolucije najavila pobjedu čestitosti protiv nezakonitih 
uzurpatora moći. 


Kakve su podjele među šijitima? 


Unutar šijitskoga islama razvile su se tri glavne podjele, koje 
proistječu iz neslaganja oko broja imama koji su naslijedili Muhameda: 
zejdije (također nazvani petoročlanim), koji priznaju pet imama, 
ismailiti (također nazvanim septimalistima), koji priznaju sedam imama 

i ithna 'ashariyya (također nazvanim duodecimalistima), koji priznaju 
dvanaest imanua. Zejdije su se razišle od ostalih šijita priznajući 
Huseinova unuka Zayda kao petoga imama. Oni su vjerovali da je bilo 
koji Alijev potomak, koji je želio da dokaže javno svoje pravo na 
imamat i da se bori za njega, mogao postati imamom, Zejdije su bile 
prva šijitska grupacija koja je postigla neovisnost. Utemeljili su 
dinastiju u Taberistanu na Kaspijskom moru 864. godine. Druga 
zejdijska imamat država osnovana je u Jemenu 803. godine i potrajala 
je do 1963. godine. 


Podjela među ismailitima (septimalistima) i ithna 'ashariyyama 
(duodecimalistima) pojavila se u osmom stoljeću glede pitanja tko je 
naslijedio šestoga imama, Ja'far al-Sadigqa (urmo 765. godine). Ismailiti 
priznaju sedam imama, završavajući s Ja'far al-Sadiqovim sinom 
Ismailom, koji je bio određen da postane sedmim imamom, ali je umro 
prije svoga oca i nije ostavio sina koji bi ga naslijedio. Osnovali su 
revolucionarni pokret protiv sunitskoga hilafeta, kao i fatimijsku 
dinastiju, čije se carstvo između desetoga i dvanestoga stoljeća 
prostiralo od Egipta i Sjeverne Afrike do indijske provincije Sind. 


Ismailitski ogranak, Nizari ismailiti, bili su osobito siloviti u 
svojemu suprotstavljanju sunitskoj abasidskoj upravi. Njihovo nasilje i 
teror i način kako su ga provadili, dao im je naziv atentatora. Povijesna 
je ironija da je upravo Nizari vođa, koji je pobjegao u Indiju, utemeljio 
novu liniju imama poznatu po počasnom naslovu Agha Khan. Ti su 
naime imami stvorili oblik nenasilne glavne šijitske težnje koja u novije 
vrijeme okuplja uspješne zajednice u Kanadi, Britaniji, Istočnoj Africi i 
južnoj Aziji. Sadašnji Agha Khan, koji je obrazovan na Harvardu, 
nadzire kulturni i duhovni život svojih sljedbenika, a uz to se brine i za 
obrazovne, društvene i trgovačke ustanove zajednice. 


Treća i najpopularnija šijitska zajednica, ithna 'ashariyya 
(duodecimalisti), = priznaje — dvanaest — zakonitih — Muhamedovih 
nasljednika. Danas su oni većina u Iranu, Iraku i Bahreinu. Dvanaesti 
imam, Muhamad al-Muntazar (Muhamad koji se iščekuje) ,nestao je“ 
874. godine kao dijete, ne ostavivši sinove, i tako stvorio velike dvojbe 
glede nasljedstva. Šijitska je teologija razriješila tu dvojbu učenjem o 
Skrivenom imamu, koje tvrdi da dvanaesti imam nije umro, nego da je 

radije ,,iščezao“ 1 da je skriven, ili ,mističan“ za neodređeno vrijeme. 
Povratak toga mesijanskoga poslanika očekuje se kao božanski ispravno 
vođeni Mahdi na kraju vremena koji će obraniti svoje sljedbenike, 
iznova uspostaviti njihovu vjernu zajednicu i uvesti ih u savršeno 
islamsko društvo pravde i istine. U međuvremenu, šijite u pitanjima 
vjere predvode mudžtehidi (zmujtahidun, koji je sposoban neovisno 
tumačiti islamski zakon). Nasuprot većinskom islamskom iskustvu, 
duodecimalni šijitizam je razvio klerikalnu hijerarhiju na čijem su čelu 
vjerski velikodostojnici koje njihovi sljedbenici priznaju kao ayatollahe 
(znakove Božje), i pridaju im velik ugled zhog njihove učenosti i 
pobožnosti. 


Kakav je vahabijski islam? 


Sve doskora, većina Zapadnjaka nije ni čula za vahabijski islam, 
ali se odnedavno taj naziv uvijek iznova čuje u svezi s Qsamom bin 
Ladenom i Saudijskom Arabijom. Postoje mnoga tumačenja islama, 
mnoge škole teologije i zakona. Među najkonzervativnijima je 
vahabijski islam, službeni oblik islama u Saudijskoj Arabiji. Vahabijski 
je pokret dobio ime po Muhammadu Ibn 'Abd al-Wahhabu (1703.- 
1791.), učenjaku islamskoga prava i teologije u Meki i Medini. 'Abd al- 
Wahhab bio je razočaran propadanjem morala u društvu njegova doba, 
pa je mnoga pučka vjerovanja i prakse osudio kao neislamsku idolatriju 
i povratak u paganizaan predislamske Arabije. Odbio je slijepo 
oponašanje slijeđenja (taglid) prošlih učenjaka. Držao je da je 
srednjovjekovno znanje uleme (vjerskih učenjaka) bilo pogrešno i da je 
katkad sadržavalo i neutemeljene novotarije (bid'ah) ili je pak bilo 
hereza. 'Abd al Wahhab tražio je novo tumačenje islama okrenuto 
»temeljima“ islama, Kur'anu i sunetu (primjeru Poslanika Muhameda). 


Muhammad ibn 'Abd al-Wahhab povezao se s Muhammedom 
Ibn Saudom, mjesnim plemenskim starješinom, kako bi utemeljio 
vjerskopolitički pokret. Ibn Saud je koristio vahabizam kako bi 
legitimirao svoj džihad da pokori i ujedini plemena Arabije, ohraćajući 
ga u tu puritansku verziju islama. Poput haridžija, 1 vahabijska je 

teologija gledala svijet u crno-bijeloj tehnici u kojoj su postojali samo 
muslimani i nemuslimani, vjernici i nevjernici, područje islama i 
područje ratovanja. Sve muslimane koji nisu bili suglasni s njima držali 
su nevjernicima koje treba pokoriti (to jest, boriti se protiv njih i ubiti 
ih) u ime islama. Središnje učenje Muhammad Ibn 'Abd al-Wahhabove 
teologije bilo je učenje o Božjem jedinstvu (tawhid), što se odrazilo i na 
njihovo samoproglašenje unitaristima (muwahhidun - koji zagovara 
Božje jedinstvo). Oponašajući Muhamedovo uništavanje panteona 
predislamskih plemenskih bogova u mekanskom svetom hramu (Kaba) 
i njegovu preuređenju za bogoštovlje jednom istinskom Bogu (Allahu), 
vahabijski puritanizam nije poštedio ni svete grobove Muhameda i 
njegovih drugova u Meki i Medini, niti šijitsko mjesto hodočašća u 
Kerbeli u današnjem Iraku, gdje se nalazi Huseinov grob. Razaranje 
toga mjesta koje su šijiti jako poštovali, nikad nije zaboravljeno i 
pridonijelo je povijesnoj netrpeljivosti između vahabija iz Saudijske 
Arabije i šijitskog islama u Saudijskoj Arabiji i Iranu. Stoljećima 
potom, u talibanskom  obijesnom razaranju spomenika Budi u 
Afganistanu, pothvatu kojega su osudili muslimanski poglavari diljem 
svijeta, mnogi su prepoznali vahabijski nadahnuto ikonoborstvo. 


Početkom devetnaestog stoljeća, Muhammed Ali iz Egipta 
pomrsio je račune Saudijcima, ali su se vahabijski pokret 1 saudijski 
dvor brzo oporavili. Stoljeće potom, Abdulaziz Ibn Saud ponovo je 
osvojio Riyad, ujedinio plemena Arabije, obnovio saudijsko kraljevstvo 
i proširio vahabijski pokret. Kraljevstvo Saudijske Arabije spojilo je 
političko i vjersko u samoproglašenoj islamskoj državi, koristeći 
vahabijsko tumačenje islama kao službeni temelj društva i države. 


Saudijci su, uz pomoć organizacija koje je materijalno 
podupirala vlada i imućni pojedinci, proširili svoju posve konzervativnu 
verziju vahabijskaga islama i na druge zemlje i zajednice u 
muslimanskom svijetu i na Zapadu. Ponudili su pomoć za razvoj, za 
izgradnju džamija, biblioteka i drugih ustanova, tiskanje vjerskih 
promidžbenih tekstova, a imame i vjerske učenjake novčano su 
podupirali. Vahabijski puritanizam i financijska pomoć proširili su se na 
Afganistan, Pakistan, Središnju Azijsku republiku, Kinu, Afriku, 
Jugoistočnu Aziju, Sjedinjene Američke Države i Europu. Istodobno, 

neki bogati poslovni ljudi u Saudijskoj Arabiji i Zaljevu osigurali su 
financijsku potporu ekstremističkim skupinama koje slijede militantni 
»fundamentalistički“ ogranak islama (kojega se uobičajeno naziva 
vahabijski ili salafi) s njegovom kulturom džihada. Teško je u nazivlju 
razlikovati taj ,izvoz posve konzervativne teologije“, s jedne, od 
militantnog ekstremizma, s druge strane. Poteškoće su još veće, 
pogotovu nakon 11. rujna 2001. godine, kad se uočava da su 
nedemokratske vlade u Središnjoj Aziji i Kini sklone svako, bilo 
zakonito bilo nezakonito, suprotstavljanje njihovoj vladi i politici 
označiti kao ,,vahabijski ekstremizam“. 


Postoji li razlika između muslimana i crnih muslimana? 


Afro-američki islam pojavio se početkom dvadesetoga stoljeća 
kada je nekolicina američkih crnaca prešla na islam, religiju za koju su 
vjerovali da je bila dio njihova izvornoga afričkoga identiteta. Islam je 
imao prednost pred kršćanstvom, koje je gledano kao vjeroispovijest 
bijele nadmoći i ugnjetavanja, religija onih koji su se prema američkim 
crncima odnosili kao drugorazrednim građanima i koji su im nijekali 
njihova potpuna građanska prava. Nasuprot tome, islam se doimao kao 
religija koja ističe bratstvo vjernika (ummah), bratstvo koje je nadilazilo 
rasu i narodnost. 


Početkom tridesetih, Wallace D. Fard Muhammad crpio je iz 
Kur'ana i Biblije poruku o oslobođenju crnaca koju je propovijedao u 
getima Detroita. Wallace D., nazvan Velikim Mehdijem ili Mesijom, 
naučavao je povlačenje iz društva bijelaca, kazujući da crnci nisu 
Amerikanci i da ne duguju poslušnost toj državi. Odbacivao je 
kršćanstvo i nadmoć bijelih ,,plavookih demona“, a isticao je ,religiju 
Crnog čovjeka“ i ,,Nacije islama“. 


Fard je misteriozno nestao 1934, godine. Elijah Muhammad 
(prije Elijah Poole 1897.-1975.) preuzeo je i izgradio Naciju islama, 
učinkovit nacionalni pokret čiji su članovi postali poznati kao ,,crni 
muslimani“. Elijah Muhammad osudio je političko 1 gospodarsko 
tlačenje crnaca i ono što je nastalo kao rezultat nadmoći bijelog čovjeka 

nad crnim: mržnja samog sebe, siromaštvo i ovisnost. Njegova 
apokaliptička poruka obećavala je propast bijelog rasističkog 
ugnjetavača Amerike _ i uspostavu pravedne zajednice crnaca, 
»izabaranog naroda“. Njegovo vjersko učenje dalo je otuđenom, 
siromašnom, nezaposlenom i na rub društva stjeranom narodu osjećaj 
identiteta i zajednice i program za samodokazivanje. Elijah Muhammad 
je isticao ,,pravljenje za sebe“ filozofije, obraćajući se napose crnačkoj 
mladeži, te usredotočujući se na crnački ponos 1 identitet, jakost 1 
samodostatnost, snažne obiteljske vrijednosti, težak posao, disciplinu, 
štedljivost i suzdržavanje od kockanja, alkohola, droga i svinjetine. Već 
je 1970-ih Nacija islama imala više od stotinu tisuća članova. 


Neka su se vjerovanja u pokretu Crnih muslimana bitno 
razlikovala od glavne struje islama. Elijah Muhammad je objavio da je 
Wallace D. Fard hio Alah, te da je prema tome Bog bio crnac, i da je 
on, Elijah Muhammad, a ne Muhamed, posljednji poslanik Božji. 
Nacija naučava nadmoć crnaca i crnačku izdvojenost, a ne islamsko 
bratstvo svih vjernika u zajednici koja nadilazi rasne, plemenske i 
etničke različitosti. Uz to, Nacija ne slijedi ni pet stupova islama, ni 
glavne muslimanske bogoštovne radnje. 


Ključna osoha koja se uzdigla po Naciji islama i zadobila 
nacionalnu važnost, bio je Malcom X, koji je prihvatio učenje Nacije 
islama dok je bio u zatvoru. Privučen Elijah Muhammadovim crnačkim 
nacionalizmom, raskrinkavanjem bijeloga rasizma, te promocijom 
samopomaganja, Malcom Little je postao Malcom X, bivši pušač, bivši 
pijanac, bivši kršćanin 1 bivši rob. Nadaren, karizmatični govornik, 
Muhammada, koji je pridobivao nove članove (uključujući boksača 
Cassiusa Claya, koji je promijenio ime u Muhammad Ali), i koji je 
osnivao hramove i propovijedao poruku Nacije islama unutar domovine 
i izvan nje. Međutim, Malcom je hio odveć izložen svjetskim 
događanjima i dodiru sa sunitima, pa je sve to uzrokovalo postupnu 
promjenu u njegovu svjetonazoru, što ga je udaljilo od Elijaha 
Muhammada a približilo glavnoj struji islama. 


Godine 1964., Malcom X je napustio Naciju islama kako bi 
utemeljio svoju vlastitu organizaciju. U to je vrijeme pošao i na 

hodočašće u Meku. Bio je duboko potresen onim što je tamo doživio - 
jednakost svih vjernika bez obzira na rasu, pleme ili naciju. Malcom je 
to objasnio: ,,Svi su bili istinski jednaka (braća) - jer je njihova vjera u 
jednoga Boga maknula 'bijelca' iz njihovih umova, 'bijelca' iz njihova 
ponašanja i 'bijelca' iz njihova shvaćanja.“ Uvidio je da ne zna obavljati 
islamske dnevne molitve (namaze) i da nije opazio da drugi ne 
prakticiraju pet stupova islama. Malcom se vratio s hodočašća kao El 
Hajj Malik El-Shabazz, musliman, umjesto crni musliman, a promijenio 
je i svoje shvaćanje o crnačkom nacionalizmu, približavajući se 
panafrikanizmu, koji združuje afričke Amerikance _s njihovim 
kulturološkim i religijskim vezama u Africi. 


Na bivšeg Malcoma X-a, 21. veljače 1965. godine, dok je 
govorio publici u New York Cityju, izvršen je atentat. Dva su člana 
Nacije islama bila osuđena za ubojstvo. 


Naciju islama su 1960-tih zahvatile promjene. Ne samo Malcom 
X, nego 1 sinovi Elijaha Muhammada, Wallace D. i Akbar, istaknuti 
islamski učenjak koji je studirao u Egiptu i Škotskoj, doveli su u pitanje 
neka od učenja svoga oca i tako ugrozili njegovu strategiju. Otac je 
izopćio oba svoja sina. Potkraj života Elijah Muhammad je obavio 
hodočašće Kabi u Meki i počeo preinačavati neka od svojih učenja. U 
vrijeme njegove smrti, 1975. godine, Elijah Mulammad i Nacija islama 
bili su javno prihvaćeni zbog poticajnoga prinosa američkim gradovima 
i zajednicama u unutrašnjosti. 


Kada je Wallace D. Muhammad naslijedio svoga oca kao glavni 
svećenik Nacije islama, reformirao je glavna učenja 1 strukturu 
zajednice, tako da su se uskladili s učenjima ortodoksnoga sunitskoga 
islama. Wallace Fard je bio označen kao otac Nacije islama, a Elijah 
Muhammad kao vođa koji je priveo američke crnce svojoj interpretaciji 
islama. Wallace Muhammad je obavio hodočašće i ohrabrivao svoje 
sljedbenike da studiraju arapski jezik kako bi mogli balje razumjeti 
islam. Hramovi su preimenovani u džamije, a njihove su se vođe otad 
nazivale imamima umjesto svećenicima. Zajednica je obdržavala pet 
stupova islama ujedinjena s diljem svijeta raširenom islamskom 
zajednicom, kojoj su 1 oni pripadali. Crnačka su separatistička učenja 
bila odbačena otkad je zajednica počela sudjelovati u američkim 

političkim događanjima. Iznova je oživljena jednakost spolova, a žene 
su počele obnašati i odgovornije zadaće u služenju zajednici. Dok je 
Nacija islama nastavila raditi na društvenoj i gospodarskoj promjeni, 
poslovni su pothvati smanjeni, a dana je prednost vjerskoj 
prepoznatljivosti i misiji. 

Krajem 1970-ih Wallace je prenio organizacijsko vođstvo na 
izabrano vijeće šest imama i usredotočio se na ulogu vjerskoga i 
duhovnoga vođe. Sredinom 1980-ih, označujući svoj i Nacijin novi 
vjerski identitet i misiju, Wallace je promijenio ime u Warith Deen 
Muhammad, a zajednicu je preimenovao u Američku muslimansku 
misiju, ujedinjujući je sa globalnom glavnom strujom islamske 
zajednice te unutar američke muslimanske zajednice. 


Medijsko se izvješćivanje o pokretu crnih muslimana često 
usredotočuje na Louisa Farrakhana, čovjeka koji je predvodio manji dio 
članova Nacije islama u protestima protiv Warithovih reformi. 
Farrakhan je ljutito odbacivao promjene koje su pokrenuli Malcom i 
Warith Deen Muhammad, tvrdeći da su samo on i njegovi sljedbenici 
ostali vjerni izvornoj poruci i misiji Elijaha Muhammada. Farrakhan je 
zadržao obrazinu prijašnjega vođstva Nacije islama, zajedno sa 
njezinim crnačkim nacionalističkim 1  separatističkim učenjima. 
Farrakhanove neumjerene, separatističke poruke, kao i međunarodne 
veze koje je uspostavio s vojnim čelnicima, pnput onih s Libijom i 
Iranom, dale su njemu 1 njegovoj manjinskoj skupini sljedbenika 
nesrazmjernu važnost i medijsku pozornost. 


Farrakhanov militarizam i antisemitske izjave uvelike su bili 
kritizirani. Istodobno, njegova karizma i silna energija koju je imao 
usmjerena je na borbu protiv kriminala i zloporabe droga i rehabilitaciju 
zatvorenika, čime je zadobio pohvalu Nacije. Manifestaciju ,,Milijun 
ljudi maršira“, koju je vodio 1995. godine potpomogli su kršćani, kao i 
muslimanske vođe i organizacije, što je zadobilo i veliku medijsku 
pozornost. Posljednjih godina, Farrakhan je uvelike približio Naciju 
ortodoksnim islamskim praksama, održavajući tješnju povezanost s 
glavnom strujoni islama. 

Postoje li muslimani sufije? 


Postoje.  Sufije su pripadnici — mističkoga — asketskoga 
(pokorničkoga) pokreta u islamu koji je poznat kao sufizam. Sufije su 
se spočetka odijevali u odjeći od grube vune, nalik onoj kršćanskih 
redovnika ili mistika u drugim vjerospovijestima, te im otud i ime (suf, 
vuna). Poput mističkih pokreta u kršćanstvu, židovstvu, hinduizmu i 
budizmu, taki i sufijska staza zahtijeva posvemašnje ovladavanje 
razumom i tijelom kako bi se iskusila Božja prisutnost. Sufije se nastoje 
u vrlo ustrajnaj borbi sa samima Sobom približiti Bogu ostajući u 
svijetu, postići isto ono što kršćanski kontemplativni redovnici nastoje 
postići odvajanjem od svijeta i povlačenjem u tišinu i samotnost 
klauzure. 


Sufijama je najvažnije dosegnuti duhovnu jakost u kojoj mogu 
žrtvovati samoga sebe i postići stegu u borbi sa samim sobom protiv 
vlastite gramzivosti, lijenosti i egoizma. Ta se borba naziva ,,veći 
džihad“ (budući da je posve drukčija od ,manjega džihada“, oružane 
borbe u obrani islama). ,Veći džihad“ provodi se posvemašnjim 
posvećivanjem samoga sebe ispunjenju Božje volje, proučavanjem 
Kur'ana i suneta (Muhamedova primjera) i razmišljanjem o njima, 
izvršavanjem = vjerskih — dužnosti, napose namaza i = posta, 
usredotočavanjem na Boga i Posljednji sud, odbijanjem želja koje bi 
čovjeka mogle odvratiti od Boga, te vršenjem dobrih djela. Poznata 
žena mistik, Rabia al-'Adawiyya (umrla 801.), sufijskim je praksama 
pridodala pobožnu ljubav prema Bogu. 


Poput islamskoga zakona, i sufizam započinje kao obnoviteljski 
pokret i to kao protuteža rastućem  materijalizinu i bogatstvu 
muslimanskoga društva, što je u svezi sa širenjem islamskoga carstva i 
povećanjem njegove moći. Dok su neki vjerovali da je striktno 
pridržavanje islamskoga zakona i islamskih obreda rješenje za 
suzbijanje razularenosti imperijalnoga načina života i raskoši, sufije su 
iznova otkrili zakone, pravila, dužnosti i duhovnu stegu. Oni su isticali 
»nutarnju“ stazu, traženje čistoće i jednostavnosti Muhamedova doba, 
kao put izravnom i osobnom iskustvu Boga. Sufije su slijedili 
Muhamedov primjer neumornoga rada u svijetu, čime je on nastojao 

ostvariti idealno islamsko društvo, pa su doskora zadobili važnu ulogu u 
političkom životu muslimana. Primjerice, u osamnaestom i 
devetnaestoin stoljeću, sufijska su bratstva vodila pokretanje džihada 
(mahdijski u Sudanu, fulanijski u Nigeriji, te sanusijski u Libiji), bila su 
i predvodnici islamskoga revivalističkoga vala koji je obnovio društvo, 
stvorio islamske države i odbio kolonijalne sile. 


Sufijski redovi imaju značajnu ulogu i u širenju islama jer su 
vrlo zauzeti u misijskom radu. Njihovo nastojanje da prihvate i usvoje 
mjesne neislamske običaje i prakse u mjestima gdje su nastanjeni, kao i 
njihove silno pobožne i emocionalne prakse, pomažu im da postanu 
masovni pučki pokret, čime bi mogli ugroziti ortodoksniji vjerski sloj. 
Tako je sufizam postao dio pučkih vjerskih praksi i duhovnosti u 
islamu. Međutim, njihova spremnost da se uključe u mjesne tradicije, 
izložila ih je prigovorima konzervativnih vjernika da se ne pridržavaju 
vjerno islamskih načela. Doista, pučki je sufizam katkad otkliznuo i u 
magijsko i u praznovjerje, kao i u povlačenje od svijeta. Neki glavni 
islamski  revivalistički 1 reformatorski — pokreti — osamaestoga, 
devetnaestoga i dvadesetoga stoljeća nastojali su iz sufizma ukloniti 
praznovjerne prakse i uskladiti ga iznova s pravovjernijim islamskim 
tumačenjima. 


Sufizam je danas raširen diljem muslimanskoga svijeta i to u 
raznolikosti pobožnih staza. On je i dalje jaka duhovna snaga u 
muslimanskim društvima, kako u privatnom tako i u društvenom životu. 
Mnogi su muslimani u Europi i Americi sljedbenici sufizma. Posebice 
je privlačan obraćenicima na islam. 


Tko su islamski fundamentalisti? 


Izraz islamski fundamentalizam izaziva mnoge predodžbe: 
Iransku revoluciju, terorističke napade 11. rujna 2001. godine na 
Svjetski trgovinski centar (WTC) 1 Pentagon, Ayatollaha Khomeinija 
(Homeinija), Osamu bin Ladena i al-Qaidu, bombaše samoubojice. 
Mnogi taj pojam poistovjećuju s  radikalizmom, religijskim 
ekstremizmom i terorizmom. Međutim, slike talaca, ambasada pod 

opsadom, otmica zrakoplova i bombardiranja mogu uzrokovati odveć 
pojednostavljeno poimanje. Oznaka fundamentalistički primjenjuje se 
na tako širok spektar islamskih pokreta i čimbenika da on istodobno 
obuhvaća i one koji žele ponovno uvesti svoju puritansku viziju islama 
iz romantizirane prošlosti, kao i zagovornike suvremene obnove islama 
utemeljene na islamskim načelima i vrednotama. 


Naziv fundamentalisti, u isto se vrijeme pridaje onima koji se 
skrbe za siromašnije osiguravajući im škole, bolnice i službe socijalne 
skrbi, kao i ekstremistima. Naime, u svakoj zemlji u kojoj islamski 
militanti nasiljem i terorizmom nastoje postići svoje ciljeve, istodobno 
postoje i islamske političke stranke i organizacije za socijalnu skrb koje 
sudjeluju u općim i mjesnim izborima i učinkovito djeluju u društvu. 


lako je naziv fundamentalizam, koji potječe iz kršćanstva, vrlo 
prikladan za ono što se njime označava, u islamskom okruženju može 
biti obmanjujući, jer se tamo primjenjuje na različite skupine vlada, 
pojedinaca i organizacija koje pokrivaju vrlo široko područje. 
Konzervativna monarhija Saudijske Arabije, radikalna socijalistička 
Libija, klerikalna uprava Irana, talibanski Afganistan, te Islamska 
Republika Pakistan, svi se oni nazivaju ,,fundamentalistima“. Pojam je 
vrlo nerazumljiv upravo zbog svoje široke uporabe. Libija i Iran, 
primjerice, usvojili su u prošlosti mnoga protuzapadnjačka gledišta, dok 
su Saudijska Arabija i Pakistan često bili bliski saveznici Sjedinjenih 
Američkih Država. Politički islam i islamizam prikladnije je nazivlje 
kad se govori o islamu u politici. 


Islamski fundamentalizam odnosno politički islam, temelji se na 
suvremenom vjerskom preporodu, koji započinje kasnih 1960-ih, a koji 
je dotaknuo i privatni i javni život muslimana. S jedne strane, mnogi su 
muslimani postali privrženiji vjeri, pridajući veću pozornost namazu, 
postu, načinu odijevanja i obiteljskim vrednotama, kao i islamskom 
misticizmu odnasno sufizmu, s druge pak strane, islam se iznova 
pojavio u javnom životu kao alternativa političkim 1 društvenim 
ideologijama sekularnoga nacionalizma, zapadnjačkoga kapitalizma i 
marksističkoga socijalizma, za koje mnogi vjeruju da nisu uspjeli 
pomoći većini muslimana da izmaknu siromaštvu, nezaposlenosti i 
političkom  tlačenju. Vlade, islamski pokreti i organizacije, od 

modernističkih do ekstremističkih, pozivale su se na islam nastojeći 
tako zadobiti opravdanu podršku u narodu. 


Islamski aktivisti, ,,fundamentalisti“, kako ekstremisti tako i 
glavna struja, potječu iz vrlo raznolikih društvenih slojeva. Svoje 
pristaše vrbuju ne samo među siromašnima i nezaposlenima u 
sirotinjskim četvrtima 1 izbjegličkim  lagorima, nego i među 
pripadnicima srednjega staleža 1 u imućnijim četvrtima. Dok jedni 
potječu između onih koji su politički i gospodarski stjerani na rub 
društva i ,potlačenih“, drugi su dobro obrazovani studenti sa sveučilišta 
i stručnjaci u svojim zvanjima. Mnogi imaju znanstvene akademske 
stupnjeve u različitim znanostima (medicini, pravu, tehnici...), i djeluju 
kao stručnjaci u svojim zvanjima i zanimanjima, pridonoseći tako 
društvu u kojem žive i rade. 


Mnogi su islamski aktivisti dio nenasilne političke i društvene 
snage u glavnoj struji društva. Obnašali su ili obnašaju različito službe, 
kao primjerice: premijer Turske; predsjednik 1 predsjedavajući 
nacionalne skupštine u Indoneziji; zamjenik premijera Malezije; članovi 
kabineta, parlamentarci i gradonačelnici u različitim zemljama kao što 
su Bangladeš, Egipat, Indonezija, Iran, Izrael-Palestina, Jemen, Jordan, 
Kuvajt, Libanon, Malezija, Pakistan, Sudan i Turska. 


Istodobno, militantna su većina vjerski ekstremisti i teroristi, 
često s visokom naobrazbom, primjerice, vjerski vođa Sheikh Omar 
Abdel Rahman, zatočen zbog umiješanosti u stvaranje planova za 
bombardiranje glavnih gradova Sjedinjenih Američkih Država, postigao 
je doktorat na islamskim studijima; Osama bin Laden, svjetski terorist i 
vođa al-Qaide ima sveučilišnu diplomu i pripada jednoj od najbogatijih 
obitelji u Saudijskoj Arabiji; Ayman al-Zawahiri, desna ruka Osame 
bin Ladena, visoko je obrazovani kirurg koji potječe iz ugledne 
egipatske obitelji. 

Je li islam vjeroispovijest , srednjega vijeka“ i protivi 
li se promjenama? 


Islam i većina islamskoga svijeta često se doimaju kao nešto 
srednjovjekovno (i time se misli zaostalo) i to zbog svojih kulturoloških 
(primjerice, patrijarhat, odijevanje žena i njihova povučenost iz 
društva), = političkih — (nedemokratičnost i  fundamentalizam) i 
gospodarskih sastavnica (slab i gospodarski neuspješan razvoj 
privrede). 


Uz to, i danas kao i u prošlasti, muslimani tumače islam 
različito. Kao i njihovi abrahamovski srodnici, i muslimani izražavaju 
različite pristupe i usmjerenosti, što seže od pasvemašnjega 
konzervativizma i fundamentalizma do naprednjačkih i reformističkih 
pristupa. 


Suprotnost između islama, kršćanstva i židovstva doima se i 
većom nego što jest zato što se kršćanstvo 1 židovstvo poistovjećuje s 
vjernicima suvremene Europe i Amerike, zaboravljajući na pripadnike 
istih vjeroispovijesti u  tradicionalnijim, predmodernim i manje 
razvijenim društvima kao što su Etiopija, Eritreja ili Sudan. Etiopski 
židovi i kršćani, čija se vjeroispovijest stapa s mjesnim plemenskim i 
kulturološkim predajama, jednako su tako u jakaj suprotnosti sa 
zapadnjačkim pripadnicinia njihove vjeraispovijesti. Naravno, takve su 
suprotnosti uočljivije među kršćanskih milijardu 1 pol sljedbenika 
diljem kugle zemaljske od onih suprotnosti među 14 do 18 milijuna 
židovskih sljedbenika nastanjenih na užem zemljopisnom području. 


Snaga nasljedstva i autoritet prošlosti ojačani su u islamu 
različitim povijesnim čimbenicima i stečenim iskustvima. Četiri stoljeća 
(od 17. do 20.), većinom islamskoga svijeta dominirao je europski 
kolonijalizam. Vjeroispovijesti su, poput zemalja pod ,opsadom“, 
nastojale usredotočiti se na preživljavanje, na očuvanje i zaštitu onoga 
što imaju, ne tražeći i ne prihvaćajući promjene. Otuda su islamski 

pozivi na reformu počesto karakterizirani od strane protivnika 
jednostavna kao pokušaji da se islam pazapadnjači. 


Kad oni koji su skloni očuvanju starih vrijednosti 
(konzervativni) pokušavaju sačuvati islam, često ne razlikuju objavljene 
izvore vjere od društveno uvjetovanih ljudskih tumačenja koja su 
tijekom povijesti prikupljena 1 sačuvana u priručnicima o islamskom 
pravu i teologiji. Njima nasuprot, oni koji su skloni obnovi (reformisti) 
razlikuju božanska zapovjedena vjerovanja, prakse i zakone od ljudskih 
tumačenja iz prašlosti, budući da se upuštaju u hrabar pokušaj 
ponovnoga tumačenja i obnove islamskih smjernica i njihovu primjenu 
na suvremeni svijet. 


Usred tih različitih vjerskih tumačenja i usmjerenja, pojavio se 
određeni pomak u poimanju, šta će se zacijelo i dalje nastaviti, iako se 
kadikad stječe dojam da taj cijeli razvoj ide dva koraka naprijed, jedan 
natrag. Svjetovni i vjerski obnovitelji potiču promjene u području 
vjerskoga razumijevanja, u području obrazovanja, u obiteljskom pravu 
(brak, rastava braka i naslijedstvo), traže veće mogućnosti za 
obrazovanje žena i njihovo zapošljavanje, demokratizaciju i pluralizam 
u društvu, veću zaštitu ljudskih prava. Konzervativne struje među 
vjerskim vođama, kao i neki ultrakonzervativni islamski aktivisti i 
organizacije često su nastojali primijeniti ili nametnuti kruta, militantna, 
puritanistička i netolerantna vjerovanja, vrednote i gledišta. 


Osim toga, mnoge nedemokratske vlade (svjetovne 1 vjerske) 
upravo uz pomoć vjeroispovijesti ograničavaju slobodu mišljenja i 
izražavanja. Oni u ime vjere ograničavaju ili priječe razvoj neovisnoga 
tiska i medija, kao 1 osnutak političkih stranaka i trgovačkih udruženja. 


Muslimani su danas na prekretnici. Suočeni su s korjenitim 
društvenim, političkim i gospodarskim promjena kakve je zapadnjački 
svijet desetljećima polako proživljavao 1 postupno ucjepljivao u svoje 
sustave. U sve većoj globalizaciji, bore se, često s vrlo ograničenim, 
resursima, da opstanu u tržišnom gospodarstvu i da očuvaju svoju 
prepoznatijivost u svijetu u kojemu, gledano kulturološki, politički 1 
gospodarski, prevladava Zapad. Mnogi drže da je upravo vjeroispovijest 
odsudna u očuvanju njihove osobne i nacionalne prepoznatljivosti. 

Vjera daje osjećaj povezanosti njihova islamskoga naslijeđa sa 
suvremenim životom. Dok jedni navezanost na prošlost i njezine 
autoritete doživljavaju kao svojevrsnu kušnju, drugi pak nastoje slijediti 
nove putove, uvjereni da njihova vjera i tradicija islamske reforme koja 
je postojala stoljećima, može imati odsudnu ulogu u obnovi vitalnosti 
muslimanskih društava. 


Je li islam spojiv s modernizacijom? 


Muslimanski je svijet površno oslikavan kao područje s 
manjkavim razvitkom, jednostavno rečeno, u svojevrsnom zaostatku za 
suvremenim svjetskim tijekovima. Neki to pripisuju islamu, ali je ono i 
ovdje kao i drugdje prije posljedica slabe privrede, ograničenih 
prirodnih izvora, nedostatnoga obrazovanja, nego li religije. U 
muslimanskim društvima danas diljem svijeta, modernizacija je 
shvaćena kao ono čemu treba težiti 1 šta treba provoditi. Pokoji će 
putnik biti možda iznenađen kad u muslimanskim zemljama i u 
najzabitnijim selima vidi televizijske i satelitske antene ili pak gradske 
nebodere načičkane svjetlećim imenima svjetskih tvrtki, proizvođača i 
korporacija. Muslimani, svjetovnjaci i konzervatici, fundamentalisti i 
reformisti, svi oni koriste moderne tehnologije, od prijenosne telefonije, 
faksa, računara i interneta do automobila i zrakoplova. To što u nekim 
muslimanskim zemljama još uvijek nema = pristupa nekim 
tehnologijama, primjerice, internetu, treba pripisati protivljenju 
nedemakratskih vlada koje se boje da će uvođenjem tih tehnologija 
izgubiti nadzor i nadmoć nad pukom kakav sad imaju. 


Vjerovanje u nerješivi sukob islama i modernizacije pojavilo se 
kada je modernizacija  izjednačavana s  pozapadnjačenjem i 
posvjetovljenjem društva. Neki je stručnjak sa Zapada kazao da 
muslimani moraju izabrati između Meke i mehanizacije, što nužno 
uključuje tvrdnju da modernizacija ugrožava vjeru i nagriza je. To 
gledište odražava vjerovanje da su vjera i razum, religija i znanost, 
posve nespojivi. Stoga je vladalo uvjerenje da postati modernim 

intelektualcem ili političarem ili vjerskim službenikom ujedno znači i 
gubitak ili slabljenje vjere, muslimanske prepoznatljivosti i vrednota. 


Svjetovno raspoloženi muslimani i islamski aktivisti, žive i rade 
jedni pored drugih. Suprotstavljena gledišta o poimanju odnosa vjere 
nasuprot društvu i politici, doista rađa sukobe. Dok jedni vjeruju da 
suvremene nacionalne države, ukoliko žele biti žive i djelotvorne, 
moraju odvojiti vjeru od politike odnosno džamiju od državne uprave, 
drugi zagovaraju stvaranje vlada i društava utemeljenih na islamskim 
načelima i vrednotama. Primjeri diljem islamskoga svijeta su Egipat, 
Indonezija, Malezija, Turska ili pak druge zemalje kao što su Japan i 
Kina, koje su dokazale da modernizacija ne mora ujedno značiti i 
masovno pozapadnjačenje ili posvjetovljenje društva. Nigdje to nije 
očitije nego među tzv. fimdamentalistima ili islamskim aktivistima, koji 
su zadobili diplome na modernim sveučilištima, uglavnom iz medicine, 
prava, tehnike, novinarstva, marketinga i društvenih znanosti, a mnogi 
su od njih na vodećim položajima u svojim zvanjima i zanimanjima, 
gdje zauzeto djeluju pridonoseći suvremenoj modernizaciji društva. 


Postoje li savremeni islamski mislitelji ili obnovitelji? 


Zbog nasilnih djela i terorizma koji pune novinske naslovnice, 
danas većina ljudi više zna o zagovornicima ,,sukoba“ i militantnim 
džihadistima nego onima koji rade na miroljubivom preokretu i 
civiliziranom dijalogu. Unatoč tome, intelektualci, vjerski čelnici i 
aktivisti posvuda u svijetu drže predavanja o današnjem susretu islama 
sa Zapadom i potrebi islamske obnove. 


Današnji islamski usmjereni intelektualci i aktivisti rastavljaju 
modernizaciju i obnovu islama poput islamskih modernističkih pokreta 
S početka dvadesetoga stoljeća i nakon toga, te islamskih 
(fundamentalističkih) pokreta Muslimanske braće u Egiptu i Jama'at-i 
Islami u Pakistanu. Oni su nova stvaralačka snaga u obnovi islama, 
manjina koja ne obnavlja samo islam nego uz to ucjepljuje svoje ideje 
radeći u vladama i drugim javnim službama. 

Obnovitelj i moderni musliman, Abdurahman Wahid, bivši 
čelnik indonezijskoga pokreta Nahdutul ulama (Preporod vjerskih 
učenjaka) koji okuplja trideset milijuna članova, bio je prvi demokratski 
izabran predsjednik Indonezije; dr. Amien Rais, politički obrazovan 
znanstvenik na Sveučilištu u Čikagu i bivši čelnik indonezijskoga 
Muhammadiyya pokreta, postao je predsjednik indonezijske nacionalne 
skupštine; Anwar Ibrahim, osnivač ABIM-a, pokreta malezijske 
islamske mladeži, postao je premijer Malezije; dr. Ecmettin Erbakan, 
diplomirani inžinjer, postao je turskim premijerom; a Muhammad 
Khatami, vjerski učenjak, predsjednikom Irana. Mnogi islamski 
motivirani stručnjaci rade u parlamentima ili kao gradonačelnici glavnih 
gradova, a vodeći su u svojim zvanjima (pravnici, liječnici, inžinjeri i 
znanstvenici). 


Reformistička je misao posebice nadmoćna u Americi i Europi, 
gdje vlada slobodno i otvoreno okruženje koje ne postoji u mnogim 
muslimanskim zemljama. U Europi se nalaze mnogi islamski učenjaci i 
aktivisti kao što su dr. Tarik Ramadan, unuk Hasana al-Bannaa, 
švicarskoga akademika i aktivista, utemeljitelja egipatske Muslimanske 
braće; dr. Muhammad Arkouna sa Sveučilišta Sorbonne u Parizu. U 
Americi su, primjerice: dr. Seyyed Hossein Nasr s George Washington 
Sveučilišta, stručnjak za sufizam, islam i znanost; dr. Abdulaziz 
Shahedin sa Sveučilišta Virginija, koji je opsežno pisao o islamu, 
demokratizaciji i ljudskim pravima; dr. Sulayman Nyang sa Sveučilišta 
Howard, vrstan autor koji piše o islamu u Americi i Africi; dr. Fathija 
Osman, koji je opsežno pisao o Kur'anu, pluralizmu i islamskoj reformi; 
dr. Amin Wadud sa Sveučilišta Virginia Commonwealth, autor djela 
Qur'an and Woman; dr. Amir al-Azhary Sonbol s Georgetowna 
Sveučilišta, stručnjak za prava žena; te dr. Khaled Abou El Fadl s 
UCLA škole prava, koji drži predavanja o islamu, pravu, pluralizmu, 
odnosu spolova i ekstremističkom nasilju. Ti stručnjaci stvaraju nove 
ideje i o njima raspravljaju, razvijaju argumente i strategije za obnovu i 
poučavaju buduće naraštaje za dinamičnu i naprednu viziju islama. Sve 
se više njihov utjecaj i djelovanje osjeća ne samo na Zapadu, nego i u 
muslimanskim zemljama, budući da su njihove zamisli dostupne u 
prijevodima njihovih djela. 

Danas razmjena informacija  natkriljuje svijet = poput 
dvosmjernoga autoputa. Ideje ne dolaze samo iz tradicionalnih 
središnjica islamske učenosti u muslimanskim zemljama, nego i od 
vjerskih učenjaka, čelnika i ustanova na Zapadu i od njihovih studenata, 
koji se vraćaju u domovinu i tamo postaju vodećim stručnjacima. 
Internet je postao okupljalište za rasprave između progresivnih i 
konzervativnijih muslimana diljem svijeta, koje obuhvaćaju pitanja 
poput islamskoga odnosa prema državi, islamskom bankarstvu, 
demokraciji, vjerskom i političkom pluralizmu, obiteljskim vrednotama 
i pravima homoseksualaca. 


Kao što se pokazalo u suvremenoj obnovi židovstva i 
kršćanstva, tako se pokazalo i u obnovi islama da su pitanja vođstva i 
autoriteta prošlosti (tradicije) odsudna pitanja za obnovu. Prvo je 
temeljno pitanje: Čiji islam? Tko tumači islam, tko odlučuje o 
promjeni, tko je vodi i ucjepljuje u život? Jesu li to vladari i njihovi 
politički sustavi (s tim da veliku većina suvremenih vladara u 
muslimanskome svijetu čine neizabrani kraljevi, vojnici ili bivši 
vojnici) ili bi to trebali biti izabrani narodni zastupnici? Jesu li to 'ulama 
(vjerski učenjaci) ili svećenici, koje se i dalje gleda kao glavne 
tumačitelje islama, iako su mnogi loše pripremljeni i ne mogu 
stvaralački odgovoriti na suvremena događanja? Ili su to islamski 
usmjereni intelektualci i aktivisti s najboljom suvremenom 
naobrazbom? Odveć često u nedemokratskim društvima koja ograničuju 
slobodu mišljenja i izražavanja, pa time i djelotvorno vođstvo zemlje, 
ekstremisti poput Osame bin Ladena svojom teologijom sukobljavanja i 
mržnje ispunjavaju zrakoprazni prostor. 


Drugo je temeljno pitanje: Kakav islam? Je li islamska obnova 
jednostavno obnova prijašnjih učenja 1 zakona ili je to obnova koja 
nastaje novim tumačenjem i novim oblikovanjem islama 
(reinterpretacijom i reformulacijom), kako bi se islam mogao suočiti sa 
zahtjevima suvremenoga života? Dok neki traže osnutak islamske 
države utemeljene na ponovnoj primjeni klasičnih izričaja islamskih 
zakona, drugi — utemeljenim = dokazima upućuju na = potrebu 
reinterpretacije i reformulacije koju treba provesti u svjetlu novih 
zbiljnosti suvremenoga društva. 

Sazrijevanje islamske obnove vrlo je mučno i teško. Kao u svim 
vjeroispovijestima, tako 1 u islamu, predaja (tradicija) koju čine 
stoljetna vjerovanja i prakse, moćna je snaga koja se temelji na 
prisvajanju prava da se živi život utemeljen na učenjima Kur'ana i 
suneta (sunnah, Poslanikov primjer, njegove riječi i djela). Velika 
većina vjerskih učenjaka i mjesnih džamijskih voditelja (imama) i 
propovjednika, koji imaju značajan utjecaj na vjersko obrazovanje i 
oblikovanje svjetonazora većine muslimana, plod su tradicionalnijega 
vjerskoga obrazovanja. Obnoviteljske zamisli neće biti općenito 
prihvaćane niti će privući mnoštava sve dok se ne ucijepe u temeljnu 
vjersku naobrazbu po seminarima, školama i sveučilištima. U suočenju 
s konzervativnim snagama, ograničenim ljudskim 1 financijskim 
resursima i nedemokratskom kulturom koja ograničuje ili nadzire 
slobodu mišljenja, u mnogim zemljama bit će patrebna dvostruka 
obnova, intelektualna i institucionalna. 

Islam i druge vjeroispovijesti 


Vjeruju li muslimani da je islam jedina istinska 
vjeroispovijest? 


Islam je, poput kršćanstva, svjetska religija sa sveopćim 
poslanjem, koja poziva čitavo čovječanstvo da ispovijeda jednoga 
istinitoga Boga. Povijesno, muslimani vjeruju da se Bog po posljednji 
put objavio Muhamedu i muslimanskoj zajednici i da oni imaju obvezu 
širenja vjere: ,Mi smo te poslali svima ljudima da radosne vijesti 
donosiš i da opominješ...“ (Kur'an, 34: 28). 


Islam naučava da je Bog najprije sklopio savez s Musaom 
odnosno Mojsijem i židovima, potom s 'Isaom odnosno Isusom i 
kršćanima, a završni je savez sklopio s Muhamedom i muslimanskom 
zajednicom. Kur'an i muslimansko vjerovanje priznaju da je Bog slao 
mnoge poslanike 1 vjerovjesnike, ali istodobno vjeruju da jedino 
muslimani imaju puninu Božje poruke i istine, a da su objave koju su 
prije njih primili židovi 1 potom kršćani nepotpune i iskrivljene. 
Muslimani vjeruju da stoga što je Muhamed primio posljednju i 
potpunu Božju objavu čovječanstvu, upravo oni imaju sveopću poruku i 
poslanje kojim se čitavo čovječanstvo poziva na ispovijedanje jednoga 
istinitoga Boga. 


Stoga od najranijih vremena islama, muslimani svih staleža, gdje 
god se nalazili, moraju zauzeto naviještati svoju vjeru (da'wa, 
pozivanje). Trgovci, vojnici kao i vjerski službenici širili su vjeru u 
svim onim područjima gdje god se islamska zajednica politički proširila 
i učvrstila. Kao nekoć, muslimani su i danas pripravni svoju vjeru 

svjedočiti propovijedanjem, pisanjem, opominjanjem drugih, kao i 
osiguravanjem i davanjem potpore za gradnju džamija i škola, za 
tiskanje materijala o islamu, i pomažući misijske službe za obraćenje 
nemuslimana. 


Je li islam netolerantan prema drugim 
vjeroispovijestima ? 


Unatoč nedavnim ispadima talibana u Afganistanu i sporadičnim 
sukobima između muslimana i kršćana u Indoneziji, Nigeriji, Pakistanu 
i Sudanu, teološki i povijesno gledano, islam bilježi dugu povijest 
snošljivosti i tolerancije s drugim vjeroispovijestima. 


Kur'an jasno 1 snažno kazuje da ,,u vjeru nije dozvoljeno silom 
nagoniti...“ (Kur'an, 2: 256) i da Bog nije stvorio samo jedan narod, 
nego mnoge ljude i narode. Mnogi odlomci podcrtavaju raznolikost 
čovječanstva. Kur'an naučava da je Bog hotimice stvorio svijet mnoštva 
(Kur'an, 49: 13): ,,O ljudi, Mi vas od jednog čovjeka i jedne žene 
stvaramo i na narode i plemena vas dijelimo da biste se upoznali...“ 
Muslimani, poput kršćana i židova prije njih, vjeruju da su pozvani u 
osobiti ugovorni odnos s Bogom, koji tvori zajednicu vjernika određenu 
da posluži kao primjer drugim narodima (Kur'an, 2: 143) u uspostavi 
pravednoga društvenoga poretka (Kur'an, 3: 110). 


Štoviše, muslimani drže židove i kršćane za ,narod Knjige“ (ahl 
al-kitab), narod koji je također primio objavu i knjigu od Boga (Toru za 
židove i Evanđelja za kršćane). Kur'an i islam priznaju sljedbenike triju 
velikih ibrahimovskih odnosno abrahamovskih religija za djecu 
Ibrahimovu odnosno Abrahamovu, koji zajednički vjeruju u jednoga 
Boga, u biblijske poslanike kao što su Mojsije 1 Isus, u čovjekovu 
moralnu odgovornost, i u Posljednji sud nakon kojega slijedi vječna 
nagrada ili kazna. Svi oni dijele zajedničku nadu u obećanje vječne 
nagrade: ,, One koji su vjerovali, pa i one koji su bili židovi, i kršćani, i 
Sabijci (srednjoistočna grupacija kojoj islam tradicionalno priznaje 
monoteističko vjerovanje, autor. nap.), - one koji su u Allaha i onaj 
svijet vjerovali i dobra djela činili, - doista čeka nagrada od Gospodara 

njihova; ničega se oni neće bojati i ni za čim neće tugovati!“ (Kur'an, 
2: 62). 


Povijesno gledano, u rana vremena dok se islamska vlast širila 
na druga područja, muslimani nisu drugima nametali svoju 
vjeroispovijest niti su ih silili da se obrate na islam. Kao ,,narod 
Knjige“, židovi i kršćani su bili zaštićeni narodi (dhimmi), kojima je 
bilo dopušteno zadržati i ispovijedati svoju vjeru, smjeli su ih i dalje 
predvoditi njihovi vjerski službenici i smjeli su živjeti i ponašati se u 
skladu sa svojim vjerskim zakonima i običajima. Za tu zaštitu, morali su 
plaćati glavarinu odnosno porez (jizva, džizja). Prema suvremenim 
mjerilima takav bi se postupak zapravo označavo kao svođenje na 
građane drugoga reda, ali je on u ondašnja, predmoderna vremena, bio 
vrlo napredan. Takve snošljivosti, primjerice, u  katoličkome 
kršćanskome svijetu nije bilo. Svi koji nisu priznavali Rimskoga 
biskupa, odnosno Papu, bili su proganjani, izgnani ili su se morali 
obratiti na kršćanstvo. Iako islamski ideal tolerancije odnosno 
snošljivosti nije dosljedno provoden u sva vremena i u svim područjima 
islamske vlasti, ipak je postojao i uspijevao se održati u mnogim 
okruženjima. 


Posljednjih je godina vjerska nesnošljivost postala glavno 
pitanje u tobožnjim islamskim vladama u Saudijskoj Arabiji, 
talibanskom Afganistanu, Iranu i Sudanu, kao i u pothvatima vjerskih 
ekstremističkih organizacija od Egipatskoga džihada do Osame bin 
Ladena i al-Qaide. Sve su one nesnošljive ne samo prema 
nemuslimanima, nego jednako tako i prema drugim muslimanima koji 
ne prihvaćaju njihovo viđenje ,istinskoga islama“. Okolnosti su se 
glede vjerske snošljivosti pogoršale i muslimanskim sukobima s 
kršćanima u Nigeriji, Filipinima i Indoneziji, s hindusima u Indiji i 
Kašmiru 1 sa židovima u Izraelu. Ta je sukobljavanja katkad poticala 
muslimanska zajednica, a katkad kršćani. U pojedinim je slučajevima 
vrlo teško razlučiti jesu li sukobi uzrokovani političkim i gospodarskim 
razlozima ili pak vjerskim. Svjetovne vlade Egipta, Sirije, Tunisa, 
Turske i drugih zemalja često tvrde da su netolerantne prema glavnoj 
struji islamskih organizacija ili stranki zbog njihove alternativne vizije 
društva koju zahtijevaju ili stoga što su kritične prema vladinoj politici. 

Mnogi muslimani od Egipta do Indonezije ili pak oni u Europi i 
Americi, pokušavaju iznova svoj život i vjerovanje preispitati u svjetlu 
suvremene zbilje različitosti i pluralizma društava u kojima žive. Poput 
židova i kršćana koji su to već prije proživjeli, i oni nastoje 
reinterpretirati izvore svoje vjere, ne bi li tako postigli novo shvaćanje 
vjere koje odražava vjerski pluralizam u suvremenom svijetu. Potreba 
da se iznova definiraju tradicionalni pojmovi vjerskoga pluralizma i 
snošljivosti uvjetovana je i činjenicom da u zemljama poput Egipta, 
Indije, Indonezije, Libanona, Malezije, Nigerije i Pakistana muslimani 
žive u multireligijskim društvima, kao i u izmijenjenim demografskim 
odnosima. Nikad prije nisu muslimanske manjinske zajednice bile 
toliko rasprostranjene po svijetu, kao, primjerice, danas u Americi i 
Europi. Život tih manjinskih zajednica u nemuslimanskim zemljama 
pojačao je potrebu da se u islamu iznova definiraju pojmovi pluralizma 
i tolerancije. Poput katoličanstva 1960-ih, čije je službeno prihvaćanje 
pluralizma na Drugom vatikanskom koncilu (1962.-1965.) bilo pod 
jakim utjecajem iskustva američkih katolika kao manjine, i 
muslimanske se zajednice danas u Americi i Europi bore s tim pitanjima 
identiteta i asimilacije. 


Reformisti ističu da su različnost i pluralizam sastavni dio 
Kur'anske poruke, koja naučava da je Bog stvorio svijet sastavljen od 
različitih naroda, narodnih skupina, plemena i jezika: ,A tebi 
objavljujemo Knjigu, samu istinu, da potvrdi knjige prije objavljene i da 
nad njima bdi. I ti im sudi prema onome što Allah objavljuje i ne povodi 
se za prohtjevima njihovim, i ne odstupaj od Istine koja ti dolazi; svima 
vama smo zakon i pravac propisali. A da je Allah htio, On bi vas 
sljedbenicima jedne vjere učinio, ali, On hoće da vas iskuša u onome 
što vam propisuje, zato se natječite ko će više dobra učiniti; Allahu ćete 
se vratiti, pa će vas On o onome u čemu ste se razilazili obavijestiti“ 
(Kur'an, 5: 46). Mnogi ističu primjer Poslanika i njegove zajednice u 
Medini. Medinski je ustav prihvatio suživot muslimana, židova i 
kršćana. Muhamed je raspravljao sa židovima i kršćanima, i dao im 
slobodu vjerskoga mišljenja i prakticiranja vjere, čime je dao primjer 
kako bi se i u buduće trebali uspostavljati miroljubivi i suradnički 
međuvjerski odnosi. Mnogi osporavaju isključivost vjerskih zahtjeva, 
nesnošljivost i zatvorenost onih islamskih skupina koje vjeruju da 

jedino one imaju ,istinsko“ tumačenje islama i koje upravo takav 
pristup pokušavaju nametnuti, kako drugim muslimanima, tako i 
nemuslimanima. Islam je danas mnogostruko na raskrižju, kako 
muslimani glavne struje tako i ekstremisti, konzervativci i oni napredni, 
koji nastoje uskladiti priznanje istina svoje vjere s njegovanjem 
pluralizma i snošljivosti utemeljene na uzajamnom uvažavanju i 
razumijevanju. 


Koliko je islam sličan kršćanstvu i židovstvu? 


Židovstvo, krsčanstvo i islam, nasuprot hinduizmu i budizmu, 
monoteistička su odnosno jednobožačka vjerovanja. Oni vjeruju u 
jednoga Boga, Boga Adamova odnosno Ademova, Abrahamova 
odnosno Ibrahimova i Mojsijeva odnosno Musaova, Boga Stvoritelja, 
Uzdržavatelja 1 Gospodara svemira. Zajednička im je vjera u Božje 
jedinstvo (monoteizam), svetu povijest (povijest kao skazanje Božjega 
djelovanja i susreta Boga 1 čovječanstva), poslanike i božansku objavu, 
anđele odnosno meleke i Sotonu odnosno Satanu. Sve one ističu 
čovjekovu moralnu obvezu i njegovu odgovornost za svoja djela, kao i 
vjeru u Sudnji dan i vječnu nagradu ili kaznu. 


Sve tri vjere ističu svoj izričiti savez s Bogom, za židove 
sklopljen po Mojsiju odnosno Musau, za kršćane u osobi Isusa Krista 
odnosno 'Isau i u islamu po Muhamedu. Kršćanstvo prihvaća Božji 
savez i ono što je bila židovima objavljeno, ali u Isusovu dolasku 
gledaju ispunjenje tih obećanja i nastavak Božjega saveza s 
čovječanstvom, zapravo sklapanje novoga saveza sadržanoga u Novom 
zavjetu. Jednako tako i islam i muslimani priznaju židove i kršćane i 
njihove biblijske poslanike (među njima Adama odnosno Adema, 
Abrahama odnosno Ibrahima, Mojsija odnosno Musaa i Isusa odnosno 
"Isaa) i njihove objave (Toru odnosno Tevrat i Novi Zavjet odnosno 
Indžil). Muslimansko štovanje svih biblijskih poslanika odražava se i u 
običaju kazivanja ,mir i blagoslovi neka su nad njima“ nakon 
spominjanja imena bilo kojega od poslanika, kao i u tome da muslimani 
često nose imena poslanika kao što su Ibrahim (Abraham), Musa 

(Mojsije), Dawud (David), Sulejman (Salomon), 'Isaa (Isus). Uz to, 
islam često upućuje na Isusa i Djevicu Mariju (Merjem), koja je 
uostalom u Kur'anu poimence više puta spomenuta nego u Novom 
zavjetu. 


Međutim, muslimani vjeruju da islam nadvisuje i time 
nadomješta židovstvo i kršćanstvo i da je Kur'an završna i potpuna riječ 
Božja i da je Muhamed posljednji poslanik. Suprotno kršćanstvu, koje 
prihvaća većinu hebrejske Biblije, muslimani vjeruju da je ono što je 
zapisano u Starom i Novom zavjetu iskrivljena verzija izvorne objave 
Mojsiju odnosno Musau i Isusu odnosno 'Isau. Kršćanski razvoj 
»novih“ dogmi kao što je vjerovanje da je Isus Sin Božji i nauk o 
otkupljenju drže mješavinom Božje objave i ljudskog krivotvorenja. 


Mir je središnja tema svih triju vjeroispovijesti. Povijesno se to 
odražava u uporabi sličnih pozdrava od kojih svi zazivaju mir na onoga 
koga se pozdravlja: shalom aleichem u židovstvu, pax vobiscum u 
kršćanstvu i salaam alaykum u islamu. Međutim, često se pozdrav mira 
odnosio samo na članove vlastite vjerske zajednice. Predvodnici svake 
vjeroispovijesti, od Jošue i kralja Davida do Konstantina i Rikarda 
Lavljeg Srca ili Muhameda i Saladina, predvodili su svete ratove s 
nakanom da prošire svoja carstva i svoje vjerske zajednice ili da ih 
obrane. Povezivanje vjere i politike nastavlja se i u današnja vremena, 
iako se očituje u različitim oblicima, poput onih događanja u Sjevernoj 
Irskoj, Južnoj Africi, Americi, Izraelu ili na Srednjem Istoku. 


Islam je sličan židovstvu u tomu da se vjerskoj praksi daje 
prednost pred samim vjerovanjem, odnosno da zakon ima prednost pred 
dogmom. Temeljno je vjersko područje u židovstvu i islamu bilo vjerski 
zakon, dok je u kršćanstvu to teologija. Povijesno gledano, temeljne 
rasprave 1 glavna neslaganja u židovstvu i islamu bila su među 
poznavateljima vjerskoga zakona i to glede pitanja o vjerskoj praksi, 
dok su u kršćanstvu rane rasprave i odvajanja u zajednici nastupale 
glede teoloških vjerovanja, primjerice, naravi Trojstva ili odnosa 
Isusove ljudske i božanske naravi. 

Kako muslimani gledaju židovstvo a kako kršćanstvo? 


I židovi i kršćani uživaju poseban odnos naspram islama budući 
da muslimani vjeruju da je Bog objavio svoju volju preko svojih 
poslanika, poglavito Ibrahima odnosno Abrahama, Musaa odnosno 
Mojsija 1 'Isaa odnosno Isusa. 


» Reci: 'Mi vjerujemo u Allaha i u ono štn se objavljuje nama i u 
ono što je objavljeno Ibrahimu, i Ismailu, i Ishaku, i Jakubu, i 
unucima, i u ono što je dato Musau i 'Isau i vjerovjesnicima - od 
Gospodara njhova; mi nikakvu razliku među njima ne pravimo, i 
mi se samo Njemu iskreno klanjamo.“ (Kur'an, 3: 84). 


Kur'an i islam poštuju židove 1 kršćane kao djecu ibrahimovsku 
odnosno abrahamovsku i na njih se gledalo kao na ,,narod Knjige“, 
budući da sva tri jednobožačka vjerovanja potječu od istoga praoca 
Ibrahima odnosno Abrahama. Židovi i kršćani potječu od Abrahama i 
njegove žene Sare, a muslimani od Ibrahima odnosno Abrahama i 
njegove sluškinje Hadžere odnosno Hagare. Muslimani vjeruju da se 
Bog najprije objavio židovima po poslaniku Musau odnosno proroku 
Mojsiju (što je zapisano u Tori), a potom kršćanima po poslaniku 'Isau 
odnosno Isusu (što je zapisano u Evanđelju). Oni priznaju mnoge 
biblijske poslanike, posebice Musaa odnosno Mojsija i 'Isaa odnosno 
Isusa, što se vidi i u tome da se muslimani često nazivaju tim imenima. 
Često se kao muslimansko ime susreće Merjem odnosno Marija, na 
spomen Djevice Marije koju se u Kur'anu spomenulo više puta nego u 
Novom zavjetu. Muslimani vjeruju i u 'Isaovo odnosno Isusovo 
djevičansko začeće i rođenje. Međutim, oni vjeruju da su izvorne 
objave koje su dane Musau odnosno Mojsiju i 'Isau odnosno Isusu s 
vremenom preinačene, tako da Stari zavjet gledaju kao mješavinu Božje 
objave i ljudskoga krivotvorenja. 

Zašto muslimani progone kršćane u muslimanskim 
zemljama? 


Povijest obiluje vjerskim sukobima i progonima kojih ni danas 
ne manjka, primjerice, hinduski fundamentalisti sukobljavaju se s 
muslimanima, kršćanima 1 sikhima u Indiji, pravoslavni Srbi s 
muslimanima u Bosni i na Kosovu, židovi s palestinskim muslimanima 
i kršćanima, hinduski Tamili s budistima u Senegalu, na Šri Lanci, 
kršćani s muslimanima u Libanonu, katolici s protestantima u Sjevernoj 
Irskoj. 


Povijest pokazuje da je religija moćna snaga u čije se ime činilo 
i dobro 1 zlo. Muslimani su se sukobili s kršćanima na širokim 
prostranstvima od Egipta, Sudana i Nigerije do Pakistana, Indonezije i 
južnih Filipina. Unatoč dojmljivom zapisu o vjerskom pluralizmu u 
prošlosti, današnji je suživot u jugoistočnoj Aziji uvelike otežan. 
Katkad je vrlo teško u određenim sukobima utvrditi jesu li potaknuti iz 
vjerskih, političkih ili gospodarskih i privrednih razloga. 


Dobro je podsjetiti na to da je povijesna činjenica da je islam bio 
u prijašnja vremena snošljiviji prema drugim  vjeroispovijestima, 
posebice prema židovstvu i kršćanstvu, nego što je kršćanstvo bilo 
prema pripadnicima drugih vjeroispovijesti. Muslimansko-kršćanski 
odnosi s vremenom su izgubili svoju prvotnu snošljivost pod utjecajem 
različitih sukoba i nepravdi, sve tamo od križarskih ratova i europske 
kolonizacije do zastupanja suvremenih političkih svjetonazora. Dio je 
kolonijalnoga naslijeđa i duboko uvriježeno vjerovanje, koje zastupaju 
militantni vjerski čelnici, da su kolonijalne vlasti štitile i podupirale 
domaće kršćane s nakanom da mjesne muslimane obraćaju na 
kršćanstvo, odnosno da su ti kršćani plod rada europskih misionara i 
njihovih škola. 

Mjesni su odnosi još složeniji u područjima u kojima su kršćani 
postali imućni i gospodarski uspješni. Stvaranje države Izrael i potonji 


arapsko-izraelski ratovi i sukobi pridonijeli su pogoršanju odnosa 
između = palestinskih muslimana, kršćana i  izraelskili židova. 

Antisemitizam, poput protuarapskih i protuislamskih gledišta, razvio se 
u mnogim važnim područjima društva. 


Posljednjih desetljeća, konzervativna 1  fundamentalistička 
tumačenja islama (kao i kršćanstva kojega su propovijedali Pat 
Robertson, Franklin Graham i Jeny Falwell), bila su izvori 
netrpeljivosti, progona, nasilja 1 terorizma. Mjesni vjerski čelnici koji su 
usvojili i zagovarali isključivost i militantni pristup vjeri, odgojili su 
naraštaje uskogrudih vjernika koji će, u danim okolnostima, izaći na 
ulice i uključiti se u međusobne ili unutarstranačke bitke. To je 
uzrokovalo spaljivanja crkava i džamija u Nigeriji 1 Indoneziji, 
podmetanje bombi u kršćanskim crkvama u Pakistanu i pokolj kršćana 
u Egiptu 1 južnim Filipinima. Veličanje fundamentalizma uzrokovalo je 
netrpeljivost koju zastupaju teologije mržnje na čijem su čelu bile 
grupacije koje napadaju kršćane, poput Islamskoga džihada i Jamaat-i 
Islamiyya u Egiptu ili Laskhar džihada u Indoneziji. Kršćani su patili 
pod takozvanim ,islamskim vladama“ u Sudanu i Pakistanu. ,,Islamski 
zakoni“, kao što je pakistanski zakon o svetogrđu (blasfemiji), samo je 
izlika da bi se kršćane moglo hapsiti i prijetiti im smrtnom kaznom. 


Kao što je već rečeno, često su izvori sukoba ipak drugdje, u 
politici ili gospodarskim i privrednim okolnostima, a ne u vjeri. Jedan 
od takvih primjera je i građanski rat u Libanonu, koji je uništio 
libanonski multireligijski mozaik. Libanonska vlada je uspostavljena na 
temelju proporcionalne zastupljenosti na temelju popisa pučanstva iz 
1932. godine po kojemu se kršćani, posebice maronitski kršćani, bili 
većinsko stanovništvo, a nakon njih su slijedili suniti, šijiti 1 drugi. 
Prema tomu, predsjednik je bio maronitski kršćanin, premijer je bio 
sunit, 1 tako redom. Službe u vladi, državnoj upravi i vojsci podijeljene 
su prema pripadnosti vjerskoj skupini ili zajednici. Promjena u odnosu 
broja stanovništva, kad su muslimani postali većinski, ponukala je neke 
muslimanske čelnike i grupacije da zatraže novu raspodjelu moći i 
bogatstva u zemlji. 


U središtu je izraelsko-palestinskoga sukoba stvaranje države 
Izrael i zahtjev Palestinaca za palestinskom državom i potraživanje 
prava na povratak na njihova područja zemlje. Istodobno, značajna 
muslimanska manjina i židovi, drže da se borba temelji na međusobno 

suprotstavljenim vjerskim potraživanjem prava na zemlju. Slično tome, 
neki pripadnici muslimanske manjine u južnim Filipinima drže da je 
borba za otcjepljenje ili državnost samo parola u borbi protiv kršćanski 
dominantne vlade u Manili, čija se povijesna praksa preseljavanja 
kršćana sa sjevera na jug gleda kao neprihvatljivo zaposjedanje 
muslimanske zemlje. Znatni gospodarski napredak i moć kineske, 
uglavnom kršćanske, manjine u Maleziji i Indoneziji, izvor je 
ogorčenosti 1 sukoba, unatoč činjenici da su kršćani tek neznatno 
zastupljeni. 


Sličan primjer je i duga borba kršćanskoga Istočnoga Timora za 
neovisnost i odcjepljenje od muslimanske Indonezije. Taj sukob, iako je 
imao 1 vjersku sastavnicu, bio je u prvom redu borba za političku 
neovisnost bivše portugalske kolonije. Indonezijska je vlada u svojoj 
politici prema Istočnom Timoru bila snažno vjerski obojena. Dugi 
građanski rat između Sjevera i Juga u Sudanu, često je bio prikazivan 
kao sukob arapskoga muslimanskoga Sjevera s kršćanskim Jugom, a 
zapravo većinsko stanovništvo Juga čine animisti (pripadnici 
primitivnih religija), iako su mnogi vojni čelnici kršćani. Značajno je 
spomenuti, iako postoji i vjerska sastavnica, da su kršćani podnosili 
progone pod sudanskom takozvanom ,islamskom“ vladom, i da je 
borba bila političkoga i privredno-gospodarskoga značaja (nadzor nad 
naftnim rezervama Juga) jednako koliko i ona religijska. 


Zar nisu židovi i kršćani uvijek bili neprijatelji islama? 


Povijest židovskoga i kršćanskoga odnosa prema islamu, kao i 
odnosa kršćanstva prema židovstvu, duga je i složena i uvjetovana je 
kako političkim zbiljnostima tako i vjerskim učenjima. Židovska su i 
kršćanska plemena živjela u Arabiji u vrijeme Poslanika Muhameda. 
Pripadnici tih plemena, 1 židovi 1 kršćani, bili su članovi ili građani rane 
muslimanske zajednice u Medini. 


U svojim ranim godinama, Muhamed je predvidao da će židovi i 
kršćani, kao ,,narod Knjige“, prihvatiti njegovu poslaničku poruku i da 
će biti njegovi naravni saveznici. Kur'an potvrđuje slanje poslanika 

židovima i kršćanima i priznaje ih kao dio muslimanske povijesti: 
» Musau smo onda Knjigu dali da bi sinovi Israilovi pravim putem išli. I 
sina Merjemina i majku njegovu smo znakom učinili, Mi smo njih na 
jednoj visoravni sa tekućom vodom nastanil.“ (Kur'an, 23: 49-50; 
vidjeti i 5: 44-46, 32: 23, 40: 53). 


Muhamed se spočetka predstavljao kao poslanik-obnovitelj koji 
obnavlja ihrahimovsku odnosno abrahamovsku vjeru. Primjerice, poput 
židova, 1 muslimani su se spočetka okretali u pravcu Jeruzalema za 
vrijeme molitve (namaza) i postili su deseti dan lunarnoga mjeseca. 
Muhamed je s medinskim židovskim plemenima sklopio poseban 
ugovor o nenapadanju. Međutim, medinski židovi koji su bili politički 
povezani s mekanskim plemenom Kurejš, odbili su Muhamedovu 
ponudu. Nedugo potom, Muhamed je primio objavu po kojoj se 
muslimani za vrijeme namaza ne okreću više prema Jeruzalemu nego 
prema Meki, čime je islam nedvojbeno postao alternativa židovstvu. 


Kad je Muhamed učvrstio svoj politički i vojni nadzor nad 
Medinom, dao je da se napišu i javno objave dokumenti kojima se 
uređuje društveni 1 politički život, što je poznato kao Medinski ustav 
(oko 622. do 624.). Ustav kaže da vjernici čine jednu zajednicu ili umet 
(ummah), koja je odgovorna za zajedničko provođenje društvenoga reda 
i sigurnosti, te za sukobljavanje s neprijateljima u vremenima rata i 
mira. Plemena ostaju i nadalje odgovorna za ponašanje njihovih 
članova, a pripadnici drugih vjeroispovijesti koji žive u tom području 
ostaju trajno uključeni u širu zajednicu koju predvode muslimani, čime 
je dan pravi obrazac kako treba postupati u sličnim slučajevima. 
Židovskom je stanovništvu dano pravo na nutarnju vjersku i kulturnu 
samostalnost, uključujući pravo na obdržavanje židovskoga vjerskoga 
zakona, u zamjenu za političku lojalnost i podršku muslimanima. 


Muslimani ističu Medinski ustav kao dokaz za to da je od islama 
neodvojiva njegova poruka o mirnom suživotu, dopustivosti vjerskoga 
pluralizma u područjima pod muslimanskom vlašću, te prava 
nemuslimana da budu članovi i šire muslimanske zajednice i da u njoj 
imaju svoj udio. Međutim, odnosi između rane muslimanske zajednice i 
nekih židovskih plemena postali su napeti kad su se židovi vratili 
savezu s Muhamedovim mekanskim suparnicima. Bili su osuđeni kao 

izdajnici jer su dali potporu Muhamedavim neprijateljima, a mnogi su 
bili napadnuti i ubijeni. Taj je sukob postao dio povjesnoga tereta koji 
još i danas, stoljećima nakon toga, opterećuje neke muslimane. U 
posljednje se vrijeme to naslijeđe može odčitati iz službenih priopćenja 
Hamasa i Osame bin Ladena, koji židove osuđuju ne samo zbog 
izraelske okupacije i politike u Palestini, nego 1 u današnjim sukobima 
vide ponavljanje drevnoga sukoba koji seže unatrag do židovskoga 
»neprihvaćanja i iznevjeravanja“ islama i Poslanikove zajednice u 
Medini. 


Unatoč tome, u mnogim muslimanskim zajednicama u različitim 
razdobljima povijesti, židovi su pronašli svoj dom gdje su, kao ,,narod 
Knjige“, ili dhimmi (zimije), živjeli, radili i često dobro uspijevali. 
Blistave su židovske zajednice postojale u muslimanskim zemljama 
poput Egipta, Maroka, Turske i Irana. Kad su katolički vladari, 
Ferdinand i Izabela, protjerali židove iz Španjolske, mnogi su se našli 
kao izbjeglice u Sjevernoj Africi i Otomanskom carstu. Osnivanje 
države Izrael bila je prekretnica u odnosima između muslimana i 
židova. Politička posljedica borbe između Palestinaca i cionizma 
žestoko je zategnula židovsko-muslimanske odnose u muslimanskim 
zemljama. Kao posljedica toga, većina je židova iselila ili izbjegla u 
Izrael i druge dijelove svijeta. 


Odnos kršćana i muslimana još je složeniji. Unatač zajedničkim 
teološkim korijenima, islam 1 kršćanstvo bili su u svađi od samoga 
početka. Islam je ponudio alternativu u vjerskoj i političkoj viziji 
kršćanstva. Kao što su kršćani u svojoj vjeri gledali obnovu židovskoga 
saveza s Bogom, tako je i islam tvrdio da je Bog sklopio novi savez s 
Muhamedom, objavljujući mu svoju riječ po posljednji put i u 
završnom obliku, njemu, ,pečatu“ poslanstva ili zadnjem poslaniku 
(khatam al-anbiya'). Islam je, kao i kršćanstvo, naviještao sveopću 
poruku i poslanje, čime je ometao kršćane u prisvajanju toga prava za 
sebe. Štoviše, vrlo brzo širenje islama, s njegovim zauzimanjem 
istočnoga krila Rimskoga carstva (Bizanta), oslabilo je političku moć i 
prevlast kršćanskoga svijeta. 


Povijest kršćanstva i islama povijest je međusobnih sukoba i su- 
života. Kada su muslimani zauzeli Bizant, neke su ih kršćanske 

zajednice i skupine prihvatile, koje je takozvano ,,službeno“ kršćanstvo 
odnosno katoličanstvo progonilo kao heretike, to jest otpadnike od 
vjere. Mnogi su kršćani rado dočekali muslimansku vlast koja im je 
dala veće slobode u življenju svoje vjere, a smanjila im je 1 olakšala 
poreze koje su morali plaćati vladarima. Muslimanski osvajači koji su 
dali vjersku slobodu domaćim kršćanskim crkvama i židovima, unatoč 
početnim strahovima, dokazali su da su puno snošljiviji prema drugima 
nego šta je to bilo kršćanstvo rimskoga carstva. 


Taj se duh snošljivosti prema drugima odrazio u težnji ranih 
islamskih carstava da usvoji i u sebe ucijepi najnaprednije tekovine 
kultura koje su ih okruživale, uključujući bizantinske i perzijsko- 
sasanidske carske i upravne prakse, te grčku znanost, arhitekturu, 
umjetnost, ljekarništva i filozofiju. Kršćani poput Ivana Damašćanskoga 
obnašali su istaknute dužnasti na kraljevskim dvorovima. Kršćanski i 
židovski podanici pomagali su svojim muslimanskim vladarima u 
prikupljanju i prevođenju velikih djela iz različitih nauka, medicine i 
filozofije, kako onih s Istoka tako i onih sa Zapada. 


Međutim, naglo širenje islama bilo je prijetnja i kršćanskoj 
Europi, budući da se stjecao dojam da će muslimani zacijelo osvojiti 
Europu, sve dok ih 732. godine Charles Martel nije konačno svladao u 
južnoj Francuskoj. Glavna sukobljavanja kršćanstva 1 islama u povijesti, 
zabilježena su u događajima križarskih ratova, inkviziciji, europskom 
kolonijalizmu s jedne strane, i nastanku i širenju Otamanskoga carstva u 
Europi, s druge strane. 


Najčešće navođen primjer međureligijske snošljivasti u povijesti 
jest onaj muslimanskih vladara u Španjolskoj (al-Andalus) od 756. do 
otprilike 1000. godine, koji se obično idealizira kao razdoblje među- 
đvjerskoga sklada ili convivencia (suživot). Muslimanska vlast u 
Španjolskoj ponudila je kršđanskom i židovskom stanovništvu, koje je 
tražilo utočište od klasnoga europskoga sustava, mogućnost da postanu 
imućnim malim zakupcima zemlje. Kršćani su i židovi zauzimali istak- 
đnute položaje na halifinom dvoru u desetom stoljeću, služeći kao pre- 
đvoditelji, inžinjeri, liječnici i arhitekti. Nadbiskup Sevilje provjerio je 
bilješkama propraćen prijevod Biblije za kršćansku zajednicu s 
arapskoga govornoga područja. 

Islamska povijest bilježi pozitivne primjere o međuvjerskom 
dijalogu, što započinje još u Muhamedovo vrijeme. Muhamed je 
osobno sudjelovao u razgovoru s kršćanima iz Najrane (na jugu 
Jemena), što je urodilo skladnim odnosom i dopuštenjem Najranima da 
se mole u Poslanikovoj džamiji. Peti sunitski halif, Muawiya (vladao od 
661. do 669.), redovito je pozivao sukobljene jakobitske i maronitske 
kršćane da dođu na kraljevski dvor kako bi raspravili svoje razlike. U 
raspravama su sudjelovali muslimani i židovi koji su se pojavili na 
španjalskim muslimanskim dvorovima, a međuvjerskom teološkom 
raspravom iz šesnaestoga stoljeća između katoličkih svećenika i 
muslimanskih vjerskih učenjaka predsjedavao je car Mughal Akbar. Te 
rasprave nisu uvijek vođene između ,jednakih“ (doista, mnoge su se 
odvijale samo zato da bi ,dokazale“ da su druge religije bile 
»pogrešne“, kao što je također bio slučaj s dijalozima koje su pokretali 
kršćani). Međutim, činjenica da su rasprave bile dopuštene i da su 
poticane, upućuje na određen stupanj otvorenosti vjera za međusobno 
upoznavanje i vrednovanje, kao i na značajan stupanj obrazovne i 
kulturološke razine u muslimanskome svijetu. 


Tijekom križarskih ratova, unatoč međusobnom sukabljavanju, 
muslimani su dopuštali kršćanima praktično življenje njihove vjere, što 
recimo kršćani muslimanima nisu dopuštali. U trinaestom stoljeću, 
nakon nekih pregovora, muslimani su dali kršćanima slobodan pristup 
svetim mjestima koja su muslimani ponovo bili zauzeli. Veliki 
kršćanski svetac Franjo Asiški susreo se 1219. godine s muslimanskim 
vođom, Salah al-Dinovim nećakom, sultanom al-Malik al-Kamilom. 
Sultan je, kad su neprijateljstva obustavljena, svojim kršćanskim 
zatvorenicima, kojih je bilo više od trideset tisuća, dao slobodu da 
obavljaju bogoštovne radnje, a ponudio im je i mogućnost izbora: da se 
vrate u svoje vlastite zemlje ili da ostanu u njegovoj vojsci i za njega se 
bore. Uz to, muslimani su u vrijeme inkvizicije ostali otvoreni prema 
židovima koji su bježali od praganjanja u kršćanskoj Europi. 


Otomansko je carstvo valjan primjer pozitivnoga odnosa prema 
vjerskim manjinama u većinskom muslimanskom okruženju. Otomani 
su službeno priznavali četiri temeljne vjerske zajednice, poznate kao 
milleti (milet): pravoslavnu, armensko-gruzijsku, muslimansku i 


92 


židovsku. Pod milet sustavom, islam je pretpostavljao prvorazrednu 
poziciju, ali je svaki drugi milet bio stavljen pod autoritet svoga 
vlastitoga vjerskag poglavara i bilo mu je dopušteno da slijedi svoje 
vlastite vjerske zakone. Milet sustav je omogućavao carstvu da se 
prilagodi vjerskoj raznolikasti, stavljajući nemuslimane u podređen 
položaj muslimanima i nudeći im zaštićen status. Nadalje, članovi su 
manjina u nekim slučajevima imali pravo obnašanja dužnosti u vladi. 
Prema tome, ograničen oblik vjerskog pluralizma i vjerska snošljivost 
bile su važne sastavnice otomanske državničke mudrosti. 


U novije vrijeme, vjeroispovijest i politički pluralizam glavna su 
pitanja u muslimanskom svijetu. Mnogi od onih koji nastoje utemeljiti 
islamsku državu u muslimanskom svijetu ugledaju se na slične 
slučajeve u povijesti (presedane) kako bi odredili status nemuslimana. 
Iako mnogi traže striktnu ponovnu uspostavu stupnjevanja građanskoga 
prava koje je povezano sa statusom zimija u prošlosti (zaštićen status 
koji su imali kršćani i židovi kao ,narod Knjige“ prev. nap.), drugi 
priznaju da taj pristup nije spojiv s pluralističkim zbiljnostima 
suvremenaga svijeta i međunarudnim odredbama o ljudskim pravima. 


Oni koji zagovaraju stupnjevanje građanskoga prava sukladno 
vjerskoj pripadnosti, vjeruju da islamsku državu, odredenu kao onu u 
kojoj je islamski zakon zakon zemlje, moraju nužno voditi muslimani, 
budući da su jedina muslimani sposobni tumačiti islamski zakon. To je 
bilo polazište islamizacijskih programa u Pakistanu, Sudanu, 
Afganistanu i Iranu, koji su zakonski odredili da samo muslimani imaju 
pravo obnašanja važnijih dužnosti u vladi. Očito, to ne zadovoljava 
nemuslimane koji žele uživati potpuna i jednaka građanska prava. 
Zapravo, vjerske su manjine proganjane i izvrgrnute diskriminaciji pod 
nekim muslinkanskim vladama u zemljama kao šta su talibanski 
Afganistan, te Pakistan i Sudan. Stoga se javljaju različiti zagovaratelji 
obnove (reformatori) koji ne podržavaju tu klasičnu podjelu u današnje 
vrijeme, nego zahtijevaju da se i nemuslimanima dadnu sva građanska 
prava. 


Zagovornici reforme tvrde da je pluralizam bit islama kakva je 
objavljena u Kur'anu i kako su je živjeli Muhamed 1 prvi halifi, umjesto 
zapadnjačkih izuma ili ideologija. Kao dokaz da je pluralizam dopustiv 

i zakonit u islamu, ističu to da su islamska carstva dopuštala slobodu 
vjeroispovijesti i bogoštovlja i da su štitili zimije (dhimmi). Dok mnogi 
militantni muslimani i glavna struja konzervativnih i tradicionalističkih 
muslimana zagovaraju klasični islamski status zimija ili milet sustav, 
reformisti traže reinterpretaciju ili ponovno zastupanje pluralizma. 
Mnogi većinski islamisti (nakon što su se odijelili od ekstremista), 
uvidaju potrebu da se jednopartijski i nedemokratski politički sustavi, 
koji prevladavaju u muslimanskom svijetu, otvore. Oni počinju riječ 
pluralizam primjenjivati i na politička događanja. Još od 1990-ih taj se 
pojam rabi za predstavljanje višestranačkih sustava, kao i suvremene 
oblike vjerskoga pluralizma i vjerske snošljivosti. 

Običaji i kultura 


Zašto islam različito pristupa muškarcu i ženi? 


Mnoga, iako ne sva, muslimanska društva provode do nekog 
stupnja svojevrsno razdvajanje prema spolovima (spolna segregacija), 
odvajanje muškaraca i žena na javnim mjestima, kao što su džamije, 
sveučilišta i tržnice. Stoga u mnogim džamijama muškarci i žene 
klanjaju (mole) u odvojenim prostorima ili su pak molitveni prostori 
odijeljeni pregradom ili paravanom. Neoženjeni muškarci ne dolaze u 
blizinu djevojaka, osim prigodom obiteljskoga okupljanja ili pak susreta 
s nekom djevojkom u prisutnosti njezina pratitelja (mahram, 
pratiteljica, odnosno bliži srodnik, nap. prev.). Od odvajanja spolova 
razlikuje se osama, koja je čuvanje žene unutar doma tako da ona nema 
dodira s javnošću. Iako se razdvajanje spolova i povučenost žene iz 
javnosti još i danas provodi u nekim muslimanskim društvima, u 
mnogim muslimanskim zemljatna, od Egipta 1 Tunisa do Malezije i 
Indonezije, muškarci i žene, posebice u većim gradovima, sve više 
studiraju i rade zajedno. U suvremenom svijetu s njegovom 
globalizacijom, pogotovu u kućanstvima gdje muškarac ne može sam 
dastatno skrbiti o obitelji, žena sve više postaje radna snaga i time 
pridonosi rušenju naslijeđenih pojmova o podjelama na muška i ženska 
područja. 


Praksa razdvajanja spolova ima i vjersko i kulturološko 
podrijetlo. Poslanikov grad Medina nije provodio razdvajanje spolova. 
lako su bile sastavni dio zajednice, zbog njihova osobitog statusa, 
Kuran je kazao Muhamedovim ženama sljedeće: ,O žene 

Vjerovjesnikove, vi niste kao druge žene! Ako se Allaha bojite, na sebe 
pažnju govorom ne skrećite, pa da u napast dođe onaj čije je srce 
bolesno, i neusiljeno govorite! U kućama svojim boravite i ljepotu 
svoju, kao u davno pagansko doba, ne pokazujte...“ (Kur'an, 33: 32- 
33). Kur'an poslije kazuje Muhamedovim ženama da postave pregradu 
između sebe i muškaraca koji im nisu srodnici. Muslimanima se kaže: 
»(-) A ako od njih nešto tražite, tražite to od njih iza zastora. To je 
čistije i za vaša i za njihova srca...“ (Kur'an, 33: 53). 


Postojale su mnogobrojne rasprave o tome kako bi se ti ajeti koji 
se odnose na čednost i razdvajanje trebali tumačiti općenito glede 
muslimanskih žena. Suvremeni su poznavatelji isticali da su ponaosob 
oslovljene jedino Poslanikove supruge, a ne čitav ženski rod. Oni tvrde 
da su se sve do danas pravnici prvotno oslanjali na Poslanikovu predaju 
(hadis), kao i na vjerovanje da su žene izvor kušnje za muškarce 
(fitnah), da bi time potkrijepili odvajanje žena. Posljednjih desetljeća, 
još stroži konzervativni, odnosno fundamentalistički muslimanski 
glavari, katkad pod utjecajem vahabija i uz njihovu podršku, tvrdili su 
da se ajeti koji oslovljavaju Poslanikove supruge primjenjuju i na sve 
muslimanke, jer je za njih razumljivo da se trebaju povoditi za 
Muhamedovim ženama. 


Suvremena se mišljenja glede nužnosti razdvajanja spolova 
razlikuju. Dok velika većina vjeruju da posvemašnje razdvajanje 
spolova nije nužno, mnogi pak vjeruju da se zahtjevima čednosti može 
udovoljiti prikladnim odijevanjem i svojevrsnim ograničenjima glede 
odnosa i suradnje među muškarcima i ženama, budući da oni zajedno 
rade i školuju se. To se drži ispravnim čak i u vjerskom području, 
budući da je žena počela preuzimati važnu ulogu u džamiji, gdje ona 
nije samo prisutna na zajedničkim niolitvama i klanjanju s muškarcima, 
nego jednako tako drži i satove Kur'ana, samostalno vodi pomoćne 
službe i obnaša različite dužnosti. U nekoliko muslimanskih zemalja 
(Pakistan, Bangladeš, Turska i Indonezija) žene su bile premijerke vlade 
ili predsjednice. 

Je li žena drugorazredni građanin u islamu? 


Položaj žene u muslimanskim zemljama dugo je bio navođen 
kao dokaz ,,islamskoga“ tlačenja žena glede pitanja koja sežu od osobne 
slobode i odijevanja do zakonskoga prava na rastavu braka. Međutim, 
prava slika o ženi u islamu puno je složenija od tih pitanja. 


Islamska je objava poboljšala ženin položaj zabranjujući 
čedomorstvo ženske djece, ukidajući posjedovanje žene kao imovine, 
ustanovljujući zakonsku nadležnost žene, dajući ženi pravo da primi 
svoj vlastiti miraz, mijenjajući brak iz vlasničkoga u ugovorni odnos, te 
dopuštajući ženama da zadrže upravljanje nad svojom imovinom i da 
koriste svoje djevojačko prezime nakon udaje. Kur'an propisuje da 
muževi moraju uzdržavati svoje žene i ograničuje muževljevu do tada 
ničim ograničenu slobodu na rastavu braka. 


Kur'an izjavljuje da su muškarci i žene jednaki pred Bogom; 
čovjek i žena su stvoreni od jednakih dijelova u paru (Kur'an, 51: 49). 
Kur'an opisuje odnos između muškaraca i žena kao odnos ,,ljubavi i 
samilosti“ (Kur'an, 30: 21). Muškarci i žene su poput ,, članova jedni 
drugih“ (Kur'an, 3: 195), ,poput odjeće jedni drugima“ (Kur'an, 2: 
187). 


Muškarci su i žene podjednako odgovorni za pridržavanje pet 
stubova islama. Kur'an (9: 71-72) izjavljuje: ,A vjernici i vjernice su 
Drijatelji jedni drugima: traže da se čine dobra djela, a od nevaljalih 
odvraćaju, i molitvu obavljaju i zekat daju, i Allahu i Poslaniku 
Njegovu se pokoravaju. To su oni kojima će se Allah sigurno smilovati. 
Allah je doista silan i mudar. Allah obećava vjernicima i vjernicama 
džennetske bašče kroz koje će rijeke teći, u kojima će vječno boraviti...“ 

Taj je ajet tim značajniji što je ujedno i posljednji objavljeni 
Kur'anski ajet koji govori o odnosu između muškaraca i žena. Neki 
učenjaci dokazuju na temelju sadržaja i kronologije da taj ajet ističe 
idealnu viziju odnosa između muškaraca i žena u islamu - viziju 
jednakosti i međusobnoga dopunjavanja. 


Većina je islamskih društava bila patrijarhalna, a žene su 
gledane kao nositeljice kulture u tim društvima. Prije dvadesetoga 

stoljeća, Kur'an, hadis (Poslanikova pripovijedanja) i islamski zakon, u 
tim patrijarhalnim društvima tumačili su isključivo muškarci, što se 
onda odrazilo i na njihava tumačenja. Žene nisu bile djelatno uključene 
u tumačenje Kur'ana, hadisa niti islamskoga zakona sve do dvadesetoga 
stoljeća. Međutim, otada su obnovitelji dokazivali da Kur'anske ajete 
koji daju prednost muškarcu treba iznova protumačiti u svjetlu novih 
društvenih, kulturoloških i gospodarstvenih zbiljnosti dvadesetoga i 
dvadesetiprvoga stoljeća. 


Ženama je dodijeljen drugorazredni status u islamu na temelju 
Kur'anskoga ajeta (Kur'an, 4: 34), koji kaže: ,, Muškarci vode brigu o 
ženama zato što je Allah dao prednost jednima nad drugima i zato šta 
oni troše imetke svoje“ (kao potporu ženama, autor. nap. ). Međutim, 
suvremeni učenjaci su opazili da je ,,prvenstvo“ na koje se ukazuje u 
tom ajetu utemeljeno na društveno-gospodarstvenoj odgovornosti 
muškaraca za žene. Ne kaže se da su žene nesposobne da se same skrbe 
o sebi ili da budu predvodnicama. Nigdje se u Kur'anu ne kaže da su svi 
muškarci nadmoćniji, nadređeni ili bolji od svih žena. Bog je neke 
pojedince u Kur'anu izdvojio, i to na temelju njihove vjere, a ne zbog 
njihova spola. 


Tumačenje Kur'ana u središtu je mnogih muslimanskih rasprava. 
Neki su uočili da Kuran sam razlikuje dvije vrste ajeta: jedni su 
sveopća načela a drugi pak odgovaraju na posebna i kulturološka 
okruženja ili pitanja u svezi s tim, i koji su bili predmetom tumačenja 
(Kur'an, 3: 7). Oni vjeruju da ti ajeti koji muškarcima daju veća prava 
(kao što su Kur'an, 2: 223 i 2: 228) odražavaju patrijarhalno ozračje u 
kojem su muškarci bili nadmoćniji i jedini odgovorni za brigu o 
ženama. Danas, umjesto doslovnoga tumačenja, ti bi se ajeti trebali 
prereći i preoblikovati tako da se u njima odraze interesi društvene 
skrbi. Reformatori dokazuju da je jednakost spolova Božja nakana od 
samoga počctka, da je to poredak kakvog je Bog od početka zamislio, 
jer Bog u vjeri ne pravi nikakvu razliku na temelju spola. 


Međutim, muslimani koji zagovaraju doslovno tumačenje 
Kur'ana vjeruju da se razlike spolova koje on propisuje primjenjuju na 
svako vrijeme i na svakom mjestu kao Božji objavljeni društveni 
poredak. Biologiju se često koristi kao opravdanje; budući da jedino 

žena može nositi dijete, dokazuju oni, muškarac mora osigurati sredstva 
za uzdržavanje obitelji tako da žena može rađati i podizati djecu, što je 
njezin osobiti posao. 


Drugi očiti primjer drugorazrednoga statusa žene stoji u 
Kur'anskoj odredbi (Kur'an, 2: 282) da su u slučaju svjedočenja izjave 
dviju svjedokinja jednake izjavi jednog svjedoka muškarca. Ako jedna 
žena svjedoči pogrešno, druga je može podsjetiti na istinu: ,,(..) I 
navedite dva svjedoka, dva muškarca vaša, a ako nema dvojice 
muškaraca, onda jednoga muškarca i dvije žene, koje prihvatate kao 
svjedoke; ako jedna od njih dvije zaboravi, neka je druga podsjeti...“ 
Tijekom vremena, to su vjerski učitelji, muškarci, tumačili da to znači 
da se svjedočenje jedne žene vrednuje kao polovica svjedočenja 
jednoga muškarca. Suvremeni su vjerski učitelji iznova promišljali o 
tom pitanju i ponudili nekoliko zapažanja o društveno-povjesnom 
okruženju u kojemu je ajet bio objavljen. 


Prvo, ajet određuje da je svjedočenje mjerodavno u slučajevima 
trgovine, sklapanja ugovora ili u raspravi pred sudom. U vrijeme kada 
je ajet objavljen, većina žena nije aktivno sudjelovala u trgovačkim ili 
novčarskim poslovima. Ženska stručnost u tim područjima 
najvjerojatnije ne bi bila ništa manja od one muške. Drugo tumačenje 
dokazuje da je traženje dvije žene za svjedokinje, kako bi se izjednačile 
sa svjedočenjem jednoga muškarca, bilo utemeljeno na zabrinutosti da 
bi muški članovi obitelji mogli nagnati ženu da svjedoči u njihovu 
korist. 


Neke suvremene muslimanske znanstvenice tumačile su da 
zahtjev za dva ženska svjedoka upućuje na potrebu da i žene dobiju 
pristup obrazovanju, i svjetovnom i vjerskom, kako bi se obrazovale i 
stekle iskustvo jednako onom muškaraca u poslovnom okruženju - što u 
Kuranu nije zabranjeno. U svjetlu prava žena da posjeduju svoju 
vlastitu imovinu i da prave vlastita ulaganja, to je tumačenje u skladu sa 
širim Kur'anskim vrednotama. 


Jedno drugo područje u kojemu je u povijesti spolna 
diskriminacija bila očita, jest pitanje rastave braka. Žene su imale 
neznatna prava u pakretanju rastave braka, dok muškarcima nije bilo 

potrebno nikakvo opravdanje, niti razlog da bi razvrgnuli brak. 
Međutim, nije Kur'an muškarcima dao to opće pravo. Štoviše, Kur'an i 
ženama jamči jednakost glede prava na rastavu braka: ,,(...) Žene imaju 
isto tolika prava koliko i dužnosti, prema zakonu...“ (Kur'an, 2: 228). 
Ta jednakost glede rastave braka izražena je i u hadiskoj literaturi, a 
reformatori zakona pozivali su se na Kur'an i hadis kako bi potpomogli 
suvremene reforme glede zakona o rastavi braka. 


Kuran također služi kao referentna točka za ograničavanje 
običaja poligamije. Kur'an zapovijeda: ,,(...) Onda se ženite sa onim 
ženama koje su vam dopuštene, sa po dvije, sa po tri i sa po četiri. A 
ako strahujete da nećete pravedni biti, onda samo sa jednom...“ 
(Kur'an, 4: 3). Popratni ajet izjavljuje: ,, Vi ne možete potpuno jednako 
postupati prema ženama svojim ma koliko to željeli...“ (Kur'an, 4: 129). 
Suvremeni su reformatori dokazivali da ta dva ajeta zajedno zabranjuju 
poligamiju i da je istinski Kur'anski ideal monogamija. 


Dvedesetiprvo je stoljeće donijelo brojne značajne obnove u 
području prava žena, kako u javnom tako i u privatnom životu. U 
znatno nadmoćnoj većini muslimanskih zemalja, žene imaju prava na 
opće obrazovanje, uključujući 1 ono visokoškolsko. U mnogim 
zemljama imaju pravo rada izvan svojih domova, pravo glasovanja i 
pravo obnašanja javnih službi. Osobito je važno istaknuti da su se 
posljednjih godina dogodile bitne promjene u zakonu o braku i rastavi 
braka. U nekim je muslimanskim zemljama mnogoženstvo (poligamija) 
posve dokinuto, a u nekima bitno ograničeno. Uz toje ženama dano 
pravo na rastavu braka koja mogu same pokrenuti, što uključuje i pravo 
na novčanu odštetu. Time je ženama omogućeno da i same odlučuju pri 
sklapanju braka i da određuju uvjete bračnoga ugovora. Žena smije 
zahtijevati da muž koji se od nje rastavlja njoj i njihovoj djeci osigura 
smještaj i novčanu naknadu za uzdržavanje dokle god se žena brine za 
djecu, a ona ima pravo na podizanje djece do njihove dobi za udaju ili 
ženidbu, a negdje je to pravo prošireno i na stariju djecu. Osim toga 
donesen je i zakon o sprječavanju brakova s maloljetnicama. 

Kakvo je značenje imala žena u ranom islamu? 


Žena je u ranoj muslimanskoj zajednici i u Muhamedovu životu 
imala značajnu ulogu. Povijesni i drugi dokazi upućuju na to da je 
upravo žena prva doznala o Kur'anskoj objavi (1 to u osobi 
Muhamedove prve supruge Hatidže odnosno Khadije). Upravo 
Muhamedovo iskustvo s njegovom ženom Hatidžom koja je samostalno 
upravljala svojim imanjem, a Muhameda unajmila kao svoga 
upravitelja, i tek potom mu ponudila brak, naveo je pravnike na 
zaključak da žena u islamu može predložiti brak muškarcu ukoliko joj 
je to po volji. U Poslauikovo vrijeme žene su se borile u bitkama i 
njegovale ranjenike. Primjerice, Muhamedove su žene nakon njegove 
smrti bile pitane o njegovu nasljedniku. Upravo su Muhamedove žene 
bitno pridonijele prikupljanju i sastavljanju Kur'ana, a znatno su 
pridonijele i prenošenju mnogih hadisa (Poslanikova primjera). 


Činjenica da su žene u džamiji redovito molile s muškarcima, 
dokaz je njihove jednakosti u javnom životu u ranom razdoblju islama. 
Žene su u ranoj muslimanskoj zajednici posjedovale imovinu i njome 
upravljale, sklapale su trgovačke ugovore i vodile poslove, a bile su 
ohrabrivane i podržavane u nastojanju da se obrazuju. Mnoge su žene u 
Muhamedovoj — vlastitoj kući bile poučavane u pitanjima 
vjeroispovijesti. Muhamedova kći Fatima, njegovo jedino dijete koje je 
preživjelo rano djetinjstvo, imala je važnu ulogu u njegovoj zajednici. 
Ona je bila supruga imama Alija i majka imama Huseina i Hasana, 
neokaljana i bezgrešna, uzor čedne žene 1 ona kojoj su ljudi dolazili sa 
zamolbama i potrebama. Poput njezina sina Huseina, i ona je otjelovila 
život požrtvovnosti, patnje i samilosti. I Muhamedova žena Ajša, vrsna 
poznavateljica povijesti 1 ljekarništva, i nadarena u govorništvu i 
poeziji, imala je jedinstveni značaj u muslimanskoj zajednici, posebice 
kao najznačajnija prenositeljica i sastavljačica hadisa. 


U političkim pitanjima žene su samostalno polagale podaničku 
zakletvu (bay'ah) Muhamedu, često bez znanja muških članova obitelji 
ili njihova odobrenja, a u mnugim su slučajevima to bile istaknute žene 
koje su prešle na islam prije muškaraca iz njihovih obitelji. Drugi halif 
"Umar Ibn al-Khatab, povjeravao je ženama službe na ljekarničkim 

tržnicama. Hanbelijska škola prava (Usp. Šta je islamsko pravo?) 
podržala je žene u njihovu potraživanju da rade kaa sutkinje. Kur'an 
ističe kraljicu od Sabe (Kur'an, 27: 23-44) kao uzornu ženu. Umjesto da 
se usredotoči na njezin rod, Kur'an opisuju njezinu sposobnost da 
udovolji zahtjevima dužnosti koju obnaša, njezinu čistoću vjerovanja i 
samostalnost prosuđivanja i njezine političke sposobnosti koje su je 
učinile vrsnom i uspješnom u vođenju politike. 


Zašto muslimanke nose rubac i odjeću koja seže do 
poda? 


Pojmom prekrivanje označuje se odijevanje žena u prostranu 
odjeću kaja seže do poda i omatanje glave dugim rupcima. Kur'an ističe 
čednost u odijevanju, iako nigdje ne spominje nikakva pravila za 
pokrivanje glave. Običaj da žene u islamu prekrivaju glavu oslanja se 
na ajet - ,,A reci vjernicama neka obore poglede svoje i neka vode brigu 
o stidnim mjestima svojim; i neka ne dozvole da se od ukrasa njihovih 
vidi išta osim onoga što je ionako spoljašnje, i neka vela svoja spuste na 
grudi svoje; neka ukrase svoje ne pokazuju drugima...“ (Kur'an, 24: 
31). Kur'an nigdje ne propisuje način odijevanja, ni za žene ni za 
muškarce, iako se upozorenje na čednost jednako odnasi i na muškarce: 
» Reci vjernicima neka obore poglede svoje i neka vode brigu o stidnim 
mjestima svojim.“ (Kur'an, 24. 30). 


Islamski način odijevanja različito se naziva, što je uzrokovano 
mnogovrsnošću oblika, tkanina i boja koje muslimanke odabiru u 
različitim zemljama od Maroka i Irana do Malezije, Europe i 
Sjedinjenih Američkih Država. Raznolikost nazivlja hijab (hidžab), 
burga, chador (čador) itd. uvjetovana je ne samo raznolikošću običaja u 
odijevanju nego raznolikošću tumačenja Kur'anskih ajeta. 


Pokrivanje žena u islamskom carstvu nije bilo uobičajeno sve do 
trećega ili četvrtoga naraštaja nakon Muhamedove snirti. Izvorno je 
prekrivanje bilo znak časti i označivalo je uzdizanje od drugih. U 
Muhamedovo vrijeme, njegove supruge i pripadnice više klase nosile su 
veo kao oznaku njihova povlaštenoga položaja u društvu. Nekoliko 

naraštaja potom, većina je muslimanki prihvatila taj običaj, ponešto i 
pod utjecajem Perzijanki i Bizantinki više i srednje klase, koje su nosile 
veo kao znak njihova položaja i čime su se htjele izdvojiti od žena nižih 
klasa, a nije im bila nakana da se odijele od muškaraca. To da žene svih 
klasa zajedno mole u džamiji (namaz) i da se susreću na tržnici, 
ohrabrilo je muslimanke iz gradskih sredina da se i one odluče za 
nošenje vela. 


Žensko nošenje vela često se u islamu gledalo kao znak manje 
vrijednosti žena. Protivnici nošenja vela i prekrivanja tijela, označuju taj 
običaj nazadnošću i tlačenjem žena u islamu, a zapadnjački način 
odijevanja poistovjećuju s individualnoš4u i slobodom. Prekrivanje 
tijela 1 ograničavanje slobode u načinu odijevanja, bez obzira je li riječ 
o muslimanima ili nemuslimanima, ograničuje čovjekovo pravo na 
samoodređenje, pa taman to bilo i samo u ograničenju izbora odjeće ili 
načinu održavanja kose. Vjerovali su da svaki pojedinac, vjeroispovijest 
ili kultura koji zahtijevaju da se zrela žena odijeva na određeni način, 
zadire u njezina prava i slobode. One koji tvrde da je nošenje vela 
zaštita za žene, pita se zašto takvu zaštitu ne stave i na muškarce da se i 
oni svladavaju. 


Zagovornici pokrivanja žena tvrde da su žene same odabrale 
hidžab (hijab, veo), jer ih on oslohađa od ovisnosti o tjelesnom izgledu, 
bez obzira je li riječ o natjecanju s drugim žena ili pak o izbjegavanju 
pohotnih muških pogleda. Hidžab omogućuje ženama da se usredotoče 
na njihnv duhovni, intelektualni i profesionalni razvitak. Neki su vjerski 
učitelji dokazivali da su mnoge muslimanke s ponovnim preuzimanjem 
islamskoga načina odijevanja, napose 1980-ih, pokušale pomiriti svoju 
islamsku tradiciju sa suvremenim načinom živata, pronalazeći u tome 
iznova svoj identitet, svoju prepoznatljivost suvremene muslimanke. 
Islamska je odjeća korištena i kao znak protesta i oslobođenja. Ona je 
razvila političke prizvuke, postajući izvorom nacionalnoga ponosa, kao 
i otpora zapadnjačkoj prevlasti (kako kulturnoj tako i političkoj), i 
nedemokratskim režimima. Mnoge su mlade muslimanke prihvatile 
islamski način odijevanja kako bi simbolizirale povratak svojim 
kulturnim korijenima 1 odbacivanje zapadnjačke  imperijalističke 
tradicije, koja prema njihovu gledištu, pokazuje malo poštovanja prema 

ženi. Te mlade žene misle da zapadnjačke mode tjeraju ženu u 
neudobne i nedostojanstvene oprave, koje ih preokreću u seksualne 
predmete kojima — manjkaju pravila  pristojnoga ponašanja i 
dostojanstvenosti. Žene koje nose islamsku odjeću drže da je 
nepravedno i uvredljivo kad ih drugi osuđuju zbog nošenja takve 
pristojne odjeće, jer ona za njih nije nikakvo otuđenje, utamničenje niti 
je ona izraz mržnje prema ženama. Oni kažu da Zapad ne bi trebao 
osuđivati hidžab (veo) niti islam, nego radije zapadnjački društveni 
sustav koji veliča nedostižne ideale ženske ljepote, zbog čega su 
milijuni mladih djevojaka opsjednuti izgledom svoga tijela i težinom, i 
koji mladiće uči da vrednuju djevojke samo na temelju njihova 
tjelesnoga izgleda. 


Zapadni i muslimanski protivnici nošenja islamske odjeće, pitaju 
se, naočigled onih koji tvrde da su se žene same odlučile za nošenje te 
odjeće i vela, koliko je ta odluka dragovoljna, slobodno donešena. 
Naime, oni su uvjereni da su se žene tako odlučile pod utjecajem 
ugnjetavačke patrijarhalne kulture, ili samo kao izraz vjerskoga 
podvrgavanja nalozima islama. Nakon iskustva zlouporabe hidžaba pod 
talibanskom vlašću u Afganistanu gdje su žene bile primoravane na 
njegovo nošenje, što je bio znak podjarmljivanja žena i nadzora nad 
njima, slobodarski svijet otada na hidžab gleda kao na simbol zatočenja 
onih koje ga nose. 


Međutim, neki mslimani tvrde da zapadnjačke žene samo 
vjeruju da su slobodne, jer ne uviđaju da ih njihova kultura izrabljuje 
time što ih nuka da ,izabiru“ provođenje bezbrojnih sati na oblikovanje 
svoje vanjštine (pohodi raznim salonima njege 1 ljepote), kao i nošenje 
neudobne i odveć uske odjeće koja odražava njihovo tijelo čineći ženu 
samo objektom koji pobuđuje strast, samo da bi se potaknulo na kupnju 
automobila, kreme za brijanje ili piva. Muslimani takvih svjetonazora 
tvrde da zapadnjaci osuđuju nošenje vela, jer u svojoj biti nisu slobodni 
da sami izabiru. 


Još od 1970-ih, značajan broj ,modernih“ žena, od Kaira do 
Džakarte, posegnuo je iznova za nošenjem islamske odjeće. Često je to 
dragovoljan pokret koji vode mlade, dobro obrazovane gradske žene iz 
srednje klase koje rade u svim područjima suvremenoga društva. 

Pojavili su se novi krojevi i modeli koji odražavaju nova shvaćanja žene 
i njezine uloge u društvu. Doista, dizajniranje suvremene islamske 
odjeće postalo je unosnim pothvatom. Neke su muslimanke utemeljile 
vlastita poduzeća koja su specijalizirana za oblikovanje i marketing 
elegantne i jednostavne odjeće skladnih linija i prikladnih velova uz to. 


Žene koje nose veo žale se na odveć jednostavan pristup onih 
koji već unaprijed drže da je pokrivena žena potlačena, a uopće se ne 
pitaju što hidžab znači njima koje ga nose. Ta pretpostavka, kažu one, 
više tlači muslimanke nego što bi bilo koji način odijevanja mogao 
ikada tlačiti. Čak iako je žena koja nosi veo nepokolebljiva i 
inteligentna, njezina vrijednost je automatski umanjena, pogotovo od 
onih koji nisu skloni da je upoznaju kao osobu ili kao stručnjaka u 
nekom poslu, zbog čega često nije ni pozvana na suradnju u pothvatima 
u kojima bi inače po svojoj stručnosti i prikladnosti mogla sudjelovati. 
One ističu da žene mnogih drugih kultura i religija - Ruskinje, Indijke, 
Židovke, Grkinje i katoličke redovnice često nose veo. One pitaju zašto 
se 1 te žene ne doživljava potlačertima. Ukoliko protivnici nošenja vela 
drže da su žene drugih kultura koje se pokrivaju emancipirane, zašto to 
ne mogu primijeniti i na muslimanke koje nose veo? Muslimanke često 
govore o onome što hidžab simbolizira: vjersku pobožnost, stegu, 
sabranost, poštovanje, slobodu i suvremenost. Međutim, odveć često 
niko ih ne pita što taj rubac njima znači. 


Zašto ženama u islamu nije dopuštno raditi u javnim 
službama ili da voze automobil? 


Umjesto da uzmu u obzir da je status žene u muslimanskom 
svijetu mogao odražavati kontinuiranu jakost patrijarhata, često se 
pretpostavlja da islam mrzi žene. Međutim, dok neki islam optužuju 
zbog potlačenosti žena, drugi ga ocjenjuju kao zvijezdu vodilju i 
obnovitelja glede općega odnosa prema ženama. 


Nedopuštanje ženama da upravljaju automobilima (jedina 
Saudijska Arabija ne dopušta ženama da voze automobil) ili rade u 

javnim službama (njima je zakonski dopušteno da rade u većini 
muslimanskih zemalja), posebnost je neke zemlje 1 vrlo je različito 
određeno. Ta ograničenja ne potječu iz islama, nego radije iz kulturnih 
običaja koje se pokušavalo opravdati različitim islamskim zabranama. 
Dopuštenje za rad u javnim službama ili upravljanje automobilom nije 
plod islama kao takvog, nego radije kulture ili kulturoloških tumačenja 
islama. Na sreću, takva su ograničenja pravi izuzetak a nikako pravilo. 


Položaj žene u pojedinim muslimanskim zemljama razlikuje se 
utoliko ukoliko se i te zemlje međusobno razlikuju. Unatrag nekoliko 
desetljeća žene su u muslimanskim društvima dio nezaustavljivoga i 
odlučnoga tijeka uvođenja hitnih promjena, što stvara mnoge 
suprotnosti. Primjerice, žene su bile birane za premijerke u Bangladešu, 
Turskoj i Pakistanu, a u Indoneziji za predsjednicu države, ipak u 
drugim okruženjima prava žena i uloge koje im se pridaju bitno su 
ograničene. 


U Saudijskoj Arabiji, žene su na javnim mjestima odvojene od 
muškaraca, od njih se zahtijeva da budu potpuno pokrivene i ne dopušta 
im se da voze osobne automobile. Istodobno, na sveučilištima su puno 
više zastupljene žene nego muškarci; Saudijke posjeduju vlastita 
poduzeća i glavni su zemljoposjednici. U Egiptu, ne postoji pravilo o 
odijevanju, pa su žene u zapadnjačkoj i islamskoj odjeći susreće u 
svakom segmentu društva, od obrazovanja i marketinga do medicine, 
prava, tehnike i vlade. U Iranu, od žena se zahtijeva da u javnosti nose 
rubac na glavi 1 čador ili dugi kaput, međutim, one rade zajedno s 
muškarcima u različitim okruženjima, tako da su žene većina na 
sveučilištima, obnašaju dužnosti u različitim zvanjima i zanimanjima, 
rade u vladama i vladinim ustanovama; primjerice, u Islamskoj 
Republici Iran žena je zamjenica predsjednika. Žene u Maleziji imaju 
pristup najboljem obrazovanju, obnašanju odgovornih dužnosti u 
raznim zvanjima i zanimanjima, zapravo u svakom segmentu društva, 
maže ih se vidjeti i na motorkotačima kojima upravljaju poput 
muškaraca. Poput žena u većini muslimanskih društava, i žene u 
Maleziji trebaju za putovanje dopuštenje muških članova obitelji. U 
Kuvajtu, žene obnašaju odgovorne dužnosti u mnogim područjima, ali 
ne mogu glasovati. Pakistanke glasuju a služile su 1 kao veleposlanice u 

Sjedinjenim Američkim Državama i na najvišim službama u vladi kao 
premijerke. Međutim i Palestinke, napose one siromašne i nemoćne, 
pate pod ,,islamskim“ zakonima koji ograničuju njihova prava u braku, 
rastavi braka i pitanjima nasljedstva. 


Dok žene u većini društava imaju slobodan pristup obrazovanju 
i zaposlenju, muslimanke su i dalje suočene s preprekama i teškoćama 
dok traže jednakost spolova i bore se za svoje mjesto u društvu. 


Zašto muslimani nose turbane ili kape? 


Svi muslimani ne nose turbane i nisu svi muškarci koji nose 
turbane muslimani. Sikhi, primjerice, nose turbane u skladu sa 
zahtjevom njihove vjeroispovijesti. Mnogi muslimani ne nose nikakva 
pokrivala glave. Nošenje kape više se povezuje s kulturosn nego li s 
vjeroispovlješću. 

Muslimani imaju različita pokrivala za glavu, primjerice: 
turbane, fesove, kape za namaz ili ćepice (kružne kapice, bjelice, prev. 
nap.), keffiye i tradicionalna arapska pokrivala za glavu. Turbani se 
najčešće spominju u svezi s talibanima iz Afganistana i iranskim 
klericima. Boja turbana često je i statusna oznaka nositelja: tako crne 
turbane nose sejidi (sayyid, Muhamedov potomak), a bijele oni koji nisu 
Muhamedovi potomci. Fes je bila kapa koju su nosili Turci u 
otomansko vrijeme, a s početkom dvadesetoga stgljeća nasilno je 
zamijenjen europskim šeširima širokoga oboda. Keffiya je u svezi s 
Jordanom i Palestinom i njezini današnji nositelji time izražavaju 
suosjećanje s palestinskim nacionalnim idealima. Izvorna arapska 
pokrivala za glavu, kakva se nose u Saudijskoj Arabiji, nastala su kao 
praktična zaštita od sunca za glavu 1 vrat. Molitvene kape i ćepice nose 
se u Pakistanu i imaju ih i neki afro-američki muslimani. 

Zašto muslimani ne briju bradu? 


Mnogi muslimani nose brade u čast Poslanika Muhameda, koji 
je nosio bradu. Neki vjeruju da se brada ne bi trebala kratiti u 
Muhamedovu stilu, međutim, mnogi ne prihvaćaju tu tvrdnju; otuda 
različiti stilovi nošenja brada, koji se rangiraju od brada koje u cijelosti 
prekrivaju vilicu i obraze do uredno dotjeranih šiljastih bradica koje 
pokrivaju samo područje brade. Jedino se u Afganistanu pod 
talibanskim režimom zahtijevalo nošenje duge, nenjegovane brade. 


Mnogi muslimani ne nose bradu i ne vjeruju da je to vjerski 
uvjet. Neki koji su živjeli u muslimanskim zemljama koje zatomljuju 
bilo kakav oblik islamskoga aktivizma ili fundamentalizma ne nose ih 
zbog toga što bi vjerojatno bili sumnjičeni i zatvarani. Neki na Zapadu, 
napose nakon 11. rujna, izbjegavaju nošenje brade, jer se muslimane s 
bradom dosljedno povezuje s ekstremizmom. 


Zahtjeva li islam obrezivanje? 


Kao u židovstvu, obrezivanje se u islamu zahtijeva sukladno 
predaji i Muhamedovu primjeru (sunetu). Mnogi muslimani vjeruju da 
se obrezivanje zahtijeva i od muškaraca koji prijeđu na islam. 
Obrezivanje simbolizira vjersko podvrgavanje Božjoj volji i njegovim 
zahtjevima, te podlaganje niskih strasti višim duhovnim zahtjevima 
islama. Drukčije rečeno, tjelesna promjena muškoga spolovila samo je 
izvanjski znak toga da vjernik i svoju spolnost i sve u vezi s njom 
podlaže Bogu i njegovoj volji. 


Društveno gledano, obrezivanje je značajan obred u dječačkoj 
dobi, između desete i dvanaeste godine, i označuje prijelaz u zrelu dob i 
preuzimanje onih odgovornosti u obitelji i društvu koje su pridržane 
muškarcu, što uključuje i redovitu nazočnost na zajedničkim namazima. 
Štoviše, muškarcu koji se obrezuje u starijoj dobi nije dopušteno da se 
slobodno druži sa ženama s kojima nije u srodstvu. 

Na Srednjem Istoku, obred obrezivanja provodi s u dobi između 
dvije i dvanaest godina. U mnogim muslimanskim zemljama, 
obrezivanje je svečani događaj, poput obreda vjenčanja, a uključuje i 
donošenje darova i gošćenje. U Europi i Sjedinjenim Američkim 
Državama, dječaci se obrezuje već u bolnicama, odmah nakon rođenja. 


Obrezivanje žena nije islamska praksa, niti je rašireno među 
muslimanima. Umjesto toga, ono je dio afričke kulture, a provodi se i 
danas u zemljama kao što su, primjerice, Sudan i Egipat, jednako među 
muslimanima i nemuslimanima. 


Je li muslimanima dopušteno istodobno oženiti više 
žena? 


Prakticiranje poligamije ili ispravnije poliginije (brak s više od 
jedne žene istodobno), jedno je od spornih pitanja u islamskim 
društvima. Mnogi su je islamski narodi dokinuli ili strogo zakonima i 
propisima ograničili (potrebna je sudska odluka i odobrenje, ženina 
suglasnost, itd.). Iako se poligamija živi u nekim muslimanskim 
društvima, velika je većina muslimana danas monogamna. 


lako se poligamija susreće u mnogim vjeroispovijestima i 
kulturama, česta je sklonost da je se pripiše isključivo islamu. Povijesno 
gledano, poliginija je svojstvena semitskim društvima općenito, a 
napose arapskoj kulturi. Bila je uobičajena među plemićima i narodnim 
glavarima u arapskom društvu, kao 1 u, iako znatno manje, biblijskom 
židovstvu, gdje su, primjerice, Ahraham, David i Salomon imali više 
žena. 


Poligamija je bila uobičajena u predislamskoj Arabiji, a brak se 
nije nadziralo. Muškarac je mogao imati žena koliko je htio, a žene su 
držane kao manje vrijedne od muškaraca, nisu imale prava i prema 
njima se odnosilo kao prema sluškinjama. Arabija sedmoga stoljeća bila 
je poprište čestih plemenskih ratova i sukoba, pri čemu su mnogi 
muškarci pogibali, a njihove udovice, siročad i neudate sestre ili ženski 
članovi obitelji nisu imali gotovo nikakvu šansu preživjeti bez muške 

zaštite. U takvom su ozračju Kur'anske objave glede braka i obnova u 
Pitanjima naslijeđa, rastave braka, svjedočenja i sličnoga nastojale 
poboljšati položaj žena. 


Kuran muškarcu dopušta da istodobno oženi četiri žene, pod 
uvjetom da ih uzdržava 1 da se odnosi prema njima jednako: ,,/ siročadi 
imanja njihova uručite, rđavo za dobro ne podmećite i imetke njihove s 
imecima vašim ne trošite, - to bi, zaista, bio vrlo veliki grijeh. Ako se 
bojite da prema ženama sirotama nećete biti pravedni, onda se ženite sa 
onim ženama koje su vam dopuštene, sa po dvije, sa po tri i sa po četiri. 
A ako strahujete da nećete pravedni biti, onda samo sa jednom...“ 
(Kur'an, 4: 2-3). Ta Kuranska zapovijed ograničuje pravo muškaraca 
na neograničen broj žena, istodobno koristeći brak kao zaštitu žena u 
nasilnim društvima. Kao što Kur'an kaže: ,, Udavajte neudate i ženite 
neoženjene, i čestite robove i robinje svoje; ako su siromašni, Allah će 
im iz obilja Svoga dati. Allah je neizmjerno dobar i sve zna.“ (Kur'an, 
24: 32). 


Drugi ajet koji kaže: ,, Vi ne možete potpuno jednako postupati 
prema ženama svojim ma koliko to željeli...“ (Kur'an, 4: 129), 
reformatori su koristili u moderno doba kako bi odbacili mogućnost 
jednake pravičnosti prema ženama i kako bi dokazali da Kur'an uistinu 
zagovara monogamiju kao ideal, pošto je monogamija istaknuta i u 
poglavljima Kur'anske objave što slijede nakon toga ajeta. 
Kanzervativniji muslimani odbacuju to tumačenje kao neislamsko i 
kažu da ono odražava nastojanje obnovitelja da oponašaju Zapad. 


Smije li se musliman oženiti nemuslimankom ? 


Bračni propisi u islamu izražavaju zabrinutosti za prenošenje 
vjere na djecu koja će se roditi u toj bračnoj zajednici. Bračni vez 
muslimana s nemuslimankom drži se nezakonitim. Iako je poželjno da 
se muslimani žene muslimankama, dopušteno im je da se ožene 
kršćankom ili židovkom, jer su te žene iz ,naroda Knjige“, onih koji 
imaju božansku objavu. Sukladnost se vjerovanja drži odsudnom za 

skladan brak i obiteljski život. Koliko god da je muškarac u obitelji 
»glava obitelji“, žene provode više vremena s djecom, posebice dok su 
ona mala, tako da je vjerojatnije da će djeca od ranoga djetinjstva biti 
bliži vjeri svoje majke. Stoga muškarac treba odabrati ženu koja će 
podržavati vjeru u jednoga Boga i prihvatiti Božju objavu. 


Muslimanka se mora udati za muslimana ili obraćenika na islam. 
Prema islamskom zakonu, muškarac je ,,glava obitelji“, a u braku se od 
njegove žene očekuje da prihvati muževljevu narodnost i zakon njegove 
vjeroispovijesti i podredi se onom što joj ta pripadnost nalaže. 
Muškarac je odgovoran i za vjersku pouku svoje starije djece i mora im 
biti zaštitnik, posebice glede braka. Stoga bi djeca koja se rode u braku 
muslimanke s nemuslimanom mogla biti ,gubitak“ za muslimansku 
zajednicu i islam. 


Šta islam kaže o nasilju u obitelji? 


Uopćeno gledano, nasilje u obitelji ozbiljan je društveni 
problem, a muslimanski svijet u tomu nije izuzetak. Mnogi masovni 
pokreti i ženske organizacije nastoje iskorijeniti nasilje u obitelji, 
poučavajući i muškarce i žene o Kur'anskim učenjima i bračnim 
odnosima. 


U nekim muslimanskim društvima, muškarci upravo Kur'anom 
opravdavaju nasilje u obitelji. Međutim, mnogi ajeti u Kur'anu uče da 
muškarac i žena trebaju biti obazrivi jedno prama drugom i uzajamno se 
potpomagati. U obiteljskim se odnosima ljubav 1 pravičnost jako ističu, 
a okrutnost je zabranjena. Kur'an (30: 21) kaže: ,,/ jedan od dokaza 
Njegovihje to što za vas, od vrste vaše, stvara žene da se uz njih smirite, 
i što između vas uspostavlja ljubav i samilost; to su, zaista, pouke za 
ljude koji razmišljaju.“ Kuran zapovijeda (4: 19): ,O vjernici, 
zabranjuje vam se da žene kao stvari nasljeđujete, preko volje njihove, i 
da im teškoće pričinjavate, s namjerom da nešto od onoga što ste im 
darovali prisvojite, osim ako budu očito zgriješile. S njima lijepo živite! 
A ako prema njima odvratnost osjetite, moguće je da je baš u onome 
prema čemu odvratnost osjećate Allah veliko dobro dao.“ 

Vremenski posljednji objavljeni ajet govori upravo o odnosu 
supružnika (Kur'an, 9: 71), za koje se kaže da su oni stvorenja koja su 
prijatelji jedno drugom i koja se uzajamno štite. Ajet ističe njihovu 
suradnju u zajedničkom življenju u partnerskom odnosu, a ne u odnosu 
protivnika ili nadređenih i podređenih. I hadis je zabilježio 
Muhamedovo poštovanje žena i zaštitu koju im je davao. Muhamed je 
rekao. ,Najbolji od vas je onaj koji je najbolji prema svojoj supruzi.“ 
Muhamedova žena Ajša pripovijedala je da Muhamed nikada nije 
udario bilo koju sluškinju ili ženu ni ikoga drugoga. Ni Kur'an, ni hadis 
ne bilježe da je Muhamed loše postupao s bilo kojom od svojih žena ili 
da je izgubio strpljenje, čak ni onda kad je bio nesretan ili zlovoljan. 


Neki, da bi uz pomoć Kurana opravdali nasilje nad ženama, 
ističu ajet 4: 34, koji kaže: ,, Zbog toga su čestite žene poslušne i za 
vrijeme muževljeva odsustva vode brigu o onome o čemu treba da brigu 
vode, jer i Allah njih štiti. A one čijih se neposlušnosti pribojavate, vi 
posavjetujte, a onda se od njih u postolji rastavite, pa i udarite; kad 
vam postanu poslušne, onda im zulum ne činite! (...)“ Posljednjih su 
godina učenjaci dokazivali da se ,poslušnost“ odnnsi na ženino 
stajalište prema Bogu, a ne prema njezinu mužu. Štoviše, poslušnost je 
u tome ajetu povezana sa ženinim spolnim suzdržavanjem, tako da je 
poslušna žena ona koja se ne bavi spolnim nemoralom. Riječ koja se 
primjereno prevodi kao ,neposlušnost“ (nushuz) ukazuje na poremećaj 
bračnoga sklada u kojem jedan od supružnika ne udovoljava 
zahtijevanim bračnim dužnostima. To je drugdje primjenjivano u 
Kur'anu i na muškarce i na žene. Kraj ajeta upozorava muškarce da ne 
zlostavljaju žene koje su im poslušne. Umjesto davanja muškarcima 
prava da udare svoje žene, reformatori dokazuju, taj ajet podsjeća 
muškarce na njihove odgovornosti da se ispravno ophode spram svojih 
žena. 


Kuran (4: 34) nabraja tri sredstva koja će se koristiti u 
rješavanju bračnih razmirica. Prvo dolazi samo upozorenje ili rasprava 
između muža i žene ili uz pomoć posrednika. Ta praksa, preporučena i 
Kur'anskim ajetima 4: 34 i 4: 128, primjenjuje se i za parove koji su 
pred rastavom braka. Ukoliko to ne uspije, primjenjuje se tjelesno 
odvajanje, to znači odvojene postelje, čime se supružnicima daje 

mogućnost da se smire i razmisle o budućnosti bračnoga odnosa. Treće 
je i posljednje sredstvo - udarac. Ima izvanredan značaj, a izrečen je u 
gramatičkom obliku jednine, što znači da je dopustiv samo jedan jedini 
udarac. Kur'anski ajet 4: 34 objavljen je u ranom medinskom razdoblju 
Muhamedova poslanstva, vremenu i mjestu u kojemu je okrutnost i 
nasilje spram žena još uvijek bilo neobuzdano. Stoga neki muslimanski 
učenjaci danas drže da je nakana toga ajeta koji dopušta jedan jedini 
udarac prije svega bila da se ograniči vladajuće nasilje nad ženama, a da 
nije mišljen kao preporučeno sredstvo u rješavanju bračnih razmirica ili 
za način postupanja sa ženama. 


U glavnim hadiskim zbirkama - Muslima, Bukharija (Buharije), 
Tirmidhija (Tirmizija), Abu Davuda, Nasaija i Ibn Maje (Ibn Madže) - 
hadis o udarcu osobito ističe da se ne bi smjelo udariti tako da to nanese 
bol ili izazove povredu. Uz to svi ti izvori ističu da ako se već 
primjenjuje taj jedan udarac, onda bi i on trebao biti posve simboličan. 
Utemeljitelj šafijske škole tvrdio je da je u svakom slučaju bolje izbjeći 
udarac. Unatoč nasilju u obitelji koje je i dalje prisutno u kulturama 
koje ističu nadmoć muškarca i to opravdavaju vjerskim nalaganjima, ni 
većina Kur'anskih ajeta, ni hadis to ne podržavaju, niti dopuštaju da se 
žene tuče. 


Kako islam gleda na rastavu braka? 


Nasuprot katolicizmu u kojemu je brak sakrament, u islamu je 
brak ugovor. Islam je uvijek dopuštao pravo na razvod braka pod 
određenim uvjetima. U predislamsko doba, arapski je običaj dopuštao 
muškarcu da bilo kad i iz bilo kojega razloga ostavi ženu, a žena nije 
imala nikakva prava. Međutim, Kur'an donosi nove smjernice kojima se 
ograničuje muževljeva samovolja, i kaže da je rastava braka dopustiva, 
ali da je ona posljednje sredstvo u nuždi i ohrabruje pomirljivo 
rješavanje spora (arbitražu) između supružnika: ,A ako se bojite 
razdora između njih dvoje, onda pošaljite jednog pomiritelja iz njegove, 
a jednog pomiritelja iz njezine porodice (izjednačujući time ženine 
interese s onima njezina supruga, autor. nap.). Ako oni žele izmirenje, 

Allah će ih pomiriti, jer Allah sve zna i o svemu je obaviješten!“ 
(Kur'an, 4: 35). Kur'an upozoruje muževe koji su suočeni s možebitnom 
rastavom braka da svoje žene ,,(..) ili na lijep način zadrže ili se 
velikodušno od njih konačno rastave.“ (Kur'an, 65: 2). 


Ozbiljnost čina rastave braka odražava se i u zahtjevu kojega 
Kur'an postavlja pred muža. Naime, da bi svoju rastavu braka učinio 
neopozivom, suprug mora izgovoriti ,puštam te“ ne jednom, nego tri 
puta, tijekom tri uzastopna mjeseca. Time se supružnicima daje 
vremena za izmirenje ili, ukoliko se ne izmire, a žena je trudna, 
osigurava se skrb za još nerođeno dijete: ,,(...) kad htjednete žene da 
pustite, vi ih u vrijeme kad su čiste pustite, a onda vrijeme koje treba da 
prođe brojte i Allaha, Gospodara svoga, bojte se. Ne tjerajte ih iz 
stanova njihovih, a ni one neka ne izlaze, - osim ako očito sramno djelo 
učine. To su Allahovi propisi...“ (Kur'an, 65: 1). 


Unatoč Kur'anskim smjernicama, skraćeni oblik rastave braka, 
koji muškarau dopušta da ,napuštam te“ izjavi triput odjednom, postao 
je uobičajen. Iako ga se drži grješnim prekršajem, unatoč tome zakonski 
je valjan. Ta vrsta rastave braka snažan je primjer za to da su u 
običajima, u kojima dominira muškarac i njegovi interesi, svladani 
vjerski zahtjevi, što je mnogim naraštajima u različitim muslimanskim 
zemljama bitno odredilo prava na rastavu braka. 


Muslimanske su zemlje institucionalizirale razne vrste zakona, 
koristeći Kur'an 1 sudove, kako bi nadzirali postupke rastave brakova i 
poboljšali prava žena. Danas u mnogim zemljanta, muslimanka može 
sudbeno dobiti rastavu braka po raznim osnovama. Muslimani koji žive 
u Americi i Europi moraju se pridržavati građanskih zakona i glede 
rastave braka. Međutim, postoje mnoga patrijarhalna društva gdje 
običaji i dalje muškarcima dopuštaju veća prava u rastavi braka a prava 
žena ograničuju. To upućuje na činjenicu da problemi s pravima žena 
ne potječu iz islama, nego iz patrijarhata koji je još uvijek snažan u 
mnogim društvima. 

Zašto se muslimani nerado rukuju? 


Postoje dva razloga zašto neki muslimani nisu skloni rukovanju 
pri pozdravljanju. Konzervativni vjeruju da muškarac i žena koji nisu u 
srodstvu trebaju izbjegavati međusobno dodirivanje koje bi možda 
moglo biti uzrok spolne požude. 


Neki su muslimani, poput pravovjernih židova, neskloni 
rukovanju zbog zabrinutosti o ritualnoj čistoći. Tradicionalni šijiti 
vjeruju da su nemuslimani nečisti, tako da tjelesni dodir s 
nemuslimanima, bilo muškarcima bilo ženama, ritualno onečišćuje 
muslimana, koji se onda mora uzimanjem abdesta očistiti prije klanjanja 
namaza. I neki suniti vjeruju da su nemuslimani ritualno nečisti, ali oni 
ne zahtijevaju ritualno pranje nakon  tjelesnoga dodira s 


nemuslimanima. 


Kako se muslimani odnose prema kućnim ljubimcima? 


Ne postoji Kur'anska zabrana ili osuda držanja kućnih životinja. 
Mnogi hadisi (Poslanikova predaja) ističu potrebu blagoga postupanja 
sa životinjama umjesto iscrpljivanja radom ili udaranja. Jedan hadis 
bilježi pripovijst o ženi koja je do smrti izgladnila mačku i zato dospjela 
u pakao, a drugi hadis opisuje muškarca koji je spasio život žednom psu 
i time zadobio raj. 


Pse se u islamskome svijetu drži nečistima, pa im stoga nije 
dopušteno boraviti u kući. Mnogi muslimani vjeruju da onaj tko se na 
bilo koji način dotaknuo pseće sline, mora obaviti ritualno pranje prije 
klanjanja namaza (abdest). Hadis kojega se često navodi bilježi da je 
zabrana držanja pasa u kući uslijedila zbog higijenskih razloga, dok 
drugi hadis izvješćuje da je Poslanik imao psa koji se običavao igrati 
oko njega kad je klanjao izvan kuće. Mačke, poznate zbog svoje 
čistoće, živjele su u Muhamedovu kućanstvu, a on i neki od njegovih 
drugova vrlo su se prijazno odnosili prema njima. 

Neki muslimani danas dokazuju da su razne bolesti, zbog kojih 
se prije pse držalo nečistima, napretkom znanosti riješene, tako da dodir 
s psima nije više problematičan. Sve više muslimana, napose onih koji 
su rođeni u Sjedinjenim Američkim Državama i Europi, ima pse kao 
kućne ljubimce. Drugi pak vjeruju da je zabrana držanja pasa u kući, 
kako je prenosi hadis, i dalje na snazi, i to u svakom vremenu i na 
svakom mjestu. 


Kakvo je islamsko gledište prema trošenju alkohola i 
svinjetine? 


Trošenje alkohola i svinjetine u islamu je zabranjeno. Islamski 
zakoni strogo zabranjuje muslimanima uporabu, prodaju i kupnju 
alkohola. Iako je u rijetkim slučajevima njegova uporaba dopuštena, 
primjerice, iz zdravstvenih razloga. Zabrana uporabe alkohola temelji se 
na Kuranu (5: 90-91), koji kaže: ,,O vjernici, vino i kocka i kumiri i 
strelice za gatanje su odvratne stvari, šejtanovo djelo; zato se toga 
klonite da biste postigli što želite. Šejtan želi da pomoću vina i kocke 
unese među vas neprijateljstvo i mržnju i da vas od sjećanja na Allaha i 
od obavljanja molitve odvrati. Pa hoćete li se okaniti?“ Vino koje se u 
ajetu spominje jest vino od datulja, pa su neki pravnici dokazivali da je, 
sukladno doslovnom tumačenju, jedino vino od datulja zabranjeno, a 
velika je većina time dokazivala zabranu svih tvari koje izazivaju stanje 
opijesiosti u kojoj se omamljuje razum, u što su ubrojeni alkohol i sve 
vrste narkotika, 


Mnoge su zemlje šerijatsku zabranu o alkoholu (Šerijat, islamski 
zakon) podjednako primijenile i za muslimane i za nemuslimane, kao 
primjerice, Iran, Libija, Pakistan, Saudijska Arabija, Sudan i neki 
krajevi Malezije. Neke zemlje sa svjetovnim državnim sustavima, kao 
što su Turska i Egipat, donijele su striktne zakone koji zabranjuju 
uporabu narkotika ali su dopustile nadzirani uvoz, prodaju i uporabu 
alkoholnih pića. Islamske organizacije dosljedno podržavaju potpunu 
zabranu trošenja alkohola. 

U Sjedinjenim Američkim Državama i Europi, skorašnji 
muslimanski useljenici suzdržavali su se od uporabe i svakog dodira s 
alkoholnim pićima, što je vidljiva i prepoznatljiva značajka njihova 
muslimanskoga identiteta. Crnački muslimanski pokret podržava 
apsolutnu zabranu alkoholnih pića, kao i mnogi afro-američki 
muslimani. To je u velikoj opreci s prijašnjim naraštajima 
muslimanskih useljenika koji su, iako su se sami suzdržavali od 
alkohola, često trgovali alkoholom i radili u barovima. Suvremene 
muslimanske zajednice na Zapadu raspravljaju, 1 u tome se razilaze, je li 
muslimanima dopušteno raditi u onim strukama gdje se proizvodi i troši 
alkohol, primjerice, u vinogradima s vinarijama, restoranima ili pak 
trgovinama s mješovitom robom. Neki su zabrinuti već i glede toga je li 
muslimanu dopušteno prihvatiti poziv na večeru, bilo u restoran ili u 
privatnu kuću, ako zna da će vjerojatno kao dio obroka biti ponuđen i 
alkohol. 


Zabrana trošenja svinjetine temelji se na Kur'anu (5: 3): 
»Zabranjuje vam se strv, i krv, i svinjsko meso, i ono što je zaklano u 
nečije drugo, a ne u Allahovo ime...“, što potvrđuje i ajet 6: 145. Neki 
muslimani, i mimo Kur'anske zabrane, vjeruju da je uporaba proizvoda 
od svinjetine nezdrava i nehigijenska i to stoga što je svinjsko meso 
poznato kao prijenosnik bakterija i raznih bolesti, napose trihineloze. 
Vjeruje se da tjelesni dodir sa svinjonn ili proizvodima od svinjetine 
prlja osobu, iako se ta nečistoća može oprati ili dokinuti uklanjanjem 
odnosne tvari. 


Američki muslimani općenito poštuju zabranu trošenja 
svinjetine i proizvoda koji sadrže svinjetinu. Zbog toga neki muslimani 
ne prihvaćaju pozive na obroke u nemuslimanskim kućama, ako postoji 
bojazan da bi možda mogli doći u dodir sa svinjskim mesom. 
Raznolikost proizvoda od svinjskoga mesa i njihova česta i vrlo 
razgranata uporaba u suvremenoj prehrani, američkim muslimanima 
koji nastoje izbjeći svinjetinu, pričinja velike poteškoće. Naime, 
svinjska se mast uobičajeno rabi u prehrambenoj industriji u 
Sjedinjenim Američkim Državama, tako da na omotima proizvoda kao 
što su, primjerice, čajni kolačići ili čips, uopće ne treba biti naznačena. 
Neki američki muslimani ipak čitaju pažljivo popis sastojaka svih 

proizvoda, dok drugi pak vjeruju da takva temeljita pozornost nije 
nužna. Time je dakako potaknuto i pitanje dopustivosti jedenja u 
restoranima ili uporaba brze hrane (fast food). U nekim džamijama i 
islamskim centrima, radi lakšega snalaženja pri odabiru hrane, načinjeni 
su popisi pojedinih proizvoda za koje se zna da sadrže svinjetinu ili 
alkohol (na takvom je popisu čak i senf za čiju se proizvodnju rabi mala 
količina bijeloga vina). 


Zašto se muslimani protive plesu? 


Muslimani različito gledaju na ples, što uvelike ovisi o njihovu 
krajevnom podrijetlu, o stupnju konzervativnosti njihova shvaćanja 
islama, o vrsti plesa i načinu plesanja. Općenito je nedopušten ples 
mladića i djevojke i to zbog međusobnoga dodirivanja koje je pri plesu 
uobičajeno, a drži se neprikladnim za osobe koje nisu u braku. Mnogi 
muslimani ne dopuštaju svojim kćerima sudjelovanje na plesovima 
kakvi se organiziraju u nižim i višim razredima srednje škole, jer drže 
da ih američki plesovi mogu zbližiti s nemuslimanskim mladićima i 
odvesti u nedopuštene predbračne odnose. 


To ne znači da su u islamu svi plesovi zabranjeni. U mnogim 
srednjoistočnim zemljama, trbušni ples i razni narodni plesovi dugo su 
bili sastavni dio obiteljskih proslava, posebice vjenčanja. Osobito su 
popularni muški ili ženski skupni plesovi koji se plešu u krugu ili u 
obliku lanca, pri čemu je važno ritmičko udaranje nogom, kao i 
izmjenično pljeskanje rukama po stopalima. Drugi je česti ples, napose 
u plemenskim kulturama, onaj rukovanja s oružjem, kao što je mač, 
bodež, koplje ili štapić. 

Uz to, neki sufijski redovi, kao što je mawlawi odnosno 
mevlevijski red, poznat i kao ,,vrteći derviši“, pokušavaju uz pomoć 
plesa doći do izravnoga duhovnoga iskustva Boga, pri čemu svojom 
vrtnjom u krug oponašaju svemirski poredak. Islamski oblici plesa 
nastoje slijediti izraziti islamski umjetnički obrazac simetrije, 
geometrije i ritma. Ples je stoga u islamskoj kulturi nastojao oblikovati 
niz pojedinačnih cjelina koje oblikuju veću cjelinu, pri čemu su sve one 

simetrične i slijede obrazac arabeske (beskrajan niz krugova ili drugih 
oblika), koja simholizira vjerovanje u Božju jednotu, u njegovo 
jedinstvo (tawhid). 


Zašto se neki muslimani protive glazbi? 


Muslimani se katkad protive rock glazbi i to zbog kulture koja 
se tom glazhom posreduje, a ne zbog same glazbe kao takve. Mnogi 
mladi muslimani koji su odrasli na Zapadu slušaju rock glazbu, jer je 
ona prožela gotovu svu američku kulturu mladih. 


Neki roditelji muslimani, kao uostalom i mnogi drugi roditelji, 
ne prihvaćaju zapadnjačku glazbu, napose rock glazbu i velegradsku 
crnačku popkulturu mladih (hip-hop), zbog pjesama koje promiču seks, 
drogu, alkohol i nasilje. Upravo zbog načina na koji se ta kultura odnosi 
prema seksu, drogi i alkoholu, mladim se ljudima često zabranjuje 
sudjelovanje na rock koncertima i sličnim okupljanjima. 


Poput mnogih kršćanskih rock pokreta, i neki su muslimani 
osnovali vlastite rock i rep sastave koji pjevaju lirske pjesme vjerskoga 
nadahnuća. Sastav Native Deen (deen, vjera), uz pjesme u hip-hop ritmu 
promiču i temeljne islamske poruke - zajedničko klanjanje, izbjegavanje 
spolnih odnosa i nasilja, post tijekom ramazana i općenito borbu da se 
bude dobar musliman. Popularni pjevač Yusuf Islam (bivši Cat Stivens) 
sklada ,miuslimansku“ pop glazbu za djecu 1 odrasle, kao što je, 
primjerice, njegova dobro prodavana pjesma A is for Allah (A je za 
Allaha). Njegova glazbena upriličenja podsjećaju na Far Aid koncerte i 
Feed the World album iz 1980-ih pri čemu se prikuplja pomoć za 
muslimane diljem svijeta (primjerice, pomoć Turskoj nakon potresa ili 
muslimanima u Bosni). 


Neki krajnje konzervativni muslimani, kao što su talibani u 
Afganistanu, vjeruju da glazba zhog svoje opojnosti ne bi nikako smjela 
ući u život muslimana. U srednjem vijeku, kao i danas, strogi vjerski 
pismoznanci osuđivali su pjevače i glumce, kao 1 one koji su odlazili na 
njihove priredbe. Međutim, povijesno gledano, glazba je bila važan 

oblik umjetnosti diljem muslimanskoga svijeta. Najznačajniji glazbeni 
oblik u islamu jest glasno čitanje odnosno recitiranje (učenje) Kur'ana, 
umjetnički oblik u kojemu se održavaju godišnja natjecanja. Kazete s 
recitiranjem Kur'ana prodaju se diljem muslimanskoga svijeta, a neki 
muslimanski najpoznatiji pjevači bili su recitatori (učači) Kur'ana ili 
pjevači koji su oponašali Kur'ansko učenje u svojoj glazbi, kao što je 
egipatska pjevačica Umm Kulthum (Kulsum). Isto tako, muslimanski 
poziv na namaz (adhan, ezan) pjeva se ili jednolično poja, umjesto da 
se striktno izgovara. Glazba je imala važnu ulogu na vjerskim 
svetkovinama i važnim dogadajima u životu pojedinca i zajednice kao 
što su rođenje, sklapanje braka i obrezanje. 


U sufijskim je redovima glazba dio njihove pobožnosti, uz 
recitiranje pojedinih riječi ili obrazaca, oni i pjevaju uz instrumentalnu 
pratnju ili bez nje. Njima je glazba sredstvo za duhovnu 
transcendenciju, prenošenje u Božju prisutnost i način ulaska u 
božansku ekstazu. 


I narodna je glazba bila značajan izraz kulture diljem 
muslimanskoga svijeta. U njoj se opjevalo junaštvo, ljubav u svoj 
njezinoj poetičnosti, a nije nedostajalo ni ćudorednih i pobožnih motiva. 
Glazba koju su stvarali muslimani iz Andaluzije, kao i njihova poezija, 
silno je utjecala na razvoj klasične glazbe u Europi. Neki modemi 
glazbenici, kao sto je Cheb Mani, otac alžirske rai glazbe koji je pjevao 
Desert Rose s britanskom rock zvijezdom Stingom, unio je zapadnjačke 
instrumente, posebice elektroničke, kao i zapadnjačke tehnike u pučku 
glazbu. 


Kako se muslimani međusobno pozdravljaju i zašto? 


Muslimani se pozdravljaju na arapskom jeziku i to izrazom as- 
salaamu alaykum (mir tebi), na što se odgovori wa alaykum as-salaam 
(mir tebi). Kuran zapovijeda muslimanima da se tako pozdravljaju, 
čime se ističe mir koji je određen da vlada među muslimanima, a 
temelji se na njihovu zajedničkom vjerovanju i podvrgavanju Božjoj 
volji. 

Kur'an bilježi da će se muslimani koji uđu u raj ovako 
pazdravljati: ,, Molitva njihova biće u njima: 'Hvaljen nek si, Allahu!', 
pozdrav njihov: 'Mir vama!'...“ (Kur'an, 10: 10). Kao i to: ,A oni koji 
su vjerovali i dobra djela činili biće uvedeni, voljom Gospodara 
njihova, u džennetske bašče kroz koje će rijeke teći i u njima će vječno 
boraviti, u njima će se riječju 'Mir!' pozdravljati.“ (Kur'an, 14: 23). 


Zašto muslimani pozdravljaju izrazom , Mir neka je 
tebi“? 


PHUB (Peace be upon him) je kratica i zamjena za ,milost 
Božja neka je nad njim“. Muslimani to svaki put ponavljaju kad 
spominju Muhameda ili bilo kojega drugoga poslanika ('Isaa odnosno 
Isusa, Musaa odnosno Mojsija, itd.). Neki muslimani koriste duži izraz 
salla Allahu alayhi wa sallam (Božji blagoslov i mir neka je nad njim), 
za što je engleski izraz ,,God's Blessings and Peace Be Upon him“, a 
skraćenica od toga je SAAS (Salah Allah Alayki wa-Salaam). Te se 
kratice koriste u pisanim dokumentima u cijelom islamskome svijetu, u 
privatnim i javnim, uključujući u nekim zemljama i vladine dokumente. 


Uporaba kratice PHUB ili ponavljanje izraza ,mir neka je nad 
njim“ u govoru odražava vjerovanje da se muslimani trebaju svaki put 
prisjetiti osobite Poslanikove uloge i zazivati blagoslove Božje na njega 
da bi tako i sami zadobili blagoslove. Kuran naređuje to prisjećanje 
(Kur'an, 33: 56): ,Allah i meleki Njegovi blagosilju Vjerovjesnika. O 
vjernici, blagosiljajte ga i vi i šaljite mu pozdrav.“ 


Taj izraz odražava i Muhamedovo značenje u islamu, jer ga se 
drži živim utjelovljenjem objave sadržane u Kur'anu. Muslimani vjeruju 
da mogu spoznati Božju volju iz troga: Muhamedova života, ljubavi 
prema Bogu i čovječanstvu, te iz objave kako ljudska bića trebaju 
živjeti na ovom svijetu. 

Nasilje i terorizam 


Što je džihad? 


Džihad (jihaad, nastojati, boriti se) se katkad gleda kao šesti 
stup islama. Kur'an zapovijeda muslimanima da se bore (džihad) na 
Božjem putu i da se ugledaju na Poslanika i njegove ratne drugove. 


Povijest muslimanske zajednice od Muhameda do danas može 
se odčitati u okviru onoga što Kur'an naučava o džihadu. Ta su 
Kur'anska učenja bila temelj  muslimanskoga — samopoimanja, 
pobožnosti, pokretljivosti, širenja i obrane. Džihad je čovjekova borba i 
neprestano napinjanje da živi uzoran život dobra čovjeka. To je borba 
sa zlom i njegovim težnjama u čovjeku samom, borba da se živi 
krepostan i moralan život, zauzeto naprezanje da se čine dobra djela i da 
se pripomogne obnovi društva. Ovisno o okolnostima u kojima 
pojedinac živi, džihad može označavati i borbu protiv nepravde i 
tlačenja, kao 1 širenje islama 1 njegovu obranu, te stvaranje pravednoga 
društva  prapovijedanjem, poučavanjem i, ukoliko je to nužno, 
oružanom borbom ili svetim ratom. 


Dva su značenja džihada, nenasilni i nasilni, suprotstavljena u 
dobro poznatoj Poslanikovoj predaji. Prenosi se da je Poslanik, po 
povratku iz jedne bitke, rekao svojim drugovima: ,,Vratili smo se iz 
manjega džihada u veći džihad“, čime je mislio da su se vratili iz 
ratovanja kao manjega džihada u veći džihad koji je teža 1 odsudnija 
borba, borba protiv čovjekove sebičnosti, gramzivnsti i nutarnjega zla. 

U najopćenitijem značenju, džihad je obveza kojom su obvezani 
svi muslimani, kao pojedinci i kao zajednica, da se slijedi i ostvari 
Božja volju, a to je: da žive krepostan život, da šire islamsku zajednicu 
propovijedanjem, poučavanjem, pisanjem i sl. Džihad uključuje i pravo 
odnosno obvezu da se brani islam i zajednicu od napada. Povijest 
svjedoči da je svaki novi poziv na džihad iznova okupljao muslimane na 
obranu islama. Afganistanski mudžahedini (mujahidun) nedavno su 
čitavo desetljeće vodili džihad protiv sovjetske okupacije. 


Džihad je pojam s višestrukim značenjem. Iako je džihad uvijek 
bio značajan dio islamske kulture i predaje, posljednjih su godina neki 
tvrdili da je vjerska obveza svih istinskih muslimana da se pridruže 
džihadu i time pomognu islamsku obnovu odnosno revoluciju. Neki su 
muslimani promatrali svijet oko sebe i u njemu uočili samo svijet u 
kojemu prevladavaju nedemokratski društveni sustavi i u kojem vladaju 
manjinske bogate elite koje slijede samo svoje vlastite gospodarske 
probitke, svijet okupiran zapadnjačkom kulturom i vrednotama. 
Zapadnjačke se vlade gleda kao one koje podupiru tiranske društvene 
sustave i njihovo izrabljivanje krajevnih ljudskih i prirodnih bogatstava. 
Ti sustavi pljačkaju muslimansku kulturu i pravo muslimana da imaju 
vladu po svom vlastitom odabiru i da žive u pravednijem društvu. 


Glavna struja islamskih aktivista vjeruje da obnova 
muslimanske moći i boljitka traži povratak islamu, političkoj ili 
društvenoj revoluciji kako hi se stvorile islamske države ili društva. 
Radikalizirane nasilne manjine spajaju militantnost s mesijanskim 
vizijama kako bi potaknuli i pokrenuli vojsku na djelovanje i na tuđem 
području. Unatoč činjenici da džihad nije mišljen kao osvajačka i 
napadalačka borba, ipak mu neke vlade, vladari i pojedinci upravo tako 
pristupaju, poput Saddama Husseina u Zaljevskom ratu 1991. godine, ili 
pak talibani u Afganistanu, Osama bin Laden i al-Qaida. 


Opravdava li Kur'an terorizam? 


Nijedan se pripadnik neke vjeroispovijesti takvo što ne pita o 
svojoj vjeroispovijesti, nego takvo pitanje uvijek čuva za pripadnike 


123 


drugih vjeroispovijesti! Povijesno gledano, neke je muslimane privukao 
terorizam, pa su koristili vjeroispovijest kako bi njome opravdali svoje 
djelovanje. Mnoge, koji tek što površno znaju o islamu ili 
muslimanima, teroristički napadi ekstremista, napose oni 11. rujna 
2001., potaknuli su da se pitaju ima li što u islamu i Kur'anu čime se 
potiče nasilje i teror. 


Islam, poput svih svjetskih religija, niti potpomaže niti zahtijeva 
nezakonito nasilje. Kur'an ne zagovara terorizam, niti ga opravdava. 
Bog Kur'ana stalno se oslikava kao Bog milosti i smilovanja, i kao 
pravedan sudac. Svako Kur'ansko poglavlje započinje upućivanjem na 
Božju milost i samilost. Kur'an na različitim mjestima i okruženjima 
podsjeća muslimane da budu milostivi i pravični. Doista, muslimani 
pišući pismo ili dok vozeći auto, kažu bismilu: bismillahi ar-rahman 
ar-rahim (u ime Boga, Milostivoga, Samilosnoga). Međutim, islam 
doista dopušta nmuslimanina da u određena vremena od napada brane 
sebe i svoje obitelji, vjeru i zajednicu. 


Poput svih svetih knjiga, i islamski sveti tekstovi moraju biti 
iščitavani u svjetlu društvenih i političkih okolnosti u kojima su 
objavljeni. Ne začuđuje da Kur'an, poput židovskih svetih knjiga ili 
Staroga zavjeta, ima ajete koji se odnose na borbu i vođenje rata. Svijet 
u kojemu je islamska zajednica nastala, u to je vrijeme bio divlje 
susjedstvo. Arabija i grad Meka, u kojemu je Muhamed živio i primio 
Božju objavu, bili su pritisnuti plemenskim iznenadnim napadima i 
krugovima osvete i krvne osvete. Granica Bliskoga Istaka u kojoj je 
smještena Arabija, bila je sama po sehi podijeljena između dvije 
zaraćene velesile, Bizanta (Istočnoga Rimskoga carstva) i Perzije 
(Sasanidskoga carstva). Najraniji Kur'anski ajeti koji se odnose na 
pravo da se povede ,obrambeni“ džihad (borba), objavljeni su netom 
nakon hidžre (hijra, iseljenje), Muhamedova iseljenja i njegovih 
sljedbenika u Medinu, čime su izbjegli progon u Meki. U vrijeme kada 
su on i njegovi sljedbenici bili prisiljeni da se bore za svoje živote, 
objavljeni su mu sljedeći ajeti: ,, Dopušta se odbrana onima koje drugi 
napadnu, zato što im se nasilje čini - a Allah je, doista, kadar da ih 
pomogne, - onima koji su ni krivi ni dužni iz zavičaja svoga prognani 
samo zato što su govorili: "Gospodar naš je Allah'...“ (Kur'an, 22: 39- 

40). Obrambena narav džihada jasno je istaknuta ajetom 2: 190 ,,I 
borite se na Allahovom putu protiv onih koji se bore protiv vas, ali vi ne 
otpočinjite borbu! - Allah, doista, ne voli one koji zapvdijevaju kavgu. “ 
U prijelomnim trenucima tijekom tih godina, Muhamed je dobivao 
objave od Boga koje su davale smjernice za džihad. 


Kako je muslimanska zajednica rasla, ubrzo se pojavilo i pitanje 
o tome kakvo je dolično pvnašanje tijekom ratnih vremena. Kur'an daje 
iscrpne smjernice i pravila koja se odnose na ponašanje u ratu: tko se 
bori, a tko je izuzet (48: 17, 9: 91), kada neprijateljstva moraju biti 
prekinuta (2: 192), te kako se mora postupati sa zarobljenicima (47: 4), 
Najznačajniji ajeti kao što su 2: 294 ističu da ratovanje i odgovor na 
nasilje i napad moraju biti srazmjerni: ,,(...) onima koji vas napadnu 
uzvratite istom mjerom (...)“ 


Međutim, Kuranski ajeti ističu da je mir pravilo, a ne nasilje 1 
ratovanje. Dopuštenje da se bori protiv neprijatelja, stoji u ravnoteži sa 
strogim nalogom za uspostavu mira: ,,/ ako vaši neprijatelji budu skloni 
miru, budi i ti sklon i pouzdaj se u Allaha...“ (Kur'an, 8: 61), te: ,,(..) A 
da Allah hoće, okrenuo bi ih protiv vas i oni bi se, uistinu, protiv vas 
borili. Ako vas takvi ostave na miru i ne napadaju vas, i ako vam 
ponude mir, onda vam Allah ne daje nikakva prava protiv njih.“ 
(Kur'an, 4: 90). Od najranijih vremena, u islamu je bilo zabranjena 
ubijati građane, kao 1 žene, djecu, redovnike i rabine, kojima je dan 
imunitet ukoliko nisu sudjelovali u borbaina. 


Međutim, koji su ti ajeti, na koje je ponekad ukazivano kao 
»ajete mača“, koji pozivaju ubijanju nevjernika, kao što je ovaj: ,, Kada 
prođu sveti mjeseci, onda ubijajte mnogobošce gdje god ih nađete, 
zarobljavajte ih, opsjedajte i na svakom prolazu dočekujte! ...“ (Kur'an, 
9: 5). To je jedan od brojnih Kur'anskih ajeta koje su navodili kritičari 
kako bi pokazali nasilničku narav islama i njegove svete knjige. Te su 
iste ajete vjerski ekstremisti izdvojeno rabili odnosno zlorabili kako bi 
razvili teologiju mržnje i netrpeljivosti, i tako legitimirali bezuvjetno 
ratovanje protiv nevjernika. 


Tijekom razdoblja širenja islama i osvajanja novih područja, 
mnogi ulema (vjerski učenjaci) uživali su kraljevsku zaštitu i davali su 


125 


halifima takva tumačenja islama koja su slijedila njihove osvajačke 
snove i želje za proširenjem granica njihovih carstava. Oni kažu da su 
»ajeti mača“ dokinuli ili opozvali prijašnje Kur'anske ajete koji su 
ograničavali džihad na obrambeni rat: zapravo, potpuna nakana ajeta: 
,Kada prođu sveti mjeseci, onda ubijajte mnogobošce gdje god ih 
nađete“ izobličena je kada je izdvojena iz konteksta. Zbog toga ga se 
slijedi i određuje pomoću ajeta: ,,(..) Pa ako se pokaju i budu molitvu 
obavljali i zekat davali, ostavite ih na miru, jer Allah zaista prašta i 
samilostan je.“ Isto je 1 s drugim često navođenim ajetom: ,,Borite se 
protiv onih kojima je dana Knjiga, a koji ne vjeruju ni u Allaha ni u 
onaj svijet, ne smatraju zabranjenim ono što Allah i Njegov Poslanik 
zabranjuju i ne ispovijedaju istinsku vjeru“, koji se često navodi bez 
retka koji mu slijedi ,,- sve dok ne daju glavarinu poslušno i smjerno.“ 
(Kur'an, 9: 29). 


U povijesti su svete knjige židovstva, kršćanstva i islama 
rabljene i zlorabljene, tumačene i iskrivljeno tumačene, samo da bi se 
opravdala opiranja i borbe, ekstremizmi i terorizini, sveti 1 svjetovni 
ratovi. Teroristi poput Osame bin Ladena i drugih idu iznad klasičnih 
mjerila za džihad i ne priznaju nikakve granice izvan svojih vlastitih, 
rabeći svako oružje i sva sredstva. Oni odbacuju islamske zakonske 
propise koji se odnosi na ciljeve i dopuštena sredstva za valjan džihad: 
da nasilje mora biti srazmjerno i da bi samo nužna veličina sile smjela 
biti upotrijebljena kako bi se suzbilo neprijatelja, kao i to da džihad 
mora biti objavljen od strane vladara ili predsjednika države. Danas, 
pojedinci i skupine, vjerske 1 laičke, posežu za pravom da objave i 
legitimiraju svjetovne ratove i terorizam u ime islama. 


Kako se islamom mogu opravdavati terorizam, otmice 
zrakoplova i uzimanje talaca? 


Dok su grozote i terorističke akcije koje su počinili nasilni 
ekstremisti povezale islam s terorizmom, islamska tradicija ograničuje 
upotrebu nasilja i odbacuje terorizam, otmice zrakoplova i uzimanje 
talaca. Kao i u drugim vjeroispovijestima, radikalni ekstremisti 

ignoriraju, izobličuju ili pljačkaju i pogrešno tumače glavnu struju 
islama i njegova normativna učenja. Islamski zakon, utemeljen na 
Kur'anu, postavlja jasne smjernice za vođenje rata i odbacuje 
terorističke napade. Između ostaloga, islam je posve određen u traženju 
zaštite za građane, kao i u traženju srazmnjerne odmazde. 


Kako se muslimanska zajednica proširila, ubrzo su se pojavila 
pitanja o tome tko ima vjerski i politički autoritet, kako se ima odnositi 
prema pobuni i građanskom ratu, koje je dolično ponašanje u ratu i 
miru, kako se opravdava i legitimira osvajanje i zauzimanje tuđih 
područja, te činjenje nasilja 1 pružanje otpora. Odgovaralo se 
upućivanjem na Kur'anske naloge i Muhamedovu praksu i praksu 
njegovih drugova. 


Kur'an daje detaljne smjernice i odredbe glede ratovanja: tko bi 
se trebao boriti (48: 17, 9: 91), kad bi se borbe trebale završiti (2: 192), 
kako postupati sa zatvorenicima (47: 4). Kur'an ističe srazmjernost u 
ratovanju; ,,(..) onima koji vas napadnu uzvratite istom mjerom...“ (2: 
194). Drugi ajeti strogo nalažu uspostavu mira: ,,Ako tvoji neprijatelji 
budu skloni miru, budi i ti sklon i pouzdaj se u Allaha...!“ (8: 61), te: ,A 
da Allah hoće, okrenuo bi ih protiv vas i oni bi se, uistinu, protiv vas 
borili. A ako vas takvi ostave na miru i ne napadaju vas, i ako vam 
ponude mir, onda vam Allah ne daje nikakva prava protiv njih.“ 
(Kur'an, 4: 90). 


Od svojih najranijih početaka, islamska se zajednica suočavala s 
pobunama i građanskim ratovima, kao primjerice u odnosu s 
haridžijama 1 asasinima. Haridžije su bile pobožna, ali puritanska i 
militantna ekstremistička grupacija koja je prekinula odnose s Alijem, a 
poslije ga i ubila izvršivši atentat. Asasini su živjeli odvojeno u tajnim 
zajednicama, a njima je tijekom povijesti upravljao čitav niz velikih 
majstora iz sjedišta u planinskom uporištu u Alamutu u sjevernoj 
Perziji. Asasinski džihad protiv seldžučke dinastije vršio je teror nad 
prinčevima, generalima i ulemom (vjerski učitelji), koje su ubijali u ime 
Skrivenoga imama. Njihov je teror u Perziji i Siriji usadio takav strah u 
srcima njihovih muslimanskih i križarskih neprijatelja da su im se ime i 
sjećanje na njihove pothvate sačuvali u povijesti još dugo nakon što su 

bili svladani i nakon šta su Mongoli 1256. godine pogubili njihova 
posljednjega velikoga majstora. 


Sunitski je islam i islamski zakon odgurnuo ekstremiste u stranu 
razvijanjem političkih teorija koje su isticale stabilnost nad kaosom i 
bezvlađem kojega se oni izazivali. Naravno, to nije sve pristaše 
odvratilo od staze ekstremizma. Posljednjih desetljeća, uz glavnu struju 
islamske političke opozicije, terorističke su se grupacije toliko razvile 
da su već prijetnja državnim sustavima, teroriziraju stanovnike i 
sprječavaju strana ulaganja. Često se predstavljaju kao ,istinski 
vjernici“ koji se bore protiv prisilnih (represivnih) društvenih sustava i 
protiv ,,poganskoga“ društva nevjernika, nastojeći da svoju ideologijsku 
vrstu islama nametnu i drugim muslimanima. Oni zapravo ,,plijene“ 
islamska učenja kao što je nauk o džihadu, zahtijevajući da ih se gleda 
kao branitelje istinskoga islama, kako bi opravdali svoju nezakonitu 
uporabu nasilja i terorističke napade. 


U Egiptu su grupacije kao što je Islamski džihad i druge 
ekstremističke skupine, izvršile atentat na predsjednika Anwara Sadata i 
druge vladine službenike, izvršile su pokolj turista u Luxoru, palile 
crkve i ubijale kršćane. U Alžiru je naoružana islamska skupina 
djelovala u kampanji terora protiv alžirske vlade. Usama bin Laden i al- 
Qaida pokrenuli su globalni teroristički rat protiv muslimanskih vlada i 
Amerike, izobličujući islam i krivo tumačeći islamsko pravo 
izdavanjem njihovih vlastitih fetvi (fatwa, pravna odluka) u pokušaju da 
ozakone svoj rat i pozive za napade protiv neborbenoga stanovništva. 
lako su te grupacije medijski dobro popraćene, zbog veličine zvjerstava 
koja su počinili pred očima javnosti, oni su samo ekstremistička 
manjina muslimana, s kojom većina muslimana nema ništa 
zajedničkoga. 


Dopušta li islam samoubojice bombaše? 
Dr. Baruch Goldstein, židovski naseljenik u Izraelu koji je 


prebjegao iz Sjedinjenih Anreričkih Država, ušao je u petak, 25. veljače 
1994. godine u džamiju praotaca u Hebronu i iz automatskoga oružja 

otvorio vatru po muslimanima okupljenima na džuma namazu, pri čemu 
je ubio dvadesetidevet vjernika. Kao odgovor na taj napad, Hamas 
(Islamski pokret otpora) uveo je novi oblik ratovanja u palestinsko- 
izraelski sukob, bombaše samoubojice. Obećavši brzu osvetu za 
hebronski masakr, policija Hamasa, brigada Qassem, izvela je operacije 
unutar samoga Izraela, u Galileji, Jeruzalemu i Tel Avivu. U Izraelu - 
Palestini, napadi bombaša samoubojica povećali su se geometrijskom 
progresijom tijekom druge (al-Aqsa) intifade (bune), koja je započela u 
rujnu 2000. godine. —Najstravičniji primjeri napada bombaša 
samoubojica viđeni su 11. rujna 2001. na Svjetski trgovinski centar 
(WTC) i Pentagon. 


Prema predaji, muslimani bezuvjetno zabranjuju samoubojstva, 
budući da jedino Bog ima pravo oduzeti život koji je darovao. Postoji 
samo jedno mjesto u Kuranu koje se čini mjerodavnini za 
samoubojstvo: ,,O vjernici, jedni drugima na nedozvoljen način imanja 
ne prisvajajte, - ali, dozvoljeno vam je trgovanje uz obostrani pristanak 
- i ne ubijajte sami sebe! Allah je, doista, prema vama milostiv.“ 
(Kur'an, 4: 29). Međutim, mnogi muslimanski poznavatelji svetih 
pisama vjerovali su da ,,ne ubijajte sebe“ može značiti ,,ne ubijajte jedni 
druge“, budući da odgovara okruženju ajeta. Pitanje o samoubojstvu 
malo je raspravljano u egzegetskoj literaturi. Poslanička predaja (hadis), 
međutim, često i posve odlučno zabranjuje samoubojstvo. Onostrana 
kazna za samo-krvoproliće bit će beskrajno ponavljanje radnji kojima je 
samoubojstvo počinjeno, ali ipak mnogi poznavatelji svetoga teksta 
nisu bili skloni reći da će samoubojica biti vječito osuđen na pakao. 


Povijesno gledano, suniti i šijiti općenito su zabranjivali 
»žrtveno vjersko samoubojstvo“ i terorističke napade. Nizari ismailiti, u 
puku nazvani asasini, koji su u jedanaestom i dvanaestom stoljeću bili 
na zlu glasu zbog slanja asasina samoubojica protiv svojih neprijatelja, 
odbačeni su od glavne islamske struje kao fanatici. Međutim, krajem 
dvadesetoga stoljeća, pitanje je opet izronilo pošto su mnogi, 
podjednako šijiti 1 suniti, počeli izjednačavati bombaše samoubojice sa 
smrću mučenika, onih koji se odriču života za vjeru. Iako ih se često 
vezuje uz izraelsko-palestinske sukobe, bombaši samoubojice zapravo 
su se pojavili u Libanonu, Indoneziji i drugdje. U Libanonu ih koristi 

Hizbullah i al-Džihad u napadima poput onih u Bejrutu 1983. godine na 
mornaričke vojarne Sjedinjenih Američkih Država i francuski vojni 
stožer, pri čemu je ubijeno nekoliko stotina ljudi. 


U Izraelu-Palestini, povećanje izraelskoga nasilja, brutalnosti i 
ciljanih ubojstava osnažuje vjerovanje među mnogim Palestincima i 
muslimanima da takozvani bombaši samoubojice nisu počinili čin 
samoubojstva, nego da su se žrtvovali, djelujući u otporu i odmazdi 
protiv izraelske okupacije i tlačenja. Kao što su studenti na 
sveučilištima na Zapadnoj obali i Gazi izjavili: ,,Izrael ima nuklearne 
bombe, mi imamo ljude bombe.“ Ili kao štoje jedan palestinski borac 
rekao: ,,Izraelci nas dižu u zrak. Zašto ja ne bih otišao u Izrael i poveo 
nekoga od njih sa sobom?“ 


Uporaba vjerskih pojmova kao što su džihad i mučeništvo kako 
bi se opravdali i ozakonili bombaši samoubojice daje moćan poticaj: 
stjecanje junačke slave u ovom životu i rajsko uživanje u zagrobnom 
životu. O bombašinia samoubojicama, posebice o onima čije su žrtve 
neborbeni stanovnici, u muslimanskome su svijetu vođene oštre 
rasprave, koje su zadobile i podrške i osude na vjerskim osnovama. 
Istaknute vjerske starješine nepomirljivo su se razilazili u svojim 
pravnim odlukama (fetvama). Šeik Ahmad Yasin, vjerski glavar i 
utemeljitelj Hamasa, te Akram Sabri, jeruzalemski muftija, kao i mnoge 
druge arapske i palestinske vjerske starješine, dokazivali su da je 
samoubilačko bombaštvo nužno i opravdano. Međutim, drugi su 
osuđivali bombaše samoubojice kao teroriste, napose one koji izabiru 
građane kao svoje mete. 


Istaknuti islamski učitelji i poglavari bili su oštro podijeljenih 
mišljenja glede toga pitanja. Glavni šeik, rektor egipatskoga uvaženoga 
al-Azhar sveučilišta i prethodni veliki muftija Saudijske Arabije, 
osuđivali su sve bombaše samoubojice kao neislamsku praksu koju 
islam zabranjuje. Šeik Muhammad Sayyad Tantawi, veliki egipatski 
muftija i vodeći vjerski autoritet, istaknuo je bitnu razliku između 
bombaša samoubojica koji se sami žrtvuju i onih koji se žrtvuju u 
samoobrani i ubijaju neborbeno stanovništvo, žene i djecu, što je on 
dosljedno osudio. Šeik Yusuf al-Qardawi, jedan od najutjecajnijih 
vjerskih glavara, izdavao je fetve (pravne odluke) kojima se prihvaća 

čin bombaša samoubojice kao čin samožrtvovanja, kojim se život daje 
Bogu s nadom da će ga Bog primiti u raj. Poput drugih, Qardawi je 
ozakonio ubijanje građana, dokazujući da je Izrael militantan i 
militantno društvo u kojemu i muškarci i žene služe u vojsci i 
pričuvnome sastavu, te da ako starija osoba ili dijete bude ubijeno u 
takvim napadima, onda je to nenamjerno ubojstvo. 


Temeljno pitanje koje je iskrsnulo u tim raspravama jeste ono o 
srazmjernosti (proporcionalnosti), da protunapad ili odmazda mora biti 
u srazmjeru sa zločinom koji je počinjen. Oni koji nastoje opravdati 
ubijanje građana dokazuju da u Izraelu nema nevinih građana, budući 
da je izraelsko društvo militantno i budući da izraelska okupacija i 
naseljavanja sveobuhvatno ugrožavaju palestinske građane. 


Zašto su muslimani toliko nasilni? 


Napadi muslimanskih ekstremista posljednjih godina, od 
uzimanja talaca i otmica do napada na Svjetski trgovinski centar (WTC) 
i Pentagon, 11. rujna 2001., ponukali su mnoge da postave pitanje o 
tome zašto su islam i muslimani tako nasilni. Islam, u duha Kur'ana i 
islamskoga zakona, ne dopušta terorizam i ograničuje uporabu nasilja. 
Islam doista dopušta, a pod nekim okolnostima čak i zahtijeva, uporabu 
sile u samoobrani ili obrani islama i islamske zajednice. Međutim, često 
je odveć tanka crta između zakonite i nezakonite uporabe sile, 
defanzivne i ofanzivne bitke i ratovanja, otpora i terorizma. Dok je 
vjeroispovijest mogla biti moćnom snagom za dobro, ona je povijesno 
korištena i za legitimiranje nasilja i ratovanja. Tri velike jednobožačke 
vjere od biblijskih vremena do danas čine dugu povijest pozitivne i 
negativne snage vjeroispovijesti, njezine sposobnosti da stvara i razara. 


Muslimanski vladari i vladw u prošlosti 1 sadašnjosti služe se 
vjerom kako bi opravdali 1 zadobili podršku za političko širenje i 
imperijalizam. Vjerski ekstremisti iz ranih grupacija, kao što su 
haridžije, pa do suvremenih pokreta kao što su egipatski Islamski 
džihad i al-Qaida, koristili su radikalnu teološku viziju, utemeljenu na 
iskrivljenim tumačenjima svete knjige 1 učenja, kako bi opravdali 

nasilje i terorizam protiv svojih vlastitih društava i međunarodne 
zajednice. Qni su stvorili svijet u kojemu su oni koji ne prihvaćaju 1 ne 
slijede njihova vjerovanja, muslimani ili nemuslimani svejedno, 
neprijatelji protiv kojih se treba svim sredstvima boriti i iskorijeniti ih. 


Pitanje nasilja u muslimanskim društvima 1 dalje je složeno, 
posebice glede nasilnih vladavina u mnogim državama. Nedemokratski 
vladari i njihove vlade, svjetovne i vjerske, koriste silu, nasilje, prisilu i 
teror kako bi osigurale stabilnost i sigurnost u zemlji i, u nekim 
slučajevima, kako bi proširili svoj utjecaj u inozemstvu. Neuspjele 
gospodarstvene politike, visoke stope nezaposlenosti, pomanjkanje 
stambenoga prostora, povećanje jaza između bogatih i siromašnih, 
uvelike raširena korupcija, pogoršava opće društveno stanje i pospješuje 
radikalizam i ekstremne težnje. Što se više inozemne sile, uključujući 
Ameriku i Europu, gleda kao podupiratelje tlačiteljskih vladajućih 
sustava ili ,koloniziranja“ i izrabljivanja muslimanskih društava, to se 
više pribjegava nasilju i terorizmu. Takve okolnosti i neprestane 
jadikovke stvaraju žarišta u kojima Saddam Hussein i Osama bin Laden 
pronalaze spremne ratnike za svoje svjetovne ratove. 


Podržavaju li muslimani ekstremističke i terorističke 
skupine ? 


Islam i islamski zakon dosljedno osuđuju terorizam (ubijanje 
neborbenog stanovništva). Poput pripadnika svih vjeroispovijesti, i 
muslimani su se od najranijih dana bavili pitanjem vjerskoga 
ekstremizma i terorizma. Glavna islamska struja je sve grupacije, poput 
negdašnjih haridžija i asasina, ili suvremenijih poput Islamskoga 
džihada u Egiptu ili al-Qaide osudila i njihove ideje odbila kao 
neislamske, i posve ih marginalizirala. 


Međutim, često je vrlo teško razlikovati zakonitu uporabu 
nasilja od nezakonite, prosuditi između protesta i otpora liberalnih 
pokreta i onih terorističkih organizacija. Za šijite, Huseinova borba iz 
sedmoga stoljeća protiv halifa Yazida (sina generala koji je ugrozio 
pravo Huseinova oca Alije da bude četvrti halif i koji se nakon Alijeve 

smrti domogao vlasti i stvorio umajadsko carstvo) bila je zakonita borba 
protiv onih koji su uzurpirali moć kaja je zakonito pripadala pomazanim 
vjerskim starješinama (imamima) islamske zajednice, potomcima Alije 
sunitskih vladara tijekom umajadskoga i abasdiskoga hilafeta gledaju se 
kao i dio sadašnjih pokušaja da se obore nezakoniti državni sustavi. 


U novije vrijeme, pothvati Osame bin Ladena i al-Qaide te 
sličnih ekstremnih organizacija koje su terorizirale muslimanska i 
nemuslimanska društva, jasan su primjer terorizma. Međutim, mnoga 
druga djela nisu odmah prepoznata kao teror. Crta između zakonite i 
nezakonite upotrebe sile, između umjerenih i ekstremista, između 
populističkih pokreta i terorista, često je predmet rasprave. Razlika 
između napada i samoobrane, između otpora i terorizma, ovisi o kutu 
promatranja. Kršćani i židovi poštuju svoje tradicije kao one koje su 
posvećene miru i društvenoj pravdi i svoja društva kao ona koja su 
angažirana samo u obrambene ratove, ali su često hitri da povjeruju 
kako su druge tradicije i narodi (kao što su islam i muslimani) 
militantnije i ratobornije. Naši ratovi su obrambeni, a ne napadački, 
»pravedni ratovi“; ,njihovi“ ratovi su svjetovni ratovi. 


Hoće li nešto biti ocijenjeno kao pokret za nacionalno 
oslobođenje ili kao teroristička organizacija, često ovisi o vjerskom i 
političkom položaju dotičnoga. Američki revolucionarni junaci za 
britansku su krunu bili pobunjenici 1 teroristi, kao što su to bili Izraelci 
Menachem Begin i Yitzak Shamir, iz Irgun i Stern bandi svaki 
pojedinačno. Južnoafrički nacionalni kongres Nelsona Mandele, 
Sjedinjene su Američke Države držale za vodeći teroristički pokret. 
Jučerašnji teroristi mogu biti samo to - teroristi - ili možda ipak mogu 
postati današnjim državnicima! Koga se zapravo označuje kao terorista, 
ostaje problematično pitanje. Godinama je Američka vlada odbijala 
popustiti opetovanim britanskim zahtjevima da zauzda irsko-američku 
uključenast i davanje potpore Irskoj republikanskoj armiji, koju je 
britanska vlada označila terorističkom organizacijom. Međutim, 
Sjedinjene Američke Države doista su pristale na slične zahtjeve Izraela 
i Američkih židovskih organizacija da uvedu mjere kojima bi se 
spriječilo — pružanje slične — potpore za = ,radikalne islamske 

fundamentalističke“ organizacije kao što je Hamas. Kršćanska teologija 
oslobođenja i njezini izvedeni pokreti u Latinskoj i Središnjoj Americi 
alternativno su opisivani kao pritajene marksističke revolucionarne 
snage i kao autentični populistički vjerski pokreti. Odgovor na pitanja o 
ekstremizmu i terorizmu često ovisi o tome s kojih ih se gledišta 
promatra. 


Podržavaju li muslimanske organizacije terorizam? 


Od početaka islama pa sve do danas, muslimani su stvorili 
mnoge vjerske, obrazovne, političke 1 društvene ustanove i organizacije. 
Među njima su bolnice, sveučilišta, škole, klinike, centri za socijalnu 
skrb, studentski domovi i kampovi, agencije za pomoć izbjeglicama, 
društva za pravnu pomoć, socijalne službe, banke, osiguravajuća 
društva, izdavačke kuće te strukovna udruženja liječnika, pravnika, 
novinara i znanstvenika. Mnoge su dobrotvorne organizacije 
potpomagane od strane vjerskih zaklada (waqgf mn. wagaf, vakufa) 
zemljom i novcem, koji su posebice doznačeni za dobrotvorne svrhe, ili 
za financijsku potporu od vlada, ili bogatih pajedinaca. 


Posljednjih gudina, vlade zemalja bogatih naftom, kao što su 
one Libije, Saudijske Arabije, te Ujedinjenih Arapskih Emirata, stvorile 
su organizacije kako bi potpomagale  misionarske djelatnosti, 
propovijedale i globalno širenje islama izgradnjom džamija, islamskih 
centara, škola i biblioteka, te prevođenjem i raspačavanjem Kur'ana i 
drugih vjerskih tekstova. 


Glavne islamske organizacije i društva postale su dio središnje 
društvene težnje, time što su često omogućivali dostatna sredstva za 
obrazovne, medicinske, pravne i socijalne službe u zemljama gdje vlade 
nisu bile u mogućnosti da to urade ili pak nisu bile sklone. Islamski 
usmjerene organizacije i društva stvorile su mreže koje osiguravaju 
zaposlenje, smještaj, obrazovanje i materijalnu potporu za siromašne i 
žrtve prirodnih nepogoda kao što su potresi, te obiteljima onih koji su 
ubijeni u ratu. Istodobno su i vjerski ekstremisti stvorili svoju vlastitu 
mrežu raznih službi. Karitativne djelatnosti glavne struje 1 ekstremnih 

organizacija i društava često podupiru ne samo domaće stranke nego i 
stranke iz drugih zemalja muslimanskoga svijeta i humanitarne 
organizacije utemeljene u Americi i Europi. 


Posljednjih godina, vlade su se zabrinule zbog pomoći koju 
terorističke organizacije dobivaju od  hunanitarnih organizacija. 
Ponekad je vrlo teško razlikovati pokret otpora od ekstremista koji 
izvode teroristička djela. Godinama je britanska vlada predbacivala 
Sjedinjenim Američkim Državama zbog dopuštanja Amerikancima 
irskog podrijetla da potpomažu Irsku republikansku armiju (IRA), koju 
je Britanija osudila kao terorističku organizaciju. Neki su tvrdili da 
potpomažu IRA-u, ali ne i njezino vojno krilo, što su pak protivnici 
označili kao podmuklo cjepidlačenje. Podrška nekih muslimana 
(pojedinaca i organizacija) koju daju socijalnim službama ili 
organizacijama povezanima s grupacijama kao što su Hizbullah u 
Libanonu i Hamas u Izraelu - Palestini, potiče slična pitanja. Kasnih 
1990-ih, primjerice, antiterorističke zakonske odredbe u Sjedinjenim 
Američkim Državama i Velikoj Britaniji označile su kao terorističke 
grupacije one poput Hizbullaha, Hamasa i drugih čije su humanitarne 
donacije do tada bile legalne. 


Imaju li muslimani kompleks mučeništva? 


U islamu, kao i u kršćanstvu, mučeništvo - spremnost da se 
umre za svoju vjeru ili da bi se zaštitila vjerska zajednica - ima dugu i 
osobitu povijest i predaju. Mučenici koji žrtvuju svoje živote da bi 
uspostavili islamske ideale ili da bi ih obratili, imaju važno mjesto u 
islamu. 


Umrijeti za svoju vjeru najviši je oblik svjedočenja Boga. 
Arapska riječ kojom se u Kur'anu označuje mučenika shahid (šehid) 
znači svjedok. Izvedena je iz istoga korijena kao i riječ kojom se 
označuje muslimanska ispovijedanje vjere (shahadah, šehadet), ono 
ispovijedanje kojim se svjedoči da ,,nema boga izuzev Allaha, i da je 
Muhamed Božji Poslanik“. 

U Kur'anu ima puno ajeta koji podupiru pojam mučeništva, kao i 
onih ajeta koji potiču na napuštanje uobičajenih udobnosti. Na primjer: 


»A ako vi na Allahovu putu poginete ili umrete, oprost i milost 
Allahova su zaista bolji od onoga što oni gomilaju. Bilo da 
umrete ili poginete, sigturno ćete se pred Allahom iskupiti.“ 
(Kur'an, 3: 157-568). 


»WNikako ne smatraj mrtvima one koji su na Allahovu putu 
izginuli! Ne, oni su živi i u obilju su kod Gospodara svoga.“ 
(Kur'an, 3: 169). 


Hadiska literatura, pripovijesti o onome što je Muhamed rekao i 
radio, također tvrde da će oni koji umru za islam biti i nagrađeni. 
Muslimanska predaja uči da su mučenici u životu nakon smrti 
odlikovani u odnosu na druge na nekoliko načina. Njihovo 
samožrtvovanje uzvraća im time što ih se oslobađa od grijeha, pa ih 
prema tome nakon smrti ne ispituju meleci odnosno anđeli Munkir i 
Nekir. Mučenici zaobilaze ,čistilište“ i šalje ih se na najviša mjesta na 
nebu blizu Prijestolja Božjega. Kao plod te čistoće, oni se ukapaju u 
odjeći u kojoj su umrli i ne treba ih prati prije ukopa. 


Sunitska i šijitska predaja vrednuje i visoko cijeni mučeništvo u 
svojim vjerovanjima i pobožnostima. Sunitski islam povjesno vrednuje 
mučeništva time što se s poštovanjem sjeća bitaka (džihada) rane 
medinske zajednice s mekanskim Arapima. U islamskoj povijesti poziv 
na džihad na Božjem putu služio je kao parola. U sedamnaestom i 
osamnaestom stoljeću, vođe islamskih revivalističkih pokreta od Afrike 
i Arabije do Jugoistočne Azije, računali su svoje bitke kao džihade. 
Stoga je onima koji su umrli, raj bio zajamčen kao mučenicima. 


Šijitski islam posjeduje posebno moćnu predaju i naslijeđe 
mučeništva, koja započinje s mučeništvom Poslanikova unuka Huseina, 
kojega je s njegovom malom  ,pravičnom“ četom sljedbenika 
masakrirala armija sunitskog halifa Yazida. Ta je sveta tragedija postala 
paradigmom za šijitsku teologiju i duhovnost i obredno se godišnje 
obnavlja u šijitskim zajednicama. Ona se sama iskazuje na naročitim 
mjestima posjetama grobova mučenika, te žalovanjem i oponašenjem 

patnji Huseina i njegovih drugova uz molitve, plakanje i bičevanje - 
obred koji je istovrstan sjećanju na muke i smrt Isusa Krista. 


Od nastanka europskoga kolonijalizma, razvilo se novo, šire 
shvaćanje mučeništva. Vojnici ubijeni u ratovima za neovisnost protiv 
europskih kolonijalnih sila česta su nazivani mučenicima. Krajem 
dvadesetoga stoljeća, muslimani rabe naziv džihad (jihad) za sve bitke u 
obrani muslimanskoga područja, pa su svi oni koji su poginuli u takvim 
bitkama mučenici. Mučeništvo je bila moćna tema u iransko-iračkom 
ratu. I suniti Iračani i šijiti Iranci pouzdavali su se u obećanje 
mučeništva kako bi motivirali svoje vojnike. U postrevolucionarnom 
Iranu, predaja se odrazila u podizanju groblja žrtvama za one koji su 
umrli u iransko-iračkom ratu i za revolucionarne duhovnike i 
podupiratelje koji su bili ubijeni ili koji su bili žrtve atentata 
opozicijskih snaga. 


Mučeništvo je, poput džihada, postalo globalnom pojavom, 
zajedničkam pohvalom onih koji su umrli u borbama (džihadima) u 
Palestini (bilo kao članovi sekularnih ili islamskih palestinskih 
grupacija), Iranu, Egiptu, Libanonu, kao i onih u Azerbejdžanu, Bosni, 
Čečeniji, Kašmiru i južnim Filipinima. 


Zašto pripadnici drugih vjeroispovijesti imaju dojam da 
ih muslimani mrze? 


Antiamerikanizam (zajedno s antieuropeizmom) široko je 
utemeljena pojava koja prodire u arapska i muslimanska društva. On 
nije vođen samo slijepom mržnjom ili vjerskim  fanatizmom 
ekstremista, nego jednako tako i frustriranošću i mržnjom na vanjsku 
politiku Sjedinjenih Američkih Država unutar matice muslimanskoga 
svijeta. 


Zapadnjačko prihvaćanje samoodređenja, demokratizacije i 
ljudskih prava često se gleda kao dvolični ,,dvostruki standard“ kad se 
usporedi s njegovom politikom, primjerice, nametanje sankcija protiv 
Pakistana za njegov razvoj nuklearnoga oružja dok se ne uspijeva 

izvišiti isti pritisak na Izrael 1 Indiju i njihov nuklearni razvoj. Moralni 
zahtjev koji je toliko očit u Američkom pomaganju Kosovu, mnogi 
muslimani gledaju kao posve odsutan u politici pretjerano dopustivoga 
omalovažavanja od strane Sjedinjenih Američkih Država u čečenskim i 
kašmirskim sukobima. Utjecaj sankcija na više od pola milijuna iračke 
djece čini se da nije razmatran kada su one nametnute. 


Drugo  razdražljivo — prijeparno = pitanje uključuje značaj 
nazočnosti vojnih snaga Sjedinjenih Anieričkih Država u Zaljevu, kojeg 
kritičari vide kao neokolonijalistički vojni utjecaj. Američka nazočnost 
izjednačuje se s potporom nepopularnih nedemokratskih društvenih 
sustava i pritisak na arapske vlade da se pokore stvarnoj vanjskoj 
politici Sjedinjenih Američkih Država, posebice glede Izraela i 
Palestine. Te duge litanije pritužbi koje se godinama protežu, izazivaju 
srdžbu glavne struje Arapa i muslimana, kao i ekstremista. 


Globalizacija komunikacija stvorila je situaciju u kojoj se Arape 
(muslimane i kršćane) i muslimane diljem svijeta u današnje vrijeme 
češće viđa nego što ih se prije viđalo. Za razliku od prošlosti, danas 
međunarodni arapski i muslimanski mediji nisu isključivo ovisni o 
zapadnim reporterima i kanalima. Dok je američko prekomorsko 
medijsko prisustvo (reportera i prekomorskih pošti) i izvješćivanja 
oslabljeno tijekom prošloga desetljeća, televizijske postaje poput al- 
Jazeere (al-Džezire) i drugih, dnevno izvješćuju o nasilju u mnogim 
muslimanskim zemljama. Primjerice, one prikazuju nasilje i teroristička 
djela koja su počinile obje strane, kao i nesrazmjer oružane moći koju je 
protiv Palestinaca koristila izraelska vojska potpomognuta američkim 
dodatnim naoružanjem, zrakopkovima F-16 i helikopterima tipa Apač. 
Američko izvješće o silnoj potpori Izraelu - svjedočenje o razinama 
pomoći Izraelu, zapisi glasovanja Sjedinjenih Američkih Država u 
Ujedinjenim narodima, te službene izjave administracije State 
Departmenta - dokazali su moćno rasvjetljenje kazne za muslimansku 
ljutnju nad nepravdom. 

Zašto je u muslimnskome svijetu Salman Rushdie 
osuđen na smrt? 


Godine 1988., Salman Rushdie objavio je Satanske stihove, 
roman koji je prouzročio komešanje među muslimanima diljem svijeta, 
koji su držali da je roman neprihvatljiv zbog nepoštivanja islama, 
Poslanika Muhameda i Kur'ana. Naslov romana upućuje na pripovijest 
o Muhamedu (za koju mnogi muslimani vjeruju da je lažna) u kojoj se 
Sotana upliće u objavu koju Muhamed prima. Kao posljedica tog 
uplitanja, Muhamedu je kazano da je proučio dva ajeta kazujući da bi 
al-Lat, al-Uzza i Manat, tri božanstva koja je obožavalo pleme Kurejš 
(narod Muhamcdova plemena), mogli biti posrednici između Boga i 
čovjeka. Muhamed je otkrio da je ta poruka došla od Sotane, a ti su 
»Sotanski stihovi“ bili uništeni. Muhamed je potom primio novu objavu 
koja opisuje tri božanstva kao plod uobrazilje koja uopće ne zaslužuje 
da je se štuje. 


lako se ta pripovijest pojavila u izvješćima dvojice ranih 
povjesničara, nema je u Kur'anu, niti u bilo kojoj službenoj zbirci 
predaje (hadis), koje su sabrane o Muhamedu u devetom stoljeću. 
Štoviše, ona je proturječna drugim pripovijestima i samome Kur'anu. U 
prošlosti je privlačila više pažnje na Zapadu nego u islamskom svijetu. 
Naslov djela i upućivanje na to da je Muhamed primio satanske objave, 
mnogi su držali za blasfemijsko ophođenje spram Poslanika i njegovih 
supruga, što je izazvalo muslimanske proteste i demonstracije, najprije 
u Engleskoj, gdje je knjiga prvo tiskana, a potom diljem muslimanskoga 
svijeta.  Fotokopije uvredljivih odlamaka iz knjige koja opisuje 
Muhameda, njegove supruge i njegove drugove uvelike su kružile u 
muslimanskim zajednicama. 


Muslimanske proteste širom svijeta protiv Sotanskih stihova 
slijedila je poznata fetva (fatwa, pravna odluka vjerskih učenjaka) - 
osuda na smrt koju je Rushdiju izrekao iranski predsjednik Ayatollah 
Khomeini (Homeini). Khomeini je smatrao da je Rushdie uvrijedio 
Poslanika te je prema tome postao otpadnik kojega bi trebalo lišiti 
života, sukladno islamskom zakonu. Ponuđena je nagrada onome tko ga 
pogubi, a Rushdie je bio prisiljen da se skriva. Nakon osude prešao je 

na islam, ne bi li tako možda potkupio muslimansku zajednicu, iako se 
prethodno izjašnjavao kao nemusliman. Nedugo potom, opet je 
promijenio mišljenje glede svoje pripadnosti islamu, i ponovo postao 
nemusliman. 


Muslimani su različito reagirali na Khomeinijevu osudu 
Rushdija. Za neke je Rushdie bio otpadnik i bili su suglasni s tim da se 
dadne nagrada za njegovu glavu. Drugi pak, posebice visokoobrazovani 
muslimani u zapadnjačkim zemljama, silno su se suprotstavili 
Khominijevoj fetvi i potpisivali su peticije tražeći slobodu izražavanja. 
Treća je pak skupine, među kojima i dobitnik Nobelove nagrade Naguib 
Mahfouz (Nedžib Mahfuz), osudila fetvu, ali je kritizirala i Rushdijevu 
knjigu kao ,misaoni terorizam“, tvrdeći da Sotonski stihovi ,nisu 
misaono djelo (...) da osoba koja piše knjigu poput te ne misli; on se 
samo svjesno nastoji narugati i povrijediti“. 


lako nije točno da je većina muslimana željela ubiti Salmana 
Rushdija, bilo bi pogrešno misliti da nisu bili suglasni s provalom 
ogorčenja protiv knjige za koju su držali da je izmišljena samo zato da 
bi povrijedila njihova sveta vjerovanja i uprljala sliku islama. Naslov 
Sotonski stihovi uključivan je misao da Poslanik nije mogao razaznati 
zlonamjerne ,objave“ 1 da islam, kako su njegovi neprijatelji tvrdili, uči 
da su loša djela Božja volja. 


Muslimanske su zajednice u Engleskoj, gdje su protesti protiv 
Sotonskih stihova i započeli, snažno ustale na obranu islama i 
Poslanika. Njihov je protest bio i izraz velikoga nezadovoljstva protiv 
britanske vlade koja britanski zakon o svetogrđu (blasfemiji) koji vrijedi 
za kršćane nije proširila i na muslimane, i što im nije dopustila 
osnivanje muslimanskih škola, onako kako je to dopuštena britanskim 
kršćanima i židovima, čije se škole štoviše potpomaže i iz javnih 
fondova. 

Ono što je ostalo u sjećanju javnosti kao ,slučaj Rushdie“, s 
jedne je strane užasnutost svjetovne i slabodarske kulture nad onim šta 
ona doživljava kao srednjovjekovnu prijetnju slobodi izražavanja, a s 
druge strane, konzervativnija muslimanska zajednica, osjetila se 
uvrijeđenom, nepriznatom i pogrešno shvaćenom. 

Društvo, politika i gospodarstvo 


Šta je islamski zakon? 


Islam u doslovnom prijevodu riječi znači podlaganje Božjoj 
volji. Stoga je za muslimane temeljna poslušnost Bogu, onako kako je 
propisana u islamskom zakonu. Islamski je svjetonazor vizija 
pojedinačne i zajedničke moralne odgovornosti. Muslimani se moraju 
truditi ili boriti (jihad) na stazi Božjoj (shari'ah, Šerijat) kako bi 
ostvarili Božju volju na Zemlji, proširili i obranili muslimansku 
zajednicu i time uspostavili pravedno društvo. Svrha je islamskoga 
zakona da osigura smjernice i uvjete za dvije vrste uzajamnoga 
djelovanja: prvo je odnos ljudskih stvorenja i Boga, što je zapravo 
bogoštovlje, a drugo je djelovanje ljudi međusobno, što su zapravo 
društveni odnosi. Oba djelovanja imaju osobnu i javnu razinu i oba daju 
islamu istaknutu ulogu u javnom životu muslimanske zajednice. 


Islamski je zakon uvijek ostao središnjim u muslimanskom 
identitetu i praksi, jer je on savršen društveni nacrt za vjernika koji se 
pita o tomu što bi on osobno trebao raditi. Važno je opaziti da je 
tumačenje zakona bio posao vjerskih učitelja (uleme), a ne sudaca, 
vijeća ili vlada. Zakon obuhvaća propis koji se nižu od vjerskih obreda 
do braka i njegove rastave, pitanja naslijeđa kao i uspostavu standarda 
za kazneno i međunarodno pravo, kojima se određivalo propise 
ponašanja i nutarnjih odnosa za sva muslimanska društva. 


Dok je kršćanstvu teologija kraljica nauka, u islamu, kao i u 
židovstvu, zakon je temeljni vjerski nauk. Velika je razlika između 

kršćanskoga isticanja ispravnoga učenja ili vjerovanja (ortodoksije) i 
islamskoga isticanja ispravnoga djelovanja (ortopraksije). 


Suniti priznaju četiri službena izvora iz koji se razvilo islamsko 
pravo: Kur'an, Muhamedov sunet (sunnet, primjer), analogijsko 
zaključivanje (qiyas, primjena pravnoga propisa s jednoga slučaja na 
drugi koji mu je u osnovi srodan ili sličan), i konsenzus (ijma', idžma, 
jednoglasna odluka na temelju sporazuma svih zainteresiranih strana). 
Šijiti prihvaćaju Kur'an i sunet, kao i svoje vlastite zbirke predaje o 
Aliju i drugim imamima koje oni drže vrhovnim autoritetima i 
tumačima zakona. 


Kur'anski tekstovi daju moralne naputke i propisuju ono za čim 
muslimani trebaju težiti kao pojedinci i kao zajednica. Muhamedov 
sunet, zabilježen u stotinama predaja koje opisuju njegov privatni i 
javni život, njegova osobna djela i ona učinjena s drugima, odražava i 
upotpunjuje islamska vjerovanje u praksi i objašnjava Kur'anska načela. 
Oiyas se rabi kad se ne nalazi jasan tekst u Kur'anu ili sunetu, pri čemu 
se posiže za sličnim okolnostima ili načelima i na temelju njih 
zaključuje. Primjerice, opća zabrana uporabe alkohola izvedena je iz 
zabrane pijenja vina, a temelji se na sličnom djelovanju i vina i alkohola 
pri čemu se djelomično mijenja stanje svijesti. Četvrti izvor zakona, 
idžma' ili konsenzus, potječe iz Muhamedova zabilježenog iskaza: 
»Moja zajednica nikad neće biti jednoglasna u zabludi.“ To je značilo 
da jednoglasna odluka svih vjerskih učitelja može odrediti dopustivost 
nekoga čina. Zanimanje za pravdu potaknulo je razvoj drugih zakonskih 
načela po kojima se moglo odlučiti i u onim slučajevima gdje je bilo 
više mogućih rješenja. Među njima su bili pravdenost (istihsan), koja je 
dopuštala izuzimanje od striktnoga ili doslovnoga zakonskoga 
zaključivanja u korist javnoga dobra (maslaha) ili društvene skrbi čime 
se sucima daje pokretljivost na temlju koje mogu donijeti pravičnije i 
nepristranije odluke. Ti su postupci dopuštali različita tumačenja 
tekstova u odnosu na njihovo okruženje, te u odnosu na potrebe i 
suglasnost zainteresiranih stranaka. 


Glavne se islamske škole zakona međusobno razlikuju, što ovisi 
o krajevnim, društvenim, povijesnim i kulturološkim ozračjima u 
kojima su njihovi pravnici djelovali. U suvremenome je svijetu 

islamsko pravo suočeno s činjenicom postojanja božanskih propisa i 
vječnih Kur'anskih načela, s jedne strane, i propisa nastalih na temelju 
ljudskih tumačenja u određenim povijesnim okolnostima, s druge 
strane. Mnogi vjerski učitelji (ulema) konzervativne struje u islamu, 
poistovjećuju božanski objavljeni zakon s učenjima u zakonskim 
priručnicima koja su razvile rane pravne škole. Međutim, obnoviteljska 
struja islama poziva na promjenu zakona koji je plod društvenih običaja 
i ljudskoga tumačenja. Obnovitelji islama tvrde da je u islamu 
nepromjenjivo ono što se odnosi na muslimanske dužnosti i obveze 
preme Bogu (bogoštovlje), a zakoni kojima se propisuju međusobni 
odnosi, odnosi prema drugim ljudima (društvene obveze), ovisni su o 
društvenim i povijesnim okolnostima, pa su stoga i podložni 
promjenama. Zato su voditelji islamskih aktivističkih pokreta tražili 
pravo na idžtihad (ijtihad, neovisno zaključivanje) kako bi iznova 
protumačili islam (reinterpretirali) i time udovolji patrebama muslimana 
u suvremenim društvima. 


Obnove su zakona u mnogim suvremenim muslimanskim 
zemljama i dalje sporne. Većina muslimanskih zemalja ima zakone koji 
su doneseni pod jakim zapadnjačkim utjecajem a odnose se na sva 
područje života, uključujući i islamsko bankarstvo, gdje je osobiti 
problem što je u islamu zabranio uzimanje kamate. Međutim, u većini 
islamskih zemalja ostalo je nataknuto obiteljska pravo, koje se drži 
»srcem Šerijata“ i temeljem jakoga, islamski usmjerenoga društva. 
Unatoč tome, u dvadesetom je stoljeću započela obnova i toga dijela 
zakona, posebice glede prava žena, iako neki muslimanski učitelji tvrde 
da te suvremene promjene nisu dovoljno učinile za očuvanje 1 stjecanje 
ženskih prava, u onom smislu kakva im je Kur'an odredio. 


Što islamski zakon kaže o braku, rastavi braka i 

nasljeđivanju? 

U islamu je muslimanska obitelj, kao temelj društva, uživala 
časno mjesto u razvoju i primjeni islamskoga zakona. Dok su islamski 


vladari od najranijih vremena sve do danas možda mogli ograničavati, 

izigrati ili mijenjati kaznene i trgovačke zakone, muslimansko je 
obiteljsko pravo (zakon o braku, rastavi braka i pitanjima nasljedstva) 
uglavnom = ostajalo — nepromijenjeno. = Unatoč svojoj — stalnosti, 
muslimansko je obiteljsko pravo oblikovano stoljećima. Značajnije 
obnove i izmjene nastupile su tek od dvadesetoga stoljeća naovamo. 


Prava žena su i dalje u obnovi obiteljskoga prava vrlo sporna. 
Osobitu važnost obiteljskoga prava odražava i Kur'ansko zanimanje za 
položaj i prava žena, kao 1 patrijarhalnu strukturu društva u kojoj se 
islamsko pravo razvijalo i obrađivalo. Pravni polažaj žene i obitelji u 
islamskom zakonu bio je plod arapske kulture, novine Kur'anske 
objave, kao i utjecaja tuđih ideja i vrednota koje su usvojene od 
porobljenih naroda. Kur'an uvodi bitne novine i obnove, dajući nove 
propise i preoblikujući mjesne običaje i praksu. U isto je vrijeme 
pripojena i uklopljena većina tradicionalne predislamske društvene 
strukture s njezinom proširenom obitelji, vrhovnim pozicijama 
muškaraca, ulogama i odgovornostima njezinih članova, te obiteljskim 
vrednotama. 


Tri su glavna područja muslimanskoga obiteljskoga zakona: 
brak, rastava braka i nasljeđivanje. Brak i obiteljski život u islamu su 
očekivano pravilo. Nasuprot kršćanstvu, u islamu brak nije sakrament, 
nego ugovor između muškarca i žene ili, točnije rečeno, između 
njihovih obitelji. Sklapanje je braka od davnine bio čin ne mladenaca 
nego njihovih obitelji ili skrbnika. U islamu se daje prednost braku 
sklopljenu između dvoje muslimana i po mogućnosti u široj obitelji. Uz 
to jen islamu, kao i u židovstvu, brak između prvih srodnika bio posve 
uobičajen. 

Žena je prema Kur'anu mogla sama ugovoriti svoj brak i od 
svojega supruga primiti miraz (Kur'an, 4: 4), pa je otuda ona ugovorna 
stranka a ne samo predmet trgovine. U društvu u kojemu nije bilo 
ograničenja glede poligamije, Kur'an je tražio da se mnogoženstvo 
nadzire i da se odredi njegova praksa, postavljajući kao uvjet to da 
muškarac može oženiti do četiri žene, pod uvjetom da se može brinuti 
za njih i prema njima se jednako odnositi. Važno je opaziti da Kur'an 
nije zahtijevao od muškarca da oženi četiri žene, nego da ga je 
ograničio na to da ne može oženiti više od četiri žene. 

Odnos između muža i žene u islamskom je pravu uzajaman, 
odnos koji odražava njihove različite značaje, sposobnosti, sklonosti, 
kao i njihove tradicionalne uloge nnrškaraca i žena u patrijarhalnoj 
obitelji. Muškarčevo je temeljno područje javna razina na osnovi čega 
on uzdržava i štiti obitelj. Žena je prije svega supruga i majka, upravlja 
domaćinstvom i nadzire odrastanje i vjersku pouku djece. Iako su oboje 
pred Bogom jednaki, i iako se od oboje zahtijeva da žive kreposno, žena 
je u obiteljskim i društvenim pitanjima podložna muškarcu, i to stoga 
što se on brine za nju i osigurava njoj i obitelji potrebno za život, što je 
dokaz njegove veće odgovornosti u gospodarstvenome i društvenome 
smislu. 


lako je rastava braka dopuštena, Kur'an i Poslanikova predaja 
ističu ozbiljnost toga čina. Prenosi se da je Poslanik Muhamed kazao: 
»Od svih dopuštenih stvari, razvod braka je Bogu najodvratniji“, a 
vjerodostojni zakonski priručnici opisuju rastavu braka kao ,opasnu i 
neodobravanu proceduru pošto se njome razvrgava brak (...) dopuštenu, 
ali na temelju urgentnosti oslobađanja od neprikladne žene“. 


U arapskom se društvu muškarac mogao rastati od žene kad mu 
se prohtjelo, a žena nije imala nikakva utemljenja za rastavu braka. 
Kuran 1 islamski zakon uveli su smjernice utemeljene na većoj 
jednakosti i odgovornosti supružnika, da bi se ograničilo muževljevo 
neograničeno pravo na rastavu braka i da bi se ženi dalo pravo na 
zakonsku (sudsku) rastavu braka. Međutim, društvene su okolnosti 
pridonijele da se zakon često izigravao. Tako je, primjerice, zakon 
zahtijevao od muškarca da obrazac za rastavu braka ,puštam te“, 
izgovori triput, i to jednom mjesečno u tri susljedna mjeseca, čim je 
supružnicima dana mogućnost za izmirenje (Kur'an, 65: 1), ali su neki 
muževi izigravali Kur'an time da su najednom izgovorili ,,puštam te, 
puštam te, puštam te“. Iako islamski zakon takav čin gleda kao 
nedopustiv ili nastran, ipak je bio zakonski valjan. Snaga patrijarhata 
očitovala se i u zahtjevu da žena, za razliku od muškarca, mora doći na 
sud i podastrijeti činjenice na temlju kojih traži rastavu braka. 


U predislamskoj su patrijarhalnoj Arabiji, najbliži muški 
srodnici baštinili imovinu umrlih. Kur'an naprotiv daje prava ženama, 
kćerima, sestrama, majkama i bakama umrloga, jamčeći im ,,dodijeljeni 

dio“ od pokojnikove imovine, prije nego što ga naslijede stariji 
muškarci. Muškarci su još uvijek nasljeđivali više od žena, u čemu se 
odražava razlika među spolovima u društvima u kojima su muškarci, s 
jedne strane nadmoćniji, ali s druge strane, imaju i veće odgovornosti u 
gospodarskome smislu. Međutim, u stvarnosti su Kur'anske i zakonske 
novine bile često izigrane, posebice tamo gdje su obitelji zastrašivale 
žene pa one nisu smjele tražiti svoje pravo ili su bile tako odgajane da 
to pravo zanemare. 


Sa stvaranjem suvremenih nacionalnih država u dvadesetom 
stoljeću, mnoge su muslimanske vlade implementirale zapadnjački 
inspirirane zakonske kodekse. Međutim, izuzev u Turskoj, zbog 
vjerskih i kulturnih osjećanja, obiteljski zakon je bio predmetom 
reforme umjesto zamjene. Islamski reformatori s kraja devetnaestoga 
stoljeća zahtijevali su reinterpretaciju (ijtihad, idžtihad) ili obnovu 
islama, uključujući suvremeno tumačenje Kur'ana, kako bi se 
odgovorilo na suvremene zahtjeve života. Među ključnim područjima 
zanimanja bili su položaj žena i prema tome odgojne i zakonske 
reforme glede braka (poligamija i sklapanje braka s maloljetnicom), 
rastave braka i nasljeđivanje. Mnoge su vlade uvele djelomične 
promjene u tradicionalno muslimansko obiteljsko pravo koje posve 
ukorjenjuju državne interese i moć, umjesto zaštite onih koje su njima 
bile pogođene. Započeta je obnova često poticala borbu između vlada i 
njihovih pozapadnjačenih elita, koje su ozakonjivale ili nametale 
promjenu odozgo, te vjerskih učenjaka (uleme), koji su sebe držali 
braniteljima islama i njegovim jedinim opunomoćenim tumačiteljima. 


Reformisti su potaknuli pitanje minimuma godina za sklapanje 
braka, zahtijevajući da muškarac dobije dopuštenje od suda za uzimanje 
druge žene ili da se razvede, te proširenje osnova za žene na temelju 
kojih bi mogle dobiti rastavu braka. Suočene s otporom zakonskim 
obnovama, vlade se nisu upuštale u provedbu sustavne obnove, pa su 
pravljeni kompromisi. Uobičajene kazne za nepridržavanje odredaba 
zakona, kao što su novčana kazna ili pak zatvor, bile su minimalne. 
Snaga vjerske predaje očituje se i u činjenici da je nepridržavanje 
zakonskih odredaba tumačeno kao nezakonito ali ne i nevaljano. Kad je 
nekoliko vlada htjelo zamijeniti islamski zakon odmah su bile optužene 


146 


za ukidanje Šerijata odnosno ,Božjega zakona“. Tako, sukladno 
islamskim pravnicima, kad recimo muškarac uzme drugu ženu, njegov 
je drugi brak nezakonit kao i njegovo potomstvo iz toga braka, ali nije 
nezakonito u Božjim očima. 


Krhkost reformi obiteljskoga prava postala je očita u 
muslimanskim zemljama kao što su Iran i Pakistan posljednjih 
desetljeća gdje su konzervativni vjerski učitelji (ulema) i islamski 
pokreti prisilili vladu na njihovo ukidanje. Međutim, današnje 
potraživanje veće jednakosti spolova i više prava za žene, u mnogim je 
muslimanskim društvima ojačalo pritisak za bitnom obnovom. 


Što islam kaže o homoseksualnosti? 


Poput kršćana i židova, i muslimani drže da su spolni odnosi 
primjereni bračnom vezu supružnika. Spolno je općenje u braku 
sredstvo međusobnoga darivanja, izraz užitka koji nije ograničen na 
rađanje. Homoseksualnost kao spolna sklonost prema osobama istoga 
spola i u islamu se drži nastranom i nenormalnom. U nekim se 
muslimanskim područjima homoseksualnost osuđuje kao zločin kažnjiv 
prema islamskom zakonu, dok se u nekim drugim područjima tolerira, 
međutim, homoseksualci su još uvijek izvan društvenoga života. U 
nekim se muslimanskim zemljama manje skupine muslimanskih 
homoseksualaca pokušavaju izboriti za priznavanje njihovih prava u 
zajednici. 


Što islam kaže o pobačaju? 


Muslimani su i katolici uvjereni da njihova gledišta o pobačaju 
imaju puno zajedničkoga. U islamu je rađanje jedno od najvažnijih 
svojstava hraka. Kur'an visoko vrednuje život i njegovo očuvanje, a 
siromaštvo i glad ne bi trebali biti razlog da se ubije vlastito dijete 
(Kur'an, 17: 31). Uz to Kur'an predviđa kaznu za nezakonito ubijanje 

ljudskoga života, i to kako u ovom tako i u budućem životu (Kur'an, 4: 
93). 


Muslimanski vjerski učitelji dokazuju da je pobačaj ubojstvo i 
da treba biti kažnjiv kad je učinjen nakon ,udahnjivanja duše“ zametku 
(neki drže da se to događa pri oplodnji, a neki 120 dana nakon 
oplodnje). U slučaju terapeutskih pobačaja, onih koji su uzrokovani 
ozbiljnim zdravstvenim problemima, opće je načelo islamskoga zakona, 
da se bira manje zlo od dva moguća, pa se umjesto gubitka dva života, 
prednost daje životu majke, koja je stup obitelji sa značajnim 
dužnostima i odgovornostima. 


Kako islam gleda na primjenu sredstava protiv začeća? 


Islam je od davnine poticao stvaranje mnogočlanih obitelji da 
osigura jaku i blistavu muslimansku zajednicu. Kur'an ne govori o 
planiranju obitelji, ali nekoliko hadisa (predaja) spominje prijekid 
snošaja. Neki se vjerski učitelji (ulema) protive primjeni sredstava za 
sprječavanje začeća, vjerujući da se time čovjek opire nadmoći Božje 
volje, odnosno da će ograničavanjem veličine muslimanske zajednice 
islam oslabiti, ili da će nadziranje začeća pridonijeti predbračnim 
spolnim odnosima i bračnim nevjerstvima. 


Međutim, većina vjerskog učiteljstva (uleme) u dvadesetiprvom 
stoljeću drži da je primjena sredstava protiv začeća dopuštena dok su i 
muž i žena u tome suglasni. Ukoliko su oboje suglasni, onda su prava 
oboga zajamčena. Većina se muslimanskih glavara opire sterilizaciji 
zbog vjerskih osnova, naime, sterilizacijom se trajno mijenja ono što je 
Bog stvorio. 


Kako islam gleda na ropstvo? 
Ropstvo, uobičajeno u predislamskoj Arabiji, sredozemnim 


zemljama i u afričkim i azijskim društvima, bilo je prihvaćeno u islamu, 
uostalom, kao i u židovstvu i kršćanstvu. Islam nije ukinuo ropstvo, ali 

je, poput židovstva i kršćanstva prije njega, zapačeo zakonsko i moralno 
definiranje ropstva, kao i obuzdavanje samovolje gospodara nad 
robovima i olakšavanje uvjeta robovanja. Islamski zakon zabranjuje 
podjarmljivanje muslimana, nemuslimana (dhimma, zimija) te siročadi i 
nahočadi na islamskom području (dar al-islam). Samo su oni koji su 
bili zarobljeni izvan islamskoga područja, ili djeca robova koja su već 
bila u zarobljeništvu bili priznati kao zakoniti robovi. 


Robovi su bili priznati kao osobe i kao vlasništvo. Oslobađanje 
robova je vrednovano kao zaslužan čin i na njega se poticalo. Iako su 
robovi kao svojina mogli biti kupljeni i prodam, islamski je zakon 
propisivao da se s njima ima postupati ispravno, pravično i dobrohotno. 
Nije ih se smjelo ubiti; robove muškarce se nije smjelo napraviti 
eunusima, a robinje se nije smjelo učiniti prostitutkama. Robinje 
priležnice (konkubine) koje su sa svojim gospodarem stekle dijete, 
postajale bi slobodne do gospodareve smrti. Djeca rođena od slobodna 
muškarca i žene robinje smatrana su slobodnima, a ne robovima. Majka 
robinja nije smjela biti odvojena od svoga djeteta. Robovi su se mogli 
ženiti, posjedovati imovinu i predvoditi molitve (namaz). 


Abasidsko carstvo je uvelo instituciju robova vojnika 
(mamluka), koji su postajali glavnim plodom mnogih muslimanskih 
vladavina; robovi vojnici su počeli zauzimati važne pozicije u vojsci, 
postajući moćnim generalima i upraviteljima pokrajina. U određenom 
broju važnih srednjovjekovnih islamskih država poput memlučkoga 
sultanata u Indiji, te gaznevidske države u Središnjoj Aziji, zapovjednici 
robovi su postajali sultani ili vladari. Međutim, dok su neki robovi 
postajali dijelom društvene i političke elite, drugi su nastavljali živjeti i 
raditi pod teškim uvjetima. 


Krajem devetnaestoga stoljeća, dijelom zahvaljujući britanskim 
naporima, iščezla je trgovina robljem, posebice afričkim robovima. 
Otomansko je carstvo službeno dokinulo ropstvo 1887. godine, Iako je 
tu i tajno i nakon toga opstalo. U drugoj polovici dvadesetoga stoljeća, 
ropstvo je ukinuto u Arabiji i većini islamskoga svijeta. lako je ropstvo 
u islamu bilo službeno ukinuto, neki su tragovi ostali i, doista, opet se 
pojavilo za vrijeme građanskoga rata u Sudanu. 

Zašto su islamske kazne za prekršaje odveć stroge? 


Puno je toga napisano posljednjih godina o hudud kaznama. 
Medijski izvjestitelji iz Afganistana pod vlašću talibana, Saudijske 
Arabije, Irana, Sudana i Nigerije redovito su izvješćivali o kamenovanju 
preljubnika i odsijecanju ruku i stopala kradljivcima. Članovi pokreta za 
ljudska prava osuđivali su ta kažnjavanja kao okrutna i suprotna 
(zapadnjačkim) standardima o ljudskim pravima i međunarodnom 
pravu. Hudud kažnjavanje nije bila dio kaznenoga zakona većine 
suvremenih muslimanskih država, ali s pojavom političkoga islama 
krajem dvadesetoga stoljeća, ponovo je uvedeno u Afganistanu, Iranu, 
Nigeriji, Pakistanu i Sudanu. 


Postoje dva općenita tipa kažnjavanja za zločine u islamu: 
hudud i ta'zir. Hudud ukazuje na ,,granice“ ili ,,zabrane“ Božje koje su 
izričito određene u Kur'anu kao kažnjavanje za naročite zločine. Ta'zir 
su kazne koje dodjeljuju suci (gadi, kadije), a pokriva vrlo široko 
područje kazni od novčanih globa do zatvora. 


Hudud kažnjavanja su ograničena na posebna djela: spolni 
odnosi izvan braka, bilo da je posrijedi blud ili preljub; lažno 
okrivljavanje za bludnost; krađa; uporaba alkohola. Kur'an utvrđuje 
zločin, kao i kaznu za njega. 


Zločini kažnjivi po hududu drže se napadima na ustanovljeni 
društveni poredak, što ruši sklad i moral muslimanske zajednice. Bračna 
nevjera i blud oskvrnjuju bračni vez i zakonita sredstva za rađanje 
djece; krađa povrjeđuje zaštitu imovine koja je pravo svakoga člana 
zajednice; uporaba alkohola može uzrokovati nasilje ili nemoral; a lažne 
optužbe za blud - zločin kojega se, kako je već rećeno, strogo kažnjava - 
- nepošteno je djelo kojim se ruši dobar glas nevinih ljudi. To su razlozi 
zbog kojih su ta djela zločin protiv Boga. Oni ruše moral muslimanske 
zajednice i zato moraju biti strogo kažnjeni kaznama kao što su: 
bičevanje, kamenovanje i odsijecanje šake. Stroge odredbe glede 
dokazivanja krivnje, koja uključuje 1 hudud zločine, propisane su 
islamskim zakonom, a lažno optuživanje ozbiljno se kažnjava. 

U nekim je zemljama hudud postao dio kaznenoga zakona, što je 
opravdavano prevelikim neredima i nezakonitostima koje su uzele maha 
u društvu. Činilo se da se obnova barem prividnoga reda i sigurnosti 
može postići jedino uz pomoć drastičnih kazni. Takav je slučaj bio u 
Afganistanu pod vlašću talibana, kad je nakon dvadesetogodišnjega 
građanskoga rata društveni poredak zapao u potpuni nered. Druge su 
zemlje, slično onim zapadnim koje su zagovarale smrtnu kaznu, tvrdile 
da će znanje o strogom kažnjavanju određenih zlodjela, odvratiti 
maguće počinitelje od zločina. U današnje je vrijeme glede kazne za 
bračnu nevjeru vrlo sporno što se ona najčešće primjenjuje na ženama, a 
muškarci ostaju nekažnjeni, iako Kur'an izričito nalaže da oba 
počinitelja moraju biti kažnjena. U zemljama kao što su Pakistan i 
Nigerija, ženina trudnoća može biti iskorištena kao dokaz protiv nje. U 
slučaju da žena izjavi da je bila silovana, njezino svjedočenje može biti 
uzeto kao podloga da je se osudi za blud ili preljub, kao što se u nekim 
slučajevima i dogodilo. 


Muslimanski reformatori i kritičari dokazivali su da se 
preuzimanje hududa u državno kazneno pravo moglo pojaviti jedino u 
društvu koje uživa visok stupanj gospodarstvene i društvene pravde, a 
ne u društvima gdje siromaštvo, visok stupanj nezaposlenosti i 
nedostatak obrazovanja mogu navesti ljude na zločine krađe. Drugi 
dokazuju da su hudud kažnjavanja bila prikladna unutar povijesnih i 
društvenih okruženja u kojima su nastala, ali da su danas neprikladna, i 
da se temeljna vjerska načela i vrednote trebaju posuvremeniti. 


Zašto muslimani ne provode odvajanje vjere i države? 


Muslimanska predodžba vjere i politike temelji se na čitanju ili 
tumačenju Kurana, kao i Muhamedova primjera i rane muslimanske 
zajednice, zajedno s islamskim učenjem da su duhovno vjerovanje i 
djelovanje dvije strane iste medalje. 


Kršćani često navode nalog iz Novoga zavjeta da se caru dadne 
carevo, a Bogu Božje kao dokaz za odvajanje Crkve od države. 
Nasuprot tome, muslimani vjeruju da je njihov osnovni čin vjerovanja 

da se bore da ucijepe Božju volju u svoj privatni i javni život. U 
povijesti je biti muslimanom značilo ne samo pripadništvo vjerskoj 
zajednici nego islamskoj državi u kojoj se primjenjuje islamski zakon 
(barem teoretski ako ne uvijek i u praksi). 


Mnogi muslimani opisuju islam kao ,cjelovit način života“. Oni 
su uvjereni da vjera ne može biti odvojena od društvenoga i političkoga 
života, jer upravo vjera uči svakog pojedinca što će i kako raditi. Kur'an 
u mnogim svojim odlomcima ističe važnost vjere u odnosu prema 
državi i društvu. On uči da je Bog dao Zemlju ljudskom rodu kao polog 
(Kur'an, 2: 39, 6: 165). Muslimani gledaju sebe kao Božje predstavnike 
s božanskim nalogom da ustanove Božju vladavinu na Zemlji kako bi 
stvorili pravedno društvo. Muslimanska zajednica sebe doživljuje kao 
politički odijeljenu cjelinu kako je proglašeno u Kur'anu 49: 13, koji 
naučava ,,i mi smo vas na plemena i narode podijelili“. Poput židova i 
kršćana prije njih, i muslimani su bili pozvani na ugovorni odnos s 
Bogom, koji ih je načinio zajednicom vjernika koja mora služiti za 
primjer drugim narodima (Kur'an, 2: 143), uspostavljajući moralni 
društveni poredak: ,, Vi ste narod najbolji od svih koji se ikada pojavio: 
tražite da se čine dobra djela, a od nevaljalih odvraćajte...“ (Kur'an, 3: 
110). 


U idealnoj predodžbi islamske države, svrha je političkoga 
autoriteta da usadi božansku poruku. Otuda je idealna islamska država 
ona zajednica kojom upravlja Božji zakon (nomokracija), umjesto 
teokracije ili autokracije koja daje vlast kleru ili vladaru. Država bi 
trebala zajamčiti sigurnost i poredak tako da muslimani mogu obavljati 
svoje vjerske dužnosti, napose činiti dobro i odvraćati od zla. Sudske 
parnice usvajaju pravila i presude iz Šerijata, umjesto donošenja novih 
zakona. Osjećaj uravnoteženosti trebao bi vladati između tri skupine: 
halifa, koji služi kao zaštitnik vjere i zajednice; uleme (vjerskih 
učitelja), koji daju vjerske i zakonske naputke; te kadije (sudaca), koji 
rješavaju sporove u skladu s islamskim zakonom. Tijekom vremena, 
mnogi su muslimani počeli vjerovati da su taj idealni plan i savršena 
država zapravo postojali i da bi im se trebalo vratiti. Suvremeni 
militantni pokreti gledaju posebice na tu utopiju kao na primjer kojega 
bi i danas trebalo oponašati. 

Dok naprotiv većina muslimana danas vjeruje da modernost 
zahtijeva odvajanje vjere i države, mnogi muslimani nastavljaju tvrditi 
da bi religija trebala biti sastavni dio države 1 društva. Međutim, ne 
postoji posvema jasan dokaz - doista, postoji značajna razlika u 
mišljenju - o točnoj naravi islamskoga odnosa prema državi. Za neke, 
dovoljno je da se kaže da je islam službena državna religija i da bi 
vladar trebao biti musliman (i možda oni koji će najozbiljnije udovoljiti 
službama u vladi). Drugi traže stvaranje islamske države. Međutim, čak 
ni tu nema jedinstvene suglasnosti o načinu upravljanja, što potvrđuju 
primjeri konzervativne monarhije u Saudijskoj Arabiji, državna uprava 
vjerskih starješina u Iranu, pokušaji s vojno nametnutim islamskim 
vladama u Sudanu i Pakistanu, talibanska uprava u Afganistanu. Mnogi 
odbacuju te pokušaje kao islamske nedemokratske vladavine i 
priklanjaju se svjetovnim ili islamskim oblicima upravljanja s više 
demokracije. 


Zašto je vjera tako važna u muslimanskoj politici? 


Islam je arapska riječ koja označuje podlaganje, predanost. 
Musliman se predaje Božjoj volji, odgovoran je za pokoravanje Božjoj 
volji i za njezino ostvarivanje na Zemlji, kako u svom privatnom tako i 
u javnom životu. Biti musliman znači pripadati svjetskoj zajednici 
vjernika (ummah, umet). Odgovornost vjernika prema islamu i 
muslimanskoj zajednici nadilazi sve druge društvene obveze i 
odgovornosti prema obitelji, plemenu, skupini ili narodu. Politika je 
stoga središnja, s obzirom na to da ona utjelovljuje sredstva i načine za 
provedbu islamskih načela u javnom životu. 


Kur'anski su ajeti od davnine primjenjivani kao muslimanski 
smjerokazi u političkom i ćudorednom djelovanju. Islamski obnovitelj i 
dvadeset prvoga stoljeća uvjereni su da bi islam, kao sveobuhvatan 
način života, trebao biti središnjica muslimanske politike. Svoje 
uvjerenje  potkrjepljuju  Kuranskim ajetima, kao i primjerom 
Muhamedova života i njegovih drugova u vođstvu prve muslimanske 

zajednice. Te izvore i primjere gledaju kao nacrt za islamski vođenu 
državu s pravednim društvom. 


Uključenost islama u političke rasprave seže unatrag sve do 
njegovih početaka, odnosno utemeljenja Muhamedove zajednice - 
države u sedmom stoljeću. Sukladno muslimanskoj = predaji, 
Muhamedova prvog nasljednika, Abu Bakra, izabralo je nekoliko 
arapskih plemena, koja su dokazivala da je Muhamedova smrt ujedno i 
kraj njihove političke vjernosti široj muslimanskoj zajednici. Međutim, 
Abu Bakr je podsjetio arapska plemena na nadkriljujuću poruku islama 
- da članstvo i politička odanost muslimanskoj zajednici nadilazi sve 
plemenske veze, običaje i predaje. Abu Bakr nije prihvatio argument 
arapskih plemena da su vjera i politika dvije međusobno odvojene i 
nepovezane cjeline. Umjesto toga, rekao je da je svrha vjere da vodi 
političke odluke 1 da osigura zakonitost političkom sustavu. Svi 
muslimani pripadaju jednoj zajednici čije se jedinstvo temelji na 
međusobnoj povezanosti vjere i države, gdje su vjera 1 politika 
neodvojivi. 


Pod političkim vođstvom Muhameda i njegovih nasljednika, 
islam se proširio iz onoga područja koje danas čini Saudijska Arabija u 
islamska carstva i kulture koje su se protezale preko Sjeverne Afrike i 
Srednjega Istoka do Azije i Europe. Povijesno je islam služio kao 
vjerska ideologija za utemeljenje različitih muslimanskih država, 
uključujući velika islamska carstva: umajadsko (661.-750.), abasidsko 
(750.-1258.), otomansko (1281-1924.), safavidsko (1501.-1722.), te 
mogulsko (1526.-1857.). U svakoj od tih država i država sultanata, 
islam je utemeljio državne, zakonske, političke, obrazovne i društvene 
ustanove. 


Današnja se povezanost islama s politikom razlikuje od države 
do države i od jednoga zemljopisnoga prodručja do drugoga, međutim, 
ima ipak nekoliko zajedničkih razloga zašto je vjera tako bliska državi. 
Prije svega, s devetnaestim stoljećem većina je muslimanskih zemalja 
bila u stanju nutarnjega propadanja, te su bile izložene europskom 
imperijalizinu. Muslimani su iskusili slabost svojih društava i ruku 
kršćanske Europe, kao i vjerske, političke i kulturne krize. Te su krize 
produbili i kršćanski misionari koji su svoja osvajanja pripisivali ne 

samo nadmoćnijoj vojnoj tehnologiji i gospodarstvenoj moći, nego 
jednako tako nadmoćnosti kršćanske kulture i vjere. Budući da je u 
ponašanju zapadnjačkih kolonijalista vjera poprimila te političke 
prizvuke, ne čudi da su neki muslimani gledali na spoj vjere i politike 
kao moguće rješenje. Muslimanski odgovori na europski kolonijalizam 
mogu se stupnjevati od otpora do žestoke borbe, koju se opravdavalo 
kao džihad (sveti rat) u obrani islama pred kršćanskom navalom kojom 
se htjelo islam prilagoditi zapadnoj kulturi ili ga stopiti s njom. 


Drugo, u dvadesetom su stoljeću mnoga muslimanska društva 
iskusila osjećaj neuspjeha 1 gubitak samopoštovanja. Zadobivanje 
neovisnosti o kolonijalnim vladarima sredinom dvadesetoga stoljeća, 
pobudilo je velika očekivanja koja se nisu ostvarila. Muslimani su patili 
pod neuspješnim političkim i gospodarskim sustavima, kao i 
negativnim učincima madernizacije kao što su: prenapučeni gradovi bez 
odgovarajućih društvenih struktura, visoka stopa nezaposlenosti, 
korumpirane vlade i njezini službenici, rastući jaz između bogatih i 
siromašnih. Umjesto da omogući bolji i uspješniji život, modernizacija 
je dokidala sve više tradicionalne obiteljske, vjerske i društvene 
vrednote, ne dajući ništa novo zauzvrat. Mnogi muslimani okrivljuju 
upravo zapadnjačke sustave političkoga i gospodarstvenoga razvoja kao 
glavne uzročnike ćudorednoga propadanja i duhovne klonulosti 
muslimanskoga svijeta. 


Treće, kada se muslimani pitaju o uzrocima njihova neuspjeha, 
mnogi nalaze odgovor u tome da su njihova društva odlutala od 
ispravne islamske staze koja ih je vodila velikom društvenom razvitku i 
povijesnom uspjehu. Prema tome, budući uspjeh ovisi o povratku na 
ono društva čijom će politikom upravljati islam. 


Zašto muslimani odbacuju sekularizaciju? 
Sekularizacija odnosno posvjetovljenje u muslimanskome je 


svijetu bilo odbačena kao djelatno protivljenje utjecajima zapadnjačke 
povijesti, politike 1 vjere, a djelomično 1 1z straha da će se odvajanjem 

vjerskoga od političkoga stjerati vjeru na rub društva. Sekularizacija je 
često već na razini nazivlja bila pogrešno shvaćena 1 gledalo ju se kao 
nešto posve suprotstavljeno vjeri. Europski kolonijalizam i pokušaj 
uvodenja modernizma u muslimanski svijet, shvaćeni su kao pokušaj 
nametanja zapadnjačke sekularizacije odnosno odvajanje vjere od 
države i prema tome ćudoredno slabljenje muslimanskoga društva. Dok 
neki muslimani, napose zapadnjački usmjereni uglednici, vjeruju da je 
sekularizacija bila nužna za izgradnju snažnog suvremenog društva, 
mnogi muslimani ipak u sekularizaciji vide izravnu prijetnju islamu i 
njegovu naslijeđu, u knjemu je vjera bila stoljećima povezivana s 
uspješnim i moćnim carstvima. Sekularizacija odnosno posvjetovljenje 
izjednačavano je s nevjerom, pa je stoga gledana kao izravna prijetnja 
vjerskoj prepoznatljivosti i vrednotama muslimanskih društava. 


Shvaćanje sekularizacije i njezina pravoga  sadržja u 
muslimanskome je svijetu otežan i činjenicom da muslimanski jezici 
nemaju odgovarajuću  istoznačnicu za suvremenu  sekularizaciju 
odnosno posvjetovljenje. Nekolicina je razumjela da je američka 
sekularizacija značila odvajanje vjere od države kako bi se izbjeglo da 
bilo koja vjeroispovijest bude povlaštena i da se tako svima osigura 
sloboda vjerovanja ili nevjerovanja. Premalo je pozornosti posvećeno 
različitim oblicima koje je posvjetovljenje poprimilo u suvremenim 
zapadnjačkim svjetovnim zemljama kao što su Velika Britanija, 
Njemačka i Kanada, koje imaju državnu vjeroispovijest i koje 
osiguravaju državnu potporu priznatim vjeroispovijestima. 


Primjeri Francuske 1 Turske, koje su na temelju svoga 
antiklerikalnoga gledišta muslimankama zabranile nošenje rubaca u 
školama, među muslimanima potkrjepljuje uvjerenje da posvjetovljenje 
označuje državu koja je protuvjerska umjesto jednostavno vjerski 
neutralna. S druge strane, posljednjih godina su mnogi muslimani u 
Turskoj i Indiji tražili ,istinski“ svjetovnu državu, državu koja ne 
povlašćuje nijednu vjeroispovijest, nego jamči slobodu vjerovanja i 
njegova življenja. 

Zašto je Jeruzalem toliko važan muslimanima? 


Jeruzalem duboko poštuju pripadnici svih triju velikih 
jednobožačkih vjeroispovijesti. Koliko je Jeruzalem važan islamskoj 
zajednici svjedoči i to što je Jeruzalem prvabitno u ranoj zajednici bio 
qibla (kibla, smjer u koji se muslimani okreću kada klanjaju). Uz to, 
sukladno predaji, u Jeruzalemu se Poslanik za svoga noćnog putovanja 
od Meke, kad je putovao s melekom Džibrilom odnosno anđelom 
Gabrijelom da vidi sve na nebesima 1 zemlji, uspeo na nebo, a u 
jeruzalemskome se hramu susreo i s Ibrahimom odnosno Abrahamom, 
Musaom odnosno Mojsijem, Isaom odnosno Isusom i drugim 
poslanicima. Poslanikovo noćno putovanje učinilo je Jeruzalem trećim 
svetim mjestom u islamu i potvrdilo neprekinuti slijed židovstva, 
kršćanstva 1 islama. 


Stvaranje države Izrael i proglas o Jeruzalemu kao njezinu 
glavnom gradu, muslimane podsjeća na nepravde zapadnjačkoga 
imperijalizma i znakave stalnoga slabljenja suvremenih muslimanskih 
društava. Povijest Jeruzalema zorno pokazuje slijed triju jednobožačkih 
vjeroispovijesti koje su se u njemu izmjenjivale i ostavljale svoje 
tragove. 


Jeruzalem je bio prvotno kanaanska naseobina gdje je, sukladno 
židovskoj svetoj knjizi, David, kralj Izraela, sagradio svoju 
prijestolnicu, a njegov je sin Salomon sagradio Hram. Muslimanskoj se 
vojsci Jeruzalem predao bez otpora 635. godine i oni su odmah započeli 
obnovu glavnoga svetoga mjesta, zanemarujući ,uzvišeno svetište“, 
Hram na brdu. Prvo je sagrađena zborna džamija al-Aqsa, a potom 
veličanstveno svetište ,, Kupola na stijeni“ koja je dovršena 692. godine. 
Za kupolu se vjerovalo da je mjesto Muhamedova noćnog uzlaska, kao i 
biblijsko mjesto Ihrahimove odnosno Ahrahamove žrtve i Sulejmanova 
odnosno Salomonova hrama. 


U to je doba, Jeruzalem bio prebivalište i mnogim kršćanima i 
židovima kajima je prvi put nakon rimske zabrane iz 135. godine bilo 
dopušteno da se vrate u grad. Muslimani su vjerojatno bili manjina u 

odnosu na većinsko kršćansko i židovsko stanovništvo. Sve do 
križarskih vojni grad je bio bez nekih većih, za povijest mjerodavnih, 
događaja. 


Križarski je pohod na Palestinu 1099. godine i okupaciju 
Jeruzalema isprovocirao egipatski vladar al-Hakim bi-amr Allah koji je 
spalio kršćansku crkvu Svetoga Groba. Za osamdesetosmogodišnje 
latinsko-kršćanske okupacije Jeruzalema, križari su pretvorili Kupolu 
na stijeni u crkvu, a al-Aqsu u glavni štab vitezova templara. Nakon što 
ih je Salah al-Din (Salahuddin, Saladin) protjerao 1187. godine, 
muslimanska su sveta mjesta vraćena njihovoj prvotnoj uporabi. Uz 
pomoć pučkih propovjednika, Salah al-Din je uspio potaknuti 
muslimane na uvažavanje Jeruzalema kao trećega najsvetijega grada u 
islamu, nakon Meke i Medine. 


Salah al-Dinovi nasljednici, memluci i potom otomani, svesrdno 
su potpomagali grad, koji je cvjetao sve do raspada Otomanskoga 
carstva u devetnaestom stoljeću. U Prvom svjetskom ratu Turska se 
pridružila Njemačkoj protiv Alijanse, a Jeruzalem je potpao pod 
britansku vlast 1917. godine. Kada su se Britanci povukli 1948. godine, 
Jordanci su okupirali Stari Grad i on je ostao dijelom Jordana sve do 
rata 1967. godine, kad ga je preuzeo Izrael. 


Ono što se u povijesti bilježi kao arapski svjetski ,,šestodnevni 
rat“ (iako je prije sličio na šestosatni), u arapskoj se literaturi počelo 
spominjati kao ,katastrofa“, a riječ je o zapanjujućem neuspjehu 
združenih snaga Egipta, Sirije i Jordana protiv sitnog Izraela. Taj je 
događaj preokrenuo arapski palestinski problem u islamsko pitanje. 
Gubitkom Jeruzalema i njegovih svetišta muslimanski su ponos, vjera i 
identitet doživjeli veliki udarac, pa je , Oslobađanje Jeruzalema“ postalo 
slogan širom svijeta i muslimanski ideal. 


Je li islam spojiv s demokracijom? 


Sve su svjetske vjeroispovijesti u predmodernim vremenima 
potpomagale monarhije i feudalna društva, a potom su se prilagodile 

suvremenim oblicima demokracije. U tom svjetlu muslimani danas 
raspravljaju odnos islama prema demokraciji. Većina se muslimana 
zalaže za veće sudjelovanje u politici, za vladavinu zakona, za 
odgovornost vlada, za slobode i ljudska prava, ali su različiti putovi 
kojima se dolazi do tih ciljeva. 


Postoje mnoge reakcije na demokratizaciju u muslimanskome 
svijetu. Neki, od kralja Fahda _ u Saudijskoj Arabiji do 
ultrakonzervativaca i ekstremista, tvrde da za ostvarenje tih ciljeva 
islam ima svoja vlastita sredstva i institucije koja ne uključuju 
demokraciju. Drugi su pak uvjereni da se demokracija u potpunosti 
može ostvariti jedino ukoliko muslimanska društva ograniče vjeru na 
privatni život. Ipak, neki tvrde da je islam sposoban prilagoditi se 
demokraciji 1 podržati je. Sudjelovanjem u započetoj obnovi, oni 
dokazuju spojivost islama i demokracije koristeći se uobičajenim 
islamskim konceptima poput savjetovanja (shura, šura) između vladara 
i podanika, konsenzusa zajednice (ijma'), javnog dobra (maslaha) i 
ijtihada (idžtihad, uporaba zdravog ljudskog razuma u tumačenju 
islamskih načela i vrednota kako bi se udovoljilo potrebama društva). 
Te se mehanizme može primjeniti kako bi se podržalo parlamentarne 
oblike vlade uz sustave provjere i uravnoteženja izvršne, zakonodavne i 
sudske vlasti. 


Mnogi vjeruju da upravo kao što su se suvremene američke i 
europske = demokracije = prilagodile = različitim — odnosima s 
vjeroispovijestima, jednako tako muslimani mogu razviti svoje vlastite 
oblike demokratskih država koje su prijemčive za domaće vrednote. 
Međutim, vladari nedemokratskih političkih sustava nastoje zanemariti, 
obeshrahriti ili obustaviti pokrete demokratizacije. 


Zašto muslimanske države nisu demokratskije ? 
U većini zemalja muslimanskoga svijeta vladaju neizabrane 
vlade čiji su čelnici kraljevi, vojnici 1 bivši vojnici. Međutim, 


posljednjih godina pojavili su se konkurentni izbori u Indoneziji, 
Bangladešu, Turskoj i Senegalu. Izostanak demokracije u današnjem 

muslinranskom svijetu ponukao je mnoge da se pitaju nema li ipak 
nešto u arapskoj ili muslimanskoj kulturi što je nespojivo s 
demokracijom. Odgovor na takve upite treba potražiti prije u povijesti i 
politici nego li u vjeroispovijesti. 


Zapadu je trebalo nekoliko stoljeća da se preobrazi iz monarhija 
i kneževina u suvremene demokratske države, što je bilo popraćeno 
revolucionarnim i građanskim ratovima, a muslimanski se svijet za to 
vrijeme borio s kolonijalnim vladavinama, nakon kojih su uslijedili 
nedemokratski politički sustavi ustoličeni uz pomoć europskih sila. Ako 
se postavlja pitanje glede nerazvijenosti ili nestabilnosti većine zemalja 
današnjega arapskoga svijeta, onda se mora podsjetiti na to da je većina 
muslimanskih zemalja osnovana prije nekoliko desetljeća i da su 
izvojevane od europskih sila. 


U Južnoj Aziji, Britanci su podijelili indijski potkontinent na 
Indiju i Pakistan, i svakoj od njih dali po dio većinske muslimanske 
države Kašmir. Sukob koji je iz toga nastao odnio je milijune žrtava u 
uzajamnom ratu između hindusa i muslimana, građanskom ratu između 
Istočnoga i Zapadnoga Pakistana, iz čega je nastao Bangladeš, te 
sukobima u Kašmiru protiv indijske uprave, što traje do danas. Francuzi 
su na Srednjem Istoku od dijelova Sirije stvorili suvremeni Libanon, a 
Britanci su uspostavili granicu između Iraka i Kuvajta i stvorili posve 
novu državu Jordan. Takve proizvoljne granice pothranjivale su 
narodne, krajevne 1 vjerske sukobe, uključujući libanonski građanski rat 
između kršćana i muslimana, sirijsku okupaciju Libanona te Zaljevski 
rat, u kojem je Saddam Hussein svojatao kuvajtsko područje. 


Uz utjecaj na sile u modernim muslimanskim nacionalnim 
državama u nastanku, Europa i poslije Amerika, skovali su bliske 
saveze s nedemokratskim političkim sustavima, tolerirajući ili 
potpomažući njihovu nedemokratičnost u zamjenu za njihovu 
podaničku vjernost u vrijeme Hladnoga rata ili pak za zapadnjacima 
osiguran pristup nafti. 


Nije iznenađujuće što su muslimanski vladari napastovani s 
pitanjima identiteta i legitimnosti. Većina je suvremenih država umjetno 
stvorena, sa slabom legitimnosti vladara, što je urodilo nedemokratskim 

vladama, društvima u kojima se državna moć snažno oslanja na službe 
sigurnosti, policiju i vojsku, i gdje je sloboda okupljanja, govora i tiska 
strogo ograničena. Mnoge muslimanske države operiraju unutar 
nedemokratske kulture koja se suprotstavlja demokratizaciji, 
građanskom društvu, neovisnim političkim strankama, sindikatima i 
slobodi tiska. Kada je to iskoristivo, neki vladari koriste religiju kako bi 
legitimirali sebe i svoju politiku. Inače, u vrijeme kriza, kao što je ona u 
Zaljevskom ratu 1991. godine, te napada 11. rujna 2001. na Svjetski 
trgovinski centar (WTC) i Pentagon, oni koriste i opasnost ,,islamskoga 
ekstremizma“ da bi opravdali povećanu zabranu ili represiju bilo koje 
ili svake opozicije njihovoj nedemokratskoj vlasti. 


Zašto islam odbacuje kapitalizam? 


Islam nema poteškoća s mnogim bitnim odrednicama 
kapitalizma. Važno je prisjetiti se da je Muhamed, najvažniji uzor svih 
muslimana, bio uspješan poslovan čovjek koji je sudjelovao u 
trgovačkim i novčarskim poslovima čime je uzdržavao sebe i svoju 
obitelj, a neki njegovi najraniji sljedbenici bili su uspješni trgovci. 
Kur'an, kao i Muhamedovo povijesno iskustvo potvrđuju pravo na 
privatnu imovinu, trgovinu i promet roba. 


Uz mnoge džamije diljem svijeta smještene su tržnice (bazari), 
poput ummayadske džamije u Damasku, velike džamije u starom Kairu 
i u Teheranu. Trgovci i poslovni ljudi utemeijili su jedno od 
najuspješnijih područja u muslimanskom društvu 1 često su bili 
odgovorni za širenje vjere. 


Kapitalizam postoji i u svojim oblicima uzgajanim kod kuće 
unutar muslimanskog svijeta, te u zapadnjački inspiriranim verzijama. 
Međutim, mnogi su u muslimanskom svijetu, poput mnogih u drugim 
dijelovima svijeta, zabrinuti glede tamne strane kapitalizma, mogućim 
zlouporabama zakonitosti slobodnoga tržišta koja uključuje prividno 
pomanjkanje brige za siromašnije i privredno slabije slojeve društva. 
Jednostavnije rečeno, oni se boje da će s globalizacijom još više ojačati 
zapadnjačko uplitanje u muslimanske zemlje. Boje se da će učinak biti 

nastavak muslimanske ovisnosti o Zapadu i gospodarstvu slobodnoga 
tržišta koje je jedino usmjereno povećanju dobiti, što može povećati 
rastući jaz između bogatih i siromašnih. Konačno, oni se plaše za razne 
zapadnjačke kulture čije trgovine na malo, promidžba, glazba, mediji i 
odijevanje mogu potkopati tradicionalne muslimanske vjerske ideale i 
ugroziti identitet i vrednote mladih. 


Da bi se ocijenilo jesu li spojivi islam i kapitalizam, možda je 
najbolje pogledati život i rad muslimana u Americi i Europi. Mnogi su 
od njih došli da uživaju slobode i mogućnosti demokratskih političkih 
sustava i tržišnoga gospodarstva. Poput drugih vjeroispovijesti i 
narodnih manjina koje su se doselile prije njih, 1 oni se bore s pitanjima 
prepoznatljivosti i suživljavanja s novim okruženjem. 


Kako islam gleda na siromaštvo i društvenu pravdu? 


U vrijeme kad je objavljen, jedna od uočljivijih 1 prijepornih 
novina Kur'ana bila je njegovo upućivanje na društvenu pravdu, čime je 
ozbiljno zaprijetio vrijedećim strukturama plemenske moći. Umjesto 
prihvaćanja načela da su najjači najmoćniji, Kur'an ističe odgovornost 
muslimana jednih za druge, da su dužni brinuti se jedni za druge i 
međusobno se štititi, bez obzira na društveno-imovinski položaj. 
Zapravo, Kur'an opetovano ističe potrebu da se skrbi isključivo za one 
koji su bili izvan plemenskoga sustava - udovice, siročad i sirotinju. To 
se činilo davanjem zekata (davanje milostinje, zapravo obvezan vjerski 
porez, prev. nap.), što je jedan od pet stupova islama. Zekat je davanje 
2,5 posto od ukupnoga godišnjega imetka kako bi se potpomoglo one 
manje imućne. K tomu još, lihvarstvo odnosno uzimanje kamata, bilo je 
zabranjeno, jer je služilo kao sredstvo izrabljivanja sirotinje. Lažni su 
ugovori također bili otkazivani. Kur'an i sunet (Poslanikov primjer) 
muslimanima dopuštaju da se zauzmu u oružanoj obrani porobljenih 
muškaraca, žena i djece (Kur'an, 4: 74-76) i onih koji su bili zaveđeni, 
napose onih koji su nepravedno prognani iz svojih domova (Kur'an, 22: 
39-40). 

Svim tim proglasima, Kur'an je isticao odgovornost bogatih 
prema sirotinji i onima lišenima posjeda. Novi društveni poredak koji je 
Kur'an tražio odražavao je činjenicu da je svrha svih djela bila 
ispunjenje Božje volje, a ne slijeđenje plemenskih ili sebičnih želja. 
Tvrdeći da svi vjernici pripadaju jednoj sveopćoj zajednici (ummah, 
umet), Muhamed je nastojao prekinuti navezanost na plemensku 
pripadnost i dovesti muslimane pod jedno poslaničko vođstvo i njegov 
autoritet. 


S početka dvadesetoga stoljeća, s nastankom industrijalizacije, u 
muslimanskim je društvima iznova oživjelo pitanje društvene pravde. 
Pritjecanje mnoštva zemljoradnika sa sela u gradska podnrčja, stvorilo 
je društvene i demografske napetosti koje su uzrokovale krizu, napose u 
Egiptu. Egipatska Muslimanska braća, osnovana 1928. godine, 
predlagali su islam kao organizacijsko i vjersko rješenje za izlaz iz 
siromaštva i kao pomoć onima lišenim posjeda i potlačenima. Njihov 
utemeljitelj, Hasan al-Banna, propovijedao je, posebice sirotinji i 
neobrazovanom puku, poruku o društvenoj i gospodarskoj pravdi. U al- 
Bannaovoj predodžbi, islam nije bio samo filozofija, vjera ili kulturno 
zbivanje, nego društveni pokret koji je nastojao poboljšati sva životna 
područja, a ne samo ona koja su bila bitno vjerskoga značaja. To jest, 
umjesto jednostavnoga sustava vjerovanja, islam je pozivao na 
društveno djelovanje. 


Druga glavna ideologija o društvenoj pravdi bilo je egipatsko 
Muslimansko bratstvo Sayyida Qutba, koji je poslije postao ideolog 
radikalnoga islama. Sukladno Qutbu, islamsko razumijevanje društvene 
pravde obuhvaća i materijalno i duhovno blagostanje osobe. Ono gleda 
apsolutnu jednakost svih ljudi u Božjim očima, traži slobodu savjesti i 
ističe da su svi muslimani neprestano odgovori za društvo. To 
dovođenje u vezu materijalnoga i duhovnoga blagostanja dopušta 
shvaćanje da oni koji su gladni ili koji nemaju krov nad glavom ne 
mogu pristupiti duhovnim sadržajima, jer su nužno zaokupljeni 
svakodnevnom borbom za preživljavanje. Da bi osoba bila sposobna 
slušati o duhovnim sadržajima, moraju biti zadovoljene sve njezine 
potrebe  svagdašnjega života. Prema tome, jedna od glavnih 
odgovornosti muslimanske zajednice mora biti iskorjenjivanje 

siromaštva. Brigom za svoje siromašne, muslimani, kao pojedinci i kao 
zajednica u cijelosti, pokazuju svoju brigu i zabrinutost za sebe same. U 
tom bi se duhu trebao shvaćati zekat. On je Kur'anom zahtijevana 
društvena odgovornost čija je svrha da se njome bori protiv siromaštva i 
da se spriječi bogate da čuvaju i nagomilavaju svoj imetak dok sirotinja 
i dalje ostaje siromašna. Preraspodjela imetka ističe i muslimansko 
vjerovanje da sve u konačnici pripada Bogu. Ljudi su jednostavno 
skrbnici ili upravitelji Božjega vlasništva. Preraspodjela bogatstva je, 
prema tome, samo poštenija raspodjela Božjih bogatstava unutar šire 
zajednice. 


Muslimansko isticanje islamske poruke o društvenoj pravdi, u 
novije je vrijeme postalo osobito moćno sredstvo u zadobivanju pristaša 
iz siromašnijih i manje nadmoćnih skupina, posebice u Izraelu - Pale- 
stini i Libanonu. Grupacije poputHamasa i Hizbullaha posvećavaju 
većinu svojih budžeta aktivnostima socijalne skrbi i za poziv za 
ovlašćivanje siromašnih i slabih. Poput kršćanskih liberalnih teologa, 
oni naučavaju da se društvena pravda može jedino postići ako siromašni 
ustanu protiv porobljivačkih uvjeta. 


Zašto islam zabranjuje opterećivanje duga (kamatu)? 


Suprotstavljanje uzimanje kamate potječe iz Kur'anskih ajeta 
koji zabranjuju lihvarstvo ili riba, drevnu arapsku praksu koja 
udvostručuje dug posuditelja koji se ogluši o svoje kredite i 
udvostručuje se iznova ukoliko se ogluši i po drugi put. Ta 
suprotstavljanja kamati navode se u Kur'anskoj zabrani kamate i 
dokazuju da kamata donosi nepoštenu zaradu posuđivaču, koji prima 
novac koji nije zaradio i nameće nepošteno breme na posuditelja, koji 
mora vratiti posuđeno s kamatom i podmiriti sve pristojbe bez obzira je 
li s posuđenim novcem poslovao s dobitkom ili gubitkom. Muslimani 
također vjeruju da kamata prenosi bogatstvo sa siromašnoga na 
bogatoga, promiče sebičnost i slabi društvene veze. 


Spor o uzimanju kamate nastavlja se i u dvadeset prvom 
stoljeća. Neki drže da kamata koju plaćaju vladinim obveznicama i sa 

službenih bankovnih računa ne narušava duh islama, dok drugi svaku 
vrstu kamate gledaju kao društveno nepravednu. Nekolicina islamskih 
banaka stvorena je posljednjih godina na mehanizmima koji koriste 
posuđivanje i pozajmljivanje na osnovi zarade i dijeljenoga gubitka, 
kojim se ne plaća kamata na depozite i kredite. Odveć je rano 
prosuđivati o dugoročnosti i uspješnosti tih pokušaja, međutim, te su 
alternative = prijašnjem — bankovnom — pozajmljivanju = oduševljeno 
pozdravili prije svega oni koji se za cijeli problem više zanimaju iz 
ćudorednih nego li novčarskih razloga. 


Kakvo je islamsko bankarstvo ? 


Moderno je bankarstvo ustanovljeno u muslimanskom svijetu 
sredinom devetnaestoga stoljeća. Rane su komercijalne banke bile pod 
utjecajem Europljana i u njihovu vlasništvu. Krajem dvadesetoga 
stoljeća, muslimanske su se banke pojavile diljem islamskoga svijeta. 
Međutim, suvremene, na zapadnjačkim načelima utemeljene banke, s 
posuđivanjem uz kamatu, ostale su prijeporme za mnoge vjerske 
starješine. 


Zato što muslimanska predaja tvrdi da Kur'an zabranjuje 
uzimanje kamate (riba), mnogi muslimani imaju teškoće s 
konvencionalnim bankama koje traže kamatu na kredite i plaćaju 
kamatu za novac na računima. Iako neki obnovitelji islama danas 
ustraju na tome da se riba u Kur'anu odnosi na lilivarstvo a ne kamate 
suvremenoga bankarstva, prevladava tradicionalno izjednačavanje riba 
s kamatom. 


Kur'anska zabrana kamate temelji se na tvrdnji da potraživanje 
kamate na novac za kredit znači izrabljivanje siromašnih. Drukčije 
rečeno, potraživanje kamate na posuđeni novac pavećava novčarske 
poteškuće onoga tko je posudio novac. Štoviše, praksa konvencionalne 
štednje izjednačuje se s gomilanjem bogatstva u iščekivanju unaprijed 
određenoga povrata bez ulagačkoga rizika. 

Koncept komercijalnih islamskih banaka, to jest, bankovnoga 
poslovanja u kojemu se kamata niti uzima niti daje, seže unatrag do 
1920-ih kada je skupina muslimanskih poslovnih ljudi uočila da 
tradicionalni načini vođenja financijskih transakcija nisu više bili 
dostatni za vođenje poslova u suvremenim ekonomijama. Islamske su 
banke, prije svega, osnovane da osiguraju sredstva za trgovačke 
djelatnosti. Prve moderne islmske bankovne ustanove bile su kreditne 
zadruge farmera, osnovane u Pakistanu 1950-ih i male seoske zadruge 
osnovane u Egiptu 1963. godine. Islamsko bankarstvo je prošireno 
1970-ih kad su osnivane: Dubai Islamic Bank (1975.), Faysal Islamic 
Banak u Egiptu i Sudanu, te Kuwait Finance Housa (1977.), Jordan 
Islamic Bank (1978.) i Bahrain Islamic Bank (1978.). Islamsko 
bankarstvo se potom proširilo na Maleziju i Indoneziju. Od 1970-ih, 
neke komercijalne banke u muslimanskim zemljama i Europi započele 
su s nuđenjem islamskih bankarskih usluga. Islamsko se bankarstvo sve 
više i više međunarodno prihvaća, čak i u nemuslimanskim zemljama. 


Islamske banke zahtijevaju pristojbe za vođenje bankovnih 
računa umjesto kamate. Računi za čuvanje novca na bankama ne 
zarađuju kamatu. Međutim, moguće je da patroni banaka sudjeluju u 
bankovnim ulaganjima i da zarađuju dobit ili dijele dio gubitaka koje 
banka trpi. Te su transakcije prema islamskom pravu dopustive jer od 
ulagača zahtijevaju stupanj rizika. 


Načelo dijeljenja dobiti (mudarabah) dobro je utemeljeno u 
islamu. Pod sporazumom o dijeljenju dobiti, ulagatelj ima mogućnost 
zajedničke zarade u općem dobitku banke ili u ostvarivanjima dobiti iz 
posebnih ulaganja ili niza ulaganja. Ulagatelj općenito polaže novac na 
»investicijski račun“ (suprotan je ,štednom računu“). Na kraju svake 
proračunske godine banka iskazuje stopu dobiti. U slučajevima gdje 
banka trpi gubitak, ne isplaćuje se nikakva dobit. Međutim, vrijednost 
depozita je uobičajeno zajemčena, iako nisu obične dionice, budući da 
se vrijednost običnih dionica određuje na tržištu burzovnih papira. 


Poput = konvencionalnih banaka, islamske banke nude 
mogućnosti tekućih računa, kao šuo su čekovni računi i traženje 


pomoću ATM-a. Nude se i međunarodne kreditne kartice, kao što su 

Visa, ali su one striktno računi dugovanja umjesto kreditnih kartica. 
Posljedično tome, jedino su sadašnji posjedovatelji računa prihvatljivi 
za otvorene račune. Dugotrajne su kartice dostupne sklapanjem 
zakupnoga ugovora i otplatama rata u kojima kupac plaća određen iznos 
mjesečno i konačno preuzima vlasništvo jedinice. Moguće je i 
dugoročno finaciranje putem islamske banke na temelju sporazuma u 
kojemu banka služi kao partner u poslu. U takvom slučaju, banka može 
ili samo osigurati sredstva ili kombinaciju osiguravanja sredstava te 
upravljanja i sposobnosti. Islamska banka može nadalje ući u aranžman 
o dijeljenju običnih dionica (musharakah) s poduzećem. 


Uz udovoljavanje etičkim interesima mnogih muslimana koji 
traže da obavljaju poslove i čuvaju novac, islamsko bankarstvo je 
osiguralo i alternativni model za financiranje i razvoj zemalja. 
Dijeljenje običnih dionica, umjesto financiranja duga, drži se 
pozitivnijim sredstvima pomaganja razvoja zemalja koje planiraju 
dugoročno i potiču veća inozemna ulaganja. 

Muslimani na Zapadu 


Tko su američki muslimani? 


Iako procjene broja američkih muslimana značajno variraju, od 
četiri do dvanaest milijuna, zacijelo se može kazati da ima najmanje 
četiri do šest milijuna, koji čine islam trećom  najraširenijom 
vjeroispoviješću (nakon kršćanstva i židovstva) u Americi. To znači da 
u Americi ima više muslimana nego pripadnika Anglikanske crkve. 
Mnogi vjeruju da će u prvoj polovici dvadesetiprvoga stoljeća islam 
postati drugom najraširenijom vjeroispoviješću u Americi. 


Muslimani su bili pristitni u Americi prije devetnaestoga 
stoljeća. Među istraživačima, trgovcima i useljenicima koji su još od 
Kolumbovih vremena dolazili u New York bilo je i muslimana. 
Moriskosi (španjolski muslimani koji su skrivali svoje muslimansko 
vjerovanje) iselili su se u španjolske i portugalske naseobine u Americi. 
Uz to, između četrnaest i dvadeset posto afričkih robova koji su 
dovedeni u Ameriku između šesnaestoga i devetnaestoga stoljeća bili su 
muslimani, premda su bili prisiljavani da prijeđu na kršćanstvo. Drugi 
muslimani, naročito Indijci i Arapi, koji nisu bili robovi također su se 
uselili u tom razdoblju i mogli su zadržati svoj duhovni, kulturni i 
društveni identitet. 


Broj muslimana u Americi povećao se krajem devetnaestoga 
stoljeća s dolaskom značajnoga broja imigranata iz arapskoga svijeta 
(Sirija, Libanon i Jordan). Mnogi su se nastanili u dijelu SAD-a 
sjeverno od rijeke Ohio, a na zapadu ograničeni rijekom Missouri i 
Kanadom, i to kao manualni radnici koji su se asimilirali u američko 

društvo. Nakon Drugoga svjetskoga rata, značajan broj imigranata iz 
Palestine, koji su izgubili svoje domove nakon stvaranja izraelske 
države 1948. godine, te elite sa Srednjega Istoka i iz južne Azije, koje 
su tražile obrazovanje ili profesionalno napredovanje, došli su u 
Ameriku. Posljednjih desetljeća, mnogi studenti iz muslimanskoga 
svijeta došli su na studij, kao što su došli i dobro obrazovani stručnjaci i 
intelektualci iz južne i jugoistočne Azije, kao 1 oni sa Srednjega Istoka i 
to zbog političkih i gaspodarskih razloga. Mnogi su muslimanski 
imigranti naporno radili da održe i prenesu svoj islamski identitet svojoj 
djeci i da stvore ustanove i zajedničke strukture - uključujući džamije, 
islamske centre, islamske škole, islamske javne organizacije, 
beskamatne novčarske ustanove, te dobrotvorne organizacije koje će 
poduprijeti te ciljeve. 


Afro-američki islam nastao je 1930. godine s utemeljenjem 
Nacije islama. Spočetka se Nacija islama od glavne islamske struje 
razlikovala svojim učenjima, crnačkoj militantnosti, separatizmu i 
teologiji (Usp. Postoji li razlika između muslimana i crnih muslirana?). 
Nacija islama nije obavljala glavne muslimanske obrede, odnosno pet 
stupova islama. 


Sredinom 1970-ih, pod vođstvom Waritha Deena Muhammada 
veći dio Nacije islama pripojio se glavnoj struji islama. Hramovi su 
preimenovani u mesdžide (masjid) ili džamije, a njihove vjerske 
starješine nazvane su imamima umjesto svećenicima; zajednica je 
obdržavala pet stupova islama (ispovijedanje vjere, molitva (namaz), 
post, zekat i hadž ili hodočašće) u jedinstvu s diljem svijeta raširenom 
islamskom zajednicom čiji su oni sada bili članovi; crnačka 
separatistička učenja odbačena su kad je zajednica počela sudjelovati u 
političkim sustavima i gibanjima; obnovljena je jednakast muškaraca i 
žena, a ženama su dane odgovornije službe u zajednici. 


Preobrazba Nacije islama pod vođstvom  Waritha Deena 
Muhammada nije prošla bez raslojavanja. Dok je velika većina hramova 
i svećenika Nacije islama prihvatila Wallacea i njegove obnove, 
manjina pod vođstvom Louisa Farrakhana nije ih prihvatila. Tvrdeći da 
su on i njegovi sijedbenici ostali vjemi poruci i misiji Elijaha 
Muhammada, Farrakhan je svojatao pravo na vo+enje Nacije islama. 

Svećenik Farrakhan je zadržao ime i nutarnji ustroj Nacije islama, kao i 
svoj crnački nacionalizam i separatistička učenja. Međutim, posljednjih 
godina je unekoliko približio — Naciju islama = pravovjernijim 
(ortodoksnijim) islamskim praksama i izjavio da sada vidi svoj pokret 
unutar glavne islamske struje. Vrijeme će pokazati je li ta preobrazba 
doista iskreno učinjena. 


Oko dvije trećine današnjih muslimana u Americi doseljenici su 
ili potomci doseljenika, dok ostatak čine afro-američki obraćenici na 
islam zajedno s manjim dijelom američkih obraćenika bijelaca i 
latinskoameričkih muslimana. Najveće muslimanske zajednice u SAD-u 
su u: Bostonu, New Yorku, Detroitu, Dearbornu, Toledu, Chicagou, 
Houstonu i Los Angelesu odnosno Orange Countyju. 


S kakvim se sve problemima suočavaju muslimani u 
Americi? 


Unatrag samo nekoliko desetljeća, muslimani su na Zapadu bili 
uglavnom nezamjetljivi. Postojala je mala svijest o njihovoj nazočnosti 
ili značenju islama u zapadnjačkim društvima. Veća je svijest o islamu 
načelno izrasla iz sukoba kao što su: Iranska revolucija, otmice 
zrakoplova i uzimanje talaca u Libanonu, Zaljevu i Pakistanu. Neki su 
te događaje gledali kao znakove islamske prijetnje ili čak sukoba 
kultura, islama nasuprot Zapada. Američki se odnos prema 
muslimanima gleda u kontekstu sukoba i sučeljavanja. Islam se gleda 
kao stranu vjeroispovijest, različitu od židovsko-kršćanske tradicije. To 
je osnažilo asjećaj ,nas“ i ,njih“. Potonji napadi na Ameriku i 
Amerikance u Somaliji, Saudijskoj Arabiji i Africi, te oni 11. rujna 
2001. godine u New Yorku i Washingtonu, uzrokovali su da mnogi na 
muslimane gledaju sa strahom i nepovjerenjem. O islamu se stekao 
dojam da je izrazito nasilan i militantan, kako vjerski tako i 
kulturološki. 


Poput mnogih drugih useljenika različitih vjerskih 1 narodnosnih 
pripadnosti, i muslimani su bili izazvani da odrede svoje mjesto u 

američkom i europskom društvu. Pokušavali su to učiniti poput drugih 
religijskih manjina, kaa što su židovi i katolici, boreći se s odnosom 
vjerskoga i nacionalnoga = identiteta (asimilacija, = integracija, 
multikulturalizam), pitanjem mješovitih brakova, odnosom spolova, 
pitanjima bogoštovlja i obrazovanja. Mnogi se bore s engleskim 
jezikom, kao i svojom željom da sačuvaju svoje prirodne ili 
domovinske kulture, budući da su mnogi na radnom mjestu i u društvu 
izloženi vjerskoj i etničkoj diskriminaciji. Da ironija bude još veća, 
mnoge manjine koje su im prethodile i ,koje su napravile to u Americi“ 
ne prepoznaju ono s čime se muslimani sada suočavaju. Oni ne uviđaju 
sličnosti između svoje vlastite prošlosti i onoga što muslimani u 
današnje = vrijeme — doživljavaju. Puno je razloga za takvo 
nerazumijevanje. Muslimani strše izvan okvira američkoga pluralizma. 
Međutim, različite prethodne vjerske i etničke manjine mogle su 
postojati, jer je velika većina bila židovsko-kršćanskoga okruženja. 
Većina suvremenika drži islam kao posve stranu vjeroispovijest. 'Tek 
nekolicina drži islam za abrahamovsku vjeroispovijest koja je prema 
tome dio židovsko-kršćansko-islamske predaje, U nedostatku te 
spoznaje i svijesti, islam se često gleda kroz prizmu bombastičnih 
»novinskih naslova dogadaja“, pa mržnja i nasilje nekolicine vjerskih 
ekstremista čini neshvatljivim vjerovanje većinske glavne struje islama. 


Poput židova koji visoko cijene svoj zakon, tako je i u 
muslimana privrženost islamskome zakonu važna točka vjerovanja. 
Islamski zakon pokriva mnoga područja života: vjerske potrebe, propise 
koji se odnose na prehranu i obiteljsko pravo. Mnogi su se muslimani 
morali potruditi u uređenju svojih obveza kako bi mogli prisustvovati 
džuma namazu petkom u džamiji ili u islamskom centru, vjerskoj 
obavezi koja je usporediva sa židovskim šabatom i nedjeljnom 
kršćanskom službom Božjom odnosno katoličkom svetom misom, ili da 
urede vrijeme i mjesto za klanjanje dok su na poslu ili u školi. Propisi 
koji se odnose na prehranu, napose zahtjev da se jede meso koje je 
zaklano na vjerski odgovarajući način (halal) i da ne jedu svinjsko 
meso, često su preteški da ih se slijedi u američkom okruženju. Halal 
mesnice možda nisu dostupne, a američka prehrambena industrija i 
restorani često za pripremu hrane rabe proizvode od svinjetine, posebice 
svinjsku mast. Mnogi muslimani kojima halal mesnice nisu dostupne 

posegnuli su za židovskim košerima (tj. mesnicama u kojima je meso 
čisto prema židovskim vjerskim propisima, prev, nap.). 


Posljednjih je godina među muslimanima glavno prijeporno 
pitanje bilo amerikanizacija muslimanskoga iskustva. Iako su u 
prošlosti imami i drugi vjerski učitelji dovođeni iz inozemstva, sve više 
se uvida da ti imami nisu uvijek svjesni problema svagdašnjega života s 
kojima se susreću američki muslimani ili pak da nisu dovoljno osjetljivi 
na njih. Posljedično tome, obrazovanju ,domaćih“ imama krajnje 
ozbiljno se pristupilo još od 1980-ih. Uz to, zakonom priznata vijeća 
koja se osobito bave životom u Americi utemeljena su upravo stoga da 
bolje odgovore na suvremena pitanja koja muče američke muslimanske 
zajednice. Od 1980-ih muslimani se trude da sudjeluju u međuvjerskim 
pothvatima sa židovima i kršćanima. 


Živeći kao manjina u prevladavajućoj kulturi koja je prema 
islamu često ignorantska ili čak neprijateljska, mnogi su muslimani 
iskusili osjećaj marginalizacije, otuđenja i nemoći. Neke se muslimane 
označuje kao ,različite“ zbog njihova načina odijevanja, napose žene 
koje nose veo i muškarce koji nose brade i okrugle kapice ili turbane, 
zbog čega su katkad i šikanirani, posebice nakon 11. rujna 2001. 
godine. 


Međutim, unatoč problemima, muslimani, koje se dugo gledalo 
kao ,drukčije“, postali su dio strukture ,,našega“ društva, kao susjedi, 
kolege s posla, građani i vjernici. Muslimani se sve više uključuju u 
američka politička gibanja, kako pojedinci tako 1 organizacije. Domaće 
narodne i međunarodne organizacije stvorene su da bi gledale i 
promicale muslimanske ideje i interese. Među najistaknutijima su: 
Američko muslimansko vijeće (American Muslim Council, AMC), 
Vijeće za američko-islamske odnose (The Couricil for American 
Islamic Relations, CAIR), Muslimansko vijeće za odnose s javnošću 
(The Muslim Public Affairs Council, MPAC), i Centar za proučavanje 
islama i demokraciju (Cerater for the Study of Islam and Democracy, 
CSID). 


Muslimani i nemuslimani na Zapadu susreću se s izazovima 
pluralizma 1 tolerancija. U prošlosti je odveć često tolerancija, u smislu 

snošljivosti, prihvaćanja postojanja drugih i drugačijih, zapravo značila 
podnošenje postojanja drugih koje se držalo niže vrijednima. Danas je 
svaki pojedinac i svaka zajednica pred izazovom prihvaćanja 
suvremenih oblika pluralizma i snošljivosti utemeljene na uzajamnom 
razumijevanju i  uvažavanju.  Potvrđivanje istinitosti = vlastite 
vjeroispovijesti ili svjetonazora, ne isključuje sposobnost da se prizna 
načela i vrednote drugih. Prepoznavanje značajnih vjerskih razlika još 
uvijek može biti popraćeno uvažavanjem prava drugih koji imaju 
različita vjerska uvjerenja. 


Tko su europski muslimani i gdje sve žive? 


Prisustvo muslimana u europskim područjima nije nov razvoj 
događaja. Od osmoga do petnaestoga stoljeća, muslimani su upravljali 
Španjolskom, područjima južne Italije i južne Francuske. Tijekom 
jedanaestoga stoljeća, muslimani su također postojali kao manjina pod 
vlašću kršćanskih vladara koji su ih prodavali kao roblje, praksa koja se 
zapravo nastavila sve do devetnaestoga stoljeća. Dok je većina u školi 
učila da je 1492. godine Izabela ispratila Kristofora Kolumba u Novi 
Svijet, tek je nekolicina svjesna da ta ista 1492. gudina označuje pad 
Granade i početak organiziranoga izgona muslimana (Maura) iz 
Španjolske i Zapadne Europe. Većina je muslimana, zajedno sa 
židovima koji su u to vrijeme bili proganjani kao heretici, do 
sedamnaestoga stoljeća izbjegla u Sjevernu Afriku. 


Procjenjuje se da u današnjoj Zapadnoj Europi živi deset do 
petnaest milijuna muslimana. Narodnosna je pripadnost muslimana u 
Europi izuzetno složena. Zastupljene su gotovo sve muslimanske 
narodnosne skupine, a ponajviše ima Turaka, Alžiraca, Marokanaca i 
Pakistanaca. Zbog takve raznolikosti, unatoč zajedničkoj pripadnosti 
islamu, vrlo je teško govoriti o jedinstvenoj muslimanskoj zajednici u 
bilo kojoj europskoj zemlji, a pogotovu ne u Europi. 


Muslimani su nastanjeni u većini zapadnoeuropskih zemalja, a 
najviše ih je u Francuskoj, Njemačkoj i Velikoj Britaniji, dok manje 

zajednice nastanjuju Belgiju, Španjolsku, Nizozemsku, Švedsku, 
Dansku, Norvešku i Austriju. 


Nekolicina se muslimana iselila u Veliku Britaniju 1 Francusku 
prije Drugoga svjetskoga rata, ali je pravi val _muslimanskoga 
iseljavanja u Europu započeo tek potom. Nasuprot Americi, čije se 
muslimansko stanovništvo ima jako zahvaliti obitelji - ili useljenju 
stanovnika koji potječu iz istoga mjesta, obrazovnoj imigraciji, te 
porastu islama među afro-američkom zajednicom, muslimansko 
prisustvo u Europi je velikim dijelom posljedica imigracije radnika i 
ostataka kolonijalne pripadnosti. 


Kada su njihove zemlje postigle neovisnost, mnogi od onih 
muslimana koji su surađivali s europskim kolonizatorima odlučili su se 
radije za iseljenje. Stručnjaci i kvalificirani radnici iz bivših europskih 
kolonija u Africi, Južnoj Aziji i arapskom svijetu, emigrirali su u 
Europu tražeći bolje životne uvjete. Potom su, 1960-ih i 1970-ih, 
nekvalificirani radnici preplavili Europu koja je tada u svom 
gospodarskome razvitku trebala jeftinu radnu snagu. Više od milijun 
muslimana, od kojih su mnogi bili iz francuskih sjeverno-afričkih i 
zapadno-afričkih kolonija, primljeno je samo u Francusku. Slično je 
bilo i u Njemačkoj i u Velikoj Britaniji. Od 1970-ih sve više mladih 
muslimana dolazi u Europu na studij, kao i u Ameriku. Dok su se 
mnogi vratili u svoje zemlje kao školovani liječnici, inžinjeri, 
znanstvenici i učitelji, drugi su, zbog političkih i gospodarskih razloga, 
radije odabrali da ostanu u Europi ili Americi. 


Francuska ima najbrojniju muslimansku populaciju u Europi. 
Njezinih pet milijuna muslimana, uključujuči tridesetipet tisuća 
obraćenika na islam, čini gotovo deset posto ukupnoga stanovništva. 
Muslimane se susreće u gotovo svim krajevima Francuske, tako da su 
brojno nadvisili protestante i židove i postali druga vjeroispovijest po 
zastupljenosti, odmah nakon rimokatolika. U većim gradovima kao što 
su Pariz i Lyon, muslimani su izgradili velike džamije, a više od tisuću 
manjih džamija 1 prostora za klanjanje izgrađeno je diljem Francuske. 
Muslimanske su zajednice u neprestanom porastu, prije svega zbog 
visoke stope nataliteta, zatim zbog državnih propisa koji dopuštaju 
dodatno useljavanje na temelju spajanja obitelji, ali i zbog neprestanoga 

useljavanja, kako zakonitoga tako i nezakonitoga, ponajčešće iz 
Sjeverne Afrike. 


Veliku Britaniju naseljava dva milijuna muslimana od kojih 
polovica potječe s Indijskoga potkontinenta, a drugi dio su doseljenici iz 
Afrike, Malezije i iz zemalja arapskoga svijeta. Uglavnam naseljavaju 
sjeverne industrijske gradove Bradforda, Birminghama i Leedsa, kao i 
Istočni London. Zajednice se okupljaju u više od šest stotina džamija na 
klanjanje i učenje Kur'ana 1 stjecanje vjerske naobrazbe. Mnogi od tih 
muslimanskih centara izgrađeni su uz pomoć fondova koji potječu sa 
Srednjega Istoka, gdje većina muslimana nema pravo glasovanja. 
Većina britanskih muslimana dolazi iz zemalja britanskoga komonvelta 
pa stoga imaju britansko državljanstvo i posve su uključeni u politički 
život. Oni ne samo da glasuju nego se mogu i kandidirati za političke 
dužnosti, a neki su muslimani doista i obnašali različite službe. Tri su 
muslimana u Domu lordova i dva u Donjem domu. Muslimani sudjeluju 
i u radu mjesne samouprave, pa se procjenjuje da ih više od dvije 
stotine obnaša dužnost vijećnika. Nekoliko je muslimana bilo izabrano 
u nizozemski parlament koji je istoznačan Donjem domu. Nasuprot 
tome, u Francuskoj i Španjolskoj nema muslimanskih predstavnika u 
nacionalnom zakonodavstvu, a u Njemačkoj je samo jedan. 


Koja su prijeporna pitanja europskih muslimana? 


Koliko god da su različita iskustva muslimana u Europi i 
Americi, oni imaju zajedničke preokupacije glede življenja svoje vjere, 
očuvanja islamskoga identiteta (napose u životu njihove djece), te 
očuvanja obiteljskoga života 1 islamskih vrednota. Osobito su 
zainteresirani za očuvanje ili za stvaranje mogućnosti da na radnom 
mjestu mogu dobiti vrijeme slobodno za dnevne namaze (molitve), 
odlazak u džamiju petkom na džuma namaz, i slavljenje dvaju velikih 
islamskih praznika (Eid al-Adha i Eid al-Fitr), mogućnosti kupnje halal 
hrane u školazna i vojsci te, za one žene koje to žele, pravo na nošenje 
rupca (hijab, hidžab). Neki muslimana zahtijevaju da se nastava 
tjelesnoga odgoja u školama izvodi odvojeno za svaki spol. Uz to su 

zabrinuti i zbog zajedničkoga školovanja obaju spolova, kao i nastave 
spolnoga odgoja, odnosa prema homoseksualnosti, te općenito 
sekularizacije u školama. 


Pitanje asimilacije bilo je pasebno akutno u Francuskoj, gdje je 
nakon duge bitke vlada zauzela čvrsto stajalište a potpunoj integraciji 
umjesto multikulturnih pristupa Velike Britanije i Amerike. U čuvenom 
slučaju, Francuska je, nasuprot Velikoj Britanije i većini zemalja na 
Zapadu, studenticama zabranila nošenje  rubaca. I francusko 
ministarstvo obrazovanja i njegova nastavnička udruženja bila su 
ujedinjena u tvrdnji da hidžab vrijeđa francuski svjetovni ustav i 
tradiciju. Nakon nekoliko godina žučne rasprave, francusko Ustavno 
vijeće je zasjedalo u listopadu 1996. godine 1 donijelo odluku da, unatoč 
zabrani Ministarstva obrazovanja, studentice ne bi smjele biti izbačene 
iz škole zbog nošenja rubaca ukoliko nije posrijedi slučaj propagiranja 
njihove vjere. 


Na muslimansko iskustvo u Francuskoj je negativno djelovala 
pojava desnog krila nacionalizma s njegovom retorikom i programom 
protiv stranaca. Strana radna snaga, rado prihvaćena u vrijeme 
gospodarskoga razvitka, postala je u današnje vrijeme prikladan žrtveni 
jarac, na kojega se tovario teret ,,potkradanja francuskih radnih mjesta“. 
U rastućoj nezaposlenosti Jen-Marie le Penova nacionalna fronta 
zagovarala je prisilno istjerivanje tri milijuna imigranata, kao i davanje 
prednosti domaćim Francuzima pri dobivanju posla, smještaja i 
socijalne skrbi. 


U isto se vrijeme nastavilo useljavanje u Francusku, legalno i 
ilegalno, posebice Afrikanaca iz Maroka, Tunisa i Alžira. Osobito je 
građanski rat u Alžiru nagnao mnoge Alžirce na bijeg u Francusku, 
čime se znatno povećala prisutnost sjevernoafričkoga življa u 
Francuskoj. Nakon što je Fronta islamskoga spasa (FIS) osvojila prve 
alžirske općinske izbore početkom 1990-ih, umiješala se vojska, 
prigrabila vlast, otkazala drugi val parlamentarnih izbora i zanijekala 
FIS-ovu pobjedu na parlamentarnim izborima, optužujući islamiste da 
su htjeli iskoristi izbore za ,preotimanje demokracije“. Na temelju te 
optužbe, vlada je uhitila tisuće FIS-ovih članova i ugušila pokret. U 
potonjoj spirali nasilja i kontranasilja, koje je odnijelo više od stotinu 

tisuća života, umjerenjaci su postali radikalni, a u ekstremističkim 
skupinama, kakva je primjerice Naoružana islamska skupina i u vojsci, 
pojavilo se iskorjenjivanje (eradiceteurs). 


Podmetanje bombi u Parizu, pripisivano alžirskoj radikalnoj 
Naoružanoj islamskoj skupini, povećana zabrinutost u svezi s al-Qaida 
teroristima, te nepromišljeni napadi na sinagoge, pridonijeli su 
postavljanju pitanja o spojivosti islama s francuskom kulturom, 
židovsko-kršćanskom i svjetovnom, kao i pitanje mogu li muslimani 
uopće biti pošteni i odani građani Francuske. 


U središtu francuske rasprave bilo je nastojanje da se islam vidi 
kao tuđinska vjeroispovijest, koja se smješta izvan i naspram židovsko- 
kršćanske predaje. Dok su naprotiv mnogi inzistirali na procesu 
akulturacije koja je ostavila malo prostora za multikulturni pristup, 
drugi su dokazivali da bi muslimanima trebalo dopustiti da razviju 
samosvojni francusko-muslimanski identitet koji stapa dokazana 
francuska načela 1 vrednote s islamskim vjerovanjem i vrednotama. 


Muslimani u Europi, kao i u Americi, susreću se s pitanjima 
koja se odnose na status manjina: pitanjem državljanstva na 
nemuslimanskim područjima i sudjelovanja u političkom i javnom 
životu, položaju i ulogom žene u obitelji i zajednici, vjerskim 
pluralizmom i sekularizacijom. Prema nekim procjenama, muslimani bi 
u pojedinim dijelovima Europe oko 2050. godine mogli biti brojniji od 
nemuslimana. U mnogim glavnim europskim gradovima, mali natalitet 
domaćih stanovnika, omogućit će muslimanskim učenicima da budu 
većina u školi u sljedećem desetljeću. Očito, suživot muslimana i 
nemuslimana tu postaje upitan. 


Od svih se sudionika traži izdizanje iznad stereotipa i stvaranje 
obrazaca ponašanja usmjerenih prema  uključivosti, pluralizmu i 
višestranom dijalogu, kako bi se izgradila budućnost utemeljena na 
uzajamnom razumijevanju i uvažavanju. 

Abecedni popis manje poznatih riječi 


adhan (ezan): Muslimanski poziv na namaz (molitvu). 


Agha Khan: Vođa Nizari ismailitske sljedbe šijitskih muslimana koji 
nadgleda kulturni i duhovni život sljedbenika. 


Aisha (Ajša): Muhamedova utjecajna supruga, kćer prvoga sunitskoga 
halifa, vrsna i uvažena poznavateljica povijesti i ljekarništva, 
nadarena u poeziji i retorici i jedna od najutjecajnijih 
prenositeljica hadisa (hadith). 


Alija: Muhamedov rođak i zet (oženio Muhamedovu kćer Fatimu). 
Šijiti vjeruju da je Alija bio prvi halif koji je trebao naslijediti 
Muhameda (suniti ga smještaju kao četvrtoga). Šijiti slijede niz 
Muhamedovih nasljednika koji su ga naslijedi po obiteljskome 
srodstvu s njim. 


Allah (Allah): Bog. 


Allahu Akbar: Doslovno znači: ,,Bog je najveći“. Izraz koji se koristi u 
ezanu, muslimanskom pozivu na namaz (molitvu), u namazu i u 
drugim prigodoma. 


Asasini (ubojice, atentatori): Nadimak dan Nizari ismailitskoj sljedbi 
šijitskoga podrijetla zbog terora i nasilja kojega su provodili u 
ime skrivenoga imama, uključujući atentate na sunitsku 
seldžučku dinastiju. Posljednji veliki učitelj asasina pogubljen je 
1256. godine. 


as-salam alaykum: Muslimanski pozdrav koji doslovce znači ,,Mir 
neka je na vas!“, na što se odgovara: ,,Wa alaykum as-salam“, 
što znači ,,Neka je mir i na vas također!“ 

ayatollah (ajatolah): Doslovce ,,znak Božji“, a rabi se kao naziv za 
najvišega šijitskoga vjerskoga dostojanstvenika, uvažavanoga 
zbog njegove učenosti i pobožnosti. 


bay'ah: Prisega vjernosti. 


bid'a: Novotarija ili neprihvatljivo udaljavanje od Muhamedova uzora 
(suneta). 


bismillah (bismilah): Aluzija na ,,Bismillah al-Rahman al-Rahim“, što 
znači: ,,U ime Boga, Milostivoga, Samilosnoga!“ Izgovara ga se 
prije čitanja Kur'anskoga ajeta kojim se započinju govori, 
svečanosti ili pak pisma, knjige i službeni dokumenti diljem 
muslimanskoga svijeta. 


burqa (burka): Plašt u kojega se omataju žene kad izlaze u javnost u 
talibanskom Afganistanu. Plašt prekriva cijelo tijelo, ostavljajući 
samo sitne otvore za oči. 


crnački musliman: Pripadnik afro-američkih muslimana, član afro- 
američke sljedbe Nacija islama. 


čador: Iranski naziv za plašt kojim se omataju žene tako da im pokriva 
glavu 1 cijelo tijela, ostavljajući nepokrivenima samo lice, ruke i 
stopala. 


3 bj 


dar al-islam: Doslovce ,,dom mira“, a njime se označuju područja s 
muslimanskom upravom koja se temelji na vladavini islamskoga 
zakona. 


dhimmi (zimija): Osoba koja uživa zaštićeni položaj zbog ugovornoga 
odnosa s muslimanima; prije svega su to židovi i kršćani koji 
kao ,,narod Knjige“ imaju ugovor, savez s Bogom kakav imaju i 
muslimani. 

din, deen: Vjera. 


du'a: Zazivanje, koje se odnosi na osobne molitve koje muslimani mole 
J J J 
nakon propisanoga dijela molitve. Ponegdje imaju obrasci i za 

ove osobne molitve, ali ih svaki musliman može i svojim 
riječima izreći. 

džamija: Muslimanska bogomolja s jednim ili više minareta, mjesto 
okupljanja svih muslimana petkom na džuma namazu. 


džizja (jizya): Porez ili glavarina koju su plaćali zimije (dhimmi) za 
ugovornu zaštitu koju su im davali muslimani. 


džuma  (jum'a): Zajednička molitva petkom, u džamiji ili u 
muslimanskome centru. 


Eid al-Adha: Kurban-bajram, blagdan žrtve, označuje godišnje 
dovršenje hodočašća Meki (hajj, hadž), najveći je muslimanski 
blagdan, i slijedi dva i pol mjeseca nekon ramazanskoga 
bajrama, a slavi se četiri dana. 


Eid al-Fitr: Ramazanski bajram, blagdan završetka ramazanskoga 
posta, a slavi se tri dana. 


Fatima: Muhamedova kći, supruga Alijeva, majka Hasanova i 
Huseinova, uzor savršene ženstvenosti u islamu. 


fatwa (fetva): Pravno mišljenje što ga donosi muftija (vjerski starješina 
u jednom području) na zahtjev kadije (sudac Šerijatskoga prava) 
ili privatne osobe, a na temelju kojega kadija donosi odluku u 
spornom predmetu. 


fes: Crvena kapa bez oboda u obliku krnjega stošca koju su 
tradicionalno nosili Turci prije dvadesetoga stoljeća. 

hadis (hadith): Izvješća o Muhamedovim riječima i djelima koji se drže 
valjanima za nasljedovanje i uzorom za oponašanje. 

hadž (hajj): Hodočašće Kabi u Meki, koje se zahtijeva od svakog 
odraslog muslimana barem jednom u životu, ako mu to 
dopuštaju tjelesne i imovinske mogućnosti; jedan je od pet 
stupova islama. 


halal: Meso od životinja zaklanih na način koji je vjerski propisan. 


halif: Naziv Muhamedova nasljednika koji ga je nasljedio samo u 
njegovu političkom vođstvu muslimanske zajednice. 

hanafi: Jedna od četiri glavne sunitske škole prava, prevladavajuća u 
arapskom svijetu i Južnoj Aziji. 


hanbali: Jedna od četiri glavne sunitske škole prava, prevladavajuća u 
Saudijskoj Arabiji. 

haridžije (khawarij): Ekstremna manjinska muslimanska sljedba koja 
se odijelila od rane muslimanske zajednice zbog Alijevog 
pristanka na nagodbu u jednom sukobu, što su oni protumačili 
kao neuspjeh, vjerujući da se nije postupilo prema Božjoj volji. 
Naposljetku su ubili Alija jer su vjerovali da je svojim 
postupkom otpao do vjere. Bili su duboko uvjereni da je svijet 
strogo podijeljen na dva područja, područje islama i područje 
nevjerovanja, tako da su moguće samo dvije skupine ljudi: 
vjernici i nevjernici, a nevjernici su, po definiciji, bili neprijatelji 
muslimana. Na njima se nadahnjuju suvremeni pokreti kao što 
su Džihad i al-Qaida. 


hidžab (hijab): Veo kojim muslimanke omataju kosu. Katkada hidžab 
obuhvaća 1 haljinu dugih rukava koja seže do poda i prekriva 
cijelo tijelo. 


hidžra (hijra): Doslovce ,iseljenje“. Označuje dan Muhamedove 
selidbe s prvom muslimanskom zajednicom iz Meke u Medinu, 
16. lipnja 622. godine i otada se broje godine muslimanske ere 
prema muslimanskom lunarnom kalendaru. 


hudud: Doslovce ,granice“. Upućuje na teške prijestupe: krađu, 
izvanbračne spolne odnose, lažne optužbe za bludnost, upotrebu 
alkohola; svi su ti prijestupi posebice imenovani u Kur'anu i 
izravno su protivljenje Božjoj volji te kao takvi zaslužuju biti 
strogo kažnjeni, pa i smrtnom kaznom. 


Hussein (Z7usein): Muhamedov unuk i sin Alije 1 Fatime. Masakriran 
na Karbali 680. godine u Iraku, zajedno sa svojim pristašama 
kada je pokušao prisvojiti pravo suverenosti nad muslimanskom 
zajednicom. Šijitskim je muslimanima taj pokolj postao 
paradigma patnje, tlačenja i potrebe da se bori protiv nepravde. 

hutba (khutba): Propovijed koja se drži tijekom džuma namaza 
(zajedničke molitve petkom), 


idžma (ijma') Konsenzus, pristanak, sporazum; jednoglasna odluka na 
temelju sporazuma svih zainteresiranih strana. 


idžtihad (ijtihad): Neovisno zaključivanje u tumačenju islamskoga 
zakona. 


imam: U sunita je to muslimanski vjerski starješina koji predvodi 
namaz (molitvu) i drži hutbu (propovijed) petkom. U šijita se 
imamima nazivaju Muhamedovi muški srodnici koji potječu od 
Alija i Fatime. Šijiti vjeruju da su imami, iako ljudi, bili 
duhovno nadahnuti i nepogrješivi pa njihova djela i tumačenja 
zakona uzimaju kao dodatne izvore svetoga teksta; među 
šijitima razlikuju se sljedbe koje priznaju raličite nizove imama, 
po jednoj predaji je bilo pet, po drugoj sedam, a po trećoj predaji 
dvanaest imama, od kojih je jedan ,,Skriveni imam“ i vratit će se 
kao iščekivani Mesija koji će ostvariti društvo pravde i mira. 


intifada: Palestinski ustanak koji je započeo 1987. godine, a 2000. 
godine započela je takozvana ,,druga intifada“. 


islam: Doslovce ,,podlaganje“. 


ismailiti: Utemeljitelji fatimijske dinastije, ogranak šijita koji priznaje 
slijed od sedam imama, pa su poznati i pod nazivom 
»Sseptimalisti“. 

istihsan: Pravednost; vlastita prosudba kako bi se ublažila doslovna 
primjena zakona. 

ithna 'ashariyya: šijitski ogranak kojem pripada većina šijita; priznaju 
slijed od dvanaest imama, pa ih se spominje i kao 
»duodecimaliste“; posljednji od tih imama je neobjašnjivo 
nestao ne ostavivši muškoga nasljednika pa se vjeruje da je 
skriven (,,skriveni imam“). 

ja'fari: Glavna šijitska škola islamskoga prava. 


Kaba: Božja kuća u Meki, kamo muslimani idu na hodočašće (hadž). 
Kocka koja sadrži Crni kamen, za koji muslimani vjeruju da ga 

je Ibrahimu odnosno Abrahamu dao melek Džibril odnosno 
Gabriel, a Ibrahim odnosno Abraham i Ismail odnosno Jišmael 
ugradili su ga u Kabu. 


kafir: Nevjernik. 
keffiyah: Muška kapa kakva se obično nosila u Palestini i Jordanu. 


Mahdi: Muslimanski Mesija kojega se očekuje da se vrati na kraju 
vremena i da najavi doba mira i pravde. 


maliki: Jedna od četiri glavne sunitske škole prava, prevladavajuća u 
Sjevernoj, Središnjoj i Zapadnoj Africi. 


mamluk: Vojnik rob; neki su od njih u vrijeme muslimanskih dinastija 
postajali uglednici i odličnici u društvenome i političkome 
životu, štoviše sultani i carevi. 


maslaha: Opće dobro ili društvena skrb. Pristup koji u tumačenju 
islamskoga zakona dopušta uzimanje u obzir i razloga općega 
dobra i društvene skrbi. 


Medina: Grad u Saudijskoj Arabiji, drugi najsvetiji grad u islama; grad 
u koji su se Muhamed i prvi muslimani iselili (hijra, hidžra) 
kada su bili prisiljeni da napuste Meku, 16. lipnja 622. godine; u 
njemu je Muhamed pokopan. 


Medinski ustav: Ustav koji je Muhamed proglasio u Medini, a njime 
su utemeljena načela vjerskoga pluralizma u pojedinim 
političkim cjelinama. 


Mekka (Meka): Grad u Saudijskoj Arabiji, sveti grad u islamu kamo je 
svaki odrasli muslimam barem jednom u životu dužan 
hodočastiti (hadž); prema Meki se okreću svi muslimani kad 
mole namaz, jer se tamo nalazi Kaba (Kuća Božja); Meka je i 
Muhamedovo rodno mjesto. 


mesdžid (masjid): Džamija, mjesto za namaz (muslimansku molitvu). 


mihrab: Niša u zidu džamije koja označuje smjer prema Meki, gradu u 
kojem se nalazi Kaba, pa se svi muslimani kad mole okreću u taj 
smjer. 

millet (milet): Vjeroispovijest ili vjerska zajednica koju je službeno 
priznalo otomansko carstvo. 


minaret: Visoki toranj na džamiji s kojeg se poziva na namaz odnosno 
»učiI ezan“ (adhan). 


minbar: Propovjedaonica u džamiji s koje se drži hutba (khutba), 
propovijed petkom. 


mudarabah: Islamsko novčarsko načelo o dijeljenju dobiti, što se 
provodi zbog islamske zabrane uzimanja kamata na posuđeni 
novac. 


mudžtehid (mujtahid): Onaj tko je osposobljen za neovisno 
zaključivanje (ijtihad, idžtihad) u tumačenju islamskoga prava. 


muezzin (mujezin): Vjerski službenik koji poziva na molitvu odnosno 
»uči ezan“ (adhan). 


mufti (muftija): Vjerski starješina u jednom području, poznavatelj 
islamskoga prava, koji je ovlašten izdati pravno mišljenje, fetvu 
(fatwa). 

Muhammed (Muhamed): Poslanik islama koji je primio objavu 
Kur'ana. Muslimani vjeruju da je on bio savršeno ljudsko biće i 
nastoje oponašati njegov primjer (sunnah, sunet), kako je 
zabilježeno u hadisu (hadith). 

mujahid (pl. mujahidun, mudžahedini): Božji vojnici. 

musharakah (mušareka): Islamsko bankarsko načelo pravednoga 
dijeljenja dobiti, kojega se pridržava zbog islamske zabrane 
uzimanja kamate na posuđeni novac. 

muslim: Doslovno ,onaj koji se podvrgava (Bogu)“; pristaša 
islamskoga vjerovanja. 


muwahhidun: Doslovno ,unitarijanci“ odnosno oni koji zagovaraju 
strogi monoteizam; naziva ih se i vahabijama. 


Nacija islama: Afro-američka islamska struja koja je spočetka 
propovijedala poruku o crnačkoj nadmoćnosti, bojovnosti i 

zasebnosti, ali se krajem 1990-ih približila glavnoj struji 
sunitskoga islama. 


narod Knjige (ahl al-Kitab): Vjerska pripadnost skupini s objavljenom 
svetom knjigom ili božanskom objavom, što su muslimani rabili 
kao oznaku za židove i kršćane. 


Nizari ismailiti: Sekta šijita ,,septimalista“, povijesno poznata kao 
asasini, a današnji pokret nije nasilan; vođa im je poznat kao 
Agha Khan. 


pet stupova islama: Pet djela koja se zahtijevaju od svakog muslimana: 
ispovijedanje vjere, klanjanje namaza pet puta dnevno, davanje 
vjerskoga poreza (zakat, zekat), post tijekom ramazana i 
hodočašće (hajj, hadž) jednom za života (ako to dopuštaju 
tjelesne i imovinske okolnosti pojedinca). 

pir: Sufijski učitelj. 

qadi (kadija): Sudac koji sudi po šerijatskom pravu. 

qibla: Smjer prema Meki, koji je označen nišom (mihrab) u zidu 
džamije. 

qiyas: Islamsko zakonsko načelo analogijskoga zaključivanja; primjena 
pravnoga propisa s jednoga slučaja na drugi koji mu je u osnovi 
srodan ili sličan. 


Qur'an (Kur'an): Doslovce ,učenje“. Muslimanska sveta knjiga u kojoj 
je zapisna Božja objava Muhamedu. 


raka'ah: Dio muslimanskoga namaza (molitve). 


Ramadan (ramazan): muslimanski mjesec posta, koji se završava s 
proslavom Eid al-Fitr; post tijekom ramazana jedan je od pet 
stupova islama. 


riba: Lihvarstvo ili kamata; proglašena zabranjenom po islamskom 
zakonu. 


salam: Mir. 

salat: Namaz (molitva) je jedan od pet stupova islama, a od svakoga se 
muslimana zahtijeva da moli pet puta dnevno. 


sayyid (sejid): Muhamedov potomak. 


shafi'i: Jedna od četiri glavne sunitske škole prava; prevladavajuća u 
Istočnoj Africi i Jugoistočnoj Aziji. 

shahada: Znači svjedok ili svjedočenje, koje je jedan od pet stupova 
islama, a provodi se izgovaranje: ,Nema drugog boga izuzev 
Allaha, a Muhamed je Njegov poslanik.“ 


shahid (šehid): Mučenik. 


Shari'ah (Šerijar): Islamski zakon kako je ustanovljen u Kuranu i 
hadisu (hadith). 


shi'i (šijiti): Muslimani koji, nasuprot sunitima, vjeruju da je 
Muhameda trebao naslijediti njegov obiteljski srodnik. Budući 
da mu je najbliži srodnik bio njegov rođak Alija, suprug njegove 
kćeri Fatime (jedine preživjele od četiri kćeri i dva sina koje je 
Muhamed imao u braku s prvom ženom Hatidžom), vjerovali su 
da ga treba naslijediti on sa svojim potomcima. Muhamedove 
nasljednike šijiti nazivaju imamima, koji kao vjerski starješine 
muslimanske zajednice nasljeđuju Muhameda ne kao poslanika 
(jer je Muhamed posljednji Poslanik), nego samo kao voditelja 
zajednice. Ipak šijiti vjeruju da su njihovi imami (po jednoj 
predaji je bilo pet, po drugoj sedem, a po trećoj predaji dvanaest 
imama, od kojih je jedan ,Skriveni imam“ bili božanski 
nadahnuti i nepogrješivi. Šijiti su manjinska islamska sljedba 
(oko 15%) koji priznaju samo Kur'an, a ne i predaju - sunu. 


shura (šura): Savjetovanje. 


Skriveni imam: Jedna skupina šijita (tzv. duodecimalista) vjeruje da 
dvanaesti imam nije umro, nego da je skriven ili ,,tajanstven“, i 
očekuju da će se on vratiti na kraju vremena kao mesijanski 
poslanik i donijeti doba mira i pravde. 

sufi (sufija): Pripadnik sufizma, islamskoga mističkoga asketskoga 
(pokorničkoga) pokreta, što je ujedno 1 mistički pjesnički smjer 
u islamskoj književnosti; muslimanski mistik. 


Suniti: Muslimani koji, nasuprot šijitima, vjeruju da Muhameda u 
muslimanskoj zajednici treba naslijediti osoba koja je 
najsposobnija i najprikladnija za vođstvo, a ne njegovi obiteljski 
srodnici. Oni vjeruju da je Muhamedov nasljednik isključivo 
politički poglavar i samo zaštitnik vjerovanja, i da ne prima 
nikakva božanska nadahnuća. Suniti su većinska muslimanska 
sljedba (oko 85%) koji uz Kur'an slijede i sunu (predaju). 


Sunnah (suna): Predaja, Muhamedove riječi 1 djela koje služe kao uzor 
muslimanima a kako je zabilježeno u hadisu (hadith). 


surah (sura): Poglavlje u Kur'anu. 


ta'zir: prijestupi kažnjivi prema slobodnom nahođenju suca, kadije 
(qadi). 
takfir: Ekskomunikacija, izopćenje iz vjerske zajednice zbog nevjere. 


taqlid: Dosljedno pridržavanje predaje, prošlih zakonskih ili 
doktrinarnih presedana; suprotno idžtihadu (ijtihad). 


tawhid: Monoteizam, vjera u jednoga Boga. 


turban: Kapa kakvu nose neki muslimani, napose u talibanskome 
Afganistanu te u Iranu. 

ulama' (ulema): Islamski vjerski učitelj (primjerice: reis-ul-ulema je 
vrhovni poglavar islamske vjerske zajednice u državi). 

'umrah: Manje hodočašće tijekom kojega muslimani posjećuju 
Muhamedov grob u Medini; posjeti muslimanskih svetih mjesta 
koje ne obuhvaća hodačašće, hadž (hajj). 


ummah (umet): Sveukupna muslimanska zajednica vjernika raširena po 
svijetu. 


wahhabi (vahabi); Pristaša pokreta ultrakonzervativnoga tumačenja 
islama kako se prakticira u Saudijskoj Arabiji. Vahabijski je 

pokret dobio ime po Muhammadu Ibn' Abd al Wahhabu (1703.- 
1791.), učenjaku islamskoga prava i teologije u Meki i Medini. 


N66 


wali: Doslovce ,,prijatelj Božji“, ,pomagač“ ili ,pokrovitelj“, naziv za 
muslimanskoga bogougodnika (sveca) i dobročinitelja. 


wagf (vakuf): Muslimanska vjerska zaklada čija se dobit koristi za 
dobrotvorne svrhe. 


zakat (zekat): Doslovce ,pročišćenje“; jedan je pet stupova islama, a 
odnosi se na davanje obveznoga vjerskoga poreza koji iznosi 
2,5% od cjelokupnoga imetka muslimana (a ne samo od 
godišnjega prihoda). 


Zamzam (Zemzem): Doslovce ,žuborenje“, koje se odnosi na izvor u 
Meki, za koji muslimani vjeruju da je to ono mjesto na kojemu 
je Bog dao da potekne voda u pustinji da ne bi Hadžera odnosno 
Hagara i njezin sin Ismail odnosno Jišmael umrli od žeđi. 
Posjetiti izvor i napiti se vode iz njega, jedan je od obreda 
hodočašća, hadža (hajj). 


zaydi (zejdije): Šijitska sljedba, prevladavajuća u Jemenu, poznata po 
tomu što priznaje slijed od pet imama, za razliku od sljedbi koje 
priznaju niz od sedam ili pak dvanaest imama. 

Pogovor 


Mnogi su već sa žaljenjem i strahovanjem na pragu trećega 
tisućljeća zaključili da minulo tisućljeće nije bilo vrijeme dijaloga. 
Stoga sve više prevladava svijest da svijet i čovječanstvo ne mogu 
opstati bez međusobnoga dijaloga rasa, kultura i vjerskih uvjerenja. 
Tako kultura dijaloga postaje ne samo jedan od uvjeta izgradnje boljega 
svijeta, nego uvjet njegova opstanka općenito. Suvremeni je čovjek, čini 
se, dozreo u svijesti da dijalog ipak ne nastaje sam od sebe. On je plod 
svjesnoga djelovanja, kako pojedinaca tako i cijeloga društva. 


Je li suvremeno doba, okrenuto prema pluralizmu i relativizmu, 
plodno tlo za dijalog? I što je dijalog uopće? Suvremeni je čovjek 
svjedok toga da dijalog nije samo pomodni pojam nego sve više postaje 
i relativistički credo“ u kojemu se istina ne traži, Tako se relativizam 
više ne izražava u obliku agnosticizma kao rezignacije nad 
neizmjernosti istine, nego kao mišljenje da promicanje i naviještanje 
posvemašnje istine nije sukladno sa suvremenim vrijednosnim 
pojmovima tolerancije, dijaloga i slobode. U tom se obliku relativizam 
učvrstio kao filozofski temelj demokracije u kojoj se drži da nitko ne bi 
smio tvrditi da poznaje ispravan put, ukoliko se želi da društvo bude 
slobodno i otvoreno, tj. pluralno. 


U dijalogu ipak nije riječ o nekakvoj jukstaponiranosti i 
mnoštvu različitih mišljenja. Pluralizam nije cilj dijaloga. Cilj dijaloga 
je istina. U tom je smislu pluralizam blagotvoran i blagoslovan onda 
kada ga se pokuša u ime istine nadići. Sugovornici koji se ne 
podudaraju u mišljenju, jedan su drugom izazov, ali su istodobno i 
saveznički partneri u potrazi za istinom, uz pretpostavku da obojica ne 
hine dijalog i pluralizam, nego da iskreno traže istinu. 

Drukčije je kad se dijalog ne temelji na istini. Tada je onaj koji 
kani drugim smjerom, za svoga sugovornika opasnost. Sugovornik ga 
može pokušati privući na svoju stranu ili se protiv njega boriti. U 
takvim okolnostima uistinu umjesto zajedništva prednost ima moć 
jačega. Time se otvara put nasilju koje se širilo i širi posvuda gdje 
čovjek prestaje tražiti istinu. 


U dijalogu se ništa ne brani, a još manje napada. Svrha dijaloga 
nije nekoga u nešto uvjeriti, nego se međusobno razumjeti, biti na putu 
traženja istine, osluškivati istinu slušajući drugoga. Slušanju se ne 
pristupa s nakanom da se u drugoga nađe pogreška, nego se iskreno želi 
shvatiti polazište drugoga, osjetiti pitanje o kojemu je riječ onako kako 
ga drugi osjeća, promotriti ga ,kroz njegove naočale“. Dijalog je 
traženje profinjene uravnoteženosti. 


Područje dijaloga i područje religija, jedno je te isto područje. 
Dok su jedni religiju držali otuđenjem i proricali joj smrt, drugi su je 
pak zlorabili. No, religija nije nešto što samo služi svojoj svrsi, niti bi 
ikad tako smjela biti uporabljena. Ona je čovjekova sama opstojnost, 
njegova egzistencija. 


Suvremeni čovjek sve više postaje dio pluralističkoga društva, 
društva s mnoštvom vjerskih uvjerenja i svjetonazora. Riječ je o 
pluralnosti religija, pluralnosti koja traži međureligijski dijalog. 
Međureligijski dijalog nije nikakva novina. Kao takav postojao je u 
raznim oblicima tijekom proteklih vremena. Novina suvremenoga doba, 
glede međuvjerskoga dijaloga, jest ne samo svijest o njegovoj 
potrebitosti, nego prije svega svijest o njemu kao dužnosti. U tom je 
smislu istinita misao A. Malrauxa da će odsudno pitanje glede 
budućnosti čovječanstva biti ne više u području znanosti ili tehnike, 
nego u području etike i religije. Čovječanstvo je u prijelomnim 
razdobljinia opće pomutnje i pomračenja uvijek bilo u napasti da se 
odrekne religije 1 etike. No, i jedna 1 druga, religija 1 etika, imaju trajnu i 
plemenitu dužnost unošenja svjetla i ohrabrenja u mrklinu i tjeskobni 
strah izopačenoga svijeta, sve dok u njemu tinja makar 1 tračak 
čovječnosti i čovjekoljubivosti. 

Od 11. rujna 2001. godine islam je često na novinskim 
naslovnicama. Predočavanje islama slikom - u jednoj ruci Kur'an u 
drugoj kalašnjikov - ne vodi istini. U svijetu je 56 zemalja impregnirano 
islamom. U ime istine, koja uvijek nadilazi moć čovjekove spoznaje, 
svaki je suvremenik dužan bez ikakvih predrasuda upoznati temeljne 
istine te velike religije. Čovjek, kao istinoljubivo biće, dužan je 
nepristrano saslušati na čemu islam temelji svoju povijest, nauk, običaje 
i svoje kulturalno bogatstvo koje je stoljećima cvalo u muslimanskim 
narodima, dužan je pošteno uočiti izranjenost muslimanskoga bića, 
njihove strahove i pribojavanja. 


Kršćanstvo i islam dvije su velike svjetske religije. Njihov je 
sraz veliki kulturalni izazov ali i dužnost svih suvremenih pripadnika 
obaju vjeroispovijesti. Tijekom stoljeća sraz je kršćanstva 1 islama bio 
opečaćen susretanjern ali i sukobljavanjem. 


Katolička crkva, posebice nakon Drugoga vatikanskoga sabora, 
ustraje u traženju dijaloga. Pokajanja pape Ivana Pavla II. za povijesne 
grijehe kršćana, prije svega isprika upućena muslimanima zbog 
križarskih ratova, njegova molitva u džamiji u Damasku, njegova 
nastojanja u sprječavanju rata u Iraku, hrabri su iskoraci na putu 
dijaloga, koji nadahnjuju ali i obvezuju, vjerujem, obje sugovorničke 
strane. 


Kršćani i muslimani, vjernici koji se klanjaju istome Bogu, 
Bogu Abrahamovu odnosno Ibrahimovu, moraju postati svjesni razlika 
svoga bogoštovlja i svjetonazora, uvažavati te razlike i podnositi ih. Oni 
moraju postati svjesni da imaju zajedničkoga trećega partnera - 
sekulariziranoga i materijaliziranoga, skeptičnoga, agnostičkoga i 
počesto ateističkoga čovjeka. Kršćani i muslimani, iz biti svojih religija, 
trebaju u današnjemu svijetu zajednički štititi i promicati vrednote kao 
što su društvena pravda, ćudoredna dobra, mir i sloboda svih ljudi. 


Pravi i plodotvorni dijalog izrasta iz ljubavi. On, u tom smislu, 
ne znači promicanje ni indiferentizma, ni sinkretizma, niti je odstupanje 
od vlastite vjerske prakse, nego je upoznavanje i prihvaćanje 
zajedničkoga života s drugima u bogatstvu različitosti. Sloboda se, to 

već slute 1 djeca, ne ostvaruje u svaštarenju nego u svezi, našto već 
ukazuje i latinska riječ religio. 


U svojoj zauzetosti za čovjekovu slobodu, i kršćani i muslimani, 
trebali bi u otvorenom dijalogu posve jasno imenovati svoje vrednote i 
pokazati njihove temelje, ne zaboravljajući pritom različite opasnosti na 
koje je nedavno uputila Biskupska konferencija talijanske pokrajine 
Emilie Romagne (usp. /slam i kršćanstvo, Zagreb 2002,). Muslimani bi 
i kršćani trebali uočiti i usporediti zajedničke vrijednosti koje ih 
prožimaju. Poziv na etičke temeljne vrijednosti: solidarnost, pravdu, 
mir... mogao bi biti zajednička osnova za susret u podvojenom, 
nepravednom i nemirnom svijetu na početku trećega tisućljeća. 


Knjigu koju imate u rukama napisao je kršćanin, ugledni 
profesor = slavnoga = isusovačkoga = Georgetown = Sveučilišta u 
Washingtonu. Verujem da je kao takav svojevrsno nadahnuće i 
smjerokaz u dijalogu kršćanstva i islama. 


U Zagrebu, 19. ožujka 2003., na svetkovinu sv. Josipa 


Prof. dr. sc. Ivan Koprek, SJ 

Srednji Istok-Egipat, Saudijska Arabija, Kuvajt, Oman i Jordan 
(prosinac 1987.); Južna i Jugoistočna Azija - Bangladeš, Malezija i 
Indonezija (siječanj-veljača 1986.); Turska (rujan 1985.); Sudan 
(kolovoz-rujan 1984.); Srednji Istok i Azija, Egipat, Indija, Pakistan, 
Malezija i Indonezija (ožujak-lipanj 1983.); Srednji Istok, Južna i 
jugoistočna Azija - Egipat, Saudijska Arabija, Kuvajt, Pakistan, 
Bangladeš, Malezija i Indonezija (1982. -1983.); Srednji Istok 1 Južna 

I naposljetku, lista članstva u znanstvenim udruženjima, 
sveučilišnim centrima, institutima i stručnim časopisima, odveć je duga 
za navođenje na ovom mjestu. Čitajući popis radova profesora Esposita 
stječe se dojam da njegov radni dan ne traje samo dvadeset četiri sata 
nego najmanje četrdeset osam sati i da taj čovjek kao anđelak Božji niti 
jede, niti pije, nego čitav dan sjedi za svojim radnim stolom i ispisuje 
svoja djela. On je poput lahora, blagoga povjetarca što piri posvuda oko 
čovjeka, donoseći mu miomirise iz raznih vrtova, ugodno mu škakljući 
nosnice i ne dopuštajući mu da ostane zaljubljen samo u mirise svoga 
vrta. Esposito poučava da i drugi vrtovi imaju svoje miomirise i da ih se 
mora naučiti razaznavati, kao i dah svježine od daha ustajalosti, a ne se 
jednostavno prepustiti kovitlanju olujnih oblaka, nakon čega se, zbog 

prašine i suznih očiju, više ne razaznaje ljepotu i raskoš ni svoga ni 
tuđih vrtova. 


Esposito, iako nemusliman (on je katolik), o islamu piše i 
naučava tako da bi svaki musliman diljem svijeta mogao potpisati 
većinu njegovih tvrdnji kao svoje najvlastitije. Umjesto sjedenja na 
odavno napuklim grančicama ove ili one predaje, Esposito nudi 
uspinjanje na ,litice duha“ gdje piri dašak vječite svježine - Dah 
Milostivoga. 


Molimo Dobrostivoga Boga da ga poživi na dobrobit i 
muslimana i nemuslimana, prije svega muslimana i kršćana, kako bi naš 
globalni svijet doista postao susretište različitosti 1 jedinstvenosti 
suvremenoga svijeta kao 1 uključivijega međusobnoga odnosa, a ne 
»profanih (unholy) ratova“ (Espositova sintagma) i idelogijskih razrokih 
čitanja svetih tekstova s bilo koje strane. Povike i kritike Espositovih 
osporavatelja, koje se mogu čuti posljednjih mjeseci, nisu ništa drugo 
doli izrazi pomračenoga uma onih koji ne uviđaju temeljnu mudrost 
koja se zrcali iz njegova djela: najljepšu pripovijest o židovsko- 
kršćansko-islamskaj predaji. 


Hafiz Dr. Nevad KAHTERAN 


U Sarajevu, 10. veljače 2003. odnosno 9. zu-l-hidždžeta 1423., 
uoči Kurban-bajrama 

